
|L. TROCKI 


LEV DAVIDOVIČ BRONSTEIN TROCKI 
ŽIVOTNI PUT I POGLEDI JEDNOG REVOLUCIONARA I MARKSISTA“" 


Predrag Vranicki 


Zagreb 


Prije nekoliko decenija teško je bilo predvidjeti da će borba 
za novo čovječanstvo, novi svijet lišen barem osnovnih formi otu- 
đenja građanskog društva — prolaziti kroz iste nehumane i otu- 
đene situacije i odnose kakve poznaju najmračniji periodi bur- 
žoaske civilizacije. Iako se jednom dijelu čovječanstva još uvijek 
skrivaju činjenice pređenih razdoblja, podastiru falsificirani po- 
daci, budućnost marksističkog i komunističkog pokreta, realiza- 
cija osnovnih humanih ideja koje je taj pokret istakao zavisi u 
mnogo čemu od hrabrosti, poštenja i kritičnosti da se što radi- 
kalnije osvijetli cjelokupna prošlost kao memento za svaku bu- 
duću akciju. 

Bit staljinizma — a o toj prošlosti je u prvom redu riječ — 
još nije dovoljno ispitana, niti je kritički i revolucionarno pre- 
vladana. Pa čak ni u marksističkom i komunističkom pokretu 
kao što je naš, jugoslavenski, koji je dao najdublje i najsvestra- 
nije teorijske i praktičke kritike staljinizma — neka pitanja nisu 
svom jasnoćom stavljena u razmatranje, neke situacije nisu do- 
voljno osvijetljene, situacije koje su upravo rađale staljinizam 
u matici zemlji i kasnije u međunarodnom radničkom pokretu. 


Kriza u koju je komunistički pokret staljinizmom zapao traje 
i do danas. Zato su razumijevanje i svijest o toj krizi pretpo- 


*) Objavljujući ovu opsežnu raspravu o L. D. Trockom (koja će biti ob- 
javljena i kao uvodna rasprava za izabrana djela L. D. Trockog što ih iz- 
daje izdavačko poduzeće »Otokar Keršovani«) želimo potaći daljnje istraži- 
vanje i diskusiju o teorijskom i praktičnom doprinosu ovog značajnog 
marksista i revolucionara čije je djelo iskrivljeno prikazano u staljinizmu, 
a kod nas se o njemu dosad gotovo i nije pisalo. (Prim. red.) 


1) Kasnije će biti navedeni neki od ovih momenata koji zahtijevaju 
svestranu i duboku analizu. Teškoće danas postoje i u tome što ni doku- 
menti o ovim zbivanjima nisu u potpunosti dostupni. 

stavka i egzistencije komunizma kao svjetskohistorijskog pokre- 
ta. Birokratski autoritarizam i monopol nad teorijom i kritikom, 
samozadovoljstvo određenim ekonomskim i tehničkim napreci- 
ma ne mogu prikriti teška protivrječja. Moskovski procesi, obez- 
glavljenje armije i katastrofalni porazi na počciku rata, poslije- 
ratni procesi i logori, rezolucija Informbiroa 1948, mađarski do- 
gađaji 1956, okupacija Čehoslovačke 1968, najnoviji poljski do- 
gađaji — da navedemo samo najmarkantnije datume i zbivanja u 
ova posljednja tri decenija — ukazuju na teške krize socijaliz- 
ma u početnom i još nerazvijenom periodu njegova historijskog 
postojanja. 


Suptilnija i objektivna marksistička analiza i kritika perioda 
dvadesetih, tridesetih i četrdesetih godina sovjetskog socijalizma 
ne bi smjela predbacivali tadašnjim protagonistima jače akcen- 
tiranje uloge partije i države u tom razdoblju razvoja socijaliz- 
ma. Kao što je i poznato, Rusija je u evropskim razmjerima bila 
zaostala zemlja. Sa tako mnogobrojnom srednjom klasom, sit- 
nom buržoazijom, brojčano slabim proletarijatom, još i oslab- 
ljenim u teškom građanskom ratu, sa katastrofalnim posljedica- 
ma tog istog rata, osamljena u svijetu kapitalizma, ekonomski 
nadmoćnijem itd. — ove kao i mnoge druge okolnosti veoma su 
otežavale normalniji i mirniji razvitak socijalizma, onemoguća- 
vale brže prevladavanje etatističke i političke sfere i jednom ri- 
ječi diktirale postojanje jedne duže faze državnog socijalizma. 
U tome svakako nije bit staljinizma. Za postojanje ovih struk- 
tura ne može se kritizirati ni sovjetske ni bilo koje dosadašnje 
marksiste i komuniste u izgradnji socijalizma. 


Međutim, time stvar nije riješena. Ni teorijski ni praktički. 
Ako se historijski nije moglo izbjeći određeni period državnog 
socijalizma (u kojem dakle još uvijek igra veoma snažnu ulo- 
gu država i politička sfera) mogle su se i mogu se pogotovo 
danas, što naročito potcrtavamo, izbjeći mnoge negativnosti i 
deformacije koje proizlaze iz ostajanja samo na toj koncepciji 
i tako formiranom društvenom odnosu u socijalizmu. Staljini- 
zam je poznavao samo taj odnos i još ga je zaoštravanjem, ne- 
demokratizmom, policijskim terorom itd. doveo do krajnjih de- 
formacija i nehumanosti. Iz njihova vidnog polja nestalo je ono 
što je za sve genuine marksiste, od Marxa, Engelsa, Lenjina do 
danas bio i jest bitni moment socijalizma — produbljivanje, raz- 
vijanje socijalističke demokracije prvenstveno sve jačim učes- 
ivovanjem radnog čovjeka (radničke klase u prvom redu) u up- 
ravljanju svojim radom, proizvodima svoga rada i svojom druš- 
tvenom zajednicom, što je samo osnova odumiranja i prevlada- 
vanja političke sfere — države i partije. 


Ako nema ovoga procesa, koji najdublje zasniva temelje no- 
vog društvenog odnosa, novog humaniteta, nove ljudske slobode 
svaki dosadašnji državni socijalizam, kao i svaki budući, morao 
je i morat će doći do teških unutrašnjih konflikata, nasilja nad 
ljudskom ličnošću, deformacija i negiranja socijalističkog. 

Staljin je bio glavni protagonist ne samo koncepcije državnog 
socijalizma nego i mnogih kontrarevolucionarnih konsekvencija 
u teoriji a naročito praksi. Trocki je bio njegov glavni i najogor- 
čeniji protivnik. U političkoj borbi u kojoj sljedbenici staljiniz- 
ma sve dosad nisu birali sredstva Trocki je ne samo bio prognan 
iz SSSR-a, nego na kraju i proglašen — po tada stvorenom sve- 
rješavajućem obrascu — špijunom, saboterom, agentom impce- 
rijalizma i fašizma itd. Kako su ove metode, kao i metode insce- 
niranih procesa u cjelokupnom današnjem razvijenijem komu- 
nističkom pokretu ne samo definitivno razgolićene nego i s naj- 
dubljom indignacijom osuđene, vrijeme je da i naša publika, 
kojoj je na srcu razvoj i našeg i svjetskog socijalizma, upozna 
neka od najvažnijih originalnih djela onog marksista i revolucio- 
nara koji je ne samo i sam bio žrtva staljinističkih metoda terora 
nego i njegova kritička savjest. 


PRVA POLITIČKA ISKUSTVA 


Trocki potječe iz jevrejske seoske porodice, a otac mu se tokom 
vremena razvio u nešto imućnijeg zemljovlasnika. Rođen 26. oktobra 
1879, dakle iste godine kad i Sialjin, gimnaziju je pohađao u Odesi, 
a 1896. god. odlazi u Nikolajev na studij. školovanje mu pada prema 
tome u ono razdoblje ruske historije kada samodržavlje i feudali- 
zam postepeno odstupaju pred buržoaskim zahtjevima. Tri decenije 
su već prošle od dekreta o oslobađanju kmetova, razvoj kapitalizma 
je tekao ubrzanim tokom, ali zajedno s njime i rast i koncentracija 
proletarijata. Proletarijat je tada, a i desetak godina kasnije, sači- 
njavao u Rusiji veoma mali dio stanovništva. Ali, ovo treba naglasili 
da bi se razumjeli mnogi kasniji događaji, u Rusiji je, kao rijetko 
u kojoj drugoj zemlji, proletarijat bio koncentriran u nekoliko većih 
gradova i industrijskih centara, tako da je njegova snaga bila mnogo 
jača nego što je to pokazivao njegov broj. 


Poznato je da su već u osamdesetim godinama prvu marksističku 
organizaciju »Oslobođenje rada« stvorili G. V. Plehanov, Vera Zasulič 
idr. i da je polovinom devedesetih godina već i Lenjin ulazio u in- 
tenzivniju političku djelatnost i borbu protiv narodnjaka, buržoazije 
i cjelokupnog tadašnjeg sistema. Tako se Trockijev kratki period 
studija poklapa već sa prvim hapšenjem i progonom Lenjina u Sibir, 


2) Osim originalnih djela Lenjina, Trockog, Zinovjeva, Martova i ostalih 
glavnih protagonista ruske socijaldemokracije i boljševizma, koja su sva- 
kako najvažniji izvor za razumijevanje predrevolucionarnih i revolucionar- 
nih zbivanja kao i pojedinih ličnosti, te nekih prikaza i sjećanja iz tog 
perioda (Lunačarski, Morizet, Suhanov i dr.) treba prvenstveno istaći radove 
Isaaca Deutschera o Staljinu a posebno opširnu monografiju o Trockom 
(I—III). To je ne samo najbolja monografija o Trockom nego i jedno od 
najboljih djela na području monografske literature uopće. U omašne tri 
knjige dan je ne samo iscrpan prikaz ličnosti i djelatnosti Trockoga, nego 
i mnogih drugih najvažnijih ličnosti kao i magistralan prikaz historije 
ruskog socijalizma i boljševizma. U pogledu historijskih podataka koji se 
odnose na ta zbivanja i Trockijevu ličnost prvenstveno se oslanjam na ovo 
Deutscherovo djelo. Među najnovijim interesantnijim raspravama vidi po- 
lemiku između N. Krassoa i E. Mandela objavljenu u Les Temps Modernes 
od juna do septembra 1969. 

kao i sa Lenjinovim značajnim radom na problematici razvoja kapi 
talizma u Rusiji. 

Trocki se u Nikolajevu upoznaje s prvim socijalističkim studen- 
tima i njihovim idejama koje su sačinjavale raspon od narodnjačkih 
do marksističkih. Trocki, u to vrijeme više sklon matematici, odmah 
se uključuje u ova politička i društvena gibanja, osniva i prvu soci- 
jaldemokratsku organizaciju u Nikolajevu i list »Naše djelo«, koji 
je izlazio u stotinjak hektografskih primjeraka. Tadašnji njegovi 
drugovi već su dobro uočavali vrline i mane mladog Trockog. Kao 
što je jedan od njih kasnije pisao Bronšteinov ja je vladao čitavim 
njegovim držanjem, a taj ja je bio ovladan revolucijom. 

Vlada nije međutim ostajala skrštenih ruku u vezi sa širenjem 
slobodoumnih i socijalističkih ideja. Mnoge napredne i poznate pro- 
fesore i učenjake penzionira ili prisiljava da odu s tih položaja, a 
mladi revolucionari dospijevaju u carske tamnice. Trocki je uhapšen 
prvi put 1898, a krajem 1899. bez procesa osuđen na 4 godine izgona 
u Sibir. Prije nego što je prognan, u zatvoru u Moskvi, upoznaje 
mnoge tadašnje revolucionare, prvi put čuje za Lenjina i dobiva nje- 
govo djelo Razvitak kapitalizma u Rusiji, kao i neke Bernsteinove 
spise za koje se ruski revolucionari nisu mnogo oduševljavali. To je 
i razumljivo. Dok su se ruski marksisti, u teškim uvjetima ilegalnog 
rada, pripremali na dugotrajnu i napornu političku revolucionarnu 
borbu, Bernstein je u uvjetima legalne njemačke socijaldemokracije 
i parlamentarnih uspjeha započeo s evolucionističkom i oportunistič- 
kom teorijom i politikom reformizma, 


Za vrijeme boravka u moskovskom zatvoru vjenčao se sa ruskom 
revolucionarkom A. Sokolovskajom sa kojom i odlazi u izagnanstvo 
u Sibir. Kaznu izdržava u Verholensku, blizu Bajkala na putu za 
Irkutsk. Odmah se uključuje u diskusije i raspre oko socijalizma 
među tamošnjim izgnanicima i radnicima, brani marksizam od anar- 
hizma, zastupa stav o masovnoj borbi, piše političke članke, letke i 
niz literarnih eseja i kritika o mnogim stranim i domaćim književni- 
cima (Hercenu, Bjelinskom, Dobroljubovu, Ibsenu, Hauptmannu i 
dr.). 

Tada se Trocki definitivno priključuje ruskoj socijaldemokraciji 
i postaje najviđenija ličnost organizacije »Sibirska unija« koja se 
stvorila od tamošnjih izgnanika i radnika, koju kasnije i zastupa na 
briselskom i londonskom kongresu. 


U zatvoru i izgnanstvu proboravio je Trocki preko četiri godine. 
Ljeti 1902. god. dobiva Lenjinovo djelo Šta da se radi? i više primje- 
raka »Iskre«, te konstatira da se u mnogim pitanjima organizacije 
partije slaže sa Lenjinom. U ljetu 1902. god. odlučuje da bježi iz Si- 
bira. Sa lažnim pasošom na ime jednog njegovog nekadašnjeg zatvor- 
skog čuvara — Trockog — bježi preko Irkutska do Samare, gdje je 
bio jedan od centara organizacije pristaša »Iskre«. Tu se povezuje s 
inženjerom Kržižanovskim, Lenjinovim prijateljem i kasnijim pred- 
sjednikom Gosplana, koji obavještava Lenjina o kvalitetima mladog 
revolucionara. Na Lenjinov poziv Trocki odlazi u London, gdje stiže 
u oktobru 1902. god. i pridružuje se Lenjinu, Veri Zasulič i Martovu 
koji su bili jezgra lista »Iskre« u Londonu. 


U tom razdoblju Trocki je tek navršio dvadesetitreću godinu. 
Unatoč tome njegove izrazite sposobnosti ponukale su Lenjina da ga 
predloži za člana redakcije, čemu se oštro suprotstavio Plehanov, s 
argumentacijom da bi njegovi članci snizili nivo lista. Između Lenjina 
i Plehanova je u tom periodu već došlo do izvjesne zategnutosti u 

vezi s radom i nekim stavovima u »Iskri«. Nekoliko mjeseci kasnije 
izbile su mnoge suprotnosti u redakciji i rukovodstvu partije, i to 
dovodi do definitivnog rascjepa. U međuvremenu, do poznatog Dru- 
gog kongresa ruske socijaldemokracije, Trocki je u Parizu upoznao 
studenticu umjetnosti Nataliju Sedovu koja mu postaje druga žena i 
vjerni pratilac kroz daljnja burna zbivanja, sve do tragičnog kraja. 

Drugi kongres, koji započinje u julu 1903. u Bruxellesu, a nastav- 
lja se u Londonu, velika je prekretnica ruske socijaldemokracije kao 
i Trockog. Dok su ekonomisti Martynov i Akimov napadali članove 
»Iskre« zbog centralizirane organizacije i revolucionarne politike, 
Trocki je vehementno branio »Iskru« i posebno Lenjina, tako da ga 
je Rjazanov nazvao »Lenjinovom toljagom«. Ali kada je došlo do 
oštrog sukoba između Lenjina i Martova u pogledu organizacije par- 
tije, a posebno zbog Lenjinova prijedloga da se redakcija »Iskre« 
smanji samo na tri člana (Plehanov, Martov, Lenjin), Trocki staje na 
stranu Martova. 

Lenjin je, kako je poznato, u vezi s problemom organizacije par- 
tije zasnovane na rigoroznom principu demokratskog centralizma, 
partije oformljene od profesionalnog kadra revolucionara koji obve- 
zatno rade u jednoj od organizacija itd. odnio na kongresu pobjedu. 
Ruski »boljševizam« je tako stupio na historijsku scenu! 


U tom odsudnom momentu, iako se nešto prije u mnogo čemu 
slagao sa čvršćom i centraliziranom organizacijom, Trocki je politič- 
ki zakazao. Ni tada ni u kasnijim godinama on nije vidio da je Le- 
njinova linija vodila revoluciji, a menjševička u tokove evropske so- 
cijaldemokracije koja je u odsudnom momentu evropske revolucije 
bila zatajila. 


Međutim, nedugo iza ovih događaja Trocki se odvaja i od menj- 
ševika. Prvi povod je bio njegovo učestvovanje u radu redakcije, če- 
mu se Plehanov i dalje suprotstavljao. Da ne dođe do rascjepa sa 
Plehanovom, članovi redakcije popuštaju njegovim insistiranjima i 
tako Trockijevo ime iščezava iz »Iskre«, a otuđivanje od menjševičke 
frakcije započinje. Prije nego što se otcijepio još jednom je oštro 
napao Lenjina u brošuri Naši politički zadaci, koja izlazi u Ženevi u 
augustu 1904. god. sa posvetom P. B. Akseljrodu. 

Ova brošura najbolje pokazuje oštrinu sukoba, ali isto tako i 
Trockijev karakter. Upravo se našao on, najmlađi među njima i sa 
revolucionarnim iskustvom i praksom koji se ni u kom slučaju nisu 
mogli mjeriti sa Lenjinovim, da Lenjinu s visoka dijeli lekcije i da 
ga napada često i pogrdnim riječima. Za Trockoga »nažalost drug 
Lenjin ne posjeduje dovoljno gipkost mišljenja«* Lenjin »degradira 
dijalektiku na sofistiku, razbija sve žive ideje duhovne zgrade mark- 
sizma«“. Lenjinovo djelo Šta da se radi? sadrži »krajnje primitivne 
organizacione planove«#, u sporu oko jakobinstva i socijaldemokracije 
naziva ga Maximilien Lenjin, a bile su upotrebljene i još oštrije i 
uvredljivije riječi.* 


3) L. D. Trotzki, Unsere politischen Aufgaben (1904), u Sehriften zur 
revolutioniren Organisation, Rowohlt, Reinbek bei Hamburg, 1970, str. 89. 


4) L. D. Trotzki, Ibid., str. 100. 
5) L. D. Trotzki, Ibid., str. 49. 


6) Vidi L. D. Trotzki, Ibid., str. 120. Karakteristična je Deutscherova opa- 
ska u vezi sa ovim napadom. »Marksisti, pisao je u prvoj knjizi o Trockom, 
naročito ruski, to treba dodati, običavali su izražavati svoja gledišta bru- 

Kako je u tom razdoblju i menjševička »Iskra« oštro napadala 
Lenjina, a svi su oni imali dobre veze i utjecaj kod evropske soci- 
jaldemokracije, Lenjinov položaj nije bio nimalo zavidan. Gotovo 
pola godine trebalo mu je da izda svoj novi list »Naprijed« preko 
koga je mogao da nastavi zacrtanom linijom. 

Trocki se već u tom periodu udaljio od menjševika i od tada, 
pa sve do revolucije, pokušava da igra ulogu pomiritelja, ne uviđa- 
jući da su razlike bile fundamentalnije prirode. Boraveći jedno vri- 
jeme u drugoj polovini 1904. god. u Miinchenu, sprijateljio se sa 
ruskim socijalistom A. L. Helphandom (Parvusom) koji je bio oštro- 
uman i oštar političar ali s izvjesnim snobovskim karakteristikama 
koje su ga kasnije u potpunosti odijelile od revolucije. 

Bližila se međutim 1905! — Godina koja u razvoju Rusije, ruske 
socijaldemokracije a također i u životu i djelatnosti Trockoga pred- 
stavlja značajan međaš. 


PREDSJEDNIK PRVOG SOVJETA 
I TEORIJA PERMANENTNE REVOLUCIJE 


Događaj koji je neposredno prethodio prvoj ruskoj revoluciji bio 
je sukob Rusije i Japana na Dalekom Istoku. Aspiracije dviju impe- 
rijalističkih sila dovele su do međusobnog obračuna 1904. god. Rusija 
je tokom gotovo cijele 1904. i dijelom 1905. god. gubila bitku za bit- 
kom, što je još pogoršavalo cjelokupnu ekonomsku i političku situ- 
aciju u zemlji. Anahronizam ruskog samodržavlja je postajao sve 
očitiji, a bijeda masa sve nepodnošljivija. 

U takvoj situaciji 9. januara velika masa radnika upućuje se prema 
Zimskom dvorcu, a carizam odgovara masakrom. Revolucionarno 
vrenje time započinje, a nekoliko mjeseci kasnije kulminira u stva- 
ranju prvih sovjeta! 


Trocki je, opet karakteristično za njega, nakon prvih vijesti požu- 
rio u Rusiju. U februaru se već nalazi u zemlji, prije gotovo svih 
drugih socijalističkih vođa. Našavši se tako u središtu ilegalnog rada, 
odigrao je značajniju ulogu od mnogih drugih. Skrivajući se kod jed- 
nog liječnika carske vojne škole i kasnije na granici Finske, vijest o 
generalnom štrajku sredinom oktobra 1905. potakla ga je da odmah 
dođe u Petrograd. Tu nailazi na burnu situaciju. Radnici su zalitije- 
vali konstitucionalne slobode, povišenje nadnica i skraćenje radnog 
vremena. Kad se štrajk razbuktao, u Petrogradu se iormira prvi so- 
vjet radničkik deputata koji 17. oktobra 1905. izabire izvršni sovjet 
u kojem su bili zastupana po 3 boljševika, 3 menjševika 1 3 socijal. 
revolucionara. Za predsjednika je bio izabran Hruslaljev-Nosarj, ali 


talnom otvorenošću. Ali u pravilu su se uzdržavali od ličnih uvreda. Troc- 
kijevo narušavanje toga pravila ne može se objasniti samo uzavrelim tem- 
peramentom mladosti — ono je ispoljavalo jednu karakternu crtu, od koje 
se on nikad nije mogao potpuno osloboditi: on nije mogao da odvoji du- 
hovno od ljudskog.« (I. Deutscher, Trotzki I, Stuttgart 1962, str. 99) 

7) Neki istraživači misle da je Trocki preuzeo koncepciju permanentne 
revolucije, o kojoj će biti nešto kasnije riječ, od Parvusa. Deutscher smatra 
da je bilo nekih utjecaja, ali da je Trocki imao vlastita iskustva koja su 
Parvusu nedostajala kao i samostalnost koja je pri tome bila odlučujuća. 
Isto tako da je Parvus još uvijek govorio o političkoj revoluciji, a Trocki 
već i o socijalnoj. 

je Trocki bio glavna snaga, pisao većinu manifesta, rezolucija i redi- 
girao Izvjestija. 

Revolucionarna iskustva za ovakve situacije nisu još postojala, a 
organizacija radničke klase bila je još preslaba da bitnije djeluje 
na tok događaja. Bilo je očigledno također i da generalni štrajk ne 
može trajati unedogled, kao i da vlada priprema protuudar. Osnovno 
iskustvo koje se već svom silinom nametalo bila je spoznaja o nuž- 
nosti povezivanja generalnog štrajka sa stvaranjem revolucionarnih 
odreda, da bi štrajk mogao prerasti u ustanak! 

Krajem novembra i početkom decembra vlada je bila spremna 
na ugušivanje revolucije. Prvo je bila uvedena cenzura štampe, za- 
tim je bio uhapšen Hrusialjev-Nosarj i nekoliko drugih vođa. Sovjet 
se našao pred dilemom šta da radi. Neki su predlagali represalije, 
neki generalni širajk itd. Trocki je predložio da se izabere novo 
predsjedništvo i vrše pripreme za oružani ustanak. Prezidijum je bio 
izabran sa Trockim na čelu, a kada je 3. decembra zasjedala egzeku- 
tiva, vojska, policija i kozaci opkolili su zgradu i pohapsili članove. 
Tako je završilo pedesetodnevno postojanje prvog sovjeta u histo- 
riji! 

Nakon hapšenja Martov je u ime menjševičkog Centralnog komi- 
leta pisao uhapšenicima da se brane tako da je sovjet djelovao unu- 
iar prava koja mu je davao carski oktobarski manifest. Trocki je to 
s indignacijom odbio i smalrao da treba sudsku tribinu pretvoriti u 
optužnicu proliv vlade i režima. To je podržao i Centralni komitet 
boljševika. Iščekujući tako u Petropavlovskoj tvrđavi proces, Trocki 
je mnogo čitao, naročito francusku literaturu i razmišljao o cijelom 
događaju. Rezultat tih razmatranja je brošura Dostignuća i perspek- 
live — Pokretačke sile revolucije*, izašla kao posljednje poglavlje 
knjige Naša revolucija (1906. god.) koja je sadržavala članke i kro- 
nike iz razdoblja 1905. god." To je bio spis u kojem je ideja o perma: 
nentnoj revoluciji prvi put sustavno iznesena. 

Stav o permanentnoj revoluciji već su bili iznijeli Marx i Engels 
u svojoj poznatoj Adresi Centralne uprave Saveza komunista (god. 
1850) smalrajući da proletarijat mora buržoaskodemokratsku revo- 
luciju dovesti do kraja, tj. do ukidanja buržoazije kao klase i uspos- 
taviti diktaturu proletarijata. U tom smislu možemo naći i tekstove 
kod Lenjina kod koga je pojam permanentne revolucije bio upotri- 
jevljen u Marxovu smislu." 


8) U prvoj knjizi izabranih Trockijevih djela ovaj spis je uvršten kao 
prvi rad. 

9) Ovo djelo, sa svojom posljednjom raspravom o permanentnoj revo- 
luciji, po Deutscherovom mišljenju, nije imalo u to vrijeme gotovo nikakva 
odjeka, iz dva razloga: prvo, knjiga je odmah bila konfiscirana od policije 
i drugo, među mnogobrojnim člancima čitaoci nisu mogli tako lako uočiti 
i ono što je bilo bitnije novo. Deutscher čak misli da ovo djelo ni Lenjin 
nije čitao sve do 1919. god., kada ga je Trocki ponovno izdao, iako je Lenjin 
naravno poznavao koncepciju i kritizirao je. 

10) Koncepcija permanentne revolucije je, kako sam u tekstu naveo, 
stara marksistička ideja i koncepcija. Osim Marxovih i Engelsovih tekstova, 
navedimo ovdje samo jedan Lenjinov iz istog razdoblja prve ruske revo- 
lucije. Tekst je objavljen u septembru 1905. god. u vezi sa problemom od- 
nosa socijaldemokracije prema seljačkom pokretu. Navodeći da će ruska 
socijaldemokracija biti na strani seoskog proletarijata i s cijelom radnič- 
kom klasom protiv seljačke buržoazije, Lenjin zaključuje: »Praktično, to će 
značiti i prelaženje zemlje klasi sitnih posjednika-seljaka, ondje gdje pre- 

Trockijev koncept, izgrađen nakon iskustava i prve ruske revoju- 
cije, sadržavao je i neke nove tonove. Njegova interpretacija mark- 
sističkog shvaćanja historije je bitno aktivistička. Revolucija ne za- 
visi samo od stanja proizvodnih snaga, nego i od odnosa klasne bor- 
be, od internacionalnog položaja i mnogih subjektivnih momenata 
tako da je moguće da proletarijat dođe prije na vlast u jednoj neraz- 
vijenoj zemlji nego u razvijenoj. 

Revolucija nije dakle automatska posljedica razvijenosti pojedine 
zemlje: »Takvo shvaćanje nema ništa zajedničkog s marksizmom. Po 
našem mišljenju — pisao je u toj brošuri Trocki — ruska revolucija 
će stvoriti uvjete u kojima vlast može prijeći u ruke proletarijata (i 
u slučaju pobjede revolucije mora ona to učiniti), prije nego što po- 
litičari buržoaskog liberalizma dobiju priliku da potpuno razviju svoj 
državnički genij.«"! 

Trocki je smatrao da je liberalna buržoazija u Rusiji nesposobna 
da i samu buržoasku revoluciju dovede do kraja. Kako je proleta- 
rijat jedina takva snaga, najbliža perspektiva je neizbježnost ili ba- 
rem vjerojatnost političke vlasti proletarijata. U slučaju nove revo- 
lucije proletarijat je jedina klasa koja se može u potpunosti staviti 
na čelo te revolucije i pretvoriti je u proletersku. U slučaju takve po- 
bjede ruski proletarijat mora imati također i podršku evropskog pro- 
letarijata bez koje se ne bi mogao dulje održati na vlasti. »Bez di- 
rektne državne podrške evropskog proletarijata ruska radnička klasa 
se ne može držati na vlasti i svoju privremenu vladavinu pretvoriti 
u trajnu socijalističku diktaturu.«!2 

Ovaj spis sadrži dakle već sve glavne ideje na kojima je Trocki za- 
snivao svoju koncepciju permanentne revolucije. Na nacionalnom 
planu Trocki je bio uvjeren da, s obzirom na konstelaciju klasnih 
odnosa, u budućoj revoluciji ruski proletarijat mora biti osnovna 
snaga revolucije i mora je transformirati iz buržoasko-demokratske 
u proletersku, socijalističku. Drugi plan je povezivanje nacionalne 
revolucije u Rusiji s internacionalnom. Bez podrške evropskog pro- 
letarijata Trocki je smatrao da je nemoguće da ruski proletarijat 
do kraja izgradi socijalizam. Ove teze je kasnije, nakon Oktobra i 
nakon izgona iz zemlje, proširio i unio još neke nove momente. 

U vezi sa Trockijevim koncepcijama iz perioda 1906. do 1917. god. 
o problemu permanentne revolucije, vladaju različita mišljenja i 
ocjene. Trockisti smatraju da je on u tom spisu već genijalno pred- 
vidio tok ruske revolucije koja je zaista bila neposredni prijelaz iz 


vladava porobljivačko, feudalno krupno vlasništvo, gdje još nema materi- 
jalnih uvjeta za krupnu seljačku proizvodnju, i nacionalizaciju, u slučaju 
potpune pobjede demokratske revolucije, i predaju krupnih kapitalističkih 
imanja radničkim asocijacijama, jer ćemo od revolucije demokratske od- 
mah početi da prelazimo i baš prema našoj snazi, snazi svjesnog i organizi- 
ranog proletarijata, početi da prelazimo k socijalističkoj revoluciji. Mi smo 
za neprekidnu revoluciju. (Potcrt. P. V.) Mi se nećemo zaustaviti na pola 
puta. Ako mi ne obećavamo odmah i smjesta svakojake 'socijalizacije', ne 
obećavamo ih baš zato što mi znamo stvarne uvjete toga zadatka i ne za- 
taškavamo, nego otkrivamo novu klasnu borbu koja sazrijeva u Krilu se- 
ljaštva.« (V. I. Lenjin, Odnos socijal-demokracije prema seljačkom pokretu, 
Izabrana djela, tom I, sv. II, Kultura 1949, str. 114—115.) U čemu je razlika 
između Lenjinova i Trockijeva stava, bit će riječ u tekstu. 


11) L. D. Trotzki, Ergebnisse und Perspektiven, Die treibende Kriifte 
der Revolution, Frankfurt a. M. 1967, str. 65. 


12) L. D. Trotzki, Ibid., str. 109. 

buržoasko-demokratske u proletersku i da je Lenjin, od svojih april- 
skih teza dalje, usvojio Trockijevo mišljenje. 

Lenjin je naprotiv još 1914. god. Trockijevo mišljenje nazivao 
»besmisleno lijevim« siajalištem!!? Svojim aprilskim tezama je ipak 
zauzeo stav o potrebi neposrednog prevođenja buržoaske revolucije 
u socijalističku! Ovo protivurječje je ipak samo prividno. Trockijeva 
koncepcija je bila jedna genijalna intuicija, vizija čija je vjero- 
jatnost zavisila od niza okolnosti, nacionalnih i internacionalnih, za 
koje je postojala mala vjerojatnost da će se steći. Na toj koncepciji 
jedan realniji političar kakav je bio Lenjin, koji je osjećao odgovor- 
nost akcije jedne cijele partije, nije mogao graditi svoju politiku. 
Zato je ona bila za njega prije 1914. god., i po mom mišljenju s pra- 
vom, besmisleno lijeva koncepcija. Ali, kada su se stjecajem okolno- 
sti u okvirima prvog svjetskog imperijalističkog rata otvorile realne 
mogućnosti za takav proces, i kada je za provođenje toga revolucio- 
narnog i transformacionog procesa postojala i prekaljena partija 
koju je godinama izgradivao ne Trocki nego Lenjin, tek tada je sma- 
trao Lenjin da može da zaigra na historijsku kartu proleterske revo- 
lucije. U tome je i jedna od bitnih razlika između tih dviju velikih 
ličnosti. Lenjinova genijalna revolucionarna intuicija i vidovitost 
imali su čvršće historijske temelje! 


Što se tiče sudbine Trockoga nakon ugušivanja revolucije, ona 
je zavisila od ishoda započetog sudskog procesa koji je trajao do po- 
četka novembra 1906. Članovi sovjeta su bili oslobođeni optužbe da 
su podizali ustanak, ali su ipak bili osuđeni na doživotno izgnanstvo 
u Sibir. Petog januara 1907. god. započela ze deportacija. Trocki, 
međutim, i prije nego što je došao na odredište, bježi i odlazi u ino- 
stranstvo. 

Godine koje su slijedile bile su teške za ruske socijaliste. Na- 
stupila je brutalna i reakcionarna Stolipinova era, druga duma je 
bila raspuštena a socijaldemokratski zastupnici otjerani u Sibir. 
Lenjin je neumorno radio na konsolidaciji partije, a u Londonu 1907. 
održan je i posljednji kongres ujedinjene partije. Trocki se uneko- 
liko približio boljševičkim gledanjima, ali ne zadugo. Stoji opet po 
strani od obiju glavnih grupacija tražeći njihovo jedinstvo. Ni tada 
nije uviđao da su se putovi obiju frakcija ruske socijaldemokracije 
definitivno razišli. 

Kada se unutar pokreta pojavila grupa tzv. likvidatora koja je 
tražila njegovu evropeizaciju, stvaranje masovnih demokratskih or- 
ganizacija, jednom riječi reformističku praksu po uzoru na evropsku 
socijaldemokraciju, Trocki se u mnogo čemu složio s njihovim zah- 
tjevima, što je Lenjin odlučno odbio, ocjenjujući mnogo realnije mo- 
gućnosti razvoja socijalizma i revolucionarne partije u Rusiji, kada 
Stolipinov režim nije dozvoljavao egzistenciju ni liberalnih partija. 

Nakon kongresa u Londonu Trocki odlazi u Berlin gdje ga du- 
hovna elita njemačkog socijalizma srdačno dočekuje kao heroja us- 
tanka. Njegova publicistička djelatnost je u velikoj mjeri bila zao- 
kupljena objašnjavanjem 1905. U to vrijeme se vraća i Parvus, koji 
je također pobjegao iz Sibira, te Trockoga upoznaje sa Kautskym u 


13) Vidi Lenjinov članak iz 1914. god. O narušavanju jedinstva koje se 
prikriva vikom o jedinstvu u kojem naziva Trockijevu koncepciju »besmi- 
sleno lijevom«. O Trockijevim gledanjima na odnos ruske socijalističke 
revolucije prema svjetskoj revoluciji bit će kasnije govora. 

čijoj kući upoznaje i Bebela, Ledeboura, Hassea i ostale vođe nje- 
mačke socijaldemokracije. Interesantno je da se Trocki nije sprijate- 
ljio sa radikalnim predstavnicima njemačke socijaldemokracije R. 
Luxemburg, K. Liebknechtom i F. Mehringom. 

Do rata Trocki živi najviše u Bcču, učestvuje na kongresima In- 
icrnacionale gdje upoznaje glavne vođe socijalizma. I dalje nastoji 
da dođe do pomirenja i ujedinjenja obiju struja ruske socijaldemo- 
kracije. Jedan pokušaj 1910. u Parizu, na kojem je umjerenija struja 
pobijedila, bio je propao jer menjševici nisu htjeli raspustiti svoju 
organizaciju. Nakon toga je Lenjin, 1912. god. izvršio definitivni ras- 
cjep u Pragu, proglasivši boljševičku grupu partijom. Trocki je i 
tom prilikom napao Lenjina. Međutim, Lenjin je žnjeo plodove svoga 
mukotrpnog i upornog organizacionog rada: njegove pristalice su 
vodile ilegalnu socijaldemokratsku organizaciju, dok su se menjše- 
vici sastojali od slabih i izoliranih grupa na koje se nije moglo u od- 
sudnim momentima računati. 

U takvoj situaciji Trocki je uijecao na menjševike i neke manje 
boljševičke grupe da sazovu konferenciju svih socijaldemokrata u 
augustu u Beču, da bi se još jednom pokušalo oko ujedinjenja. Le- 
njin je odbio da sa svojom organizacijom prisustvuje. Na 1o su ostale 
grupacije (menjševici, Trockijeva grupa, neki uliralijevi boljševici, 
jevrejski savez) sklopili tzv. augustovski blok u kojem je protiv Le- 
njina vodio opet glavnu riječ Trocki. I dalje je bio uvjeren o neop- 
hodnosti ujedinjavanja obiju grupacija ne videći da za 1o nisu bile 
sklone ni jedna ni druga strana, samo što je Lenjin to otvoreno i ja- 
sno izrazio, imajući, kako smo vidjeli, veoma ozbiljne i opravdane 
razloge. 

Septembra 1912. god. prima Trocki ponudu redakcije lista »Kijev- 
ska misao« da ode na Balkan kao dopisnik tih novina te šalje dopise 
iz balkanskog rata i upoznaje u Rumuniji K. Rakovskog i D. Gerea. 
Nakon početka svjetskog rata odlazi iz Austrije u Švicarsku gdje 
dolaze i Lenjin, Radek, Buharin. U to vrijeme se ponovno udaljuje 
od menjševika i u februaru 1915. god. objavljuje u listu »Naše slovo«, 
što ga je u Parizu uređivao Antonov-Ovsejenko, izjavu u kojoj govori 
o svojim neslaganjima sa menjševicima, odbijajući da ih zastupa na 
jednoj planiranoj konferenciji socijalista u Londonu. Odbacujući 
tako augustovski blok, Trocki je učinio prvi odlučan korak u pribli- 
žavanju boljševicima. Što su se revolucionarni dani više približavali, 
Trockiiev politički kompas je bio sve sigurniji.“ 

Nakon zbilja sramotne kapitulacije i historijskog poraza Druge 
internacionale 1914. god., nekoliko grupa revolucionarnih marksista 
saziva u septembru 1915. god. u Zimmerwaldu (Švicarska) konferen- 
ciju koja u analima radničkog pokrcta zauzima značajno mjesto. Bio 
je to prvi organizirani internacionalni istup i kritika impcrijalistič- 
kih vlada i držanja socijaldemokracije (bilo je zastupano 38 delegata 


14) List »Naše slovo« organizirao je Antonov-Ovsejenko, nekadašnji car- 
ski oficir i menjševik koji se 1905. pobunio sa svojim bataljonom i od carske 
vlade bio osuđen na smrt. Izbjegavši osudu i radeći ilegalno Antonov- 
-Ovsejenko je oktobra 1917. god. vodio crvenu gardu na Zimsku palaču i 
uhapsio ministre u vladi Kerenskog. Kasnije je bio jedan od najviđenijih 
članova Trockijeve opozicije. U navedenom listu surađivali su i neki od 
najpoznatijih ruskih marksista: Lunačarski, Rjazanov, Manuilski, Sokol- 
nikov, Pokrovski, Čičerin, A. Balabanov, A. Kollontajeva, Uricki i dr. 

iz 11 zemalja). Lenjin je tražio da se zauzme stav protiv imperijalis- 
tičkih vlada i da se pozove narode da imperijalistički rat pretvore u 
građanski, a pledirao je i za proklamiranje nove internacionale. Ve- 
čina je bila protiv ovih radikalnih zahtjeva, a Trocki je bio dobio 
zadatak da napiše jednu principijelnu izjavu u vezi s osudom impe- 
vijalističkog rata i držanjem socijaldemokracije, koja je i bila pri- 
hvaćena. 

Rat je otežavao i akciju i komunikaciju revolucionarnih socija- 
lista. Kad je tako Lenjin uspio da održi drugu konferenciju u Kient- 
halu aprila 1916. god., francuske vlasti nisu pustile Trockoga preko 
granice. Ali »Naše slovo« se izjasnilo soliđarnim sa rezolucijama toga 
zasjedanja. Nedugo iza toga list je bio zabranjen, a Trocki dobio iz- 
gon iz Francuske. Prije svoga odlaska uputio je oširo pismo minis- 
tru rata, nekadašnjem pioniru francuskog marksizma Julesu Guesdu. 


Trocki je preko Španjolske emigrirao u Ameriku gdje ga kolo- 
nija ruskih socijalista oduševljeno dočekuje. Ruski emigranti su iz- 
davali list »Novi svijet« u redakciji Buharina, Kollontajeve i Volo- 
darskog. Međutim boravak u toj zemlji bio je kratkotrajan. Febru- 
arska revolucija u Rusiji (1917. god.) je kao magnet privukla sve 
ruske revolucionare. Lenjin je već u aprilu u Petrogradu i svojim 
znamenitim aprilskim tezama daje revoluciji jasnu socijalističku, us- 
mjerenost, nasuprot Staljinu, Kamenjevu i mnogim drugim boljše- 
vicima koji se nisu snalazili u revolucionarnom vrtlogu. Krajem mar- 
ta Trocki odlazi u Rusiju, ali zadržavan od engleskih vlasti dolazi tek 
početkom maja. Na rusko-finskoj granici ga svečano dočekuje dele- 
gacija internacionalista iz Petrograda, među kojima je bilo i bolj- 
ševika. U Petrogradu ga je demonstrirajuća masa sa crvenim zasta- 
vama iznijela na leđima iz vlaka. Petrogradski radnici nisu zabora- 
vili predsjednika svoga prvog radničkog sovjeta! 


TROCKI I OKTOBARSKA REVOLUCIJA 


Započinje nova i najkreativnija etapa Trockijeva života. Jedva 
je čekao da dođe na poprište borbe, čiji je javni centar bio petro- 
gradski sovjet. Trocki se odmah uputio u sovjet čiji je predsjednik 
iada bio menjševik Čeidze. Menjševici i socijalrevolucionari su okli- 
jevali da ga prime u egzekutivni komitet. Međutim, nakon prijedloga 
boljševičkih članova Trocki je bio primljen sa savjetodavnim pra- 


15) Ako znamo da je Jules Guesde bio jedan od osnivača francuskog 
komunističkog pokreta i pionir marksizma, nije na odmet da citiramo di- 
jelove ovoga pisma: »Zar je moguće za jednog poštenog socijalista da se 
protiv Vas ne bori? U jednoj epohi, u kojoj je buržoasko društvo — čiji 
ste Vi, Jules Guesde, nekad bili smrtni neprijatelj — očitovalo svoju naj- 
unutrašnjiju prirodu, Vi ste socijalističku partiju pretvorili u poslušni kor, 
koji prati korifeje kapitalističkog banditizma... Socijalizam Babeufa, Saint- 
«Simona, Fouriera, Blanquia, Komune, jednog Jaurčsa i jednog Julesa 
Guesdea -— da, jednog Julesa Guesdea — napokon je našao svoga Albert 
Thomasa, da bi sa carem pregovarao o najsigurnijem putu, kako da se za- 
uzme Carigrad... Izađite, Jules Guesde, iz svog vojničkog auta, izađite iz 
svoga kaveza, u koji Vas je kapitalistička država zatvorila i pogledajte malo 
oko sebe. Možda će sudbina jednom i jednom zauvijek imati sažaljenja 
na Vaše jadne stare dane, te ćete čuti mukli glas zbivanja koja nadolaze. 
Mi ih očekujemo; mi ih dozivamo; mi ih pripremamo.« (Prema I. Deu- 
tscheru, Trotzki, I sv. str. 231.) 

vom glasa. Bilo je to upravo u vrijeme koalicije između kadeta i 
umjerenih socijalista i rasprave o podjeli mjesta u vladi: trebalo je 
da bude 10 kapitalističkih i 6 socijalističkih ministara. Trocki je još 
uvijek bio na čelu jedne grupe ruskih revolucionara koja se oformila 
oko 1913. god. a imala je naziv »mežrajonka« * 


Od tog vremena Trockijeva djelatnost i pogledi se u osnovi, bez 
obzira kako ćemo vidjeti i na izvjesne razlike, poklapaju sa Lenji- 
novim. Tako početkom maja na sastanku sa Lenjinom, Zinovjevom i 
Kamenjevom još nije došlo do sporazuma između boljševika i mež- 
rajonaca, nakon julskih demonstracija, te pokušaja desnice da obez- 
glavi revoluciju nalogom za hapšenje Lenjina, Zinovjeva i Kame- 
njeva i optužbom da je Lenjin njemački špijun, Trockijeva grupa je 
pristala na ujedinjenje. Trocki je ujedno i izabran u CK boljševika. 


Jedno vrijeme i sam uhapšen Trocki je 4. septembra pušten uz 
jamstvo. Pokušaj reakcije da uguši pomicanje masa ulijevo Korni- 
lovljevom pobunom bio je osujećen boljševičkom agitacijom među 
irupama, tako da su se Kornilovljeve trupe razbježale ne opalivši 
ni metka. U sovjetu boljševici jačaju, Trocki dobiva sve više na po- 
pularnosti svojim brojnim istupima, govorima i aktivnošću te ga pe- 
trogradski sovjet 23. septembra bira za svog predsjednika. Nakon 
dvanaest godina Trocki se našao ponovno na kormilu revolucije. Sa- 
mo s jednom razlikom: ne samo da je cjelokupna situacija u zemlji 
i izvan zemlje mnogo više pogodovala realiziranju tog revolucionar- 
nog sna, ne samo da su postojala i značajna iskustva iz 1905, nego 
je i postojala mala ali snažna i prekaljena partija koju je i tada za- 
divljujućom revolucionarnom energijom i političkom genijalnošću 
vodio kroz prave Scile i Harbide revolucije nitko drugi nego veliki 
Vladimir Iljič! 

Ali, Lenjin je imao u Trockom u ovakvim situacijama gotovo ne- 
zamjenljivu ličnost. Koliko je Trocki znao zatajiti u periodima prije 
revolucije u ustrajnom i samoprijegornom organizacionom radu -—— 
u vrtlogu revolucije bio je u svom elementu. Jedan od najboljih go- 
vornika ne samo ruskog nego i međunarodnog socijalizma Trocki je 
uz Lenjina postajao ne samo najopularnija nego i najvažnija lič- 
nost ruske revolucije." 


16) »Mežrajonci« su bili jedna grupa poznatih nekadašnjih boljševika 
i menjševika koju je 1913. osnovao i vodio Trocki. Među najpoznatijim bili 
su Lunačarski, Rjazanov, Manuilski, Pokrovski, Joffe, Volodarski, Uricki 
— sve ličnosti koje su u revoluciji igrali značajnu ulogu. 

17) U svojim poznatim Profilima revolucije, koji su objavljeni 1919. 
god., Lunačarski je u ocrtavanju najpoznatijih ličnosti među ostalim pisao 
i slijedeće: »Njegova Trockijeva ambicija je iste vrste kao i Lenjinova, s 
tom razlikom da on više naginje greškama. Njemu nedostaje Lenjinov go- 
tovo nepogrešiv instinkt, a kao čovjek kolerična temperamenta izlaže se 
opasnosti, iako samo pokatkad, da zbog svoje strasti postane slijep, dok 
uvijek uravnoteženi Lenjin sebe ima uvijek u vlasti i ne može se smutiti 
od srdžbe ili uzrujanosti. 

Bilo bi pogrešno kad bismo mislili da je drugi veliki vođa ruske revo- 
lucije bio nasuprot svome drugu u svemu slabiji. Postoje npr. strane u 
kojima ga Trocki neosporno nadmašuje — on je briljantniji, jasniji, aktiv- 
niji. Lenjin je pogodan kao nitko drugi za predsjedništvo Savjeta narodnih 
komesara kao i da vodi svjetsku revoluciju genijalnom rukom, ali on ne bi 
nikada mogao savladati gigantsku misiju (misli na organizaciju Crvene 
armije, P. V.) koju je Trocki preuzeo na svoja pleća, te strelovite posjete 

Septembar je bio već predvečerje revolucije. Lenjin priprema 
partiju za posljednje okršaje. Devetog oktobra na zasjedanju egze- 
kutive sovjeta osniva se vojnički revolucionarni komitet koji sa 
Trockim na čelu postaje i glavni organ ustanka." Desetog oktobra 
se održava znamenito zasjedanje CK na kojem sa 10 prema dva gla- 
sa (Zinovjev i Kamenjev) pada odluka o ustanku. Tada je izabran i 
prvi politbiro u koji ulaze: Lenjin, Zinovjev, Kamenjev, Trocki, Sta- 
ljin, Sokolnikov i Bubnov. 

Kao predsjednik petrogradskog sovjeta i vojno-revolucionarnog 
komiteta Trocki je stvarno držao ruku na glavnim legalnim poluga- 
ma revolucije. U noći između 24. i 25. oktobra, na uporna insisti- 
ranja Lenjina da se ustanak izvede, vlast je prešla u ruke boljševika, 
a Trocki postaje komesar za vanjske poslove. 


Revolucija je pobijedila, ali rat još nije bio dokončan. Boljševici 
su odmah ispunili svoja osnovna obećanja u pogledu nacionalizaci- 
je kapitala i zemlje i njene raspodjele. Ostalo je pitanje rata. Uzi- 
majući u obzir rasulo u ruskoj armiji kao i veoma jak otpor prema 
ratu u svim slojevima naroda u Rusiji Lenjin je predlagao mir, pa čak 
i separatni sa Njemačkom i njenim saveznicima. 


Pregovori su započeli početkom decembra 1917. god. Nijemci sa 
svojim saveznicima, znajući situaciju i raspoloženje u Rusiji, dikli- 
raju veoma teške uvjete. Jedan dio boljševika bio je oštro protiv 
mira. Ne samo da su smatrali da mir ide na ruku njemačkom im- 
perijalizmu, nego nisu mogli ni zamisliti da jedna socijalistička 
vlada sklapa bilo kakav pakt s imperijalistima. Jedanaestog janu- 
ara 1918. na zasjedanju CK dolazi do oštre raspre. Deržinski, Bu- 
harin, Uricki i Kosior su bili glavni zastupnici teze protiv mira. Le- 
njina su podržavali Zinovjev, Staljin, Sokolnikov. Trocki je dao pri- 
jedlog da se obustavi rat, ali da se mir ne potpisuje. Za prijedlog 
je glasalo 9, a protiv je bilo 7 članova CK i tako je Lenjin ostao u 
manjini. 

Lenjin je ostao u manjini i u februaru, iako su Nijemci prodi- 
rali u Rusiju gotovo bez ikakvog otpora. Navedena grupa u CK koja 
ie uporno bila protiv potpisivanja mira smatrala je ujedno da bi ova- 
kav potez negativno djelovao na revolucionarne snage u Njemačkoj 
i ostalim zemljama Evrope, a isto tako olakšavao borbu njemačkog 
reakcionarnog režima protiv revolucionarnih socijalista. Lenjin je 
takve negativne posljedice smatrao maniim zlom od gubitaka prve 
uspješne proleterske revolucije. U toj teškoj dilemi za istinske revo- 


od mjesta do mjesta, te začuđujuće govore i kaskade spontanih zapovijesti, 
tu ulogu neprestanog bodritelja jedne malaksale armije, danas ovdje, sutra 
negdje drugdje. Ne postoji čovjek na svijetu koji bi Trockoga mogao u 
ovoj stvari zamijeniti.« (A. W. Lunatscharski, Profile der Revolution, Frank- 
furt a. M. 1968, str. 58) 

18) Kasnije je Staljin, da bi umanjio ulogu Trockoga, proširio verziju 
da je 16. oktobra na sjednici CK bio izabran Partijski centar na čelu sa 
Staljinom koji je trebalo da rukovodi ustankom. Međutim i sama NMistorija 
SKP (b) navodi da je taj centar bio rukovodeće jezgro Vojno-revolucionar- 
nog odbora u Petrogradskom sovjetu kojim je rukovodio Trocki. U ovaj 
podatak većina historičara sumnja, i dapače ga odbacuje kao falsifikat. 
Bez obzira na ovo pitanje koje se može riješiti tek kad se svi arhivi otvore, 
sasvim je jasno i nedvojbeno da je Trocki rukovodio legalnim štabom revo- 
lucije. 

lucionare i internacionaliste — Lenjin je ponovo imao pravo." Kad 
je sukob doveo do kulminacije i kada se Lenjin zaprijetio da će istu- 
piti iz CK, Trocki se priklonio Lenjinovu prijedlogu što je i zavr- 
šilo raspru. Mir je bio potpisan, 3. marta. Bio je to težak i sraman 
mir, kako su ga sami nazivali. Ali je on mladoj sovjetskoj republici 
dao neophodan predah. 


Predah međutim nije dugo trajao i već se polovinom 1918. god. 
nadvijaju tmasti oblaci nad prvom radničkom republikom, nerazvi- 
jenom i u ratu oslabljenom. Osim unutrašnjih pobuna pristalica sta- 
rog režima a i lijevih socijalrevolucionara, atentata na Lenjina, ubi- 
stva Urickog i Volodarskog itd. bijela garda je uz pomoć Antante za- 
počinjala pripreme za rušenje sovjetske vlasti. Građanski rat je bio 
na pomolu. U drugoj polovici 1918. god. on već i započinje. Troc- 
ki je već sredinom marta 1918. god. postavljen za komesara rata i 
predsjednika najvišeg ratnog savjeta. Jedan od osnovnih zadataka 
danog momenta — organizacija Crvene armije i borba protiv kon- 
trarevolucije, bila je povjerena upravo njemu, sigurno nakon Le- 
njina najsposobnijoj ličnosti ruskog oktobra. 


Trocki je uvidio da se bjelogardijskim armijama mora suprot- 
staviti organizirana revolucionarna armija. Ali ona još nije imala 
svoje stručnjake i zato je Trocki zahtijevao da se prihvati surad- 
nja svih onih nekadašnjih oficira koji su na to pristajali. U tom 
pitanju imao je protiv sebe ne samo menjševike i socijalrevolucio- 
nare nego i lijeve komuniste sa Buharinom, Smirnovom, Pjatakovom 
i Bubnovom na čelu. Isto tako je za vrijeme rata nastala jaka za: 
iegnutost između pojedinih starih boljševika i Trockog, a naročito 
oštar sukob bio je između njega i Vorošilova kojeg je podupirao 
Staljin. Kasnijom staljinskom falsifikacijom historije boljševizma i 
revolucije mnogi ovi momenti, a naravno i neke greške koje su u sva- 
koj djelatnosti a naročito u tako teškoj i kompleksnoj bile neminov- 
ne, iskorištavani su da prikažu Trockog kao antiboljševika i antilenji- 
nista. Mučno je danas čitati proizvode takvog jednog »marksizma« ko- 
ji se staljinskom birokracijom i samovoljom srozao na najgrublje fal- 
sifikacije, dezinformacije i iskrivljavanja. Bez Lenjinove partije, re- 
volucionarnog elana ruske radničke klase, potpore ruskog seljaštva 
— građanski rat ne bi bio dobiven. Ali zato je bila potrebna i vojna 
organizacija, a ta je bila stvarana pod neposrednim Trockijevim 
vodstvom. Bilo je kod toga i grubosti i promašaja, i korištenja sta- 
vih carskih kadrova i izdaja. Ali Trockijeve izvanredne sposobnosti, 
kojima se divio i sam Lenjin, nadahnjivale su prvu crvenu armiju 
svijeta. *“ [ ona je unatoč svemu pobjeđivala i bjelogardijske genera- 
le 1 armije, potpomognute od gotovo cijelog kapitalističkog svijeta. 


19) Vidi Lenjinov članak Čudno i čudovišno (1918). 


20) Bez obzira na njihove sukobe prije revolucije Lenjin je veoma cije- 
nio sposobnosti Trockoga, što je više puta došlo do izražaja. Ovdje bismo 
samo htjeli navesti jedno mjesto iz Gorkijevih sjećanja na suvremenike, 
mjesto koje je, naravno, sovjetska cenzura izbacila. »Mnogo se naklapa — 
govorio je Lenjin Gorkom — naročito mnogo u vezi sa mnom i Trockim.« 
On udari rukom po stolu i reče: »Molim, neka mi se pokaže još jednog čo- 
vjeka, koji bi bio u stanju da u jednoj godini organizira gotovo uzornu 
vojsku i da osvoji poštovanje vojničkih stručnjaka. Takvog čovjeka imamo 
mi! Mi imamo sve! Još će se čuda dogoditi!« (M. Gorki, Erinnerungen an 
Zcitgenossen, Berlin 1928, str. 277) 

I Kornilova, Denikina, Vrangela, Krasnova, Kaledina, Judeniča i to- 
like druge. 


Dvije epizode u građanskom ratu treba, međutim, pa makar i u- 

kratko spomenuti. Riječ je o koncepciji o unošenju revolucije spo- 
lja, intervencijom ili osvajanjem. Dogodilo se to za vrijeme rata u 
slučaju sa Poljskom i Gruzijom. Boljševici su teoretski odbacivali 
ovakve mogućnosti, a ipak su tokom rata stupili na taj put iako u 
okolnostima koje su bile mnogo drugačije i olakotnije od nekih kas- 
nijih. 
.. U prvom slučaju bili su napadnuti od Pilsudskog koji je mislio 
iskoristiti tešku situaciju mlade sovjetske države u građanskom ra- 
tu. Kad je njegova ofanziva poražena, bilo je moguće zaustaviti se 
na graničnoj liniji koju je predlagao Curzon. Trocki je bio za tu so- 
luciju. Lenjin i politbiro bili su za marš na Varšavu, nadajući se 
možda ustanku poljskog proletarijata. Tuhačevski, jedan od najspo- 
sobnijih generala Crvene armije, bio je potučen na Visli i pobjeda 
se pretvorila u poraz. Lenjin je kasnije priznao ovu pogrešku, ali 
general Tuhačevski, kome je ovo bio prvi poraz, i dalje je zastu 
pao tezu o revolucionarnom ratu. Izvjesno opravdanje boljševičko 
partijsko vodstvo je imalo u tome što su oni bili napadnuti i što se 
sve to zaista izvršilo u vihoru rata. 


Druga epizoda je slučaj Gruzije, koji također ima svoje pro i 
contra. Gruzija je bila do revolucije sastavni dio Rusije. Nakon ok- 
tobra gruzijski menjševici, bez narodnog referenduma, proglašavaju 
nezavisnost i neutralnost Gruzije i nekih drugih kavkaskih zemalja. 
Međutim, ta neutralnost je bila fiktivna. Ne samo da su proganjali 
svoje boljševike, nego su i tajno pomagali bijelu gardu, puštali u 
zemlju stranu obavještajnu službu, prolaz trupa itd. jednom riječi 
angažirali se u borbi protiv sovjetske države. Kada je početkom 
1921. god. izbio ustanak gruzijskih boljševika, Crvena armija je u- 
marširala i time riješila ishod ustanka. Trocki, koji je bio na inspek- 
ciji na Uralu, nije znao za ovaj potez i u prvi mah je mislio da se 
radi o nekoj provokaciji. Međutim, stvar je bio odobrio politbiro. 
Kada se buržoaska i socijaldemokratska javnost dignula u povodu 
ovoga slučaja ponovno protiv boljševika — Trocki je stao u vehe- 
mentnu obranu iako mu je bilo jasno da stvar nije u potpunosti u 
skladu sa principom samoopredjeljenja.** Međutim, kada ove sluča- 
jeve usporedimo sa nekim suvremenijim intervencijama — onda se 
za ove prve može imati izvjesna mjera razumijevanja. U gruzijskom 
pitanju opravdavajući momenat je bio u prvom redu što je Gruzija 
bila prije dio Rusije, a otcjepljenje je izvršeno bez poštovanja narod- 
nog suvereniteta. Nadalje, ona je cijelo vrijeme pružala utočište 
jednom dijelu intervenata. Momenat djelomičnog ustanka nije ni- 
kakvo opravdanje, jer u političkim igrama bilo kakva slična insce- 
nacija može da posluži kao nekakav imaginarni povod za intervenci- 
ju, kao što je to poslužio napr. i tobožnji »poziv nekih građana« u 
slučaju socijalističke Čehoslovačke. Obje ove epizode sadržavale su 
dakle elemente iz kojih su se mogli u kasnijim fazama staljinistič- 


21) O tome raspravlja Trocki u spisu Između imperijalizma i revolucije 
koji je objavljen u ovom svesku. Vidi inače o ovim pitanjima veoma lijepu 
analizu i prikaz kod Deutschera u prvom dijelu monografije o Trockom 
str. 434—455. 

kog etatizma razviti ideologija i praksa nasilja nad pojedinim naro- 
dima pa čak i nad suverenim socijalističkim zemljama. 

Kada se tokom 1920. god. već nazirao pobjedonosni kraj građan- 
skog rata, Trocki sve više usmjeruje svoju pažnju na druge politič- 
ke i ekonomske probleme. Nekim svojim shvaćanjima dolazio je u 
sukob sa mnogim boljševicima, kao npr. u pitanjima militarizacije 
rada, što je iz početka bio akceptirao i Lenjin. U općoj dezorgani- 
ziranosti i razrušenosti smatrao je da je normalno i u poipunosti 
prihvatljivo da radnik bude podvrgnut svojoj državi i da se primi- 
jene metode organizacije koje su svojstvene organizaciji armije. Ot- 
por u partiji je bio snažan i ideju je morao napustiti.?? 

Izvjesne administrativne sklonosti u rješavanju složene socijalne 
problematike, što mu je Lenjin predbacio u svom tzv. iestamentu, 
ispoljio je Trocki i u vezi sa problematikom i diskusijom o sindika- 
tima koja se bila razbuktala još tokom građanskog rata. Trocki je 
smatrao da i sindikate treba dobro »prodrmati« i podvrći ih državi. 
S ovim shvaćanjem došao je do razilaženja sa Lenjinom koji je od- 
bacivao ovu etatističku koncepciju smatrajući, s punim pravom, da 
radnička klasa mora imati svoju posebnu organizaciju koja će je 
moći zaštićivati i od njezine vlastite države. Koliko je ovo Lenjinovo 
mišljenje bilo ispravno pokazalo se kasnije kada je najveći Trocki- 
jev protivnik — Staljin preuzeo zapravo glavne Trockijeve ideje iz 
tog teškog perioda i primijenio ih beskrupulozno i brutalno, kako je 
Staljinu već bilo svojstveno. U eri pobjede staljinizma rad je bio ko- 
mandiran upravo onako kako je to mislio Trocki, samo u mnogo te- 
žim prilikama; sindikati su bili izgubili svaku samostalnost i postali 
kao i sve druge organizacije samo transmisije partijskog sveopćeg 
monopola. 

Nisu to bile sve kontroverze unutar boljševičke partije koje samo 
svjedoče kako su Lenjin i ostali boljševici, u najtežim godinama re- 
volucije, shvaćali i primjenjivali demokratizam u partiji. U vrije: 
me građanskog rata bilo je stvoreno i nekoliko opozicionih grupa 
koje su se suprotstavljale vodstvu u vezi s nekim bitnim pitanjima 
organiziranja partije, države i sovjetskog društva." Najjača je bila 
grupa tzv. radničke opozicije, koja se sa starim boljševicima šŠljap- 
nikovom i Kollontajevom oštro suprotstavila tadašnjoj organizaciji 
privrede, zastupajući mnogo jače ideje samoupravnosti i ulogu sin- 
dikata u upravljanju. Ova, kao i ostale opozicione grupe, objavile su 
javno i u partijskoj štampi svoje materijale pred X kongres koji se 
održavao u martu 1921. god. 

Građanski rat je bio uglavnom završen i pobjeda je bila na strani 
prve države radnika i seljaka. Ali situacija je bila, po ocjeni Lenji- 
na, najteža od svih dotadašnjih. Privreda razrušena, zemlja opusto- 
šena, radnička klasa decimirana, sredstva ratnog komunizma ne sa- 
mo nepopularna nego i kočnica oživljavanja privrede, itd. — sve ove 
okolnosti su dovodile egzistenciju mlade države u pitanje; jedina 


22) Vidi u polemičkom spisu Terorizam i komunizam koji je objavljen 
u ovom svesku. 

23) Među tadašnjim najpoznatijim opozicionim grupama bile su: grupa 
koju su sačinjavali Osinski, Sapronov i Maksimovski; grupa radničke opo- 
zicije na čelu sa Šljapnikovom i Kollontajevom; grupa koja je zastupala 
»demokratski centralizam« a sačinjavali su je Bubnov, Boguslavski, Kamen- 
ski, Maksimovski, Osinski, Rafail i Sapronov; grupa »radničke istine« koja 
je stajala pod utjecajem A. Bogdanova. 

organizirana snaga ostala je partija koja je u tom kaosu mogla da 
unese neki red. Daljnje unutrašnje divergencije u partiji mogle su 
dovesti, po Lenjinovu mišljenju, u pitanje cijeli dotadašnji revolu- 
cionarni pothvat i djelo. Zato na X kongresu insistira na zabrani 
opozicionih grupa, s tim da i dalje imaju pravo u javnim publikaci- 
jama da objašnjavaju i brane svoje pozicije, birajući neke od zastup- 
nika i u sam CK. Trocki je bio s ovim stavom polpuno suglasan. 

Ovo je jedan od onih momenata koji ni u našoj ni u svjetskoj li- 
teraturi nije dobio ni dovoljno objašnjenje ni ocjenu. S obzirom na 
mnoga iskustva socijalizma, antibirokratski orijentirane socijalistič+ 
ke snage vraćaju se s pravom na tu strastvenu debatu ukazujući na 
značajnost stavova radničke opozicije. Iz toga zatim neki izvlače 
konsekvencije da je već zapravo tada započeo onaj proces dominaci- 
je partije cjelokupnim društvenim životom koji na koncu završava 
u staljinizmu. 

Nema sumnje da je ova odluka imala dalekosežne posljedice. Ali 
samo u jednoj situaciji koja se bitno razlikovala od tadašnje — u 
situaciji kada Lenjina više nije bilo na kormilu sovjetskog broda. 
Činjenica je da je Staljin, koji je najviše od svih ne samo nagi- 
njao administrativno-birokratskim metodama, nego isto tako i bes: 
krupuloznim i nelojalnim, od ove odluke, koja je bila uvjetovana jed- 
nom posebnom situacijom, učinio princip. U svojoj kasnijoj borbi 
protiv opozicije, ovu odluku X kongresa proglašavao je za osnovni 
princip boljševičke partije. A u tome je i bila sva mistifikacija, za 
koju je veoma lako pridobio partijsku administraciju koja je tada 
već potpuno od njega zavisila. 

Kad imamo pred očima, međutim, cijeli razvoj ruske socijalde- 
mokracije prije Oktobra, kao i život i djelovanje boljševičke partije 
u Oktobru, vidimo da Lenjinu nije bilo ni na kraj pameti da bi se 
iedna partija mogla uspješno razvijati bez jake unutrašnje demo: 
kracije, bez otvorenih raspravljanja o svim bitnim pitanjima par- 
tijskog i društvenog života. Kad to znamo, onda možemo i zaklju- 
čiti da je odluka na X kongresu bila jedna epizoda, za Lenjina u tom 
momentu neophodna ali nikako apsolutna. 

Upravo u danima održavanja X kongresa izbila je poznata pobu- 
na mornara u Kronštatu. Kada nisu uspjeli pregovori o završavanju 
pobune, Trocki je dobio nalog da uguši pobunu; to je on i učinio. 
J ovo je jedan moment koji se tada i kasnije iskorištavao i protiv 
boljševika i protiv Trockoga. Međutim, često se zaboravljaju neke 
osnovne istine revolucije. Bez obzira na pobude garnizona (a to ni- 
su više bili stari mornari boljševici koji su dijelom iznijeli i revo- 
Juciju na svojim leđima) svaki napad na osnovne snage jedne revo- 
lucije u danom momentu je kontrarevolucionaran akt. I kad bolj: 
ševici nisu uspjeli u pregovorima, za koje su delegirali i samog pred- 
sjednika Kalinjina, nije preostalo drugo nego ono što su učinili. 

U tom razdoblju Trocki je dospio da objavi i veći broj politič- 
kih spisa, govora sa različitih kongresa partije i Internacionale i čak 
članke i eseje o literaturi. Trockijevo mišljenje, kao i većine boljše- 
vika, bilo je da se buržoasko društvo uglavnom iscrpilo, da se pro- 
izvodne snage u kapitalizmu ne mogu snažnije dalje razvijati, te da 
zbog toga i postoje svi osnovni uvjeti za revoluciju u razvijenim ka- 
pitalističkim zemljama. Međutim, ni tada, kao ni kasnije, Trocki ni- 
je bio revolucionarni avanturist kako ga je htjela prikazati stalji- 
nistička propaganda. Ne želim time reći da nije imao progrešnih 
ocjena pojedinih situacija. 

Isto tako ne treba izgubiti iz vida činjenicu da se Trocki kao i 
mnogi drugi boljševici nadao da će evropska revolucija pobijediti i 
lime bitno pridonijeti uspješnom razvoju ruske revolucije.“ »Suvi- 
šno je govoriti pisao je u spisu protiv Kautskog da mi ni u kojem 
slučaju ne težimo zatvorenom 'nacionalnom' komunizmu: ukidanje 
blokade, a pogotovo evropska revolucija morali bi unijeti bitne pro- 
mjene u naš privredni plan skrativši stadije njegova razvoja, među. 
ji, pa moramo djelovati tako da se održimo i očvrsnemo uz najne 
povoljniji, tj. najpolaganiji razvoj evropske i svjetske revolucije.«% 


U vezi s ekonomskom politikom i organizacijom sovjetskog dru- 
štva Trocki je uglavnom dijelio mišljenje vodećih boljševika i Le- 
njina. Iz izvještaja koji je održao na IV kongresu Treće internacio- 
nale vidi se da je Trocki branio politiku NEP-a i smatrao da u pre- 
laznom periodu proletarijat mora iskorištavati mnoge metode i for- 
me kapitalističkog društva dok ne ostvari razvijene pretpostavke za 
plansku privredu. U tezama dodanim na kraju knjige o ekonomskoj 
politici Sovjetske Rusije Trocki je pisao: »Sasvim je razumljivo da 
između kapitalističkog režima i izgrađenog socijalizma neizostavno 
mora postojati duga epoha tokom koje proletarijat iskorišćuje me- 
lode i organizacione forme kapitalističkog prometa (novac, burza, 
banke, komercijalna kalkulacija), sve više postaje gospodar tržišta, 
centralizira ga i ujedinjuje i konačno odstranjuje tržište i nadomje: 
štava jednim centralističkim planom, koji iz cijelog prethodnog e- 
konomskog razvoja proizlazi i čini preduvjet za daljnje vođenje priv- 
rede. Na tom se putu danas nalazi Sovjetska republika. Ali ona stoji 
neizmjerno bliže početnoj tački nego završnom cilju.«* 


U pogledu razvijanja sovjetskog sistema, dakle u biti sistema sa: 
moupravljanja, Trocki je također išao linijom Lenjinovih sagleda- 
vanja ovih fundamentalnih procesa u socijalizmu. Koncepcija odu- 
miranja države bila je i njegova koncepcija. To mu je omogućilo da 
u kasnijoj borbi i kritici staljinizma dade jednu od prvih i najte- 
meljnijih kritika staljinističkog etatizma. U spisu protiv Kautskog 
pisao je u tom periodu da je sovjetski sistem državni aparat soci- 
jalne revolucije. A »usporedo s konačnom pobjedom socijalne revo- 
lucije sovjetski sistem proširit će se na cjelokupno stanovništvo, da 


24) Isti stav zastupao je Trocki i tokom revolucije i kasnije. Tako u 
predgovoru knjizi godina 1905. koju je pisao 1922. god. smatrao je da bez 
internacionalne revolucionarne podrške pobjednički proletarijat mora doći 
u neprijateljski sukob ne samo sa buržoazijom nego i »sa masama seljaštva, 
uz čiju je pomoć došao na vlast. Protivrječni interesi koji vladaju situacijom 
jedne radničke vlade u zaostaloj zemlji u kojoj golemu većinu stanovništva 
čine seljaci moći će da nađu svoje rješenje samo na internacionalnom planu, 
na areni svjetske proleterske revolucije. Kada bi, uslijed historijske nuž- 
nosti, ruska revolucija srušila uske granice koje joj je nametala buržoaska 
demokracija, trijumfirajući proletarijat bi bio prisiljen da isto tako razbije 
okvire nacionalnosti, to znači da bi trebao svjesno upraviti svoj napor tako 
da ruska revolucija postane prolog svjetske revolucije.« (L. Trotsky, 1905, 
Paris 1923, str. 4.) 

25) L. Trocki, Terrorizm i kommunizm, Moskva — Lenjingrad 1925, str. 
125. 
26) L. Trocki, Hozjajstvennoe sostojanie Sovetskoj Rossii s točki zrenija 
socialističeskoj revoljuciii (Terisy), iz knjige Novaja ekonomičeskaja poli- 
tika Sovetskoj Rossii i perspektivy mirovoj revoljucii, Moskva 1923, str. 68. 

bi time ujedno izgubio značajke države i rastvorio se u snažnom 
udruženju proizvođača i potrošača«." 

U tom razdoblju početka dvadesetih godina Trocki se sve više 
angažira i u radu Internacionale gdje čini protivtežu Zinovjevu i 
Buharinu koji su naginjali na prebrze zaključke u vezi s akcionom 
sposobnošću evropskog proletarijata (npr. kod neuspjele martovske 
akcije u Berlinu). Aprila 1922. god. Lenjin je predložio Trockoga za 
svog zamjenika u Savjetu narodnih komesara, što je Trocki odbio 
(zamjenici su još bili Rikov i Cjurupa). Kada je Lenjin u ljetu iste 
godine ponovio svoj prijedlog, s čime su se složili i Staljin i većina 
članova Politbiroa, Trocki je ponovno odbio prijedlog. 

Od kraja 1922. god., s obzirom na Lenjinovu bolest, počelo se već 
postavljati pitanje Lenjinova nasljednika i načina funkcioniranja 
Politbiroa. Lenjinu nije bilo potrebno da stvara nikakve grupe za 
dobivanje većine u partiji. Sada se stvar počela mijenjati. Ni jedan 
od članova najvišeg partijskog tijela nije imao ni Lenjinovih sposo- 
bnosti ni Lenjinova autoriteta. Trocki, kao najsposobniji, nije nika- 
da bio prihvaćen kao partijski čovjek od stare boljševičke garde. 
Dapače u Zinovjevu, Kamenjevu i Staljinu imao je oštre protivni- 
ke. Tamni oblaci počeli su se već tada nadvijati nad pobjedonos- 
nom partijom boljševika. Lenjin je u posljednjoj godini svoga ži- 
vota, u cijeloj 1923., zbog zdravstvenih razloga izoliran od neposred- 
nog učešća i upravljanja sve složenijim procesima unutrašnje iz- 
gradnje i internacionalne politike, a Staljin je kao generalni sekre- 
tar sve više učvršćivao svoj položaj i vlast u politbirou i partiji. 
Odsutni period u razvoju sovjetskog društva bio je već započeo. 

Zaključimo ovo poglavlje još jednom konstatacijom. Često se 
previđa da je za degenerativne procese i pobjedu staljinizma u ve- 
likoj mjeri pridonijela svjetska buržoazija. Svojom intervencijom, 
prekidanjem relativno normalnog odvijanja započete revolucije, pu- 
stošenjem zemlje, prisiljavanjem nove vlasti da zavede ratni komu- 
nizam a to znači i dokine mnoge društvene i političke slobode, uni- 
štenjem mnogih revolucionarnih kadrova naročito iz redova rad- 
ničke klase, buržoazija je uspjela toliko pogoršati uvjete sovjetskog 
razvoja da je Lenjin morao pribjeći odlukama X kongresa, da je 
partija bila prisiljena na administrativno rješavanje mnogih pitanja, 
da se administrativno-birokratski duh uvlačio u redove partije i sa- 
mo vodstvo i da su se suzile granice društvenog i političkog demo- 
kratizma. To je na koncu i zamorilo mase i omogućilo uspjeh onim 
ličnostima koje su se među boljševicima znale najbolje oslanjati up- 
ravo na navedene metode i dalje ih iskorištavati i protiv svojih vla- 
stitih drugova i protiv društva u cjelini. Pobjeda staljinizma nije 
mogla da proizađe iz karakteristika samo jedne ličnosti, pa ni jedne 
cijele grupe. Ona je morala da počiva i na mnogim drugim kompo- 
nentama od kojih smo ovdje naveli neke najvažnije. 


KRITIKA BIROKRATIZMA I OPOZICIJA U PARTIJI 


Prije nego što pređemo na prikaz ovog odsutnog perioda u 
razvoju boljševičke partije i sovjetskog društva treba istaći 
Trockijevu djelatnost kao literarnog esejista i kritičara. Kra- 
jem 1923. god. izlazi njegova omašna knjiga Literatura i revolu- 


27) L. Trocki, Terrorizm i kommunizm, str. 105. 

cija u kojoj je sakupio mnoge svoje kritike i eseje iz perioda 
1908—1914, pridodavši im veći broj eseja i kritika iz perioda 
revolucije. Iz njih se najbolje mogu sagledati intelektualna zna- 
liželja, literarne sposobnosti i svestrani talenat Trockijeve lič- 
nosti. I u najtežim danima mlade i osamljene revolucije uspije- 
va da prati najvažnija dostignuća na tako važnom području ljud- 
ske djelatnosti i kulture. Za vrijeme ljetnog odmora 1922. i 1923. 
napisao je i veći dio ovih rasprava. 


Trocki je veoma dobro poznavao rusko društvo i njegova gi- 
banja. Zato su i njegove dijagnoze, ocjene, kritike i ukazivanja 
na socijalne korijene i moguće domete pojedinih tadašnjih pra- 
vaca i ličnosti u ruskoj literaturi i danas od interesa. Trockije- 
va inteligencija i širina duha priječila ga je da i u najzaoštreni- 
jem razdoblju ne zapadne u one jednostranosti, šablone, vulgar- 
nosti u koje je kasnije zapao staljinizam. Trockijev odnos pre- 
ma velikoj tradiciji je pozitivan, on se prema tadašnjim feno- 
menima građanske kulture odnosi kritički ali ne negatorski. Iz 
svega izbija snažna ličnost, superiorni intelektualac-marksist ko- 
ji oštroumno ocjenjuje šta od svega onoga što se u tom periodu 
pojavljivalo u literaturi može da pridonese stvaranju jedne nove 
kulture i čovjeka. 

Zbog tih razloga Trocki nije mogao ni pomisliti da jedna po- 
litička organizacija kao što je partija može diktirati umjetnici- 
ma recepte i stilove. U partiji nema nikakvih gotovih rješenja u 
pogledu stvaranja stihova, evolucije kazališta, obnavljanja knji- 
ževnog jezika, arhitektonskog stila, pisao je u navedenom djelu. 
»Marksistička metoda daje mogućnost da se ocijene uvjeti raz- 
voja nove umjetnosti, da se prate svi njeni izvori, da se podrže 
najprogresivniji pjesnici kritičkim osvjetljavanjem putova, — ali 
ništa više od toga. Svoje putove umjetnost mora prokrčiti na 
svojim vlastitim nogama. Metode marksizma — nisu metode um- 
jetnosti. Partija rukovodi proletarijatom, ali ne historijskim 
procesom. Postoje područja gdje partija rukovodi neposredno i 
zapovjednički. Ima područja gdje ona kontrolira i pomaže. Po- 
stoje, na kraju, područja gdje se ona samo orijentira. Područje 
umjetnosti nije takvo gdje je partija pozvana da komandira. 
Ona može i treba da štiti, da pomaže i samo posredno da ruko- 
vodi. Ona može i mora da pruža uvjetni kredit svoga povjerenja 
raznim umjetničkim grupacijama, koje iskreno teže da se pri- 
bliže revoluciij, da pomognu njenom umjetničkom formiranju. 
I u svakom slučaju partija ne može da stane i neće stati na po- 
ziciju literarnog kružoka, koji se bori, koji donekle naprosto kon- 
kurira drugim literarnim kružocima. Partija stoji na straži histo- 
rijskih interesa klase u cjelini. Svjesno i korak po korak pri- 
premajući preduvjete za novu kulturu i time za novu umjet- 
nost, ona se odnosi prema literarnim suputnicima ne kao prema 
konkurentima radničkih pisaca, nego kao prema pomoćnicima 
iadničke klase, stvarnim i mogućim, u izgradnji najvećeg zama- 
ha. Stvarajući epizodičnost književnih grupiranja prelazne epohe, 
ona ih ne ocjenjuje sa stajališta individualnih klasnih pasoša gos- 

pode književnika, nego sa stajališta toga mjesta, koje te grupacije 
zauzimaju ili mogu da zauzmu u pripremanju socijalističke kul- 
ture. Ako se danas još ne može odrediti mjesto date grupacije, 
partija će kao partija dobronamjerno i pažljivo pričekati. Poje- 
dini kritičari, naprosto čitaoci mogu unaprijed poklanjati svo- 
je simpatije ovom ili onom grupiranju. Partija u cjelini, zato što 
brani historijske interese klase, mora da bude objektivnija i 
mudrija.«* 

Iz ovoga se već može zaključiti da se Trocki suprotstavljao 
svakom opredjeljivanju partije za pojedine umjetničke struje, 
pa tako i za tzv. proletersku umjetnost. U vehementnim tadaš- 
njim diskusijama oko ovoga fenomena koji je niknuo direktno 
iz revolucije, a kome je bio naklonjen i sam Lunaćarski, Trocki 
je jasno iznosio mišljenje da je svaka težnja za oblikovanjem 
neke posebne proleterske umjetnosti bez ikakvih temelja. Uspo- 
ređujući nastajanje građanske kulture sa proleterskom, Trocki 
ukazuje kako proletarijat nije uopće imao historijskog vremena 
da stvori kulturnu sredinu, a buržoaska inteligencija je imala 
takvu sredinu bez obzira kakva je ona bila. Nije razlog tome što 
partija nije pomogla, nego u tome što niži slojevi nisu umjet- 
nički pripremljeni, a umjetnost kao i nauka zahtijevaju pripre- 
mu. A što cijeli sistem novih odnosa bude čvršći i novi režim si- 
gurniji od političkih i ratnih potresa, što budu bolji uvjeti za 
kulturno stvaralaštvo, »to će se bolje proletarijat ugraditi u so- 
cijalističku zajednicu, oslobađajući se svojih klasnih osobina, tj. 
prestajući biti proletarijat. Drugim riječima: o stvaranju nove 
kulture, tj. o izgradnji velikih historijskih razmjera u vrijeme 
diktature ne treba ni govoriti; a ta kulturna izgradnja koja se 
ne može mjeriti ni s čim iz prošlosti, koja će nastupiti kada ot- 
padne potreba za željeznim stegama diktature, neće više imati 
klasni karakter. Iz ovoga se može izvesti zaključak da proleter- 
ske kulture ne samo da nema, nego je neće ni biti; a da se zbog 
toga tuguje, nema zaista osnove: proletarijat je uzeo vlast baš 
zbog toga da zauvijek prekine s klasnom kulturom i da prokrči 
put za čovječansku kulturu. Mi na to kao da često zaboravlja- 
mO.«?? 

Djelo o literaturi i revoluciji, koji sadrži niz eseja i kritič- 
kih rasprava o tadašnjim pojavama u ruskoj literaturi (futu- 
rizmu, imažinizmu, o suputnicima revolucije, formalnoj školi, 
Bloku, o proleterskoj umjetnosti, o partijskoj politici u umjet- 
nosti itd.) pojavilo se otprilike u vrijeme kada su četrdesetišest 
uglednih članova partije objavili deklaraciju koja je bila usmje- 
rena protv oficijelnog vodstva partije. Oni su vodstvo kritizirali 
da nema dosljedne ekonomske politike, protestirali su protiv 
sve veće vlasti sekretarijata koju je Staljin sve više povećavao, 
protiv gušenja kritike i diskusije zahtijevajući i ukidanje ili ub- 


28) L. D. Trocki, Literatura i revoljucija, Moskva 1923, str. 162—163. 
29) L. D. Trocki, Ibiđ., str. 137. 

lažavanje zabrane stvaranja grupa u partiji. Među potpisnicima 
su bili mnogi dobri Trockijevi prijatelji kao Pjatakov, Preobra- 
ženski, Sosnovski, Antonov-Ovsejenko i drugi te je vjerojatna 
pretpostavka da je i Trocki imao udjela u tom kritičkom doku- 
mentu. 


U tom razdoblju već je nastalo početno grupiranje unutar 
politbiroa. Stari antagonizmi izbijali su na površinu, što je još 
više bilo potencirano Trockijevom ličnošću, koji ne samo da ni- 
je bio stari boljševik, nego je i u ličnim odnosima, svojim samo- 
uvjerenim a i arogantnim stavom, izazivao lične netrpeljivosti. 
Staljin je to najvještije iskoristio pridobivši najprije Zinovje- 
va i Kamenjeva protiv Trockog. Lenjin više nije mogao inter- 
venirati jer mu se bolest pogoršavala. Danas znamo pouzdano 
iz tzv. Lenjinova »testamenta«, kao i iz nekih drugih dokume- 
nata, da je upozoravao partiju na mogućnost raskola u vezi sa za- 
tegnutim odnosom između Trockoga i Staljina. U dodatku pisma 
Lenjin je također upozoravao na nedostatke u Staljinovu karak- 
teru koji mogu biti kobni za partiju i predlagao da se Staljina 
smijeni sa tog tako važnog i delikatnog položaja. Tada je tako- 
kođer pisao i svoja poznata pisma o problemu nacionalnosti, 
koja su također bila kritika Staljinovih pogleda i prakse — što 
je sve međutim ostalo skriveno pred sovjetskom partijom i na- 
rodima više od tri decenija. Trockomu se međutim, kada je to 
kasnije nakon progonstva iznosio u raznim svojim djelima ni- 
je vjerovalo.* 


30) Podsjetimo se nekih mjesta iz tih pisama. U pismu od 24. XII 1922. 
Lenjin je pisao: »Drug Staljin, postavši generalni sekretar, prikupio je u 
svojim rukama neograničenu vlast, i ja nisam uvjeren hoće li on biti kadar 
služiti se dovoljno oprezno tom vlašću. U drugu ruku, drug Trocki, kako je 
već dokazala njegova borba protiv CK u vezi s pitanjem o Narodnom kome- 
sarijatu sovjetskih željeznica, ne odlikuje se samo izvanrednim sposobnosti- 
ma. On je osobno, možda, najsposobniji čovjek u sadašnjem CK, ali i bes- 
konačno samouvjeren i beskrajno se zanosi čisto administrativnom stranom 
posla. Te dvije osobine dvaju istaknutih vođa sadašnjeg CK mogu nehotice 
dovesti do raskola, i ako naša Partija ne poduzme korake da to spriječi, 
taj raskol može nastati neočekivano.« (Vidi Tajni referat N. S. Hruščova, 
Zagreb 1970, str. 97). Dodatak pismu je glasio: »Staljin je previše grub, i ta 
mana, koja se može sasvim snositi u odnosima među nama, komunistima, 
postaje nepodnošljiva u ulozi generalnog sekretara. Zbog toga predlažem 
drugovima da razmisle kako da se Staljin premjesti s tog mjesta i postavi 
na nj drugi čovjek, koji bi se u odnosu na druga Staljina odlikovao samo 
prema drugovima, manje kapriciozan itd. Ta se okolnost može činiti ništav- 
nom sitnicom. Ali ja mislim da s gledišta zaštite od raskola i s gledišta či- 
njenica što sam ih prije naveo o međusobnim odnosima Staljina i Trockoga, 
to nije sitnica, ili to je takva sitnica koja može poprimiti odlučno značenje.« 
(Ibid. str. 98—99) O Lenjinovoj kritici Staljina u vezi sa pitanjem nacional- 
nosti ili o »autonomizaciji« vidi navedenu knjigu, str. 105—110. Dok je Le- 
njin pisao da »političku odgovornost za svu tu uistinu velikorusku naciona- 
lističku kampanju treba da snose, svakako, Staljin i Džeržinski« (str. 109) 
po Historiji SKP (b) Staljin je na XII kongresu, aprila 1923. glavni pobor- 
nik pravilne politike u nacionalnom pitanju, »on je pozvao svu partiju na 
odlučnu borbu protiv skretanja u nacionalnom pitanju — protiv velikorus- 

Vodeća trojka je bila spomenutom deklaracijom veoma uz- 
nemirena. Početkom novembra Zinovjev je u ime vodstva obja- 
vio da će se uspostaviti demokracija u partiji i kao znak za to 
otvorena je bila mogućnost članovima partije da svoja gledišta 
iznesu u »Pravdi« i drugim listovima. Međutim velika podrška 
što su je dobili pisci kritičkog dokumenta još više je uplašila 
vodstvo. Staljinova grupa odmah smjenjuje neke potpisnike sa 
njihovih tadašnjih funkcija, protustatutarno raspušta neka ru- 
kovodstva (kao CK Komsomola) i objavljuje svoju proklama- 
ciju o novom kursu, za koju su dobili i potpis Trockoga. Pro- 
klamacija je međutim ostala mrtvo slovo na papiru. Trocki je 
naprotiv u nekoliko članaka u »Pravdi« iznio svoja gledanja na 
postavljene probleme što je nešto kasnije objavljeno kao Novi 
kurs (1924). 

Trockijeva kritika se odnosila prvenstveno na pitanje biro- 
kratizma u partiji i državnom aparatu i na njegovu opasnost 
za cjelokupni daljnji razvoj. Ukazujući da partija živi u izvjes- 
nom smislu na dva nivoa — višem gdje se odlučuje, i nižem gdje 
se samo uzimaju na znanje odluke, Trocki je ukazivao da se par- 
tijski aparat izolirao od masa i da pokazuje birokratsku samo- 
dostatnost i prezir prema raspoloženjima i mišljenjima u partiji. 
Trocki upozorava da birokratizam nije slučajan fenomen i da se 
ne razvija od lokalnih organizacija prema centru, nego od centra 
prema lokalnim organizacijama. Osobito je bilo značajno uka- 
zivanje da birokratizam u partiji nije u osnovi preostatak ratnog 
perioda nego posljedica administrativnog načina rješavanja pro- 
blema te da je zato bitno novi fenomen koji proizlazi iz novih 
zadataka, novih funkcija, novih teškoća i novih pogrešaka par- 
tije. 

Trocki je također s pravom ukazivao da birokratizam proiz- 
lazi iz još uvijek neophodne hijerarhijske strukture sovjetskog 
društva kao i suviše uske vezanosti partije i države. »Državni 
aparat je — po njegovu mišljenju — najznačajniji izvor biro- 
kratizma. S jedne strane on apsorbira golemi broj najaktivni- 
jih elemenata partije i najsposobnije od njih uči metodama vla- 
danja ljudima i stvarima, a ne političkom upravljanju masama. 
S druge strane, on u velikoj mjeri privlači pažnju partijskog 
aparata na koji utječe svojim metodama upravljanja. 

Otuda, u velikoj mjeri, birokratizacija aparata koja prijeti 
da odvoji partiju od masa. Upravo je ta opasnost sada najoči- 
glednija, najneposrednija. Borba protiv drugih opasnosti mora u 
sadašnjim uvjetima započeti borbom protiv birokratizma. 

Nedostojno je za jednog marksista smatrati da je brokrati- 
zam samo skup loših navika kancelarijskih službenika. Birokra- 
tizam je društvena pojava utoliko što je on određeni sistem up- 
ravljanja ljudima i stvarima. Njegovi su duboki uzroci heteroge- 


kog šovinizma i mjesnog buržoaskog nacionalizma«. (Istoria SKP (b), Mos- 
kva 1944, str. 251) 

nost društva, razlika svakidašnjih i temeljnih interesa raznih 
grupa stanovništva. Birokratizam se komplicira zbog nedostatka 
kulture masa. Kod nas, bitni izvor birokratizma leži u nuždi da 
se stvori i održi državni aparat koji povezuje interese proleta- 
rijata i interese seljaštva u savršeni ekonomski sklad, od kojeg 
smo još veoma daleko. Nužnost da se održava stalna armija 
također je jedan drugi značajan izvor birokratizma.«“ 


U vezi s problemom frakcije, protiv kojih su bili gotovo svi 
boljševici i prije X kongresa (što je sasvim razumljivo, jer frak- 
cija u biti znači partiju u partiji) Trocki upozorava također da je 
upravo birokratizam jedan važan izvor i samih frakcija. Vodeći 
organi partije moraju zato osluškivati glas masa i ne smatrati 
svaku kritiku kao izraz frakcijskog duha. »Naša partija ne bi 
mogla ispuniti svoju historijsku misiju ako bi se pocijepala u 
frakcije. Ona se neće tako razjediniti jer, kao autonomni kolek- 
tiv, njezin se organizam tome suprotstavlja. Ali opasnosti frak- 
cionaštva ona će uspješno suzbiti samo ako unutar sebe razvija 
i učvršćuje primjenu radničke demokracije. Birokratizam apa- 
rata upravo je jedan od glavnih izvora frakcionaštva. On bez mi. 
losti guši kritiku i odbacuje nezadovoljstvo unutar organizacije. 
Za njega je svaka kritika, svako upozorenje gotovo neumitno 
manifestacija frakcijskog duha. Mehanički centralizam ima za 
obavezan dodatak frakcionaštvo, karikaturu demokracije i stra- 
hovitu političku opasnost.«* 

Trocki je dalje ukazivao na opasnost brzog razvoja privatnog 
kapitala i predlagao primjenu određenih mjera prema tom kapi- 
talu kao i prema bogatom seljaku da bi se ojačao socijalistički 
sektor privrede. Za rješenje svih tih nagomilanih i teških proble- 
ma u životu sovjetske zemlje Trocki je pretpostavljao u prvom 
redu demokratizaciju partijskog života, prenošenje centra aktiv- 
nosti prema bazi i odstranjivanje kastinskog duha funkcionara. 
Pri tom je smatrao da se, uz sve dužno poštovanje prema velikom 
Lenjinu, ne smije od njegovih stavova stvarati kanon. Više puta 
se pokazalo da su mnogi stari boljševici, upravo zbog dogmatskog 
odnosa prema određenim stavovima, znali zatajiti i prije i poslije 
revolucije. Pa ako nešto može da nanese smrtni udarac duhovnom 
životu partije i odgoju omladine, to je svakako »transformacija 
lenjinizma od metode koja zahtijeva za svoju primjenu inicija- 
tivu, kritičko mišljenje, ideološku hrabrost, u dogmu koja zahti- 
jeva samo interpretatore određene jednom zauvijek.« 

U istom spisu Trocki je još zastupao i tezu o mogućnosti otvo- 
renog zastupanja mišljenja pa i onda kad je netko u manjini, a 
zahtijevao je da se s obzirom na veoma loš sastav partije ona 
popuni više iz redova radničke klase. 


31) L. Trotsky, Cours nouveau, De la Rćvolution, Paris 1963, str. 54. 
32) L. Trotsky, Ibid., str. 86—87. 
33) L. Trotsky, Ibid., str. 61. 

Reagiranje vodstva je bilo nervozno 1 oštro. Trocki je dobio 
protiv sebe gotovo cijeli vodeći aparat: ne samo Staljinovu gru- 
paciju nego i sve one stare boljševike kojima je predbacio nji- 
hove dogmatske slabosti koje su uvjetovale nesnalaženje u mno- 
gim odsudnim periodima revolucije. Trocki je gubio još jednu 
bitku, a Staljin se pokazao kao bolji taktičar i daleko lukaviji u 
internim manipulacijama. Vodeća trojka je na 13. konferenciji 16. 
januara 1924. uspjela da postigne osudu Trockoga i potpisnika 
rezolucije za »malograđansko odstupanje od lenjinizma«. Koji 
dan iza toga Trocki odlazi na oporavak prema jugu i na Kavkazu 
ga stiže Staljinov telegram o smrti Lenjina. Kako ga je Staljin si- 
gurno namjerno krivo obavijestio da na pogreb neće stići (iako je 
pogreb održan tek 27. januara) tom značajnom događaju Trocki 
nije prisustvovao. Staljin je ubirao daljnje poene u političkoj 
borbi, a da toga Trocki odmah i nije bio svjestan. 


Kad se u proljeće vratio u Moskvu, naišao je na pripreme za 
13. kongres partije. U maju se bio sastao CK gdje je pročitan 
Lenjinov testament koji se dotad nalazio kod Lenjinove žene 
Krupskaje. Preneraženje je bilo veliko kad se čulo šta je Lenjin 
napisao o Staljinu. U takvom odsudnom momentu Staljina spa- 
šavaju Zinovjev i Kamenjev uvjeravajući CK da je Staljin uvidio 
svoje greške. Kada se zaključilo da se Staljin ne smjenjuje sa 
položaja sekretara, nije se moglo ni objaviti testament. Krup- 
skaja je oštro protestirala, ali je CK većinom glasova odbacio 
protest. Trocki je pri svemu tome šutio. Krajem maja je na Kon- 
gresu ponovno oštro napadnut. 


vo. 


fabriciranja krivotvorene historije boljševičke partije. 

Jedan od važnih rezultata »literarne debate« bio je da su Zi- 
novjev i Kamenjev izgubili mnogo od prestiža, ali je zato dobio 
Staljin. Prva dvojica su ponovno tražili da se Trocki izbaci iz 
Politbiroa i CK, na što Staljin ne pristaje. CK ga nije isključio, ali 
je zaključio debatu s tim da se nastavi članove upoznavati s anti- 
boljševičkom prošlošću Trockoga, i ujedno ga isključuju iz vojno- 
-revolucionarnog savjeta. 

Bilo je to već razdoblje kad je boljševicima postalo jasno da 
su za isvjesno razdoblje ostali osamljeni na historijskoj pozornici. 
Revolucionarna plima u zapadnoj Evropi je sve više splašnja- 
vala. Revolucionarni pokušaji u Njemačkoj, Mađarskoj, Bugar- 
skoj propadaju a već i fašizam kao posljednje utočište buržoa- 
zije protiv socijalizma kuca na evropska vrata. U takvoj situa- 

ciji izbacuje Staljin parolu »socijalizma u jednoj zemlji« koja je 
bila ujedno i protuteža Trockijevoj koncepciji permanentne re- 
volucije. Polemika je u tom momentu u mnogo čemu imala sko- 
lastički karakter i odražavala je samo nenormalno stanje koje 
je vladalo u samom rukovodstvu. Inače se oko tih pitanja i na 
takav način nikada ne bi jedno iole jedinstvenije rukovodstvo 
razdvajalo, kada su toliki teški problemi u vezi sa NEP-om, od- 
nosom prema seljaštvu, socijalističkom privredom itd. stajali na 
dnevnom redu. Trockijeva koncepcija, pri čemu se mogao pozi- 
vati i na Engelsa i na Lenjina, sagledavala je razvoj socijalizma 
u SSSR-u u okviru daljnjih revolucionarnih procesa u svijetu, 
smatrajući da ni do delinitivnije pobjede socijalizma u zemlji, 
do konačne izgradnje socijalizma ne može doći bez revolucio- 
narne podrške ostalih pokreta i zemalja. To je ujedno značilo da 
se boljševici ne bi smjeli zatvarati u svojim nacionalnim grani- 
cama, nego da bi morali biti zainteresirani za uspješnost revo- 
lucionarnih procesa u svijetu. 

Staljin je dobro uvidio da može dobiti daljnje poene u borbi 
protiv Trockoga time što je proglasio Trockijevu koncepciju za 
nevjericu u revolucionarne snage ruskog proletarijata, iako se 
o tome nije radilo. Naglašavanjem vjere u nacionalne snage Sta- 
ljin je bolje računao na psihologiju masa i njihov ponos kao 
prvih graditelja socijalizma. Ali njegova teza, koja je gotovo gra- 
ničila sa samodostatnošću, u krajnjoj liniji je vodila teoriji i 
praksi velikodržavne politike koja je na sve procese u svijetu 
gledala sa stajališta koristi ili štete za sam SSSR. A takvo sta- 
jalište je nužno vodilo čestom oportunizmu u politici, zataška- 
vanju revolucionarnih mogućnosti, izbjegavanju jačih zaoštrava- 
nja i kompromisima koji su u mnogim slučajevima, kao što ćemo 
kasnije vidjeti, imali i katastrofalne posljedice. Tada međutim 
još nitko nije bio svjestan dalekosežnosti konsekvencija koje su 
iz ovih stavova proizlazile. 

Staljin je u vezi sa ovom koncepcijom dobio protiv sebe Zi- 
novjeva i Kamenjeva koji se suprotstavljaju također i Buhari- 
novoj koncepciji politike prema seljacima. Buharin je parolom 
— »bogatite se«, zastupao tezu o srašćivanju bogatog seljaka sa 
socijalizmom. Staljin je podržao Buharina, iako ne i njegove 
krajnje zaključke i tako dobio saveznika protiv prve dvojice. Na 
čelu sekretarijata on je već započeo poznatom politikom na- 
mještanja svojih ljudi na odgovorna mjesta i utjecajem na izbor 
kandidata za kongres. U takvoj situaciji partija se pripremala 
za 14. kongres koji je održan u decembru 1925. god. Staljin je 
moskovsku organizaciju imao u svojim rukama, ali to nije uspio 
sa lenjingradskom gdje je utjecaj Zinovjeva bio veoma jak. Na 
kongresu dolazi do oštrog sraza između moskovske i lenjingrad- 
ske organizacije i međusobnih optužaba između Zinovjeva, Ka- 
menjeva s jedne i Staljina, Buharina i njihovih pristalica s druge 
strane. Obadvije strane su Trockom davale komplimente nasto- 
jeći ga pridobiti ili na svoju stranu ili neutralizirati. Trocki je 
međutim šutio i time ispustio možda i posljednju šansu za obra- 

čun sa Staljinovom grupacijom. Od tog vremena Staljin, koji 
ima većinu u vrhu partije, postepeno satire i pojedince i cijelu 
opoziciju. 

Nakon poraza na Kongresu bila je slomljena i snaga lenjin- 
gradske organizacije. Kirov ubrzo zamjenjuje Zinovjeva i tako 
sva važnija mjesta u partijskoj hijerarhiji zauzimaju Staljinovi 
ljudi. Tek nakon ovih zbivanja dolazi do zbliženja između Troc- 
kog, Zinovjeva i Kamenjeva, međutim prekasno. Staljin je pred- 
vidio da će do tog saveza nužno doći i odmah je dao naređenje 
da se Trockom onemogući da govori u radničkim organizacija- 
ma, a agitatori počinju već i kampanju protiv njih. 

Nova opozicija je izradila svoju platformu i oficijelno is- 
kazala svoje postojanje na jednoj sjednici CK sredinom jula 
1926. god. Platforma, koju je kasnije potpisalo nekoliko hiljada 
članova, zastupala je među ostalim potrebu lenjinske otvoreno- 
sti prema problemima zemlje i partije i ukazivala je na sve jači 
utjecaj državnog aparata, partijske i državne birokracije. Opo- 
zicija je ukazivala na jačanje privatnog kapitala i pogoršavanje 
situacije siromašnog seljaka i tražila da se bogatijeg seljaka jače 
oporezuje. Opozicija je nadalje smatrala da rukovodstvo nema 
određenu i jasnu revolucionarnu politiku što ide na ruku sna- 
gama koje žele restauraciju kapitalizma u zemlji. Takva politika 
dovodila je po njihovu mišljenju do slabljenja položaja radničke 
klase i siromašnog seljaštva nasuprot sve većoj moći kulaka, 
nepmana i birokracije i u konačnoj liniji do slabljenja sovjet- 
skog sistema i njegovog internacionalnog položaja. 

Lijeva opozicija je naročito oštro kritizirala Staljin—Buhari- 
novu grupu za reviziju lenjinizma u seljačkom pitanju, jer je ta 
grupa, po njihovom mišljenju, potcjenjivala poljoprivrednog rad- 
nika i siromašnog seljaka kao socijalnu osnovu proleterske dik- 
tature, potcjenjivala sitnoburžoaski karakter seoskog vlasništva 
i privrede, kapitalističke elemente na selu i jačanje socijalističke 
industrije kao najvažnijeg faktora za transformaciju seoske eko- 
nomije na kolektivnoj osnovi. 

Iz toga je lijeva opozicija predlagala odgovarajuće mjere: u 
prvom redu jače razvijanje seoskih kooperativa, oslobađanje si- 
romašnog seljaka od poreza i uvođenje progresivnog poreza za 
kulaka. Opozicija je zahtijevala pojačanu industrijalizaciju, za- 
htijevali su da se partija izjasni protiv svakog šovinizma i na- 
cionalizma i da se objavi Lenjinovo pismo u vezi sa nacionalnim 
pitanjem u kojem kritizira Staljinovu politiku. I najzad, opozi- 
cija je postavljala zahtjev da se demokratiziraju odnosi u partiji 
i da se prestane sa diskriminacijom onih koji imaju druga miš- 
ljenja. Opozicija je posebno naglašavala da nije za rascjep u par- 
tiji, nego za borbu različitih tendencija radi jedinstva na lenjin- 
skim principima. 

Na toj burnoj sjednici, na kojoj je Đeržinskog udarila usred 
govora kap, bili su odbijeni svi zahtjevi opozicije. Osovskog is- 
ključuju iz partije, jer je zahtijevao da se opozicija formira kao 
druga partija, a Laševiča iz CK i komesarijata za rat. Zinovjev 

također biva isključen iz Politbiroa tako da je još jedino od opo- 
zicije ostao Trocki njegov član. 

Kako je cjelokupna ova raspra ostala uglavnom u partijskom 
vrhu, opozicija pokušava u ljetu 1926. god. da provede agitaciju 
među radnicima za svoje stavove. Međutim, posvuda gdje su po- 
kušali istupati, partijska ih je mašina predusrela. Organizirani 
bukači su ih svojim povicima jednostavno spriječili da govore. 

Cijela ta godina dana sve do 15. kongresa partije koji je odr- 
žan početkom decembra 1927. god. bio je u znaku variranja i je- 
dne i druge strane, pokušaja primirja i ponovnog zaoštravanja, 
taktiziranja, zastrašivanja, izbacivanja iz partije, deportacije itd. 
Na zahtjev opozicije da se kao u Lenjinovo vrijeme otvori pret- 
kongresna debata i objavi platforma opozicije, Staljin se oštro 
suprotstavlja tom zahtjevu i sprečava i jedno i drugo. Opozicija 
je morala ili kapitulirati ili ići u rizik. Ona se odlučuje za ovo 
drugo nastojeći da dobije potpise za svoju platformu. Kada je 
odaziv na ovu manifestaciju bio slab (bilo je oko 5—6000 potpis- 
nika) opozicija pokušava i posljednji napor — da povodom go- 
dišnjice Oktobarske revolucije održi javnu demonstraciju sa 
parolama u duhu Platforme. Demonstracije su bile raspršene, 
14. novembra isključuju Trockog i Zinovjeva iz partije, Kame- 
njeva, Rakovskog, Smilgu i Jevdokimova iz CK, a Bakajeva, Mu- 
ralova i dr. iz CKK. Svim ovim mjerama nastaje i rascjep u opo- 
ziciji. Jedni opozivaju svoja stajališta, drugi ostaju pri starim 
stavovima. Nakon Kongresa, uz masovno isključivanje opozicije 
iz partije, započinje i deportacija najviđenijih opozicionara u 
razna udaljena mjesta i Sibir. U januaru 1928. god. Trockog na- 
silno deportiraju u Alma Atu, na krajnji istok zemlje. 


Ovo su bili po mom mišljenju najodsudniji momenti u raz- 
vitku boljševičke partije, a koji su u analizi staljinizma još ne- 
dovoljno osvijetljeni i ocijenjeni. A upravo u tim godinama on 
nastaje. U ovim procesima, načinima rješavanja unutrašnjih kon- 
flikata, metodama raspravljanja i shvaćanjima o pravima jednog 
člana revolucionarne organizacije ishodište je staljinizma. 


O nekim objektivnim momentima koji su omogućavali ova- 
kav razvoj već je bilo riječi, iako time ne mislim da je analiza 
potpuna. Isto tako za razrješavanje niza subjektivnih momenata 
koji su pridonosili takvom razvitku potrebna bi bila veoma de- 
taljna analiza. Ali neki od najvažnijih elemenata su sigurno sli- 
jedeći: u prvom redu gušenje demokratizma u partiji, shvaćanje 
demokratskog centralizma daleko više kao centralizma nego de- 
mokratizma. U situacijama kada se socijalizam razvija pod do- 
minantnim vodstvom jedne partije, kao što je to uglavnom bio 
dosada slučaj, demokracija u partiji ne može biti iznimka nego 
princip. Sasvim je razumljivo da postoje situacije kada je nužno 
i sužavanje demokratizma, ali su sigurno daleko češće, pogotovo 
kada se prebrode neke osnovne krizne situacije (kao npr. oko 
1921. u Rusiji), i u fazama relativno mirnog razvoja socijalizma 
gotovo uvijek prisutne mogućnosti za njegovo proširivanje. 

Tamo gdje ne postoji mogućnost da partija, preko svojih os- 
novnih organizacija, konferencija, kongresa slobodnom raspra- 
vom dolazi do određenih stavova kao platforme svoje djelatno- 
sti — postoje sve pretpostavke za degeneraciju i u krajnjoj liniji 
staljinistički teror. To je uvijek znak da su birokratski pogledi 
na partiju i njeno funkcioniranje odnijeli prevagu i da se odre- 
đena vodeća grupa identificira sa partijom, a svaki protivstav, 
svaku opoziciju njenim pogledima kao antipartijsko i nedopuš- 
teno. Sasvim je razumljivo da u svakoj partiji postoje pojedinci 
i grupe koji su mnogo više pridonijeli razvoju i pobjedi jednog 
pokreta nego mnogi drugi, koji imaju i izrazite političke i orga- 
nizacione sposobnosti, više iskustva itd. od mnogih drugih. Ali 
i to ne znači da zato imaju i monopol na istinu i da se za pobjedu 
svojih stavova služe nedozvoljenim sredstvima kao što je upravo 
bio slučaj u razdoblju boljševičke partije o kojem govorimo. Oni 
se isto tako stalno moraju boriti za pobjedu svojih gledanja i 
stavova, kao što i sama partija u cjelini mora konstantno da os- 
tvaruje sebe kao avangardu u jednom društvu ne jednostavnim 
svojim postojanjem i političkim monopolom, nego stalnim krei- 
ranjem revolucionarne i uspješne socijalističke politike. 

Kada ne postoji navedena unutrašnja »ventilacija« i u samoj 
partiji, a rekao bih i vanjska — jer partija mora da bude na kri- 
tičkoj meti i svojih naroda — započinje stvaranje svega onoga 
što smo imali prilike da vidimo u staljinizmu. Započinje fetiši- 
zacija partijskog vodstva, svaka kritika, suprotan stav postaju 
nedozvoljeni, nenormalni i gotovo bogohulni. Pojedine važne 
funkcije ne dobivaju pojedinci koji su najsposobniji, nego koji 
su najposlušniji, koji se najbolje prilagođavaju mišljenjima i 
željama vodstva, oni koji nisu spremni da se samostalno odnose 
prema uvijek prisutnim problemima jednog razvoja, da se svom 
ozbiljnošću zamisle nad kontroverzama koje nastaju i da se iz 
ličnog uvjerenja opredjeljuju da bi time i partiji omogućili da 
u cjelini dođe do najboljeg rješenja. 

Birokratska samodopadljivost i samodostatnost koja se tako 
u partiji rađa nije daleko od upotrebe nedozvoljenih sredstava u 
borbi protiv zastupnika drugih stavova: krivotvorenja pojedinih 
zbivanja i uloge pojedinih ličnosti u revoluciji, insinuacija, or- 
ganiziranog ometanja rasprave i na samim konferencijama i kon- 
gresima, kada su npr. kao u ovim slučajevima, organizirani bu- 
kači, kao delegati, sprečavali pojedine predstavnike opozicije da 
iznose i brane svoje stavove a na Trockog se nabacivali pojedi- 
nim predmetima sa svojih klupa. 

U ovom konkretnom slučaju cijelu situaciju je pogoršavao i 
personalni moment — ličnost generalnog sekretara. Dotad se 
još nisu mogle u potpunosti sagledati sve mračne strane Stalji- 
nove ličnosti. Ali su grubost, nelojalnost, netrpeljivost, cinizam, 
prevrtljivost, sklonost neobjektivnom prikazu stvari već tada iz- 
bijali na vidjelo. Već i na samom početku Staljinova vodstva 
Lenjin je mnogo toga već bio uočio. A što su se sukobi dalje zao- 
štravali, pojedine Staljinove karakteristike dolazile su sve više do 

izražaja. Staljin osim toga nije imao smisao za drugarski odnos 
i drugarsko, ravnopravno rješavanje pojedinih pitanja i kontro- 
verza, nego je svojom sumnjičavošću, intransingeninošću, samo- 
voljom i cinizmom drugoj strani postavljao samo jednu moguć- 
nost: kapitulaciju. A kad se s druge strane radilo o zaista veli- 
kim revolucionarima koji su prošli sve tegobe ilegalnog rada i 
revolucije, o sposobnim, uvjerenim marksistima i samostalnim 
misliocima — ovakve metode su ih nužno vodile u druge kraj- 
nosti. Nije nimalo zato čudno ni slučajno da su pojedinci kao 
Šljapnikov, Medvedev, Osovski išli do zahtjeva za formiranje 
druge partije, a neki do koncepcije frakcija u partiji. 

Veliki dio stare boljševičke garde nalazio se u opoziciji, bez 
obzira što je i u opoziciji bilo različitih gledanja na pojedina 
pitanja. Ako su partiji uputili jednu platformu sa kritikom 
dotadašnjeg kursa i prijedlozima za poboljšanje jedan Trocki, 
Zinovjev, Kamenjev, Preobraženski, Pjatakov, Rakovski, Smir- 
nov, Šljapnikov, Smilga, Jevdokimov, Radek, Laševič, Antonov- 
-Ovsejenko, Joffe, Sosnovski, Serebrjakov, Beloborodov, Mura- 
lov, Mrahkovski, i dr., onda je dužnost partije da upozna član- 
stvo s određenom koncepcijom i da na kongresu, u otvorenoj 
i ravnopravnoj diskusiji, odluči o svojoj daljnjoj platformi kao 
i ljudima koji će je provoditi. 

Staljin je međutim napravio sve da već prije kongresa izbaci 
glavne predstavnike opozicije iz partije, dobije na kongres svoje 
ljude koji su već unaprijed odobravali svakoj njegovoj riječi, 
svakoj njegovoj porugi i njegovoj interpretaciji cjelokupnog spo- 
ra. Tada je od strane Staljina već bila uvedena i cinična praksa 
da se u najozbiljnijim problemima, najodsudnijim za daljnji raz- 
voj jedne partije i zemlje donose odluke ne samo na temelju 
veoma nepotpunih i jednostranih referata, bez pretkongresnih 
diskusija, nego da se i nosiocima drugog mišljenja u partiji pri- 
ljepljuju najrazličitije političke etikete i da se u diskusiju unosi 
ton sprdnje, ismijavanja i poruge. Ali, neka se nikad ne zabo- 
ravi, a pogotovo ne oni koji se pod revolucionarnom zastavom 
marksizma i komunizma bore za nove ljudske odnose, da su 
upravo oni članovi 15. kongresa 1927. god. koji starim boljševi- 
cima nisu dozvolili da govore sa tribine kongresa, koji su veselo 
i samozadovoljno aplaudirali Staljinovim porugama, koji se nisu 
htjeli ili nisu mogli udubiti u stvarne kontroverze koje su posto- 
jale i voditi ravnopravni marksistički dijalog, koji jednom riječi 
nisu poštovali osnovne demokratske principe jedne partije koja 
se poziva na Marxa, Engelsa i Lenjina — da su ti članovi kon- 
gresa tada utirali put jednom vodstvu i koncepciji partije i soci- 
jalizma koji su tu partiju i taj socijalizam doveli do najdubljeg 
pada, do degeneracije i zločina. Tada se, međutim, za vrijeme 
Staljinova čitanja referata i ocjene svih ovih zbivanja dvoranom 
prolamao, kako se može čitati u X svesku Staljinovih djela, 
»smeh« »smeh i aplodismenti«, »golosa: Praviljno!«, »obščij 
smeh«, »obščij hohot i aplodismenti« ... i tako je jedna partija 
sa smijehom i aplauzom ulazila u razdoblje staljinizma!! 

TROCKI U EGZILU I KRITIKA STALJINIZMA 


Da se međutim stari mnogo korektniji odnosi nisu mogli 


policijski broj, pokazuje prvo razdoblje života opozicionara u 
mjestima deportacije. Trocki je npr. smio ponijeti sa sobom 
cijelu svoju biblioteku i sav svoj arhiv sa važnim partijskim i 
državnim dokumentima koje je kasnije čak i ponio sa sobom 
u egzil. Kad je stigao u Almu-Atu, odmah se potužio Kalinjinu, 
Ordžonikidzeu i Menjžinskom na uvjete života te mu je odmah 
dodijeljen bolji stan i dozvoljeno da može ići u lov. Rjazanov ga 
je mogao zamoliti da za poznato izdanje Marxa i Engelsa pre- 
vede Marxova Gospodina Vogta i druge neke prijevode uzme u 
redakciju, što je Trocki zbog financijskih razloga i učinio. Trocki 
je nadalje vodio opsežnu korespondenciju sa mnogim prijatelji- 
ma i članovima opozicije. GPU je naravno kontrolirala prepisku, 
ali je ona još uvijek bila moguća i veoma živa. 

U kratkom historijatu ovih kontroverza i sudbine opozicije 
u SSSR-u nisam uopće imao namjeru da analiziram koliko su 
pojedini stavovi tadašnje opozicije bili opravdani ili ne. Iako 
se može reći da je opozicija mnogo šta točno uočavala, za iscrp- 
niju ocjenu potrebne su detaljnije historijske, političke i eko- 
nomske analize tadašnje njihove situacije, međunarodnih odnosa 
itd. Smisao ovog dijela članka je samo taj da prikaže ukratko 
metodu kako se ovaj sukob rješavao i da ukaže na insuficijencije 
one metode koja je u mnogočemu već bila birokratska i stalji- 
nistička i kao takva utirala put razvijenom i dominantnom sta- 
ljinizmu. 

Jedno je ipak kod toga sigurno: u oba slučaja radilo se o 
stavovima revolucionara koji su bili uvjereni da stoje na mark- 
sističkim pozicijama. I upravo zbog toga je demokratsko rješa- 
vanje ovakvih kontroverza jedini put koji vodi zdravim i uspješ- 
nim odlukama i procesima. Daljnji razvoj sovjetskog društva i 
Staljinova politika ujedno pokazuje da je opozicija veoma pra- 
vilno ukazivala na pojedine fenomene, protivrječja i probleme. 
Na činjenicu birokratizma u partiji, na potrebu proširivanja de- 
mokracije u njoj. na opasnost kulaka, na potrebu brže industri- 
jalizacije. Nije bilo prošlo ni nekoliko mjeseci od kongresa, a 
»Pravda« u vezi sa zaoštravanjem situacije na selu pravi alarm: 
kulak je dignuo glavu! Staljin biva prisiljen već 1928. god. da 
Zauzme sve ljeviji kurs, da se pomalo distancira od Buharina i 
njegove grupe i pridobije neke iz redova opozicije koji su sma- 
trali da Staljin zapravo usvaja njihovu liniju (slučaj sa Preobra- 
ženskim, Pjatakovom, Antonov-Ovsejenkom). A nakon nešto više 
od godine dana Staljin zauzima daleko radikalniji kurs protiv 
kulaka i kurs na industrijalizaciju nego što je to opozicija i jed- 
nom pomislila. U svojoj grubosti i neosjetljivosti Staljin je kur- 
som na kolektivizaciju najbrutalnijim metodama uz teške eko- 
nomske i političke posljedice i goleme ljudske žrtve započeo lik- 

vidaciju seljaštva kao klase. Da bi imao što povoljniju situaciju 
za tu akciju, koja je daleko više zajedničkog imala sa ruskim 
samodržavljem 17. vijeka nego socijalizmom, odlučio je da izgna 
Trockog iz zemlje, jer je on još jedini bio u stanju da nekako 
održi opoziciju na okupu. Januara mjcseca 1929. god. Trocki je 
dobio naređenje da napusti zemlju, a 22. istog mjeseca započinje 
njegov izgon u Tursku. 

Na otočiću Prinkipu kod Carigrada Trocki je proboravio če- 
tiri godine. U kratkom vremenu nakon svog dolaska na Prinkipo 
objavljuje Izobličenu revoluciju (1929) i Permanentnu revoluciju 
(1930) što je već pripremao u Alma-Ati. U prvom djelu objavio 
je neke dokumente iz posljednjeg perioda borbe opozicije, po- 
sebno svoje govore na pojedinim komisijama i CK, a u drugom 
djelu razradio je nešto opširnije svoja gledišta na pitanja svjet- 
ske revolucije i mogućnost izgradnje komunističkog društva u 
jednoj jedinoj zemlji. Osnovni Trockijevi stavovi iz prijašnjeg 
perioda ostali su isti. Izričito je smatrao da socijalistička revo- 
lucija započinje na nacionalnom terenu, ali u nacionalnim okvi- 
rima može biti održana samo provizornim režimom koji može i 
dulje trajati. Ali, ako je diktatura proletarijata u jednoj zemlji 
izolirana, nužno se moraju povećavati unutrašnje protivrječno- 
sti. Ako bi proleterska država i dalje ostala izolirana, propala bi 
kao žrtva tih protivrječnosti. Njen jedini spas je u pobjedi prole- 
tarijata u razvijenim zemljama. Iz tih razloga nacionalna revo- 
lucija nije cilj po sebi, nego samo karika internacionalnog lanca. 
Zato internacionalna revolucija i predstavlja permanentni pro- 
ces. 
Osim ovih radova Trocki je odmah započeo s pripremom izda- 
vanja Biltena opozicije koji počinje izlaziti od jula 1929. god. 
kao i radom na svojoj poznatoj autobiograliji Moj život 
(1930). Nedugo iza toga završio je i svoja poznata djela o ruskoj 
februarskoj i oktobarskoj revoluciji, koja su objavljena 193]. 
1.1933. god. 

Trocki je u tom razdoblju održavao kontakte sa svojim isto- 
mišljenicima iz zapadne Evrope, pokušavao da djeluje na sta- 
vove opozicije u Sovjetskom Savezu i intenzivno pratio svjetske 
događaje koji su u tom razdoblju ulazili u svoju dramatičnu 
fazu. 

Još za vrijeme boravka u Sovjetskom Savezu došao je do oš- 
trih razilaženja sa Staljinovim vodstvom u pitanju kineske re- 
volucije. Staljinova kunktatorska politika i nedovoljna procjena 
kineske situacije, pri čemu je preko autoriteta Internacionale 
vezivao kineske komunističke snage za Kuomingtang, koji je pod 
Čang Kaj Šekom išao sve više udesno, doveli su do poznatog 
teškog poraza i masakra komunista u Šangaju i Kantonu. Troc- 
kijevo jače naglašavanje potrebe samostalne akcije kineske rad- 
ničke klase, kao i daljnje stvaranje kineskih sovjeta bilo je 
nešto bliže istini. Međutim, ta u potpunosti specifična situacija 
mogla se riješiti samo iz vlastite situacije, genijalnom političkom 
intuicijom i izvanrednom hrabrošću. Kineska revolucija je to 

rješenje našla u ličnosti Mao Ce-tunga, a ni u kakvoj Komin- 
terni koja je bila u potpunosti sapeta državnim rezonom Stalji- 
nove nacionalne politike. 

Nedugo iza toga nastaju sudbonosne situacije i za Evropu. 
Talijanski fašizam se bio učvrstio, glava talijanskog komunizma 
A. Gramsci je bio u zatvoru*, a njemački fašizam je marševskim 
korakom stupao na njemačku i evropsku scenu. Poznato je da 
je Kominterna ocjenjivala političku situaciju oko 1930. god. kao 
revolucionarnu i da je zato bila protiv saveza komunista i soci- 
jaldemokrata u borbi protiv fašizma. Dapače, socijaldemokrate 
su nazivali socijalfašistima. Socijaldemokratsko vodstvo, s dru- 
ge strane, počinjalo je sličnu ludost. 

Trocki je naprotiv daleko bolje ocjenjivao dramu koja se 
pripremala. U svojim člancima i nekim pismima Trocki je u 
prvom redu smatrao da dolazak Hitlera na vlast znači i nemi- 
novan rat protiv Sovjetskog Saveza. Kako nije mogao vjerovati 
da će njemačka radnička klasa i komunisti tako jednostavno 
pustiti Hitlera na vlast, mislio je da će se Hitler možda poslužiti 
i silom, što bi dovelo do građanskog rata. U tom slučaju pretpo- 
stavljao je intervenciju Crvene armije kao nužnost. 

Iz ovakvih sagledavanja opasnosti koje su se nadvijale nad 
Evropom Trocki je 1930. god. poslao Otvoreno pismo sovjetskoj 
komunističkoj partiji sa zahtjevom da se uspostavi zajednička 
akcija njemačkih socijaldemokrata i komunista u borbi protiv 
fašizma. »Pravda« je u vezi s mnogobrojnim upozoravanjima 
jednostavno proglasila Trockog paničarom pa čak i Briiningovim 
plaćenikom koji komunistima savjetuje da napuste proletersku 
revoluciju. Isto je to ponavljala i »Rote Fahne«, a vođa njemač- 
kih komunista E. Th4lmann je još u septembru 1932. na jednoj 
sjednici egzekutivnog komiteta Kominterne izjavio: »U svom 
pamfletu 'Kako će nacionalsocijalizam biti potučen?' daje Trocki 
samo jedan odgovor, i to: Komunistička partija Njemačke mora 
ići zajedno sa Socijaldemokracijom (...) To je po Trockome 
jedini put na kojem se njemačka radnička klasa može spasiti od 
fašizma. Ili će — kaže on — Komunistička partija ići zajedno sa 
Socijaldemokratima, ili će njemačka radnička klasa biti za deset 
ili dvadeset godina izgubljena. To je teorija jednog potpuno 
bankrotiranog fašista i kontrarevolucionara. To je zaista naj- 
gora, najopasnija i najzločinačkija teorija koju je Trocki u pos- 
ljednjim godinama svoje kontrarevolucionarne propagande iz- 
nio.«* To je bila »marksistička« ocjena prvog čovjeka njemač- 
kog komunizma samo nekoliko mjeseci prije historijske kata- 
strofe lijevog pokreta! 


34) Gramsci se inače u jednom pismu Togliattiju izjasnio protiv Sta- 
ljina. Togliatti je, međutim, stojeći tada na strani Staljina i Buharina, a u 
dogovoru sa Buharinom, pismo zataškao. Deutscher smatra da je ovaj 
Gramscijev stav bio i razlog da je Gramsci za vrijeme staljinske ere i pao 
u zaborav! (Vidi bilješku 53. na str. 495. treće knjige o Trockom.) 


35) Citat prema I. Deutscheru, Trotzki III, Struitgart 1963, str. 143. 

Debakl njemačkih socijalista i komunista bio je zapravo i da- 
lekosežan poraz Treće internacionale. Postajalo je zapravo sve 
jasnije da je ovakav tip međunarodne organizacije komunistič- 
kih partija, koja je uz to bila sve više pod dominacijom staljinis- 
tičkih pogleda i interesa, historijski već neodrživ. Ali, ovakva sa- 
gledavanja nisu bila još prezentna kod Trockog, koji je bio njen 
oštar protivnik. Naprotiv, razmišljajući na liniji dotadašnjih tra- 
dicija u njemu se rađa ideja o jednoj novoj internacionali. 


U tom razdoblju nastaju i daljnje promjene u njegovim pogle- 
dima na razvoj socijalizma u SSSR-u. Dok je još do konca dvade- 
setih godina smatrao da je sa postojanjem komunističke partije 
nespojivo postojanje frakcija, pledirajući samo za široki demo- 
kratizam u rješavanju unutrašnjih pitanja partije i ostalih pro- 
blema iz njena djelokruga, u ovom razdoblju dolazi do zaključka 
da se opozicija mora formirati u novu partiju i da se jedino silom 
može srušiti staljinizam. Ova ideja o posebnoj komunističkoj par- 
tiji i ideja političke revolucije za slamanje staljinizma postaje je- 
dan od ugaonih kamenova većine trockističkih grupacija. Ako to- 
me pridodamo još i njegovu pretpostavku da će revolucionarni 
impulsi od tog vremena dalje dolaziti iz radničkog pokreta razvi- 
jenog Zapada, možemo na osnovi dosadašnjih historijskih iskus- 
tava reći da se Trocki u ovim svojim političkim dijagnozama u 
potpunosti prevario. Historijski procesi su tekli drugačijim to- 
kovima isto tako kao što je i prevladavanje staljinizma popri- 
malo i poprima drugačije forme. 

Trockijeva nastojanja početkom tridesetih godina da dobije 
azil u nekoj od zapadnih zemalja gdje bi bio bliže evropskim 
političkim zbivanjima urodila su tek polovinom 1933. god. plo- 
dom. Francuska vlada mu je dozvolila boravak u južnoj Francus- 
koj s time što mu je zabranila da dolazi u Pariz. U Francuskoj 
ostaje oko dvije godine, saobraća s mnogim svojim istomišljeni- 
cima, sudjeluje u stvaranju trockističkih organizacija, prati zbi- 
vanja i u svom spisu Kuda ide Francuska suprotstavlja se poli- 
tici jedinstvenog fronta socijalista i komunista kako je tada bio 
koncipiran. Naime, Trocki je smatrao da će s obzirom na opas- 
nosti koje se i nad Francuskom nadvijaju u vezi sa fašizmom, 
orijentacija samo na parlamentarne akcije djelovati negativno na 
revolucionarne akcije francuskog proletarijata. 

Razdoblje staljinističkog dance macabre-a se približavalo. Sta- 
ljinova brutalna politika koja je imala otpor i u vlastitim redo- 
mogao pretpostaviti. Tko god je bio odgajan na tradicijama 
marksizma kao jedne nove koncepcije ljudskih odnosa, novog 
humanizma i negacije buržoaskih postvarenih odnosa, taj nije 
mogao pretpostaviti da se u krilu jednog socijalizma odnos pre- 
ma čovjeku mogao spustiti na tako nizak nivo. Da su u socijaliz- 
mu mogući takvo obespravljivanje ličnosti, takvo kršenje ne sa- 
mo zakonitosti nego i svih normalnih postupaka i i odnosa prema 
čovjeku koje je čovječanstvo izborilo do danas, takav policijski 

teror, degradiranje i nemoć pojedinca — dotad je bilo nezami- 
slivo. 

Rezultat je to bio ipak onih procesa koje smo opisali nešto 
prije s obzirom na pitanje demokracije u partiji i cijelom životu. 
To je bila osnova mogućnosti i ovih drastičnih slučajeva. Jedna 
određena etatističko-birokratska struktura, koja je postepeno is- 
ključila iz vlastitih redova svaku mogućnost kritike i opozicije 
— dovela je do fatalnih zločina, do diskreditiranja svega onoga 
za što su toliki najbolji pojedinci pa i cijeli dijelovi radničke 
klase i revolucionarne inteligencije dali svoje živote. Sasvim je 
razumljivo da je svemu tome veoma pridonijela i Staljinova 
ličnost koja je također izuzetan fenomen kad se radi o ljudima 
na tako istaknutim položajima. 

I do danas nije još dano dovoljno obrazloženje za svu ovu 
politiku nasilja i zločina. Uz ono što je dosad bilo rečeno izgleda 
da su na Staljinove odluke djelovale neke tadašnje okolnosti za 
koje je trebalo naći krivce izvan vlastitog kruga. U prvom redu 
katastrofalan poraz njemačke radničke klase 1933. god., nadalje 
veoma teške posljedice prisilne kolektivizacije i forsirane indus- 
trijalizacije, revolt u masama a i otpori u vlastitim redovima 
protiv takvih terorističkih akata zahtijevali su neko obrazlože- 
nje i opravdanje. 

U svojoj bolesnoj i nezajažljivoj želji za vlašću Staljin je, ka- 
ko se to danas već pretpostavlja, uklonio prvo Kirova, koji je 
već pred 17. kongres bio najozbiljniji kandidat za Staljinova na- 
sljednika. Kako je Kirov bio omiljen u partijskim redovima, Sta- 
ljinu je ovo ubistvo poslužilo kao pretekst da obračuna u prvom 
redu sa opozicijom koja je ostala vjerna Trockom i koja se sa- 
moprijegorno još održavala u teškim uvjetima staljinističkih 
logora. Proglasivši Trockoga za »vođu svjetske kontrarevolucije« 
Staljin je u cijeloj opoziciji, tadašnjoj i bivšoj, gledao potencijal- 
nu opasnost. Svalivši na nju svu krivicu za glavne neuspjehe, od 
prvih procesa 1936. god. protiv Zinovjeva, Kamenjeva, Bakajeva, 
Jevdokimova, Smirnova i dr. pa preko ostalih u idućim godina- 
ma, Staljin je fizički uništio većinu starih boljševika nakon in- 
sceniranih i krivotvorenih procesa, a hiljade opozicionara u logo- 
rima dao pogubiti bez ikakvog sudskog procesa. 

Opozicija, u prvom redu Trocki, bili su optuženi ne za neslaga- 
nje sa oficijelnom linijom nego za najprljaviju izdaju, za špijun- 
ski rad i sabotaže u korist njemačkog i japanskog fašizma itd. 

Kad se bilo došlo dotle, onda se moglo i cijelu historiju bolj- 
ševičke partije i revolucije također preinačiti i falsificirati tako 
da se članove tadašnje opozicije proglasilo neprijateljima već iz 
doba revolucije, a Staljina glavnom ličnosti kome čovječanstvo 
treba, uz Lenjina, da zahvali na historijskim pobjedama“ 


36) Potrebno je citirati barem jedno mjesto kobne Historije SKP (b), 
koja je u svim komunističkim partijama važila kao neprikosnovena istina, 
svaka sumnja u nju proglašavana antipartijskim aktom, a pripada zapravo 

U tom razdoblju Trocki je morao da napusti Francusku i od 
1935. god. do početka 1937. dobiva azil od norveške vlade koja je 
tada bila u rukama radničke partije. Tada započinje Trockijeva 
napregnuta borba protiv Staljinovih objeda i insinuacija, razgo- 
lićavanje procesa i nastojanje da sačuva barem svoju revolucio- 
narnu čast. U to vrijeme piše i svoje najvažnije i najsadržajnije 
djelo Izdanu revoluciju. 

Trockijeva osnovna teza bila je da se tadašnji sovjetski si- 
stem ne može nazvati socijalizmom, nego birokratizmom i etatiz- 
mom kojim upravlja jedna od naroda odvojena kasta. Analizi- 
rajući razloge koji su do takve socijalne degeneracije doveli 
jednu pobjedonosnu revoluciju, Trocki ih nalazi u prvom redu 
u porazima revolucija u Evropi i Aziji (njemačke, kineske). Ovi 
događaji su po njegovu mišljenju djelovali najviše na jačanje 
birokratskih elemenata koji su se sve više oslanjali na državno- 
nacionalnu a ne internacionalnu politiku. 

Trocki nastavlja i produbljuje u ovom djelu dotadašnju svo- 
ju kritiku birokracije u socijalizmu koja je već bila započela, 
kako smo vidjeli, Novim kursom. U svojoj kritici, u razdoblju 
dakle kada je Staljin za svoje opravdanje izvršio temeljitu revi- 
ziju jednog od osnovnih marksističkih stavova u odnosu na pro- 
blem države, proglasivši tezu o odumiranju države neisprav- 
nom — Trocki se vraća klasicima marksizma, a napose Lenjinu, 
i oživljava tu temeljnu koncepciju. »Odumiranje države počinje 
— pisao je u tom djelu — prema Lenjinu, odmah nakon ekspro- 
prijacije eksproprijatora, to znači prije nego što je novi režim 
počeo rješavati svoje ekonomske i kulturne zadatke. Svaki us- 
pjeh u izvršenju tih zadataka znači novu etapu resorbiranja dr- 
žave u socijalističko društvo. Stupanj tog resorbiranja najbolji 
je znak dubine i efikasnosti socijalističke izgradnje.«" Budući 
da će država i novac u komunizmu iščeznuti, »njihovo progre- 


u najgrublje falsifikate historijske literature XX stoljeća. Prikazujući mon- 
struozne moskovske procese u knjizi se zaključuje: »Sudski su pretresi po- 
kazali da je taj ološ ljudskog roda u društvu sa neprijateljima naroda — 
'Trockim, Zinovjevom i Kamenjevom — sklopio zavjeru protiv Lenjina, 
protiv partije, protiv Sovjetske države već od prvih dana Oktobarske soci- 
jalističke revolucije. Provokatorski pokušaji da se osujeti brestski mir u 
početku 1918. godine; zavjera protiv Lenjina i sporazuma s 'lijevim' eseri- 
ma o hapšenju i ubistvu Lenjina, Staljina, Sverdlova u proljeće 1918. go- 
dine; zločinački pucanj u Lenjina i njegovo ranjavanje u ljeti 1918. godine; 
pobuna 'lijevih' esera u ljeti 1918. godine; hotimično zaoštravanje nesugla- 
sica u partiji 1921. godine u cilju da se oslabi i izbaci iznutra Lenjinovo 
rukovodstvo; pokušaji da se zbaci partijsko rukovodstvo za vrijeme bolesti 
i poslije smrti Lenjina; izdavanje državnih tajni i snabdijevanje špijunskim 
podacima inostrane špijunaže; zločinačko ubistvo Kirova; štetočinstvo, di- 
verzije, eksplozije, zločinačko ubistvo Menžinskog, Kujbiševa, Gorkog, — 
svi ti i slični zločini, kako se vidi, vršeni su tokom dvadeset godina uz 
učešće ili rukovodstvo Trockoga, Zinovjeva, Kamenjeva, Buharina, Rikova 
i njihovih prirepaka — po naređenju inostrane buržoaske špijunaže.« Istoria 
SKP b, str. 331). To su bile »istine« koje su trebale osvjetljavati samoprije- 
gornu i herojsku borbu hiljada komunista za nove ljudske odnose! 
37) L. Trotsky, La Revolution trahie I, Paris 1937, str. 126. 

sivno odumiranje treba, dakle, početi u socijalističkom režimu. 
O realnoj pobjedi socijalizma moći će se govoriti tek od histo- 
rijskog momenta kada država ne bude država više nego napola i 
kada novac bude počeo gubiti svoju magičnu moć. To znači da 
će socijalizam, oslobađajući se kapitalističkih fetiša, početi da 
uspostavlja jasnije, slobodnije i dostojnije odnose među lju- 
dima.«* 

Nasuprot tome Trocki je ukazivao da se u Sovjetskom Save- 
zu odvija sasvim obrnuti proces. Umjesto iščezavanja birokra- 
cije, ona jača, umjesto sve veće vlasti samog naroda, država po- 
staje sve nedokučivija sila sa prerogativima koje nadmašuju i 
samu buržoasku. Zbog tih razloga Trocki je ukazivao da se ne 
može identificirati državno vlasništvo i narodno, društveno, 
Pretvaranje privatnog vlasništva u društveno prolazi kroz etapu 
etatizacije, ali »državno vlasništvo postaje vlasništvo 'cijelog na- 
roda' samo u onoj mjeri u kojoj iščezavaju socijalne privilegi- 
je i razlike i u kojoj, prema tome država gubi svoj raison d'ćtre. 
Drugačije rečeno: državno vlasništvo postaje socijalističko u ono- 
likoj mjeri u kojoj ono prestaje da bude vlasništvo države.«* 

Prelaz tvornica u vlasništvo države promijenilo je samo prav- 
nu situaciju radnika, ali slobodni rad je inkompatibilan sa po- 
stojanjem birokratske države. Degeneracija partije bila je uz- 
rok a i posljedica birokratizacije države. Partija boljševika ti- 
me više nije »avangarda proletarijata, nego politička organiza- 
cija birokracije«,/“ a rukovodeći sloj čini »vladajuću kastu u 
pravom smislu te riječi«.“ Nekadašnja sloboda kritike i borba 
ideja u partiji proglašeni su sada nespojivim sa boljševičkom 
partijom. U tom razdoblju, kako smo već spomenuli, Trocki je 
zastupao stav da je za sprečavanje birokratizacije partije i druš- 
tva nužno priznati i opravdanost frakcija. Trocki na više mjesta 
u svom djelu pledira za slobodu frakcija kao princip boljševiz- 
ma. Međutim, kako smo vidjeli iz dosadašnjeg prikaza stvari su i 
za vrijeme Lenjina drugačije stajale. 

O ovim se principima zapravo uopće ne može apstraktno ras- 
pravljati. Jer i struktura jedne revolucionarne partije i samog 
društva zavisi od niza historijskih okolnosti, tradicija i stupnja 
razvijenosti i zemlje i cijelog društva. Postojanje frakcija u jed- 
nim okolnostima može biti isto tako fatalno, kao i postojanje 
više partija u nekim drugim kao sasvim normalno i kao bitna 
pretpostavka uspješnog razvitka. Apstraktno insistiranje na prin- 
cipu frakcija u dosadašnjem razvitku socijalizma u nerazvije- 
nim zemljama moglo je imati daleko veće negativne posljedice, 
nego pozitivne. Ali zato ne treba brkati princip frakcija (koji u 
krajnjoj liniji znači i postojanje partije u partiji, jer frakcija 


38) L. Trotsky, Ibid., str. 81—82. 
39) L. Trotsky, Ibid., str. 268. 
40) L. Trotsky, Ibiđ., str. 161. 
41) L. Trotsky, Ibid., str. 158. 

nije obavezna da se podvrgava odlukama kongresa), sa principom 
slobode kritike i rasprave o svim pitanjima partijskog i društ- 
venog života, s mogućnošću opozicije pojedinim gledanjima i 
stavovima čije gušenje i onemogućavanje mora svaku partiju 
voditi degeneraciji. 

Dajući i druge karakteristike birokratske politike, naročto 
na području nauke i kulture, Trocki u svojoj ocjeni razvoja so- 
cijalizma i birokratizma u SSSR-u smatra da je staljinska biro- 
kracija izvršila termidor, da je revolucija izdana, ali još uvijek 
nije uništena. »Kao svjesna politička snaga, birokracija je iz- 
dala revoluciju. Ali pobjedonosna revolucija, na svu sreću, nije 
samo program, zastava, cjelokupnost političkih institucija, nego 
je i sistem socijalnih odnosa. Nije dovoljno da se revolucija iz- 
da, treba je još i srušiti. Njeni rukovodioci su izdali oktobarsku 
revoluciju, ali je još nisu srušili.«“* Za Trockog to je značilo da 
bitna tekovina oktobarske revolucije, nova forma vlasništva, još 
nije dokinuta, ali je već došla u konflikt sa političkim despotiz- 
mom. »Socijalizam je nezamisliv bez spontane aktivnosti masa 
i slobodnog razvoja ljudske ličnosti. Staljinizam sprečava i jed- 
no i drugo. Javni sukob između naroda i nove tiranije je neiz- 
bježiv.«“ 

Iz takvog sagledavanja osnovne problematike u prvoj zemlji 
socijalizma Trocki zaključuje da je jedino rješenje u borbi rad- 
ničke klase protiv birokracije koja svoju vlast zasniva na rezul- 
tatima revolucije — državnom vlasništvu. Međutim, sovjetska 
birokracija neće napustiti svoje pozicije bez borbe te se zemlja 
očevidno kreće prema revoluciji.“ 

Ovim djelom bez obzira na moguće primjedbe za izvjesnu 
apstraktnost u nekim stavovima i krive ocjene perspektive raz- 
rješavanja protivrječja u sovjetskom društvu, Trocki je dosegao 
vrhunac svoje marksističke teorijske djelatnosti. Trocki je pri- 
je mnogih drugih oživio neke fundamentalne istine marksizma 
i dao kritiku etatizma i birokratizma koja je i do danas ostala 
jedna od najlucidnijih i najdubljih. 

Za vrijeme pisanja ovog djela Trocki je već radio i na jednoj 
ovećoj monografiji o Lenjinu, a nešto kasnije i Staljinu, ali su 
obje ostale uglavnom nedovršene. Početkom 1937. god. Trocki 
odlazi u svoj posljednji egzil u Mexico. Boraveći jedno vrijeme 
kod tadašnjeg prijatelja i velikog umjetnika D. Rivere, stalno 
se nastanio u Coyoacanu, blizu glavnog grada. Preostali dio ži- 
vota radio je na spomenutim monografijama, a ponajviše na ra- 
zobličavanju staljinskih objeda i falsifikacija. Osim toga kra- 
jem 1938. godine, 3. seplembra, u kući A. Rosmersa u Pćrignyju 
blizu Pariza, održan je osnivački kongres IV Internacionale, na 
kojem je bio prisutan dvadeset i jedan delegat iz jedanaest ze- 


42) L. Trotsky, Ibid., str. 284. 
43) L. Trotsky, Ibid., str. 158—159. 
44) Vidi Ibid., str. 323. 

malja. Poljski delegati su bili protiv osnivanja internacionale 
smatrajući da je situacija karakterizirana reakcijom i politič- 
kom depresijom te zato u potpunosti neprikladna za takav jedan 
korak. Kako se ostali delegati nisu slagali s ovim mišljenjem, 
ovaj datum je ostao kao dan osnivanja IV internacionale, 

Staljinov pritisak i progon svih onih koji su imali ili mogli 
imati bilo kakvu vezu sa opozicijom dosegao je u procesima i 
ubistvima 1938. god. svoj vrhunac. Staljin nije štedio ni čla- 
nove porodice tako da je gotovo cijela Trockijeva familija po- 
malo nestala. Isto tako je bilo očito da GPU sprema likvidiranje 
i samog Trockog. Nekoliko njegovih sekretara u egzilu je bilo 
ubijeno. Predostrožnosti su u Coyoacanu bile provedene. Me- 
đutim organizacija ubistva je funkcionirala. Jedan agent GPU-a, 
po svoj prilici Ramon Mercader-»Jacson«, udario je 20. augusta 
1940. god. Trockog u njegovu stanu jednim željeznim šiljatim 
predmetom u glavu; 21. augusta Trocki je bio mrtav. 

Tako je u najkraćim linijama izgledao jedan upravo čude- 
san životni put ruskog profesionalnog revolucionara i jednog od 
vođa najznačajnijeg historijskog prevrata u našem stoljeću. Pred 
kraj života je upravo u vezi s onim što je i sam stvarao dolazio 
do sukoba i razilaženja i sa svojim najbliskijim prijateljima. Bez 
obzira na monstruoznosti koje je Staljin počinjao Trocki je 
smatrao da osnovna revolucionarna tekovina nije bila izgublje- 
na i da je stoga, u slučaju nekog napada na SSSR, obaveza sva- 
kog revolucionara da ga i brani. U toj zemlji, međutim, kao i u 
cijelom socijalističkom taboru, Trocki je ostao ne samo tabu- 
“ličnost, nego još uvijek i njihov najveći neprijatelj. Kada se jed- 
na politička ideologija kanonizira, onda su nužne i ekskomuni- 
kacije. A hrabrost, možda i mnoge objektivne pretpostavke, ne- 
dostajale su do danas da se u tim zemljama proces destaljini- 
zacije radikalnije provede. Bez toga će, međutim, socijalistički 
pokret i razvoj dospijevati samo u nove krize i doživljavati teške 
potrese. 

Nakon svih dosadašnjih i teorijskih i historijskih iskusta- 
va danas je svakom slobodnijem marksističkom istraživanju 
sovjetskog razvoja jasno da se u vezi sa Trockim kao i cijelom 
opozicijom u SSSR-u radilo o jednoj varijanti marksističkog sa- 
gledavanja njihove situacije i određenoj kritici određenih fe- 
nomena i politike kao i prijedlozima za njihovo rješenje. Danas 
se već uglavnom i znadu barem osnovni uzroci neuspjeha te 
struje u sovjetskom komunističkom pokretu, kao i njihova tra- 
gična sudbina. Neki od tih osnovnih uzroka navedeni su i u o- 
vom predgovoru. Jedan od sigurno najvažnijih je, osim oseke 
revolucionarnog pokreta u svijetu, osim slabosti ruske radničke 
klase u tom razdoblju i zamorenosti masa, vlast nad partijskim 
aparatom od strane Staljina. A on ga je upotrebljavao veoma 
vješto, taktički gotovo nepogrešivo i beskrupulozno. 


Imajući u rukama konačno ne samo partijsku nego i držav- 
nu vlast kao i vodstvo Kominterne sa cijelom propagandnom 

mašinerijom, nije bilo teško sugerirati i konačno uvjeriti gotovo 
cijeli komunistički radnički pokret u svoju verziju cijelog suko- 
ba. Upravljanje Lenjinovim i boljševičkim djelom i vlast nad 
prvom zemljom socijalizma u koju su bile uprte oči proletarija- 
ta i komunista bili su i suviše veliki i težak ulog u toj političkoj 
borbi a da ga je mogla i tako značajna i slavna ličnost, pa i mno- 
gi drugi zaslužni pojedinci revolucionari, nadmašiti. S druge 
strane bio je to i znak veoma velikih insuficijencija i tadašnjeg 
komunističkog pokreta. A one su se manifestirale još i u mnogim 
drugim odsudnim situacijama. Nije zato nimalo čudno da su 
pojedinci ili grupe koje su pristajale uz Trockog ili opoziciju u 
iom razdoblju objektivno djelovali frakcionaški i da su ih os- 
novne partijske snage u pokretima drugih zemalja osjećali i 
smatrali u najblažu ruku razbijačima pokreta. Historijska istina 
na žalost nije uvijek u skladu s historijskom efikasnošću. U 
ovom slučaju međutim i sama istina, kao što je u historiji to veo- 
ma čest slučaj, bila je i sama veoma ambivalentna. 

Iz cjelokupnog ovog prikaza dovoljno jasno proizlazi da mark. 
sistička analiza i ocjena ove ličnosti mora priznati da je Trocki 
bio marksist i revolucionar do kraja svoga života i da su sve 
optužbe staljinizma protiv njega i opozicije u SSSR-u najperfid- 
nije i beskrupulozne insinuacije. Koliko su one, kao i cijeli ma- 
sakr u toku kolektivizacije i procesa, djelovali inhibitorno na raz- 
voj evropskog socijalizma — teško je i ocijeniti. 

S obzirom da još i danas jedan dio revolucionarnog pokreta 
usvaja Trockijevo ime za oznaku svoje organizacije i pokreta 
ne možemo a da na kraju, već i zbog naših čitalaca, ne učinimo 
paralelu između njega i Lenjina. Svoje mišljenje već sam uglav- 
nom iznio i u toku ovog prikaza i analize. Ali direktnije kon- 
frontiranje ovih dviju najjačih i najpoznatijih ličnosti Oktobra 
pridaje i neke druge elemente za potpunije razumijevanje revo- 
lucionarnog puta i sudbinu Lava Trockog. 

Lenjin i Trocki bili su gotovo simboli revolucije. Međutim, 
među njima su postojale i velike razlike. Obojica su bili pro- 
fesionalni revolucionari i odani revoluciji do kraja. Posjedovali 
su veliku kulturu i širinu i unosili u zaostalu Rusiju sve najbolje 
revolucionarne i kulturne tradicije Evrope i svijeta, morajući 
također zbog veoma teških situacija u revoluciji i da odstupaju 
od nekih demokratskih i razvijenijih principa i svojih intimnih 
uvjerenja. Lenjin je bio također i veliki govornik, Trocki mož- 
da još briljantniji naročito pred velikim masama. 

Ali ondje gdje počinju njihove razlike manifestira se i Lenji- 
nova superiornost kao kompletne revolucionarne ličnosti. Le- 
njin je bio snažniji, genijalniji mislilac, dublje je ponirao u pro- 
bleme svoje epohe, imao je jaču teorijsku spremu i razvijenije 
osjećanje i sagledavanje svakog specifičnog momenta u klas- 
nim pomjeranjima i razvoju društvenih odnosa. U toj genijal- 
noj sposobnosti dijalektičkog sagledavanja veze i interakcije op- 
ćih i posebnih momenata historijskog razvitka Lenjin je bio ne- 
nadmašan, ne samo u odnosu na Trockog nego i na sve ostale. 

Osim toga Lenjin je, naročito u teškim i gluhim godinama de- 
presije revolucionarnog pokreta, pokazivao čvršću volju i upor- 
nost da provede svoje zamisli kad je bio uvjeren da je u pravu. 
Dok je kod Trockoga njegovu temperamentu i njegovoj lucid- 
nosti naročito odgovarala improvizacija te je u odsudnim mo- 
mentima revolucije njegova ličnost naročito dolazila do izražaja, 
Lenjin je bio takav u svakom momentu. Trocki se također, što 
je već bilo odavna uočeno, u administrativnom rješavanju po- 
nekih situacija i zanosio svojom briljantnošću koja je katkad 
postajala i poza i fraza. Osim svih ovih razlika Trocki nije posje- 
dovao jednu veoma važnu osobinu koju veliki vođ jednog komu- 
nističkog pokreta mora imati, a što je Lenjinu bilo svojstveno: 
prisan i taktičan odnos prema svojim drugovima i suradnicima, 
sposobnost uvjeravanja i pridobivanje većine samo argumenti- 
ma. Trocki je nametanjem svoje superiornosti veoma mnogo 
pridonio da se negativni odnos starih boljševika prema njemu 
još pojača. 


To su sve bili dovoljni razlozi da je takva ličnost mogla, na- 
ročito u revolucionarnim danima da zablista i postane i jedna od 
najpopularnijih ličnosti ruskog Oktobra. Ali isto tako to su bili 
i razlozi da Trocki nije stvorio ni vodio osnovnu snagu revolu- 
cije — boljševičku partiju — i da nije mogao ni postati poput 
Lenjina stvarni simbol revolucije. 

TRENUTAK JUGOSLAVENSKOG SOCIJALIZMA 


TRI RIJEČI O TRENUTKU JUGOSLAVENSKOG SOCIJALIZMA 
Stipe Šuvar 


Zagreb 


UVODNO OBJAŠNJENJE 


U ovom trenutku jugoslavenskog socijalizma nisu nam po- 
trebna toliko teorijska razmatranja njegovih polazišta koliko 
procjena njegove prakse. Suočen s uključivanjem u diskusiju o 
tome što se to zbiva s našim socijalizmom i u njemu i što se 
to oko nas uopće zbiva, pomislio sam da bi možda najbolje 
bilo da svoj prilog sačinim od besjeda što sam ih u posljednju 
godinu i nešto više dana izgovorio s govornice Konferencije 
Saveza komunista Hrvatske. 


Za člana Konferencije izabrala me Rajonska konferencija 
SKH Zagreb—Istok. U sastavu partijskog članstva tog rajona 
prevladavaju radnici i penzioneri. Ja, eto, nisam ni radnik ni 
penzioner, pa nisam siguran da umijem dobro razumjeti i zastu- 
pati interese tih dviju značajnih socijalnih skupina. Stoga na 
partijskim govornicama istupam, razumije se, strogo u svoje 
ime, ali i u potajnom uvjerenju da izražavam i interese radnika 
i penzionera, te da im moje riječi — kada bi ih saslušali — mogu 
izgledati bliske i prihvatljive. To bi bilo moje obrazloženje 
zašto sam govorio tako kako sam u tri navrata govorio na 
Konferenciji SKH. 


A sada bih obrazložio i to zašto jednom tako elitnom časo- 
pisu kakav je »Praxis« nudim, kao svoj prilog u diskusiji o 
današnjem trenutku jugoslavenskog socijalizma, te moje tri 
besjede. Prvo, one nisu nigdje objavljene, pa _ mogu biti u 
»Praxisu«, ako udovoljavaju nekim minimalnim kriterijima. Dru- 
go, ne bi bio red da npr. u »Praxisu« ili u bilo kojem drugom 

časopisu koji niti čita radnička klasa niti tzv. široka publika 
(koja se za časopise te vrste zainteresira samo u trenucima sud- 
skih zabrana!) pišem nešto posve različito od onog što izgova- 
ram na partijskim sastancima, a odnosi se na aktualne trenutke 
našeg socijalizma. Na partijskim govornicama ne može se, do- 
duše, govoriti tako da svi ostanu gluhi a ni tako da svi posve 
razumiju. U časopisima s malim tiražama može se pak pisati 
što se hoće (samo ako urednik prihvati). 


RIJEČ NA II SJEDNICI KONFERENCIJE SKH 7. SRPNJA 1970. 


Moja osnovna polazna teza je da reforma Saveza komunista 
ne može uspjeti ukoliko se samoupravljanje ne ostvari kao pro- 
dukcioni odnos. 


Druga je teza, koja se na tu nadovezuje, da je samoupravlja- 
nje u nas pobijedilo kao politička ideja ali da je daleko od toga 
da se ostvari kao produkcioni odnos. Naime, da li će Savez ko- 
munista i koliko preobraziti sebe u partiju radničke klase u sa- 
moupravnom društvu, to ne_ ovisi toliko o novim teoretskim 
spoznajama nego daleko više o praktičnim akcijama u kojima 
će pokazati svoju avangardnu snagu ili će možda i pasti na his- 
torijskom ispitu. Ta konstatacija koju mi često ponavljamo da 
je samoupravlajnje u Jugoslaviji pobijedilo kao opća politička 
ideja znači mnogo, jer prema Marxu kada ideja ovlada masama, 
ona postaje materijalna sila. U tom smislu samoupravljanje u 
nas postalo je materijalna snaga ali time što vlada u glavama 
većine — bar se nadam da je tako — ono se zbiljski ne mora 
ukorijeniti u produkcioni odnos. Utoliko ipak ideja koja se ne 
izražava u produkcionom odnosu nije stvarno odlučujuća, ona 
nije ideja koja određuje karakter cjelokupnog društva. 


Tekovine samoupravljanja su goleme i jedino one drže našu 
zemlju na svjetskoj pozornici, izdvajajući je iz anonimne mase 
malih zemalja koje su ili privjesci siledžijskih velikih sila, njih 
dvije, tri ili tapkaju utabanim stazama siromaštva. 


Samo bih ekspresno pobrojio te glavne tekovine: određena 
racionalizacija i ubrzanje ekonomskog i društvenog razvitka; 
određeno razaranje birokratske arbitrarnosti u društvu uklju- 
čujući i sveobuhvatniju policijsku kontrolu nad ponašanjem pri- 
padnika društvene zajednice; otvorenost jugoslavenskog druš- 
tva prema svjetskoj zajednici što otklanja negativne posljedice 
autarhičnog, izoliranog razvitka i pojačava razmjenu utjecaja; 
zatim određeno konstituiranje radničke klase i drugih radnih 
slojeva kao subjekata društva; oslobađanje raznih oblika ljud- 
skog stvaralaštva; vršenje utjecaja u suvremenom svijetu koji 
nije proporcionalan niti fizičkoj niti gospodarskoj snazi jedne 
male zemlje; porast personalne samosvijesti; i, najzad, dopri- 

nos demitologizaciji procesa, tvorevina i rješenja što se u suvre- 
menom svijetu izdaju za socijalistička, a to uistinu nisu. 

S druge strane, ograničenja samoupravljanja su još tolika da 
bitno sprečavaju njegovu afirmaciju kao najprogresivnijeg na- 
čina organizacije društva. To su prvenstveno: nerazvijena ma- 
terijalna osnova samoupravljanja; neizgrađena samoupravna 
struktura proizvodnih i drugih radnih organizacija; odsustvo 
samoupravne integriranosti; zaostala socijalna struktura druš- 
iva; tendencije vladavine elite umjesto vladavine masa; nesklad 
između samoupravljanja u radnoj organizaciji i političkog siste- 
ma u društvu. 

Možda u dvadeset početnih godina ovo društvo nije ni moglo 
postići više, pa utoliko i Savez komunista ne snosi neku odgo- 
vornost, ali duboko sam uvjeren da smo upravo ušli u etapu 
kada treba samoupravljanje konačno razviti i učvrstiti kao novi 
produkcioni odnos, ili će ono biti poraženo od jačih i njemu 
suprotnih tendencija. 

Od VIII kongresa SKJ na ovamo u nas su se zbile velike 
promjene u društvenoj svijesti koje su značile ohrabrenje samo- 
upravnom kursu, koje su mu najzad osigurale pobjedu kao poli- 
tičkoj ideji. Među najvažnije promjene u sferi svijesti u tom 
smislu idu, po mome mišljenju, spoznaja da društveno-političke 
zajednice ne trebaju, osim izuzetno, biti nosioci akumulacije, 
spoznaja da otvaranje prema svijetu ne donosi propast socija- 
lizma nego ga iskušava i učvršćuje, spoznaja da nacije i nacio- 
nalnosti nisu prepreke socijalističkom progresu već da je ostva- 
rivanje svih oblika njihove progresivne afirmacije i stvarne rav- 
nopravnosti konstitutivni element socijalizma, pa prema tome i 
Jugoslavije kao socijalističke zemlje; spoznaja da Jugoslaviju ne 
čuvaju i ne učvršćuju birokracija, policija i profesionalna armija 
— one su nužne ali ne kao dominantne sile društva nego kao 
sluge njegovih određenih, točno određenih interesa — već da tu 
Jugoslaviju čuvaju, jačaju i učvršćuju prije svega demokratski 
organizirane mase i progresivnim interesima povezane ravno- 
pravne nacije i nacionalnosti. I najzad, tu je spoznaja da SK 
ne smije biti niti vlast niti u službi vlasti nego neposredni izraz 
proizvođačke klase i u službi klase. 


Razumije se, sve ovo nisu bile novorođene ideje koje već 
ranije nisu sazrijevale u našem komunističkom pokretu i u 
snagama progresa u nas općenito, ali je bitno da su one u ovom 
razdoblju od 5—6 godina i u SK i u društvu zadobile prevlast, 
koja doduše još nije definitivna. Pokušavajući zasnovati svoju 
akciju upravo na tim i takvim spoznajama, SK je otpočeo refor- 
mu privrede, reformu društva, reformu sebe sama, reformu Fe- 
deracije. Zapravo sve je sazrelo za reformu, odnosno nametnula 
se reforma svega. A što je zajednički imenitelj? Dakako, kada 
se gleda dugoročni cilj, to je sam osnovni smisao socijalizma, 
oslobođenje rada, a konkretni je cilj prenošenje proširene re- 
produkcije na radništvo, što nužno izaziva totalnu političku re- 

organizaciju društva. I, dokle smo stigli u toj sveobuhvatnoj re: 
formi? Rekao bih, postignuto je tek ponešto. Bitni zadaci os- 
taju. Rekao bih još i to: bitni preostali ciljevi koji bi označili 
realizaciju već usvojenih spoznaja neće se tako lako ni postići, 
neće se štoviše uopće postići ako ih neposredno ne počne ostva- 
rivati sama radnička klasa bez tutora, bez posrednika, bez otu- 
đenih tumača njezinih interesa, već predvođena partijom u nje- 
zinom vlastitom okrilju. To je bitan aspekt reforme samog 
Saveza komunista. 


Ne, nisam anarhistički raspoložen kada ovo tvrdim, polazim 
jednostavno od temeljne marksističke spoznaje da je u druš- 
tvu vladajuća ona društvena klasa koja određuje načine pri- 
svajanja rezultata društvenog rada, koja upravlja materijalnim 
bogatstvima. Vladajuća je ona klasa koja, ukratko, ima eko- 
nomsku moć. U nas radnička klasa još nema dominantnu eko- 
nomsku moć nego ta moć pripada onim društvenim snagama i 
socijalnim slojevima koji su po načinu života, po mjestu u druš- 
tvenoj podjeli rada, po udjelu u razdiobi društvenog bogatstva 
ne samo odvojeni od klase nego njoj često objektivno suprot- 
stavljeni. Nije ni potrebno podsjećati da tajna svakog ljudskog 
društva, pa prema tome i svakog današnjeg socijalističkog dru- 
štva leži u načinu upravljanja materijalnom i duhovnom pro- 
izvodnjom i u načinu prisvajanja materijalnih i duhovnih do- 
bara. Ukoliko u socijalističkom društvu uvjete proizvodnje i 
raspodjele još vrše socijalne sile koje su neovisne o proizvođaču 
i ne stoje pod njegovom izravnom kontrolom, te one samo- 
stalno određuju količinu i namjenu viška proizvođačkog rada, 
utoliko su i dalje prisutni klasni uvjeti egzistencije u cjelini, a 
posebno se proizvođačka klasa i dalje nalazi u potčinjenom so- 
cijalnom položaju. Naveo bih samo jedan detalj koji pokazuje 
da, s obzirom na učešće u podjeli društvenog kolača u našem 
društvu, postoji još oštra klasna podjela. Dok oko 100 tisuća 
uglavnom neposrednih proizvođača prima minimalne osobne 
dohotke, dok drugih oko 2 milijuna uglavnom neposrednih pro- 
izvođača dijeli sudbinu proizvoda svoga rada na tržištu na taj 
način što često primaju umanjene osobne dohotke, još se u na- 
šoj zemlji nije dogodio ni jedan slučaj, ili barem meni nije poz- 
nat, da pripadnici državne administracije ili zaposleni u druš- 
tvenim institucijama koje se izdržavaju od viška rada neposred- 
nih proizvođača, kao što su banke, socijalno osiguranje, priv- 
redne komore, razna poslovna udruženja, društveno-političke 
organizacije, monopolističke organizacije u oblasti komunalnih 
usluga ili druge prime minimalne ili umanjene osobne dohotke. 
Nije li u tome sadržana duboka klasna nejednakost? Uzgred, 
Savez komunista veliku većinu svoga članstva regrutira iz ovih 
slojeva koji ne primaju niti minimalni niti umanjeni dohodak. 
Odnosi u društvenoj proizvodnji i društvenoj raspodjeli u nas 
su čvrsto cementirani na osnovnom principu klasnog društva, 
da onaj koji neposredno proizvodi nikako ili minimalno utječe 

na uvjete prisvajanja, a onaj koji ne sudjeluje u proizvodnji 
bitno utječe na uvjete prisvajanja i najviše prisvaja za sebe. 

O tome da je proizvođačka klasa lišena ekonomske moći 
svjedoče, pored navedenog, i ove činjenice, koje ne mogu obra- 
zlagati: 

— dok radnička klasa prisvaja potreban rad u okviru svog 
poduzeća, nema gotovo nikakav utjecaj na veličinu i razdiobu 
viška rada u društvu; od nje se prisilno prisvaja prevelik višak 
rada; umjesto da ga ona samoupravno organizirana određuje na 
načelu da priznaje samo one društvene troškove koji su po- 
trebni sa stajališta njenog rukovođenja proširenom reproduk- 
cijom, višak rada se unaprijed etatistički prisvaja — to su 
tzv. prethodne obaveze — tako da se ne može provesti ni jedna 
ozbiljnija promjena u materijalnim odnosima; 

— socijalno-političke posljedice ovakvih odnosa u društve- 
noj reprodukciji su, uz ostalo, ove: društveno je moćnija, reci- 
mo, jedna banka, koja je preuzela novčana sredstva društvene 
zajednice nego recimo 20 tisuća poduzeća u našoj zemlji; otu- 
đena sredstva cirkuliraju neovisno o tokovima materijalne pro- 
izvodnje; deficit u radničkim zaradama neprekidno je praćen 
suficitom u državnom budžetu; 

— sve društvene potrebe lakše se alimentiraju nego proiz- 
vodna potreba, a osnovni dohoci svih drugih socijalnih kate- 
gorija društva imaju prednost pred osobnim dohotkom pro- 
izvođača 

Otuđenost sredstava od proizvođačkih kolektiva dovodi da- 
nas i do realne opasnosti da se ona prema proizvođaču ponašaju 
kao kapital, što restaurira najamne odnose, formira financijsku 
cligarhiju i stvara parazitske i mešetarske slojeve društva koji 
Jagodno žive, gotovo bih rekao, od špekulacija. Na drugoj strani, 
zbog toga što nije razvijen samoupravni produkcioni odnos po- 
javila se opasnost da se radničko samoupravljanje definitivno 
ižvitopcri u menadžersko samoupravljanje, što zakonito vodi 
stvaranju monopola u privredi, restauraciji grupno-vlasničkih 
odnosa i reafirmaciji građanskih ekonomskih odnosa (ideja ak- 
cionarskog socijalizma, oko koje se u nas već vodi borba); itd. 

Nadalie. umjesto produktivističke orijentacije u našem dru- 
šivu dominira distributivna orijentacija. Budući da se sredstva 
koncentriraju izvan radnih kolektiva i asocijacija, borbu oko 
raspodjelu vodi politička birokracija udružena sa menadžer- 
skim vrhovima, ističući u prvi plan općinske, republičke i fede- 
raine interese nasuprot u osnovi jedinstvenim proizvođačkim 
interesima 

Oraj tko nema ekonomsku moć, nema razumljivo ni poli- 
ličku moć. Ako u tom svjetlu promotrimo raspodjelu političke 
moći u našem društvu, među društvene klase i slojeve, čini se 
da stvari stoje, najkraće, ovako: 

— radnička klasa ima značajnu tzv. negativnu društvenu 
moć; ona može da se obustavama rada i spontanim pritiscima 

parcijalno izbori za zadovoljenje egzistencijalnih potreba; na 
razini globalnog društva radništvo još ne raspolaže dovoljnom 
organiziranom društvenom moći kojom bi se izborilo za ravno- 
pravnost sa svim ostalim pripadnicima društva; učešće radnika 
u samoupravnim predstavničkim organima u pravilu prestaje na 
razini radne organizacije, a u političkim organizacijama su rad- 
nici uglavnom pasivni članovi, usprkos tome što se radi o orga- 
nizacijama koje proklamiraju služenje njihovim historijskim i 
konkretnim interesima; 

— seljaštvo, druga radna klasa koja daje određeni višak ra- 
da, koji je dijelom bio izvor naše industrijalizacije, još nije iole 
značajnije obuhvaćeno samoupravnim odnosom, a cjelokupan 
način njegove proizvodnje i života stavlja ga i inače u izoliran i 
društveno podređen položaj; 

— razni segmenti stručne i umjetničke inteligencije imaju 
značajnu društvenu moć već na osnovu mjesta i uloge intelektu- 
alnog rada u ukupnom društvenom radu, ali njihova moć u pra- 
vilu nije institucionalizirana, dakle ne postoji kao vlast (što je 


dobro); 

— slojevi političko-upravne i tehnokratsko-rukovodeće bi- 
rokracije drže u svojim rukama glavnu količinu društvene moći; 
i onda kada im razne kompetencije normativno ne pripadaju, 
oni raspolažu moćnim manipulativnim mehanizmima utjecaja 
na ljude i zbivanja. 

Stvarna raspodjela društvene moći u jugoslavenskom druš- 
tvu još je uvijek takva da odlučujuću ulogu u usmjeravanju 
društva igraju elitne grupe na vrhovima društvenih institucija. 
S pravom bismo mogli tvrditi da neformalnim povezivanjem 
na svim razinama društva one u nas čine elitu moći. 


Čini se da je jedna od eminentnih pojava u novijem raz- 
voju jugoslavenskog društva pomicanje uloge centra društve- 
ne moći s političke birokracije na tehnokraciju. U toku je, 
naime, proces razvlašćivanja »klasične« političke birokracije, 
vezane uz državu i njezine ingerencije, a s prenošenjem sve ve- 
ćeg broja formalnih kompetencija s države i teritorijalnih za- 
jednica na radne organizacije sve više do riječi dolazi tehničko- 
-poslovna birokracija koja se nalazi na vodećim pozicijama u 
radnim organizacijama. Svoju društvenu moć ona počinje eks- 
pandirati i u širu socijalnu okolinu, ulazeći u predstavnička ti- 
jela na raznim razinama društveno-političkog organiziranja. Po- 
litičko-upravna birokracija svoju moć zasniva na svestranoj 
ulozi države i na kompetencijama političkih organizacija da ne- 
posredno odlučuju o svim bitnim društvenim pitanjima, name- 
ćući svoje odluke neposrednim političkim pritiskom, ili i uvje- 
ravanjem, svim drugim organiziranim nivoima društva. Budući 
da se uloga države i komandna pozicija političkih organizacija, 
prvenstveno Saveza komunista, s razvojem samoupravljanja re- 
duciraju, to nužno slabi moć političko-upravne birokracije. Nor- 
mativno sve veća količina društvene moći prelazi na samoup- 

ravne kolektivitete i njihova predstavnička tijela. Međutim, 
kako se samoupravljanje više razvilo u širinu nego u dubinu, 
više kao mehanizam nego kao zbiljska socijalna integracija i 
kako ono nije bitno reorganiziralo sve naslijeđene institucije 
društva, javlja se u vidu tehnokratizma surogat i uzdrmanog po- 
litičkog birokratizma i nerealiziranog samoupravljanja. 

Tehnokratizam ističe kriterije tehničke koordinacije kao is- 
ključive kriterije sveukupne društvene organizacije, suprotstav- 
ljajući sferu rada sferi međuljudskih odnosa. U stvari, nosioci 
vodećih uloga u tehnostrukturi teže da zauzmu i dominantne 
pozicije u socijalnoj strukturi. To je u nas, čini mi se, već pre- 
vladavajuća tendencija. Pomanjkanje samoupravnih kriterija so- 
cijalne integracije i adekvatnih institucionalnih oblika autonom- 
nog kolektivnog odlučivanja kako u samoj radnoj organizaciji, 
tako još više u tehnološki neophodnim radno-organizacionim 
kompleksima koji nastaju udruživanjem osnovnih poduzetnič- 
kih jedinica — združenim poduzećima i tzv. velikim tehničkim 
sistemima, stvara prostor za ulogu raznih tehnokratskih »bos- 
sova«, ljudi na čelu radno-organizacionih kompleksa velikih po- 
duzeća, banaka, pojedinih društvenih službi i fondova, agencija 
i udruženja, koji zajedno sa svojim »timovima« i »štabovima« 
faktički uzurpiraju samoupravno odlučivanje. Oni se, doduše, 
služe samoupravnim mehanizmom, ali ne u svrhu ostvarivanja 
samoupravnih ciljeva, nego naprotiv u svrhu manipulativnih 
zahvata kojima će te ciljeve izigrati. U poduzećima pak tenden- 
cija pretvaranja radničke u menadžersku samoupravu čuva oli- 
garhijsku strukturu moći, svodeći radnu jedinicu i radnu zajed- 
nicu na organe participacije. A to i kapitalizam hoće postići, ne 
dajući da oni budu organi odlučivanja. Samoupravljanje nije 
isto što je i participacija, nego duboko različito. 

Da zaključim: samo polet samoupravljanja može podići efi- 
kasnost naše privrede, a ne menadžerska samovolja. Bez toga 
ne možemo bitnije podići osobne dohotke, zaustaviti emigraciju 
i promijeniti još dosta zaostalu socijalnu strukturu, što su os- 
novne stvari za prosperitet Jugoslavije u deceniju-dvije pred 
nama. 

Čini mi se da, u svjetlu naznačenog, Savez komunista treba 
da predvodi političku akciju u slijedećim pravcima: 

— eksproprijacija uzurpatorskih mehanizama prisvajanja 
materijalnih sredstava, čak i primjenom otvorene revolucionar- 
ne sile; 

— razbijanje društvenih osnova koje vode profit-odnosu 
umjesto odnosa dohotka; 

— oživotvorenje principa radne jedinice koji imamo tcorij- 
ski, ali nemamo nigdje praktično; 

— reafirmacija nekih napuštenih principa samoupravljanja. 
(da samo uzgred spomenem da je uloga vijeća proizvođača 1953. 
bila razvijenija nego današnjih privrednih vijeća; brisanje odre- 
daba o sastavu radničkih savjeta iz Ustava dovelo je do toga 

da u većini kolektiva, naročito velikih, nema niti jednog nepo- 
srednog proizvođača u radničkom savjetu); 

— dovođenje radnika na vlast u svim predstavničkim tijeli- 
ma društva, što znači i bitnu reorganizaciju skupština, ukida- 
nje više domova koji mirišu na korporativni sistem u našem 
skupštinskom sistemu. 

Ja i dalje insistiram na tezi da je potrebno da proizvođači 
neposredno uđu u sve političke i predstavničke organe, i da u 
njima čine apsolutnu većinu. Svojedobno sam slušao prigovore 
da radnici nemaju dovoljno mogućnosti da se bave politikom, 
da su privezani za stroj, da bi njihovo prisustvo bilo posve for- 
malno, itd. A mi imamo u Saveznoj skupštini, recimo, pedesetak 
prijeratnih radnika koji sasvim dobro 30 godina rukovode. Iz 
redova, recimo, samo milijun i 200 tisuća kvalificiranih i visoko- 
kvalificiranih radnika, koliko ih danas ima u našoj zemlji, mi 
možemo sastaviti i pedeset dobrih saveznih skupština, naći bez- 
broj sposobnih članova političkih rukovodstava. 

Ako doista želi da bude partija radničke klase u samoup- 
ravnom društvu, Savez komunista mora uvijek biti uz radnike 
i na čelu radnika, a ne uz uprave i vrhuške nasuprot radnika, 
kao što on sada to često čini. Uvjeren sam, da jedino taj preo- 
kret u ključnim pitanjima društva, znači i praktičnu a ne ver- 
balnu reformu Saveza komunista. 


RIJEČ NA III SJEDNICI KONFERENCIJE SKH 6. LISTOPADA 1970. 


Htio bih ponešto reći o nekim društvenim pitanjima za koja 
mi se čini da su najvažnija za ocjenu momenta razvoja u kojima 
se Hrvatska i Jugoslavija nalaze. 

Čini mi se da sada ulazimo u fazu stanovitog konsolidiranja 
prilika u našem društvu. Kada kažem konsolidiranja, onda time 
ne mislim indirektno tvrditi da je naše društvo bilo prije ili 
posebno u posljednje vrijeme previše nestabilno ili da su mu 
perspektive zatvorene. Prevelika stabilnost nekog društva nije, 
dakako, poželjna. Previše stabilna društva su u pravilu konzer- 
vativna; ona se oslanjaju ili na čvrsto strukturiranu elitu koja 
je perfektno naučila da vlada ili su pak posve zatvorena, tota- 
lizirana, sa prevagom neke spasiteljske vlasti. Prema svim svo- 
jim strukturalnim karakteristikama, naše društvo očigledno ne 
može patiti od te i takve konzervativne stabilnosti. Pa ipak kada 
spominjem konsolidiranje prilika, mislim na to da se poslije 
jednog razdoblja traženja novih rješenja za krupne probleme 
Jugoslavije neka prelomna rješenja već iznalaze i da to ocrtava 
perspektivu našeg društva ne u smislu apstraktnih tcoretskih 
modela, nego i posve dostupnih i opipljivih praktičnih koraka u 
budućnost. 

Nakon otprilike desetljeća i po od uvođenja radničkog up- 
ravljanja u našoj zemlji, pojavila se u svojoj oštrini osnovna 
dilema: samoupravljanje materijalizirati, učiniti ga dominant- 
nom materijalnom snagom koja se kao takva, dakle kao mate- 

rijalna snaga, reproducira, ili dozvoliti da bude poraženo bilo 
u smislu definitivne restauracije državnog socijalizma, bilo u 
smislu obnavljanja historijskih još starijih faza društvenog raz- 
voja. 

U nas je time pred pet-šest i više godina otpočela era žes- 
tokih ideoloških i političkih konfrontacija, i to ne više samo u 
zatvorenim vrhovima nego i u širokoj javnosti, oko bitnih druš- 
tvenih rješenja. Možda je ova faza i teža i složenija od one po- 
slije 1948. godine, u kojoj smo prihvatili Marxovu ideju samo- 
upravljanja. Otpočeta je privredna reforma kao priličito neduž- 
na valutno-financijska operacija, ali je ona ubrzo prerasla samu 
sebe i pretvorila se u mnogo složeniji i teže ostvarljiv preobra- 
žaj. Održan je Brionski plenum CK SKJ da bi u prvi mah obra- 
čunao sa prekoračenjem ovlaštenja političke policije, a pokre- 
nuo je prilično temeljitu destrukciju još i te kako očuvane biro- 
kratske države. U 1968. godini došlo je do eksplozivne Kritike 
nekih društvenih tokova koju je inicirala mlada generacija. I da 
prekratim: mislim da smo, i pored svega što može upozoriti na 
suprotno, negdje pri kraju ovog razdoblja svestrane kritike bez 
prelomnih rješenja i da su sada na vidiku barem neka takva 
rješenja. 

Mislim da su već nastupili prelomni momenti prvenstveno u 
tri točke: 

1. deetatizaciji društveno-političkih zajednica, 

2. ostvarenju koncepcije oružanog naroda, 

3. afirmaciji nacija. 

Da samo ponešto kažem o svakom od tih momenata. 


Svi znamo da su društveno-političke zajednice u nas usprkos 
uvođenju samoupravnosti proizvodnih kolektiva predugo ostale 
nosioci pretežnog dijela akumulacije i da su državnom prisilom 
prisvajale glavninu viška rada. Federacija je bila glavni sakup- 
ljač i djelitelj. Ne upuštajući se u to koliko je to bilo i do kada 
nužno, danas je takva uloga Federacije, a i drugih društveno-po- 
litičkih zajednica, iscrpila svoje historijske rezerve i objektivno 
je postala regresivna. Načelno je s odlukama VIII kongresa 
SKJ ta stvar prelomljena, ali praktično nije ni do danas. Tzv. 
državni kapital! je stavljen pod posebni režim gašenja, ali tzv. 
prethodne obaveze će opterećivati još i cijelo petogodišnje raz- 
doblje pred nama, i to će odražavati stanovite konflikte usprkos 
svoj reformi političkog sistema. Društveni fondovi su u nas di- 
jelom deetatizirani, ali praktično još nije pronađen i izgrađen 
mehanizam da se opća potrošnja, osim onih njezinih dijelova koji 
se troše na izdržavanje same države, preobrazi u potreban rad, 
postane organski dio same materijalne reprodukcije društva. 
Konačna likvidacija svih oblika tzv. državnog kapitala, iscrp- 
ljivanje tzv. prethodnih obaveza i samoupravna reprodukcija 
društvenih službi kao dijela potrebnog rada označit će bitno 
ograničavanje uloge državne prisile u reprodukciji cijelog dru- 
štva, a time i likvidaciju etatizma kao suprotnosti i negacije sa- 

moupravnosti. Ja mislim da će u tom pogledu bitka u nas ipak 
biti konačno dobivena u skorašnjem trenutku. 


Ostvarenje koncepcije oružanog naroda — o tome je nedavno 
precizno govorio drug Bakarić — doista treba smatrati krup- 
nom tekovinom jugoslavenskog socijalizma, koja, doduše, još 
nije do kraja oformljena ni razvijena. Ta koncepcija ima svoje 
duboke razloge u našem unutrašnjem razvitku, ali i u svjetskoj 
zbilji. Vojno-industrijski kompleks u jednom bloku, a birokrat- 
sko-militaristička sprega u drugom su danas, na žalost, sve do- 
minantnije sile čija će ekspanzivna razarajuća moć po cijelu 
svjetsku zajednicu izgleda i dalje jačati. U tom smislu upravo 
Jugoslavija kao jedina nesvrstana socijalistička zemlja i jest 
pozvana da razvije koncepciju naoružanog naroda kao branu 
svim militarističkim pritiscima koji bi se mogli javljati ne samo 
izvana nego u određenom sklopu okolnosti i iznutra. To je jedini 
put da svaki naš narod i svi zajedno uspješno brane svoju egzis- 
tenciju i slobodu. Upravo zbog toga provođenje koncepcije nao- 
ružanog naroda jača i učvršćuje Jugoslaviju i prema vani i pre- 
ma unutra. 


I, najzad, treći prelomni moment. U našoj zemlji je nastupilo 
razdoblje mnogo potpunije afirmacije, pa ako hoćete i određene 
reafirmacije, nacionalnih individualnosti. Iako je jugoslavenska 
zajednica utemeljena na kohezionim činiocima NOB-e svih naših 
nacija i nacionalnosti, koji trajno zadržavaju svoje značenje, 
postalo je očigledno da je s razvojem samoupravnog socija- 
lizma potrebno izgrađivati nove kohezione činioce, koji naše na- 
rode čvrsto spajaju na elementima zajedničke današnjice a još 
više sutrašnjice. Povezivanje na historijskoj retrospektivi nije 
dovoljno. Etatizam je ozbiljno ugrozio nacionalne individual- 
nosti. On imanentno nosi tendenciju nametanja superdržave i 
bacanje naroda u provincijalnu anonimnost; on nužno treba i 
podjelu nacija na one koje su tobože državotvorne, a to su — 
drukčije u suvremenom svijetu i ne može ni biti — one brojčano 
i materijalno jače i one koje su tobože subverzivne. Za naša posli- 
jeratna iskustva u nacionalnom pitanju, čini mi se, da su značaj- 
ne, uz mnoštvo pozitivnih, i ove negativne činjenice: raskorak iz- 
među centralizma i federalizma koji je proizlazio iz produkcio- 
nog odnosa, stanovito staljinističko nasljeđe u stavu prema na- 
ciji kao tobože jedino »ostatku« starog društva; ideja monoli- 
tizma umjesto ideje policentričnosti; duboko usađena dogma 
da je nadnacionalno jugoslavenstvo izlaz (tu dogmu danas ne 
napuštaju oni kojima ona konvenira). Još i danas u nas, zbog 
niza okolnosti, među kojima nije beznačajna ni ona da u novom 
društvu žive mnoge stare predrasude i opterećenja, dominira 
emocionalni pristup sferi nacionalnog, što bitno otežava trez- 
venu marksističku analizu tog fenomena. Postoji jaka sklonost 
da se daje mistični karakter međunacionalnoj povezanosti ili 
pak razjedinjenosti. Mnogi nisu ni spremni ni sposobni da se 
odvoje od romantičnog zanosa o krvi, patnjama i tlu koji su naše 

narode povezivali i razjedinjavali u prošlosti, pa stoga ne vide 
nacionalne uzajamnosti u stvarnim životnim interesima naših 
naroda i u njihovim zajedničkim perspektivama. Itd. U Savezu 
komunista sada se razvija jedna nova, osvježavajuća svijest o 
nacionalnom i o njegovoj utkanosti u perspektivu socijalizma, 
a htio bih istaći da je tome bitno pridonio i Savez komunista 
Hrvatske, posebno X sjednicom svog CK. Sada se, najzad, pri- 
lazi temeljitoj reformi Federacije u smislu redistribucije nad- 
ležnosti između nje i republike, u smislu mnogo veće afirmacije 
državnosti republika. To mora ojačati Jugoslaviju. Birokratski 
integrirana Jugoslavija morala bi kad tad zapasti u tešku i 
trajnu krizu, i zapravo je već bila na pragu te krize. Samoup- 
ravno integrirana Jugoslavija ima sve šanse da dokaže progre- 
sivnu čvrstoću. 


Moramo se i u tom pogledu smjestiti u svjetsku situaciju. 
Velika većina od oko 2000 etničkih zajednica u svijetu, od kojih 
samo njih 218 ima više od po milijun stanovnika, tek se danas 
nacionalno konstituira i to ne više isključivo pod kapitalistič- 
kim uvjetima razvitka nego sve više u okviru vlastite socijalis- 
tičke perspektive. Put u univerzalnu ljudsku zajednicu, u kojoj 
će nacionalne suprotnosti nestati, očigledno ne pretpostavlja 
asimilaciju malih naroda od strane desetak ili više velikih, niti 
stvaranje velikih državnih i blokovskih sistema nego pretpos- 
tavlja maksimalnu individualizaciju svakog naroda, uz njegovo 
slobodno i ravnopravno uključivanje u sve jedinstveniji svijet. 
Ni jedna socijalistička zemlja, ni SSSR, ni Kina, ni Čehoslo- 
vačka, a do danas u biti ni Jugoslavija, nije se izgradila kao 
međunacionalna zajednica, koja bi u tom smislu istinski služila 
kao primjer. Mi se moramo boriti da takvu zajednicu gradimo, 
i čini mi se da smo takav put u osnovi već uspješno zacrtali. 
Mi moramo razvijati progresivna bića svih naših nacija i putem 
osiguranja socijalno dominantne pozicije radničke klase unu- 
tar svake nacije osigurati i sve veću identičnost klasnog i nacio- 
nalnog. 


Uspješan budući razvitak Hrvatske i Jugoslavije ovisi, po 
mom mišljenju, ne samo o ova tri momenta, za koja mi se čini 
da je u njima ostvaren prelomni napredak, mada još mnoge 
bitke i u tim domenama treba dobiti, nego jednako tako i o 
još nekoliko, u odnosu na koje u ovom trenutku ne mogu osje- 
ćati neki optimizam. To su prvenstveno: 

1. savlađivanje tehnokratsko-menadžerske tendencije u dru- 
štvenom razvoju, 

2. sprečavanje tendencije kapital-odnosa, i 

3. izbor glavnog resursa razvoja. 


Uporedo s iskopčavanjem države iz procesa neposredne or- 
ganizacije društvenog rada i s formalnim uvođenjem i razradom 
samoupravnog sistema društvenog odlučivanja u nas nije dovolj- 
no izgrađivan takav sistem unutrašnjih odnosa u samoupravnim 
radnim organizacijama koji bi striktno počivao na dohodovnom 

odnosu i u isto vrijeme osiguravao dominantan utjecaj mase 
neposrednih proizvođača na odlučivanje. 

Zbog toga se sačuvala, a nerijetko i jača oligarhijska struk- 
tura odlučivanja u radnim organizacijama, pri kojoj se samo- 
upravljanje degradira na formalno suodlučivanje i služi kao 
neka vrsta fasade. S druge strane nerazvijeni dohodovni odnos 
vodi nesamoupravnoj koncentraciji i centralizaciji sredstava u 
velikim poduzećima i tzv. velikim sistemima, čije je stvaranje 
inače egzistencijalna nužda našeg društva. To omogućava raz- 
na prelijevanja, pojačava tendenciju grupnog vlasništva, odvaja 
rezultate rada od proizvođača. O svemu tome bilo je, uostalom, 
dosta riječi na XI sjednici CK SKH, na ovoj Konferenciji, u is- 
tupima druga Tita, Kardelja i drugih. Stoga nas, i u Hrvatskoj 
i Jugoslaviji, tek očekuje prava bitka za samoupravne odnose, 
za samoupravnu centralizaciju i koncentraciju, a protiv sve iz- 
razitijih tehnokratsko-menadžerskih tendencija. 

Osamostaljena financijska sredstva u bankama, vanjskoj 
trgovini, nekim još napola etatističkim fondovima, sve više se 
ponašaju kao otuđeni kapital, koji reproducira i tipične značaj- 
ke kapitalističkih odnosa. Ti otuđeni centri ekonomske moći 
su u neku ruku vanbračna djeca raspadajućeg etatizma, i gori 
su od njega. Njihovo stavljanje pod društvenu kontrolu, i vra- 
canje anonimnog viška vrijednosti koji je stvarala radnička 
klasa cijele Jugoslavije, samoj klasi je stvar bez koje nema 
progresivnog samoupravnog razvoja jugoslavenske zajednice. I 
ma koliko se određene snage i pojedinci ljutili na one koji o to- 
me govore kao na nekakve kvaritelje dobre poslovne atmosfe- 
re, mi moramo uporno i energično insistirati na razbijanju otu- 
đenih centara ekonomske, a time i društvene i političke moći. 
To je klasno pitanje, ali zbog nasljeđa centralističkog etatizma 
postoji određena koncentracija takvih ceniara moći na regio- 
nalnoj osnovi, što se mora negativno odražavati i na međuna- 
cionalne i međurepubličke odnose, jer dovodi do neopravdanog 
prelijevanja viška vrijednosti i na toj osnovi. 

Najzad, u našem razvoju mi moramo ispravno uočiti glav- 
ni resurs. Nekad je, u predindustrijskim društvima, glavni re- 
surs bila zemlja, potom je to postao kapital, a u suvremenom 
svijetu to već postaje znanje, znanost. Gotovo da i nije potreb- 
no obrazlagati tu činjenicu, koja je evidenino dokazana u naj- 
razvijenijim zemljama. U nas znanje i znanost još imaju malu 
cijenu i skučene uvjete da se stvaralački pokažu. Ako ne prene- 
semo težište na taj resurs, mi ćemo nužno zaostajati u sveu- 
kupnom društvenom razvitku. 

Na kraju bih istakao da je Savez komunista Hrvatske u po- 
sljednje vrijeme ostvario bitan napredak u razradi i konkre- 
tizaciji svoje politike. Nekada smo više verbalno osuđivali ono 
što ne valja u nas i u cijeloj jugoslavenskoj zajednici, više nego 
šlo smo imali razrađena rješenja i konkreine programe. Danas 
već nije tako, pa sam uvjeren stoga da će u tom smislu i ova 
naša Konferencija imati doista veliko značenje u mobilizaciji 

svih progresivnih snaga Hrvatske na njezinom što uspješnijem 
razvoju unutar jugoslavenske socijalističke zajednice. 


RIJEČ NA IV SJEDNICI KONFERENCIJE SKII 12. SRPNJA 1971. 


Nedavnim usvajanjem amandmana saveznog Ustava, kao i 
konstituiranjem organa Federacije u skladu s njihovim odred- 
bama, a koje će biti provedeno u toku ovog ljeta, učinjeni su 
prvi značajniji koraci temeljitijeg mijenjanja političkog siste- 
ma. Teži koraci i dublje promjene tek predstoje. No i ovo što 
je učinjeno popravilo je ili barem malo olakšalo političku si- 
tuaciju u Jugoslaviji, pa i u Hrvatskoj. Meni se čini da je tako, 
premda sam svjestan da se možda radi i o prividu. Prenošenjem 
mnogih značajnih nadležnosti sa savezne države na republičke 
bitno se sužava političko-pravna osnova centralizma i smanju- 
je arbitrarna moć savezne birokracije, koja je u ponečem bi- 
la i više nego apsurdna. Time se ujedno i politički slabi držav- 
no-centralistička ideologija, čiji je izraz u sferi međunacional- 
nih odnosa bio i ostao nihilistički unitarizam, koji, dakako, ima 
u sebi i trajnu hegemonističku notu. Razumije se, bilo bi iluzor- 
no misliti da su savezni organi sada nemoćni ili da će to biti. 
Njima su ostale još velike nadležnosti, a naš cilj i nije u tome 
da ih učinimo nemoćnima, već da ih debirokratiziramo koli- 
ko god je to objektivno moguće i da ih učinimo što više instru- 
mentima dogovaranja. Utoliko treba i očekivati da će sve repu- 
blike pokazati interes da savezne organe dovedu u stanje pune 
odgovornosti i da se time prevlada i onaj paralizirajući utjecaj 
koji je na te organe dolazio iz republika. 

Provođenje ove prve etape promjena u političkom sistemu 
neće, razumije se, značiti i kraj međurepubličkih i međunacio- 
nalnih konflikata koji su nas do danas zaokupljali, ali će im 
barem dati pravac regularnog dogovornog razrješavanja. Mi- 
slim da je utoliko barem donekle stvorena osnova za dugotraj- 
nije produbljivanje socijalističke sadržine međunacionalnih od- 
nosa u našoj zemlji i za uklanjanje koječega što nam je u pro- 
šlosti namro centralistički birokratizam, a počeli i te kako ra- 
biti i restauratorski nacionalizmi. 

Ja mislim, iako sam u osnovi optimist, da se naše društvo 
nalazi u teškoj situaciji, ali da će je možda odsad lakše savla- 
đivati. Prije svega, naša je ekonomska situacija vrlo teška. Na- 
ša se privreda već nekoliko godina najslabije u Evropi razvi- 
ja. Vjerojatno će broj naših ljudi koji su zaposleni u drugim 
zemljama u slijedećih pet-šest godina i dalje rasti, tako da će- 
mo postati apsolutni rekorder u Evropi po izvozu radne sna- 
ge. Destimulativni vanjskotrgovinski sistem koči cjelokupni 
razvoj jugoslavenske privrede, a hrvatske posebno zbog njezine 
relativno veće razvijenosti i veće izvozne orijentacije. Stoga se 
ne smije odugovlačiti s njegovom  temeljitijom reformom i na 
še bi republike morale što prije o tome postići dogovor, maksi- 
malnim usklađivanjem dijelom suprotnih ali kratkoročnih in- 

teresa. Državno planiranje odavno je neefikasno, a samouprav- 
no nismo izgradili što bitno koči jugoslavensku podjelu rada. 
Svemu treba pridodati krizu proizvodnog odnosa, krizu samo- 
upravljanja u tom smislu što je u posljednjim godinama radnič- 
ka klasa potiskivana iz samoupravnog odlučivanja, a i iz poli- 
ličkog života. 

Naša je zemlja suočena s egzistencijalnom potrebom da se 
brže razvija i da se u isto vrijeme u svom unutrašnjem životu 
i dalje demokratizira, a time i konsolidira. U protivnom i sađaš- 
nje tekovine samoupravnog socijalizma mogle bi biti potisnute, 
socijalno-klasni problemi bi se neizbježno zaoštrili, a ni među- 
nacionalni odnosi ne bi se sređivali već dalje remetili. 


Odgovornost za ubrzanje privrednog razvoja, za demokrati- 
zaciju, za istinsko produbljivanje samoupravljanja je zajednička. 
Nju ne može ponijeti nikakva mistička harizmatička vlast, niti 
samo jedan, niti šest, niti osam političkih vrhova i reprezentaci- 
ja; ona se ne može realizirati šou-politikom i natjecanjima u 
držanju mitinga, niti pak prividnom, izvanjskom politizacijom 
masa u kojoj su one više sredstvo manipulacije nego subjekt 
odlučivanja. Pri tome je sudbonosno da li će radnička klasa u 
svakoj našoj naciji, u svim našim republikama, u materijalnoj 
osnovi i u političkoj nadgradnji najzad postati najutjecajnija; 
da li će ona doći do riječi u iskazivanju svojih autentičnih in- 
teresa ili će pak prevladati one snage koje negiraju i njezinu 
društvenu sposobnost i njezinu perspektivu, snage koje je po- 
kušavaju definitivno gurnuti u jednu novu socijalnu potčinje- 
nost, koje od nje traže jedino to da rinta. 

Razaranje centara otuđene ekonomske i društvene moći, a ne 
njihova eventualna reorganizacija i teritorijalna redistribucija; 
smanjivanje a ne širenje političkog posredništva; obuzdavanje 
a ne i afirmiranje tehnokratskog menadžerstva, građenje soci- 
jalističkog sadržaja međunacionalnih odnosa, a ne provincijal. 
na nacionalistička iživljavanja; razbijanje a ne eventualno novo 
uspostavljanje birokratske monolitnosti — to su, čini mi se, 
osnovne alternative u sadašnjem presudnom trenutku jugosla- 
venske socijalističke zajednice. 


Progresivne snage u Socijalističkoj Republici Hrvatskoj su- 
očavaju se, jednako kao i progresivne snage u drugim nacio- 
nalnim i republičkim zajednicama, s kojima udruženo živimo, 
sa tim zajedničkim alternativama, ali i sa mnogim posebnim 
problemima, od čijeg rješavanja ovisi brži prosperitet Hrvatske, 
njezinih radnih ljudi. Mislim da možemo biti zadovoljni ulo- 
gom koju su Savez komunista Hrvatske i druge organizirane 
socijalističke snage naše republike igrale u novijim političkim 
previranjima u Jugoslaviji, jer su ne samo zastupale progresiv- 
ne interese hrvatskog naroda i radničke klase Hrvatske, već su 
u ponečem i prednjačile u otvorenom i beskompromisnom za- 
laganju za rušenje centralističko-etatističkog poretka i za pre- 
uređenje jugoslavenske zajednice u doista ravnopravnu asocija- 

ciju naroda i narodnosti i ujedno socijalističku samoupravnu 
zajednicu, u kojoj će radni čovjek imati ne samo formalnu čast 
nego i stvarnu vlast. Takve progresivne bitke Savez komunis- 
ta Hrvatske treba da i dalje odlučno nastavi, sudjelujući u kre- 
iranju zajedničke politike na jugoslavenskom planu. 

No u ovom trenutku — povezano s preuzimanjem značaj- 
nih suverenih prava koje je naša republika, kao i druge, u pro- 
šlosti bila prenijela na federaciju, povezano s mnogo većim 
stupnjem samoupravne decentralizacije — otvaraju se pred Sa- 
vezom komunista Hrvatske mnogi novi zadaci, da se tako iz- 
razim, unutrašnjem životu republike. 

Prije svega, on se mora politički angažirati na zadacima op- 
timalnog gospodarskog razvoja Hrvatske. Nove privredne in- 
gerencije republike otvaraju i šire mogućnosti samoorganizira- 
nja podjele rada u granicama same republike, koncentracije i 
maksimalne mobilnosti sredstava, kadrovske obnove, stimuli- 
ranja znanosti, samoupravnog organiziranja i integriranja. Po- 
stoji velik manjak sredstava, a potrebe modernizacije industri- 
je, izgradnje infrastrukture, prostornog uređenja i urbanizaci- 
je, unapređenja društvenih službi su goleme. Dobri programi, 
sposobni ljudi i principijelna selektivnost interesa, bez name- 
tanja i dominacije jednih djelatnosti i područja nad drugima 
osnovni su uvjeti napretka Hrvatske. Kolikogod nam je potreb- 
na sposobna i ambiciozna republička administracija, koliko god 
mi uspjeli u demokratizaciji vlasti u republici i u općinama to- 
liko je već sada jasno da našu republičku državu ne smijemo 
vidjeti kao arbitra, kao svemoćnu polugu, kao glavnog skup- 
ljača i djelitelja novca. 

Samoupravno povezivanje, organizacija udruženog rada, stva- 
ranje interesnih zajednica, u čemu naša republika već ima ne- 
ka dostignuća po kojima prednjači u Jugoslaviji; maksimalna 
decentralizacija samoupravnog odlučivanja u materijalnoj os- 
novi, ali odlučujući utjecaj proizvođača u svim ključnim pita- 
njima makro-razvoja — to su čini mi se, osnovni društveni pre- 
duvjeti da se Hrvatska što bolje i uspješnije razvije, da što op- 
timalnije mobilizira vlastite snage. Treba računati i na sukobe 
regionalnih, općinskih, gradskih interesa, na jagmu za ograni- 
čena sredstva, na falš — programe i promašaje. S obzirom i na 
te okolnosti, unutar republike moramo izgraditi što demokrat- 
skiji mehanizam samoupravnog sporazumijevanja i društvenog 
dogovora. 

Privreda Hrvatske mora postati mnogo više ekspanzivna i u 
odnosu na jugoslavensko i u odnosu na međunarodno tržište. 
U njezinom sklopu već postoje razvojne jezgre kojima je Hrvat- 
ska premala, kojima je i Jugoslavija premala. Mislim, da je do- 
sad hrvatsku privredu karakterizirala, osim rijetkih izuzetaka, 
određena zatvorenost, pasivnost nedovoljna ambicioznost na 
jugoslavenskom tržištu. Razlozi tome krili su se, dakako, i u 
depresivnom utjecaju dosadašnjeg ekonomskog sistema, Ali je 

za stanje u našoj republici i u našoj hrvatskoj privredi bilo ka- 
rakteristično i to da je postojala verbalna ofenzivnost u odnosu 
na druge, drugima u Jugoslaviji štošta smo predbacivali i tužili 
se na njih, a da smo zapustili organizatorski posao, da nismo 
dovoljno vršili kadrovsku transfuziju, da nije bilo dovoljno vi- 
zija i dalekosežnijih programa. Poučna je npr. usporedba uloge 
Zagreba i Ljubljane u trgovini, pogotovo vanjskoj, koja ide na 
štetu Zagreba, a ne može se ipak objasniti drugačije nego insu- 
ficijencijom organizatorskog momenta. 

Sada u Jugoslaviji u svim republikama postoje tendencije 
privredne autarhičnosti. Ali one su privremena posljedica de- 
zintegracije starog sistema. Budimo sigurni da će naše velike 
privredne grupacije, koje sada ponekad traže diskriminacionu 
podršku matičnih republika, same naći putove suradnje i orga- 
niziranja i na domaćem i na vanjskom tržištu, čak i kada bi po- 
stojali politički pritisci na zatvaranje u republičke granice. 
Znanstveni, kadrovski, kapacitetni potencijali Hrvatske su tak- 
vi da ona može vući značajne komparativne prednosti na jugo- 
slavenskom tržištu, a da u suradnji s drugima njezina privreda 
ne teži ni za dominacijom ni za izvlačenjem ekstraprofita. Uos- 
talom, jugoslavensko je tržište potencijalno jako, jer Jugoslavija 
je danas na 18. mjestu u svijetu po ukupnoj ekonomskoj snazi. 

Nama u Hrvatskoj, kao uostalom i u Jugoslaviji, predstoji 
i veliki organizatorski rad u smislu postavljanja obrazovanja, 
znanosti, kulture, zdravstva, rekreacije, socijalne zaštite kao 
mnogo značajnijih elemenata ukupne društvene reprodukcije. 
Sve te oblasti društvenog života nalaze se sada uglavnom u nadlež- 
nosti republike i njihova maksimalna sinhronizacija u cilju u- 
kupnog društvenog prosperiteta je, prema tome, u našim ru- 
kama. 

Pitam se, kao što sam se i prije dvije godine u ovoj istoj 
dvorani, pitao zašto se u nas u Hrvatskoj jednom ne povede ak- 
tivna populaciona politika, da bi se prepriječile ili barem ubla- 
žile neke nepovoljne tendencije u reprodukciji stanovništva. I, 
mamo najviše radnika u inozemstvu, o njima toliko pišemo i go- 
vorimo, a još nemamo republičkog resora koji bi bio i nadle- 
žan i sposoban da promiče njihove interese i u zemlji i u ino- 
zemstvu. Uz Vojvodinu i Slavoniju, Hrvatska je u nas postala 
zemlja starih seljaka. 70 posto seoskih naselja u našoj republici 
odumire. A ni u povodu ovih činjenica ništa ne poduzimamo. 
Da ne spominjemo i katastrofalne učinke stihijskog korištenja 
nacionalnog prostora, promašaje u urbanizmu, devastaciju ja- 
dranske obale. 

Jednom riječju, u našoj društvenoj politici u Hrvatskoj mo- 
ramo na dnevni red staviti mnogo toga što je dosad bilo i pro- 
pušteno i zapušteno. 

Dozvolite da se najzad posebno osvrnem na neke konstelaci- 
je društvene svijesti, koje također presudno određuju našu u- 
kupnu sposobnost da osiguravamo socijalistički napredak. 

U nas su duhovi uzbuđeni, i to je dobro. Izgleda mi da je pre- 
velika društvena kritičnost izraz onih trenutaka kada su dile- 
me našeg društva osobito velike, a teškoće razvoja ništa ma- 
nje. Možda nismo ni svjesni koliko se toga u Jugoslaviji i u Hr- 
vatskoj promijenilo u vrlo kratkom vremenu — u shvaćanju, 
u orijentacijama, u odnosima. Kada intenzivno proživljavamo 
nove pojave, mi i nismo svjesni što one u sebi nose. Potrebna 
nam je distanca. U kritičkim preispitivanjima prijeđenog puta, 
naše prakse, bivših iluzija ne smijemo kao komunisti, zastati. 
Pri tom moramo mijenjati navike da više čeprkamo po prošlosti 
nego što se sagledamo u budućnost, da smo više ispovjednici 
nego vizionari. A danas su našem komunističkom pokretu po- 
trebne vizije kao što nam nikad dosad nisu bile. Tu smo, mislim, 
ipak slabi. Odlučno osjećamo što ne valja, a mnogo nam je slabi- 
ji osjećaj za to što i kako činiti. Upravo se na tome i temelji 
konzervativnost društvene svijesti. 

A nama je potrebna, uz sve druge reforme, i reforma svijesti. 
Ona nam je možda najpotrebnija. To onda zahtijeva i nadvlada- 
vanje konzervativnih sklopova društvene svijesti, njihovo poti- 
skivanje. 

U ovoj bih prilici posebno apostrofirao dva sklopa konzerva- 
tivne društvene svijesti, koje su upravo danas velike kočnice na- 
šeg kretanja naprijed. Stoga razaranje tih mentalnih sklopova 
smatram bitnim ne samo za napredak naše uže domovine Hr- 
vatske, a i šire domovine Jugoslavije, nego i osnovnim preduv- 
jetom efikasnijeg i kreativnijeg okretanja budućnosti. 


Jedan pravac konzervativne društvene svijesti koji je u nas 
na sceni najkraće bih označio kao staljinizirani komunistički 
dogmatizam, a drugi kao obnoviteljski val građansko-feudalne 
svijesti, koji, dakako, upozorava da štošta u našoj zbilji nije so- 
cijalistički preobraženo već je sindrom prohujalih epoha. 


U našem komunističkom pokretu prisuine su jake naslage 
konzervativne svijesti koja je ostala vezana za pojedine njegove 
faze iz prošlosti i koja pogled na naša današnja zbivanja gradi na 
inspiracijama te prošlosti, koja je opterećena naivnim uvjere- 
njima, predrasudama, ali i podaničkim mentalitetom komunis- 
tičkog vjernika koji ne misli svojom glavom nego jedino čezne 
za jasnim naređenjima i priprostim rješenjima. Znatan dio par- 
tijskog članstva se osipao — broj bivših članova u odnosu na sa- 
dašnji broj članova SKH iznosi oko jedne trećine. Bez obzira 
što više nisu formalni pripadnici pokreta mnogi ljudi svoju sud- 
binu duguju pripadnosti njemu i utječu i na njegovu današnju 
fiizonomiju, na raspoloženja i u njemu i u društvu. Drugi dio ko- 
ji je teško kvantificirati nije otpao od pokreta na okukama 
ali u njemu predstavlja jedino balast koji ili više ništa ne 
shvaća i ne može shvatiti ili se postavlja onako kako vjetrovi 
pušu, prihvaćajući i grlato izvikujući parole dana o čijem smi 
slu uglavnom i ne razmišlja ili te parole intimno odbacuje ali 
se javno u njih zaklinje. 


693 


Razumije se da opterećenost pokreta relativno velikim bro- 
jem ljudi koji više nisu sposobni da djeluju i misle kao istinski 
komunisti u određenoj mjeri kompromitira pokret u narodu, a 
isto tako i jako smanjuje njegovu akcionu sposobnost. 

Bila bi stvar suptilnije analize utvrditi modalitete i snagu 
inercije što je dogmatizirana komunistička svijest ima, utvrdi- 
ti njezino paralizirajuće značenje za cijeli pokret, za njegov pri- 
stup današnjim teškim problemima društva. Ja to ovdje ne mo- 
gu ni pokušati, pa ću samo dotaknuti neke odrednice komunis- 
tičkog konzervativizma. 

Prva je robovanje kriterijima ponašanja i djelovanja komu- 
nista iz doba pripremanja i provođenja socijalističke revolucije 
i tzv. revolucionarnog etatizma. Komunisti su bili ilegalni he- 
roji i osamljeni pravednici. Pri tom su bili neustrašivi koman- 
danti, borci i pozadinci. Najzad su se pretvorili u disciplinirane 
državne činovnike, oficire, udbovce, aktiviste seljačkih radnih 
zadruga, agitpropovce, instruktore, aparatčike, diplomate, pro- 
fesionalne političare i poslanike. Doduše, mnogi su ostali i po- 
stali obični radnici, seljaci, službenici, ali tih je relativno biva- 
lo sve manje. Partija je funkcionirala strogo na principima hije- 
rarhičnosti i monolitizma. Ona je komandirala. Komunisti su 
bili odabrani, ali, i po dolasku na vlast, privilegirani. 

Danas je to prošlost komunističkog pokreta, ali svijest mno- 
gih ostala je njome zarobljena. Naivni pogledi o socijalističkom 
društvu i romantizam u početku pretvorili su se u njih u zbunje- 
nost i ogorčenost. I razumije se, oni se bune, odbacuju, kritizi- 
raju. Njih muči spoznaja da danas manje znače nego jučer; oni 
u Partiji gledaju religioznu sektu, a ako ona nije takva oni od- 
laze ili ostaju tek po inerciji. Sve ili mnogo toga što se događa 
u nas u današnjem trenutku socijalističkog razvitka oni ne ra- 
zumiju, bez obzira da li to odbacuju ili podržavaju. Upravo je 
takav profil komunističkog konzervativca nosilac neprevladanih 
staljinističkih shvaćanja; on je ponekad i informbirovski fana- 
tik ili barem potajni navijač; on je potencijalni oslonac čvrste 
ruke, a može biti i pion eventualne vanjske agresije; on je spo- 
soban da se iz vatrenog unitariste pretvori i u vatrenog nacio- 
nalistu. Kako s njim izići na kraj? Strpljivim preodgajanjem, 
za koje je možda prekasno, ili bezobzirnim odstranjivanjem, ko- 
je više ne spada u naše metode? Očigledno je potrebna mnogo 
oštrija idejna borba u samom pokretu, pa da se taj profil ko- 
munističkog konzervativca potisne. 

Obnoviteljski val malograđanske svijesti ima svoju socijal- 
nu osnovu u umnažanju pripadnika tzv. srednjih slojeva u na- 
šem društvu i u elitističkom položaju segmenata inteligencije i 
birokracije. Bez mogućnosti da iole ulazim u analizu njegove 
geneze i uvjetovanosti, spomenuo bih jedino da je jedan od me- 
dija tog sklopa konzervativne društvene svijesti sama nacija. 
Nacionalizam je, dakle, njegov vjeruju. U Srbiji to je srpski 
nacionalizam, u Hrvatskoj hrvatski, u Sloveniji slovenski, itd. 
Postoje razlike u intenzitetu i manifestacijama, ali ne i u biti. 

Razumije se, malograđanski nacionalizam svoje teze ne sisa iz 
prsta. On se oslanja na dugu tradiciju, a hrani se deformacija- 
ma socijalističkog društva i nekim još posve neprevladanim 
dogmama o nacionalnom pitanju, koje su se bile uvriježile u 
našem komunističkom pokretu. Npr. naš je komunistički po- 
kret s pravom formirao odvrainost prema fetišiziranju nacije 
i nacionalne prošlosti. S pravom je težio za revalorizacijom o- 
nih nacionalnih tradicija koje je modelirala buržoazija, pa čak 
i feudalna klasa, za odbacivanje svih mitova koji umjesto isti- 
ne o sebi kod nacije formiraju lažnu svijest. Međutim, on re- 
valorizaciju nije uspio provesti i nametnuti. Danas mu se to os- 
većuje. Bio je prestrog i nije znao razlikovati bitno od nebitno- 
ga, formu od sadržaja. Podržavljeni pokret zabranjivao je poje- 
dinim nacionalnostima da slobodno ističu svoje nacionalne za- 
stave, plašio se pjevanja starih nacionalnih pjesmica, u svakom 
ispovijedanju nacionalnog osjećaja gledao je nacionalističke eg- 
zaltacije. Sve to još nije odobravao, a došao je već u paradok- 
salan položaj da tu i tamo popušta klasičnim nacionalističkim 
trikovima. 


U smislu rečenog mi moramo promatrati i današnje prota- 
goniste i teze hrvatskog malograđanskog nacionalizma. Koris- 
teći teškoće, do kojih je došlo u međunacionalnim odnosima u 
našoj zemlji, insistirajući na deformacijama s kojima sam naš 
pokret danas odlučno obračunava, taj nacionalizam ima dvije 
osnovne preokupacije: ugroženost Hrvata i Hrvatske i tobož- 
nju izdajničku ulogu hrvatskog komunističkog pokreta u borbi 
za nacionalnu emancipaciju i afirmaciju. Teze hrvatskog malo- 
građanskog nacionalizma, koje on, doduše, ne može uvijek ot- 
voreno izlagati, su i ove: srpska nacija je i u novoj Jugoslaviji 
uspostavila svoju hegemoniju, što je u posebno težak položaj 
dovelo hrvatski narod, jer je ta hegemonija prvenstveno us- 
mjerena na njega i protiv njega; hrvatska je u novoj Jugosla- 
viji ekonomski eksploatirana i više nego što je to bila u staroj 
Jugoslaviji, a dosad se očitovao i izraziti srpski pritisak na hr- 
tatsku kulturu; postoji srpska penetracija na hrvatski etnički 
prostor i politička dominacija Srba ne samo u Jugoslaviji kao 
cjelini nego i u samoj Hrvatskoj; zbog potisnutosti njegovog 
nacionalnog bića i teškog ekonomskog položaja u koji je dove- 
den, hrvatski se narod danas raseljava i sporo razmnaža. Na- 
ravno, ako je tako onda revolucija koju su predvodili komu- 
nisti je više tamna mrlja nego svijetla tačka naše povijesti, a 
dvadesetpetogodišnje ponašanje i djelovanje hrvatskih komu- 
nista je više izdaja nego služenje svom narodu. Taj i takav hr- 
vatski nacionalizam ima svog protivnika, ali i prijatelja, u srp- 
skom nacionalizmu, koji se osjeća, dakako, i na tlu Hrvatske. 
Da bismo bolje razumjeli jednoga, moramo poznavati i drugo- 
ga, a boriti se podjednako žestoko moramo protiv oba i protiv 
svačijeg nacionalizma. Stoga da samo navedem i osnovne teze 
srpskog nacionalizma: srpski je narod u novoj Jugoslaviji raz- 


695 


bijen i maltretiran, iako je najviše pridonio njezinom stvara- 
nju i najvažniji je za njezino (o)čuvanje; na srpski se narod 
svaljuju grijesi koji su ili zajednički ili plod komplota pripad- 
nika drugih nacija; hrvatski je nacionalizam u osobitnom juri- 
šu i u hrvatskoj su naciji ponovo na sceni subverzivne i razbi- 
jačke snage koje ugrožavaju i opstanak Jugoslavije i sam srp- 
ski narod; zbog toga: Srbi na okup, itd. 

Naši nacionalisti danas žarko ispovijedaju svoju zaljublje- 
nost u razne naše feudalce iz daleke prošlosti, što nam ne bi 
smjelo smetati kada ne bismo znali da se u tome krije osuda 
naše najnovije povijesti koju su oblikovali komunisti. Naši na- 
cionalisti imaju svoj prilaz današnjim promjenama, a za koje 
se bori SKH: oni misle da se danas formira hrvatska država, 
a previđaju da je socijalistička hrvatska država stvorena već u 
revoluciji. Itd. 

Naši nacionalisti insistiraju na hrvatstvu kao takvom, kao 
vječnoj nepromjenljivoj kategoriji i homogenom pojmu, a za- 
boravljaju da su u okrilju naše nacije, otkad se ona formirala, 
postojala najmanje dva hrvatstva i da je ta podjela i danas na 
sceni. 

Smatram da nam je neophodna jača iđejna konfrontacija s 
protagonistima i tezama malograđanskog nacionalizma, koji se 
danas ne odriče ni stanovitog organizacionog djelovanja, da bi 
pridobio mase, posebno u našim još nerazvijenim seljačko-ma- 
lovaroškim sredinama. To nam je potrebno radi prosperiteta 
Hrvatske i radi čistoće linije našeg komunističkog pokreta. 

Jer, Hrvatskoj su potrebni i novi ljudi i nove ideje. Ali Hr- 
vatsku ne bismo unaprijedili kada bismo npr. kadrovsku obno- 
vu vezali za grupacije koje danas osobito revno pjevaju »Ustaj 
bane, Hrvatska te zove!«. U Hrvatskoj više ne može ustati niti 
jedan ban, a Hrvatsku mogu preporoditi samo radnici i seljaci, 
stvaralačka marksistička inteligencija, ljudi koji gledaju u bu- 
dućnost. 

PARTICIPATIVNA I REPREZENTATIVNA DEMOKRATIJA 
Veljko Rus 


Ljubljana 


APOLOGIJA PARTICIPATIVNE DEMOKRATIJE 


Socijalne i političke ideje o nužnosti radikalne, neposredne, 
participativne demokratije baziraju se, pre svega, na onom preo- 
kretu koji se dogodio u biološkim i psihološkim naukama ovog 
stoleća. Taj preokret možemo nazvati PREVAZILAŽENJE HO- 
MEOSTATIČKOG PRINCIPA u shvaćanju biološkog i društvenog 
zbivanja. Biološki i društveni organizam shvaćeni su kao SPON- 
TANO-AKTIVNI SISTEMI — u kojima dominantna uloga pri- 
pada upravo onim procesima koji su rezultat unutrašnje ener- 
gije a ne nekih stimulusa koji dolaze iz okoline. Charlotte Biihler 
(1959)! karakteriše pomenuti preokret ovim rečima: »Savremene 
biološke teorije naglašavaju 'spontanost' aktivnosti organizma 
koja je posledica ugrađene energije... Taj koncept predstavlja 
kompletnu reviziju originalnih homeostatičkih principa, koji na- 
glašavaju isključivo samo tendenciju prema ekvilibrijumu. Ori- 
ginalni homeostatički princip jedina je primerna tendencija ko- 
jom psihoanaliza pokušava objasniti svoju teoriju o rasterećiva- 
nju tenzija«. 

Ludwig von Bartalanffy (1968)* opisuje ovaj preokret koji na- 
ziva S ONE STRANE HOMEOSTATIČKOG PRINCIPA sledećim 
kritičkim primedbama: 

1) Tradicionalna homeostatička teorija shvaćala je organizam 
kao sistem reaktivne ativnosti; ova je prouzrokovana stimulusi- 
ma koji dolaze iz okoline. Ako bismo prihvatili ovu shemu, eli- 
minirali bismo veći deo čovekove aktivnosti. Van sheme ostala 


1) Charlotte Biihler (1959): Theoretical Observations about Life's Basic 
Tendences, Arnerican Journal of Psychopathology, 18, 561—581. 

2) Ludwig von Bartalanffy (1968): General System Theory, George 
Braziller, New York, 107—108. 

bi upravo ona aktivnost, koja je za njega bitna: spontana i eks- 
presivna aktivnost, koja se ispoljava kroz igru, istraživačku i 
drugu kreativnu delatnost. 

2) Kad bi okolina determinisala aktivnost organizma onda bi 
prilagodljivost bila osnovni kriterij razvijenosti. Ameba bi u tom 
primeru predstavljala najrazvijeniji organizam jer je sa stanovi- 
šta prilagodljivosti najperfektnije biće. 

3) Korisnost nije jedini motiv ljudske aktivnosti kao što to 
suponiraju utilitarističke teorije. Kad bi to bilo tačno bilo bi 
teško objasniti nastanak celokupne one aktivnosti koju nazivamo 
svet ljudske kulture. 

4) U živim organizmima težnja ka stvaranju novih disekvili- 
brija bar je toliko prisutna koliko i težnja ka održanju ekvilibri- 
ja. Potpuni ekvilibrij zapravo je smrt i degeneracija. Potpuna 
odsutnost tenzija i u vezi s tim mentalna praznina jednako je 
neurogenička ili psihogenička kao i prisutnost velikog pritiska i 
tenzija. 

Ako prihvatimo taj preokret u poimanju čovekove egzisten- 
cije kao definitivan onda nam se postavlja pitanje kako omo- 
gućiti u širim okvirima društvene aktivnosti postojanje pojedi- 
naca kao »spontano-aktivnih sistema?« Kao što znamo odgovor 
sociologa i filozofa na ovo pitanje takoreći je saglasan: moramo 
pronaći takve organizacione okvire, koji će nam pružiti dovoljno 
mesta za participaciju članova organizacije. Ovaj imperativ pro- 
uzrokovao je reviziju klasične pluralističke koncepcije druš- 
tvenog uređenja koja se bazira pre svega na reprezentativnom si- 
stemu i stvorio je modificirani modcl pluralističkog uređenja 
koji se temelji na maksimiranju direktne odnosno participativne 
demokratije. Dok se jedan klasičan pluralistički model bazi- 
rac: a) na opštem pravu biranja, b) na slobodnoj kompetenciji 
političkih partija i c) na suverenosti sudskih organa, dotle se u 
naše vreme pokušava, pre svega, da se participativna demokra- 
tija inkorporira u okvire savremene tehničke civilizacije. Svako 
je onemogućavanje participacije samo suptilni oblik pritiska 
(John Dewey; 1937)* pa treba prema tome oblikovati organiza- 
cione modele, koji će na svim nivoima stimulirati participativno 
ponašanje. Sa tog stanovišta pokušava Connolly (1971)“ izgraditi 
jedan moderan pluralistički model društva, koji mora odgovo- 
riti, pre svega, na sledeća pitanja: 

1) Kako omogućiti participaciju pojedinaca u grupnom odlu- 
čivanju u okvirima industrijske aktivnosti? 

2) Kako obezbediti socijalnu participaciju članova u različi- 
tim organizacijama, odnosno kako sprečiti oligarhijski karakter 
tih organizacija? 


3) John _ Dewey (1937): Democracy and Educational _ Administration, 
School and Society, April. 

4) William E. Connolly (1971): The Bias of Pluralism, Atherton Press, 
New York. 

3) Kako omogućiti veću participaciju ljudi u masovnim ko- 
munikacionim medijima i stvoriti širu društvenu kontrolu nad 
njima? 

4) Kako uravnotežiti ekonomsku participaciju stanovništva i 
kako stvoriti pravedniju distribuciju dobara? 

5) Kako omogućiti političku participaciju ljudi u smislu ja- 
čanja prisutnosti javnog mnenja u sukobima između različitih 
interesnih grupa odnosno u stvaranju socijalnog konsensusa? 

Kao što vidimo problem savremenog pluralizma otkriva se u 
višedimenzionalnoj participaciji, koja može imati politički, eko- 
nomski, profesionalni, kulturni karakter. Bitno je pri tome da je 
šira socijalna participacija uslov efikasne političke participacije, 
prva omogućuje razvoj ličnosti odnosno aktiviranje ličnosti kao 
»spontanog sistema aktivnosti«, i time stvara socijalnu bazu za 
ravnotežu moći koja je cilj političke participacije. 


MOGUĆNOSTI PARTICIPATIVNE DEMOKRATIJE 


Ako postoji opća saglasnost o tome da je participativna demo- 
kratija uslov za oblikovanje organizacija »koje će humanizovati 
organizovane i vitalizirati aktivne«, onda postoji isto tako veoma 
opšta skepsa u vezi s mogućnostima ostvarenja participativne 
demokratije u suvremenom industrijskom društvu. 

Skeptici su zapravo bivši apologeti: Mosca, Pareto, Michels, 
James Burnham i drugi. Njihovo je zajedničko geslo: GVOZ- 
DENI ZAKON OLIGARHIJE, iz kojeg proizlazi nemogućnost par- 
ticipativne demokratije. Svaki je masovni pokret efikasan samo 
u toliko u koliko je organizovan. Dobra organizacija pretpostav- 
lja specijalizaciju funkcija i profesionalno (ili barem tehnički 
kompetentno) rukovodstvo. Ovaj proces i konflikt pokreta s oko- 
linom stvaraju sve veću nezavisnost rukovodstva od članstva i 
oligarhijsku strukturu unutar tih pokreta. 

Izvesno vreme izgledalo je kao da su argumenti gvozdenog 
zakona oligarhije neoborivi. Danas više ne deluju fascinantno 
pa možemo kazati da protiv njih postoje već veoma jaki protiv- 
argumenti. Arnold S. Kaufman (1971)* navodi sledeće protiv- 
argumente: 

1) Gvozdeni zakon važi samo za određene faze razvitka in- 
dustrijskog društva, naime za one u kojima preovlađuje niska 
kvalifikaciona struktura radnika i intenzivna izgradnja. 

2) On je mnogo verovatniji u društvima u kojima postoji 
oskudica elementarnih dobara. Obilje smanjuje konflikte koji 
nastaju zbog distribucije u društvu oskudice. 

3) Postojeće političke partije i sindikati uglavnom su u oš- 
trom konfliktu sa drugim partijama i subjektima zbog toga što 
su orijentisani na borbu za moć. Takva orijentacija zaoštrava 


5) Arnold S. Kaufman (1971): Human Nature and Participatory Demo- 
cracy; zbornik: W. Connolly, The Bias of Pluralism, op. cit. 

konflikte sa okolinom i stvara uslove za oligarhijsku organiza- 
zaciju. 


4) Moćno rukovodstvo uvek predstavlja mogućnost »vlada- 
vine manjine« ali isto tako moramo utvrditi, da do vladavine 
manjine ne dolazi neizbežno. Drugačija sredina može dovesti do 
toga da rukovodstvo predstavlja »vladavinu većine«. 


Ako gornje protivargumente uporedimo sa našom društve- 
nom situacijom možemo postaviti hipotezu da za sada oni za 
nas još nisu aktuelni. Nalazimo se u fazi industrijskog razvit- 
ka u kojoj je kvalifikaciona struktura aktivnog stanovništva ve- 
oma niska. To važi naročito za industriju u kojoj već više od de- 
set godina uopšte ne dolazi do poboljšanja kvalifikacione struk- 
ture (Bogdan Kavčič 1971).* Dalje moramo utvrditi da kao celina 
još nismo ostvarili društvo obilja pa su zbog toga konflikti koji 
nastaju zbog distribucije dobara još uvek veoma jaki. Savez ko- 
munista i sindikati veoma intenzivno su uključeni u strukture 
moći. Rukovodstva obeju organizacija predstavljaju bitne sas- 
tavne delove »elite moći« pa je, prema tome veoma velika mo- 
gućnost da će se unutar tih organizacija ostvariti oligarhijska 
struktura moći. 


TEHNOLOŠKI INDETERMINIZAM 


No, uprkos ovih opštedruštvenih karakteristika možemo pret- 
postavljati da gvozdeni zakon oligarhije neće blokirati našu par- 
ticipativnu demokratiju, jer_ je ova koncentrisana pre svega na 
industrijsku odnosno na radnu participaciju. Možemo pretposta- 
vljati da za industrijsku demokratiju nisu bitni opšte društveni 
već specifični tehnološki uslovi radnih organizacija. Ako su teh- 
nološki uslovi takvi da ne smetaju razvoju industrijske demo- 
kratije, možemo očekivati da će se industrijska demokratija po- 
stepeno proširivati u profesionalnu, ekonomsku i političku par- 
ticipativnu demokratiju. Ovo je zapravo implicitna pretpostav- 
ka Rudija Supeka u njegovom članku: Tehnologicai Changes and 
Participatory Democracy (1971)." U pomenutom ćlanku Supek 
utvrđuje pozitivnu vezu između razvoja tehnologije i participa- 
tivne demokratije. Pozitivna veza između tehnologije i participa- 
cije pokazuje se u tome što: 


1) u višim tehnološkim sustavima, odnosno u preduzećima sa 
kompleksnijom tehnologijom raste uticaj stručnjaka na račun 
linijskih rukovodilaca, pa tako dolazi i do prelaza iz »socijalne« 
hijerarhije u »tehničku«. 


6) Bogdan Kavčič (1970): Sodobni sociološki problemi samoupravljanja 
v podjetjih, neobjavljena doktorska disertacija, Fakulteta za sociologijo, 
politične vede in novinarstvo, Ljubljana. 


7) Rudi Supek (1971): Technological Changes and Participatory Demo- 
cracy, Summer School, Ljubljana. 

2) u višim tehnološkim sustavima jača inicijativa radnika u 
davanju sugestija koje zadiru u socijalne odnose, a smanjuje se 
broj sugestija koje se odnose na organizaciju rada. 

3) u višim tehnološkim sustavima aspiracije radnika na par- 
ticipaciju rastu a ne opadaju. 

4) u višim tehnološkim sustavima identifikacija radnika sa 
samoupravljanjem veća je nego u preduzećima sa nižim tehno- 
loškim sustavom. 

Ovu fundamentalnu konstataciju Supek proširuje hipotezom 
da razvitak tehnike omogućuje razvitak participativne demokra- 
tije ne samo u industriji već i u političkom životu: »Mi želimo 
ovdje uvesti suprotnu tezu, naime, da razvitak tehnologije olak- 
šava jačanje demokratije i to ne samo tradicionalne reprezenta- 
tivne demokratije, nego i njene mnogo radikalnije forme — di- 
rektne odnosno participativne demokratije, koja ne pretpostav- 
lja samo direktnu participaciju državljana u političkom odluči- 
vanju, već i mnogo veću decentralizaciju društvene moći, još 
preciznije socijalizaciju društvene moći«. 

Ovaj tehnološki optimizam Supek zasniva, pre svega, na raz- 
voju komunikacijske tehnologije. Visoko razvijena tehnologija 
komuniciranja omogućit će direktnu političku participaciju bez 
obzira na distanciju i na veličinu sistema. 

Nasuprot ovom tehnološkom optimizmu postavio bih tezu o 
tehnološkom INDETERMINIZMU, koji znači da razvoj tehnolo- 
gije ni u kom slučaju ne određuje pravac društvenog razvitka. 
Mislim, da su veoma različite pa čak i sasvim suprotne progno- 
ze društvenog razvoja u vezi sa razvitkom komunikacione pa i 
druge tehnologije najbolji argument za hipotezu o tehnološkom 
indeterminizmu. Za ilustraciju podsctiću samo na neke od poz- 
natijih prognoza. Karl Deutsch je mišljenja da će razvoj tehno- 
logije bitno povećati obrazovanost i količinu slobodnog vremena 
pa će to uticati i na veću participaciju ljudi u politici. Hannah 
Arendt suprotnog je mišljenja, jer u industrijskom društvu vi- 
di kulminaciju jednog drugog historijskog procesa u kome poli- 
tički život sve više ustupa mesto ekonomskoj aktivnosti. Domi- 
nacija ekonomske aktivnosti dovest će do sve veće privatizacije 
čovekove egzistencije. Sličnu prognozu dao je i Herman Kahn, 
iako na osnovu drugačijih argumenata. Herman Kahn mišljenja 
je da će doći do politički veoma moćne tehničke elite, koja će 
rešavati veoma kompleksne političke probleme na kojima poje- 
dinac neće moći da participira pa će stoga težiti ka dobrom pri- 
vatnom životu. Daniel Bell i Peter Drucker ne veruju da će doći 
do potpune tehnologizacije politike i do pune eliminacije kon- 
flikta. Bell je mišljenja da će osnovne alternative daljeg razvoja 
ostati otvorene, te da će to izazvali mnogo oštrije rasprave o 
vrednotama i vrednosnoj orijentaciji, nego što ih poznajemo 
danas. Jaques Ellul i Franz Neumann vjeruju da će uporedo sa 
razvojem tehnologije biti eliminirana ne samo politička partici- 
pacija nego i politika kao takva. Tehnologija će postavljati sve 
socijalne ciljeve. Ona će davati odgovore na sva pitanja socijal- 

ne politike. Tehnika i država sve se više prožimaju te postaju 
najmoćnija sila na svetu. One će stvoriti prividno nerazrušivu 
totalnu civilizaciju budućnosti. Nasuprol ovim prognozama da 
će se uporedo s razvitkom tehnike povećavati centralizacija po- 
litičke moći, koja će svojom vojničkom tehnologijom prinuđiva- 
1i, a svojom informativnom tehnologijom neograničeno manipu- 
lirati ljudima, postavljaju se prognoze o jednoj globalnoj decen- 
tralizaciji upravljanja društvom. Mc Luhan vjeruje da će razvoj 
elektronike raskrojiti centralizaciju, koja je karakteristična za 
industrijsko društvo. Komuniciranje će dovesti ljude preko me- 
đusobnih kontakata do totalne uključenosti što će prouzrokovati 
beskonačne mogućnosti za dijalog. Politika više neće biti jedna 
mehanička i hijerarhijska struktura moći, već će postali jedan 
totalan proces, u kome će jezgra moći biti svagde i nigde. 

Tehnološki indeterminizam primećujemo i na nivou indus- 
trijskih organizacija. Najpoznatiji i najmarkantniji doprinos to- 
me dao je F.C. Man (1960)*, koji je u automatizovanu tehnologiju 
aplicirao sasvim nov socijalni i organizacioni model. 


Uostalom, već je Supekova konstatacija o pozitivnoj vezi iz- 
među razvitka tehnologije i mogućnosti direktne participacije 
dvosmislena. Iz prezentiranih podataka očito je, zapravo, samo 
to da su aspiracije na participativnu demokratiju veće u višim 
tehnološkim sustavima. No, iz tih podataka ne možemo zaklju- 
čiti da su na višim tehnološkim nivoima proizvodnje i moguć- 
nosti participacije veće. Iz rezultata istraživanja, koje je dobila 
Jean Woodward (1965), očito je da broj hijerarhijskih nivoa i 
broj managera raste uporedo s višom tehnologijom. Naravno 
ova dva trenda ne predstavljaju dovoljnu osnovu za zaključak 
da je participativna demokratija manje moguća na višim nego 
na nižim tehnološkim nivoima ali nas ipak navodi na misao da 
je uvođenje participativne demokratije komplikovanije u višoj 
nego u nižoj tehnologiji. 

U novijem istraživanju koje je Jean Woodward obavila u po- 
slednje vreme (1970) tehnološki indeterminizam je takoreći 
ekspliciran. Osnovna hipoteza do koje je došla njena ekipa posle 
serije case studies pripisuje veću ulogu kontrolnom sistemu u 
organizacijama nego tehnologiji. Ono što determiniše ponašanje 
članova u organizaciji nije tehnologija već tip kontrole. Dakako 
tip kontrole nije nezavisan od tipa tehnologije. Postoje izvesne 
koindicidencije između unitarnog i personalnog sistema kontro- 
le u industrijskim organizacijama i komadne proizvodnje. Isto 
tako postoji izvesna koincidencija između procesne proizvodnje 
i unitarne impersonalne kontrole. No, ova koincidencija nije sa- 


8) Floyd C. Man (1960): Automation and the Worker, Holt, New York. 


9) Jean Woodward (1965): Industrial Organization, Theory and Practice, 
Oxford University Press, London. 

10) Jean Woodward (1970): Industrial Organizations, Behavoir and Con- 
irol, Oxford University Press. 

svim striktna. Ona ne proizlazi iz uzročnog odnosa između tipa 
tehnologije i tipa kontrole, već su oba sustava u krajnjoj liniji 
zavisna od stepena nesigurnosti organizacije. Glavni je zadatak 
svake organizacije suzbijanje nesigurnosti odnosno maksimira- 
nje sigurnosti. Taj zadatak u krajnoj liniji određuje i odnos iz 
među tehnologije i kontrole unutar organizacije. 

Do sličnih rezultata, iako manje kompleksnih, došao je Char- 
les Perrow (1970). Njegova osnovna konstatacija bila je tako- 
đer na liniji tehnološkog indeterminizma. Perrow je, naime, utvr- 
dio da je uticaj tehnologije veoma intenzivan na »task-structure« 
(na strukturu zadataka odnosno na deobu rada) ali je zato bez- 
načajna veza između strukture moći i tehnološke strukture u 
industrijskim preduzećima. 


HOLISTIČKI DETERMINIZAM 


Istraživanja Woodwardove kao i istraživanja Lorsha i Law- 
rencea (1967)'*, predstavljaju mali kopernikanski preokret, ti- 
me što umesto jednog analitičkog pristupa uvode holistički pri- 
stup u istraživanje organizacije. Oni ne traže koja je varijabla 
odlučujući determinator ostalih struktura ili zbivanja (recimo 
tehnologija, proizvodne snage, tip rukovođenja) već pokušavaju 
odrediti onu varijablu, koja u najvećoj meri reprezentuje si- 
stem kao celinu i kojim je sistem kao celina bitno uslovljen. 
Za Woodwardovu, Lorsha i Lawrencea to je nesigurnost, koju 
organizacija mora neprekidno smanjivati da bi opravdala svoj 
opstanak i da bi kao takva preživela. Naravno mogući su i druk- 
čiji odgovori ali je bitno pre svega da u našem istraživanju mo- 
gućnosti participacije u savremenoj industrijskoj civilizaciji po- 
lazimo od celine odnosno od onih karakteristika koje neposred- 
no predstavljaju regulatore celine socijalnog sistema. 


Ovu našu poslednju misao podupire i generalna teorija siste- 
ma naravno takva kakva se dosad razvila. Bartalanffy (1968) 
naročito naglašava, da nema živog organizma ni socijalnog si- 
stema za koji ne bi bili karakteristični celovitost, rast, diferen- 
cijacija, hijerarhijski red, dominacija, kontrola i kompetitivnost 
delova. Socijalni i biološki sistemi nastaju (i postoje) kao totali- 
iet konstitutivnih delova odjednom, dok su mehanički sistemi 
sumativni i mogu nastati postepeno. Kod prvih je koeficijent 
interakcije veoma visok a dl drugih relativno nizak. Naravno 
ako se koeficijent interakcije smanjuje onda se sistem kao 
celina (GESTALT) može raspasti u sumativni skup. Ova tenden- 


11) Charles Perrow (1970): Deparimental Power and Perspective in 
industrial Firms; u zborniku: Mayer N. Zald: Power in Organizations 
Vanderbild University Press. 


12) P. Lawrence i J. Lorch (1967): Organization and Environment, 
Harward University Press, Boston. 


13) Ludwig von Bartalanffy (1968) op. cit. 

cija raspadanja celovitog sistema u sumativni skup primećuje se 
naročito u doba ubrzanog razviika sistema. Naime, progres je 
moguć samo kao prelaz iz nediferencirane celine u diferencija- 
ciju njenih delova. Nastaje proces intenzivne segregacije, koji 
ima s jedne strane za posledicu padanje koeficijenta interakcije 
i slabljenje onih delova koji imaju funkciju centralnih regula- 
iora sistema kao celine. Sve veća segregacija povećava mehani- 
zaciju i približava sistem sumativnom stanju. Ovo osciliranje 
između celine i sume označava Bartalanffy kao tragičnu dimen- 
ziju kako biološke tako i psihološke i socijalne evolucije. No, 
ovo slabljenje sistema kao jedinstvene celine ima i svoju po- 
zitivnu stranu. Kroz procese segregacije dolazi do veće komplek- 
snosti čitavog sistema pa i do veće stabilnosti sistema jer se sa- 
da sistem kao celina održava samoregulacijom njegovih delo- 
va ili supsistema. Stabilnost je postignuta na račun razvitka. 

U većini slučajeva dolazi do novog ciklusa koji počinje s 
centralizacijom. Živi sistem koji je podvrgnut evoluciji raspada 
se u sumativno stanje ili pak jedan od segregiranih delova do- 
biva na težini, to jest postaje sve više centralan. Nikolaj Hart- 
mann čak misli da svaki dinamički sistem mora biti centralizo- 
van. No, kada se razviju ovi centri onda oni više nisu u recipro- 
čnom odnosu već u odnosu dominacije prema drugim delovima 
sistema. U tom primeru »causa non aequat effectum« što znači 
da su centralni delovi u stanju da srazmerno malim promena- 
ma prouzrokuju velike posledice. 

Ako sad pokušamo da ovaj shematski prikaz evolucije soci- 
jalnih sistema konfrontiramo s problemima koji su vezani za 
mogućnost participativne demokratije, susrećemo se s čitavim 
nizom veoma važnih alternativa o kojima zapravo nije ništa 
napisano. 


Osnovni je problem što je participativna demokratija sino- 
nim za decentraliziranu aktivnost međusobno ravnopravnih čla- 
nova organizacije. Ako participativnu demokratiju definišemo 
Kao decentraliziranu kooperativnu aktivnost, onda je jasno da 
bi ova bila moguća i funkcionalna samo u sistemima koji ne 
evoluiraju odnosno koji evoluiraju veoma sporo. U onim si- 
stemima u kojima je evolucija intenzivna participativna demo- 
kratija nema mesta odnosno ima mesta samo u fazama seg- 
mentacije i mehanizacije. Ako se forsira i u fazi kada bi za- 
pravo bila neophodna nova centralizacija, onda postoji veo- 
ma velika mogućnost da će se sistem kao celina raspasti u su- 
mativnu realnost koja više nije sposobna za dinamičku evolu- 
ciju. Naravno postoji i suprotna alternativa. Ova bi glasila ot- 
prilike ovako: participativnu demokratiju mogli bismo inten- 
zivirati u svim fazama evolutivnih socijalnih sistema ako bi- 
smo pored decentralizovanog oblika participativne demokrati- 
je pronašli i takav tip participativne demokratije koji bi imao 
integrativnu funkciju i koji bi održavao ili čak intenzivirao cen- 
tralizirane sisteme. Nominalno takav model participativne de- 

mokratije postoji i nazivamo ga obično demokratski centrali- 
zam. No, faktičke karakteristike demokratskog centralizma su 
takve da možemo govoriti samo o centralizmu sa demokratskom 
mimikrijom. 

Iako je problem postavljen principijelno, to ne znači da po- 
stoji principijelna nemogućnost za participativnu demokratiju u 
sistemima sa jako centraliziranim i planiranim upravljanjem. 
Bez obzira da li je reč o socijalnom sistemu kao grupi, orga- 
nizaciji ili megamašini, možemo pretpostaviti da planiranje ne 
sprečava participaciju. Postoji čak teoretska mogućnost kao 
što kaže Kaufmann (1971), da bi kvalitetnije planiranje ili jas- 
nije postavljanje ciljeva (goal setting) omogućilo intenzivniju 
participaciju i kontrolu članova unutar sistema. Još više: posta- 
vlja se pitanje ne postoji li opasnost da se jedna participativna 
demokratija, koja nije ograničena nekim centralno postavlje- 
nim vrednosnim okvirom (frame of reference) pretvori u jedan 
arbitrarni i tiranski sistem aktivnosti bezbrojnih malih klika u 
infrastrukturi društvene delatnosti. Opasnost dakako dolazi i sa 
druge strane: ako naime, pristanemo na tezu da je jedna cen- 
tralna kontrola participativne demokratije korisna ili čak nuž- 
na, kako ćemo ovu kontrolu konstituisati a da se zbog nje 
participativna demokratija ne pretvori iz autentične masovne 
spontanosti u manipuliranu participaciju ili čak u njen krajnji 
oblik — oktroiranu demokratiju, koja ne znači ništa drugo nego 
aktivni konformizam prema eliti koja iz centra diktira ljudsku 
aktivnost u pravcu svojih vlastitih interesa? 

Ne manje teškoće imaćemo ako budemo sistematski kon- 
frontirali probleme participativne demokratije s teleološkim ka- 
rakterom socijalnih sistema. O socijalnim sistemima ne može- 
mo govoriti ako ne uzmemo u obzir ono što se prilično nepreciz- 
no označava prilagodljivošću, svrsishodnošću ili težnjom za po- 
stizavanjem ciljeva. Teleološki karakter socijalnih sistema os- 
tvaruje se na veoma različite načine od kojih su najpoznatiji 
sledeći: 

1) Sistem pokušaja-pogreške, gde se pokušavaju upotrebiti 
različita sredstva i različiti načini, sve dok se ne dođe do onih 
koji odgovaraju kritičkim vrednostima postavljenim od stra- 
ne šireg sistema. 

2) Sistem negativnog feedbacka koji omogućuje homeosta- 
tičko održavanje jednog sistema unutar vrednosti tolerancije. 
Za funkcioniranje ovog dovoljan je cirkularni kauzalni niz i 
monitorni sistem koji ga koriguje kad prelazi kritičke vredno- 
sti. 

3) Pozitivni feedback za koji je najbolji primer mutacija i se- 
lekcija iz biološke evolucije. U tom primeru ne radi se o us- 
merenosti strukture, nego o usmerenosti centra koji prouzro- 
kuje diskontinuitet u strukturi. 


14) Arnold Kaufmann (1971): op. cit. 

4) Sistem ekspliciranih ciljeva koji omogućuje namernu de- 
latnost i stvara ekvifinalni sistem. U tom slučaju budući cilj je 
regulator sadašnje aktivnosti. No, kako se određeni cilj može 
postići na različite načine i sa različitim sredstvima pa čak i sa 
različitih startnih osnova, čitav sistem ima karakter ekvifinal- 
nosti, što znači da je delatnost determinisana ciljem a ne struk- 
turom. 


Dosadašnje poimanje participativne demokratije tesno je 
vezano uz ideju masovne spontanosti. U tom smislu na primer 
Roza Luxemburg misli da su greške koje jedan revolucionar- 
ni pokret čini historijski mnogo plodnije i vrednije nego nepo- 
grešivost Centralnog komiteta. Naravno participativna demo- 
kratija u ovom primeru deluje u smislu sistema »pokušaj-gre- 
ška«. Ako efikasnost jednog socijalnog sistema merimo time u 
kolikoj meri on postiže svoje ciljeve i s kakvom količinom sred- 
stava ih ostvaruje, onda sistem »pokušaj-greška« nije najracio- 
nalniji. No, to ne znači da taj sistem nije prihvatljiv ili čak 
neophodan u slučajevima kada je diskontinuitet u razvoju ve- 
lik i kada se ciljevi sistemi ne mogu odrediti — jednom rečju, 
kada je budućnost sasvim neprediktibilna. Takve situacije pre 
su izuzetak nego pravilo što znači da je uvođenje participativ- 
ne demokratije u smislu spontane aktivnosti masa u većini 
primera neracionalno. 


Najviši oblik teleologije u socijalnim sistemima jeste »pur- 
posiveness«. Najviši je zapravo zbog toga što je najracional- 
niji, što troši najmanju količinu sredstava a uz to može upotre- 
bljavati veoma različita sredstva i načine jer su ciljevi sasvim 
eksplicitni pa je manipulacija sredstvima lakša. Participativna 
demokratija u klasičnom smislu, kao masovna spontana aktiv- 
nost, u ovom je primeru besmislena i neracionalna. Nosilac o- 
vakve teleologije je svesni centar koji organizuje sve one funk- 
cije koje su karakteristične za socijalni sistem kontrole. Taj 
centar konstituiše: 


a) sistem postavljanja etapnih ciljeva, 

b) sistem određivanja normativa i sekvencijskih planova, 

c) sistem za merenje outputa i 

d) sistem za korekciju devijantne aktivnosti. 

U tim okvirima ima malo mesta za participativnu demokra- 
tiju, a ako ona već postoji ona je visoko manipulisana, dobro- 
namerno ili zlonamerno. Takvo manipuliranje masovnom parti- 


cipacijom postoji u svim dobro organizovanim industrijskim 
preduzećima u našoj zemlji. 


Ako upotrebimo jedan drugi — možda konkretniji — poj- 
movni instrumentarij, možemo govoriti o radnim organizacija- 
ma sa više ili manje programiranim odlučivanjem (Tom Burns, 

1967)". Programirano odlučivanje postoji svuda gde je institu- 
cionalni okvir koji okružuje pojedinca čvrst. Ako je određen cilj 
(na primer cilj našeg automobilskog putovanja), onda su sve os- 
tale odluke koje pravimo usput ili na putu i koje su više ma- 
nje samostalne i spontane ipak u celini uzeto programirane. 
Nasuprot tome u neprogramiranom odlučivanju alternative ni- 
su date i ciljevi nisu definisani. U tom slučaju spontanost i sa- 
mostalnost dolaze do maksimalnog izražaja. 

Strukturne konsekvencije različitih teleoloških tipova odra- 
žavaju se u manje ili više određenom sistemu uloga. Ako su ci- 
ljevi jasni, uloge su čvrsto definisane a time je jasno ocrtan i 
okvir pojedinačne delatnosti. Ako pak ciljevi nisu sasvim odre- 
đeni, onda ni uloge nisu jasno definisane pa je participacija 
članova od odlučujučeg značaja za uspeh organizacije. 

U prvom slučaju imamo posla s takozvanom mehaničkom 
organizacijom, dok u drugom primeru imamo posla s organskom 
organizacijom. Obe su u krajnjem slučaju uslovljene stepenom 
nesigurnosti. Kod mehaničke organizacije ciljevi mogu biti jas- 
ni jer je okolina stabilna i prediktibilna a kod organske ciljevi 
ne mogu biti jasni zbog heterogenosti, neprediktibilnosti i nesta- 
bilnosti okoline. 

Ako pravimo uravnilovku samoupravljanja (Vranicki 1971)“, 
onda možemo doći do apsurdnih situacija: može nam se desiti 
da ćemo forsirati participativnu demokratiju tamo gde je pot- 
puno izlišna — u mehaničkim sistemima, ili ćemo pak težiti 
ka redukciji participacije tamo gde je ona od presudnog zna- 
čaja — u organskim sistemima. 

Naravno do apsurda možemo doći i zbog toga što ćemo težiti 
ka suviše velikom preciziranju uloga tada kada ciljevi nisu od- 
ređeni ili ćemo doći do apsurda ako nedovoljno odredimo ulo- 
ge u situacijama kada ciljevi mogu biti sasvim određeni. U tim 
primerima susrećemo se s neočekivanom posledicom — s bez- 
normnošću odnosno s anomijom (R. Merton 1957)". 


PARTICIPATIVNA DEMOKRATIJA I DEZALIJENACIJA 


Dosad smo raspravljali o nužnosti i o mogućnostima partici- 
pativne demokratije. Odmah u početku postavili smo hipotezu 
da je participativna demokratija zapravo strukturni korelat za 
realizaciju čovekove spontane aktivnosti. Sada bi bio red da se 
zapitamo da li ova hipoteza uopšte važi? Da li u praksi partici- 
pacijom zaista ostvarujemo dezalijenaciju? Ispunjava li parti- 
cipacija ona glavna očekivanja koja joj se obično suponiraju? 


15) Tom Burns (1967): The Comparative Study of Organizations; u 
zborniku: Victor Vroom: Methods of Organizational Research University 
of Pittsburg Press. 

16) Predrag Vranicki (1971): Socijalizam i kriza, Praxis, br. 3—4. 

17) Robert K. Merton (1957): Social Structure and Anomie; u Social 
Theory and Social Structure, Free Press Glencoe, Illinois. 

Omogućuje li ona zaista »razvitak čovekovih suštinskih snaga, 
aktiviranje čovekovog dostojanstva i respekta i razvijanje nje- 
gove odgovornosti putem razvijanja njegovih sposobnosti u 
promišljenoj akciji«? (A. Kaufmann 1971)". Na osnovu dosa- 
dašnjih empirijskih istraživanja mogli bismo više manje pouz- 
dano odgovoriti na gornja pitanja sa dve opšte konstatacije: 

1) Participacija zaposlenih nec utiče na redistribuciju moći u 
radnim organizacijama 

2) Participacija zaposlenih bitno utiče na porast osećanja od- 
govornosti zaposlenih. 


Ad1 


Dosta detaljna analiza odnosa između stepena participacije 
i odnosa moći koju sam obavio već početkom šezdesetih godi- 
na pokazala je da participacija zaposlenih donekle utiče na 
manje autoritativne i više kooperativne odnose između nepo- 
sredno nadređenih i neposredno podređenih članova u radnoj 
organizaciji (V. Rus 1960)", no ona ne utiče na redistribuciju 
moći na nivou pogona ili čitavog preduzeća. 

Kasnija istraživanja potvrdila su direktno ili indirektno po- 
menute rezultate. Bez obzira da li je participacija radnog kolek- 
tiva u nekim preduzećima veća, uticaj radnog kolektiva na ruko- 
vođenje preduzećem nije veći. Supekov članak (1971)" koji smo 
već pomenuli dovodi nas bar indirekino do iste konstatacije: 
iako je participacija zaposlenih na različitim tehnološkim nivoi- 
ma donekle različita, iako su aspiracije veoma različite, uticaj je 
radnika na svim tim tehnološkim nivoima praktički isti. Ako se 
poslužimo Blaunerovom terminologijom moramo konstatovati 
da se participacijom radnika u našim prilikama ne odstranjuje 
njihova »powerlesness« (bespomoćnost) (R. Blauner 1964)". Par- 
ticipacija nije panacea i ne dovodi još direktno do procesa deza- 
lijenacije. No, ako ona ne dovodi do uklanjanja bespomoćnosti 
kao glavne karakteristike alijeniranog statusa radnika, ne de- 
luje li ona u suprotnom pravcu — u pravcu intenzifikacije ali- 
jeniranog statusa radnika? 

Mi nemamo empirijskih podataka na osnovu kojih bismo 
mogli decidirano odgovoriti na ovo poslednje pitanje ali imamo 
dovoljno opšteg iskustva da možemo na njega odgovoriti hipo- 
tetički. Svaka participacija koja ne utiče na redistribuciju moći, 
svaka participacija, koja ne može uticati na promenu ili na mo- 
difikaciju institucionalnog okvira u kome se zbiva ne znači ništa 
drugo do manipuliranu participaciju. Participacija koja se zbiva 
u apriornim i od aktivnosti članova nezavisnim institucionalnim 


18) Arnold Kaufmann (1971): op. cit. 

19) Veljko Rus (1964): Status vodstvenega kadra v pogojih samoup- 
ravljanja, Zavod za organizacijo dela v Kranju, Kranj. 

20) Rudi Supek (1971): op. cit. 

21) Robert Blauner (1964): Alienation and Freedom, University of 
Chicago Press, Chicago. 


708 


okvirima nužno intenzivira podređenost i zavisnost članova od 
tih institucija, te omogućuje veću kontrolu podređenih od stra- 
ne nadređenih (Tannenbaum 1966). 

Manipulirana participacija zapravo je ideal kome teži svaki 
totalitarni režim i svako konzervativno rukovodstvo. Nije slu- 
čajno da je De Gaulle tražio od francuske skupštine da prihvati 
zakone o participaciji francuskog radništva. Nije iznenađujuće 
da i Nixon teži ka participativnoj demokratiji, kao što nije slu- 
čajno da su neke grupe francuskih studenata osudile ideju sa- 
moupravljanja u junu 1968. godine. Participativna demokratija 
je nož sa dve oštrice: ona može ubrzati političke i socijalne pro- 
mene ili pak može služiti kao supstitut za radikalnije političke 
promene. U tom slučaju participativna demokratija ne znači ni- 
šta drugo nego zahtev rukovodstva za aktivnom poslušnošću rad- 
nika prema postojećim institucionalnim strukturama ili pak 
znači sredstvo kojim rukovodstvo pokušava smanjiti nezado- 
voljstvo radnika te time sprečiti radikalnije političke promene. 

Ad 2) 

Dosadašnjim empirijskim istraživanjima utvrdili smo da se 
participacijom bitno povećava odgovornost zaposlenih kako za 
njihov vlastiti rad tako i za rad čitave grupe pa i čitavog pre- 
duzeća (V. Rus 1969)". Ova konstatacija nas navodi na hipotezu 
da participativna demokratija u našim preduzećima ipak pred- 
stavlja mogućnost veće identifikacije radnika s poslom i da 
smanjuje ono što bi Blauner nazvao »meaninglesness« (besmi- 
slenost) posla. Teško je naime pomisliti da bi zaposleni osećao 
veću odgovornost zbog veće participacije ako ova ne bi značila 
spontaniji rad i punije aktiviranje radnikovih »suštinskih spo- 
sobnosti«. Prema tome, možemo opravdano pretpostavljati da je 
sadašnja participativna demokratija koju nazivamo radničko sa- 
moupravljanje veoma značajan proces u socijalno-psihološkom 
smislu uprkos tome, što ne izaziva strukturne promene u rad- 
nim organizacijama. 

Drugim rečima, mogli bismo kazati da je participativna de- 
mokratija u našoj zemlji efikasna u smislu humanizacije rada, 
ali nije efikasna u smislu pripremanja političkih promena. Što- 
više: sa velikom sigurnošću možemo pretpostavljati da je par- 
ticipativna demokratija u našim radnim organizacijama politički 
sasvim irelevantna. Ona ne utiče niti na odnos snaga na nivou 
poduzeća a kamoli na odnos snaga u društvenim mezo- i mega- 
strukturama. 

Možda bismo mogli ovu suprotnost između hbumanizirajuće 
i politički irclevanine funkcije participativne demokratije u na- 


22) Arnold S. Tannenbaum (1966): Social Psychology of the Work Orga- 
nization, Belmont, Wadsworth. 

23) Veljko Rus (1969): Odgovornost u našim rudnim organizacijama, 
Sociologija broj 3; Veliko Rus: Komunikacije, moč in odgovornost v de- 
lovnih organizacijah, Inštitut za sociologijo in filozofijo, Ljubljana. 

šoj zemlji označiti kao jedan vid manipulativne participacije na 
koju svesno pristaju sami radnici u našim organizacijama. Mo- 
žda se radi o jednom vidu samomanipulacije zaposlenih; ako 
je to tačno onda je to verovatno reakcija na sistemsku suprot- 
nost između uslova i normi, između realnih mogućnosti i aspira- 
cija na participativnu demokratiju u našoj zemlji. 


ODNOS IZMEĐU PARTICIPATIVNE 
I REPREZENTATIVNE DEMOKRATIJE 


Budući razvitak jugoslovenskog sistema po mom je mišlje- 
nju bitno zavisan od toga kakav će biti odnos između participa- 
tivne i reprezentativne demokratije. Od tog će odnosa vrlo vero- 
vatno zavisiti društveni i politički karakter radničkog samoup- 
ravljanja pa i čitavog jugoslovenskog društva. Za sada možemo 
kazati da je taj odnos neodređen te da iz te neodređenosti niče 
politička polivalentnost odnosno politička irelevantnost parti- 
cipativne demokratije u našim radnim organizacijama. Neod- 
ređenost odnosa između participativne i reprezentativne demo- 
kratije manifestuje se pre svega u dualističkoj konstrukciji či- 
tavog društvenog sistema u kojoj se participativnom demokra- 
tijom uglavnom regulišu horizontalni odnosi, a reprezentativ- 
nom demokratijom vertikalni odnosi (R. Supek 1971). 

Opće je mišljenje da reprezentativna demokratija dominira 
nad participativnom (R. Supek) što bi značilo da formalna po- 
litička demokratija dominira nad participativnom radničkom 
demokratijom. Osnovni preokret koji bi morao slediti po miš- 
ljenju većine naših sociologa kao i po mišljenju većine naših 
političara jeste postepeno SUPSTITUIRANJE REPREZENTA- 
TIVNE DEMOKRATIJE PARTICIPATIVNOM DEMOKRATIJOM. 
U tom smislu R. Marinković (1971)* na primer piše »da se u na- 
šem modelu pravo na samoupravljanje propisuje odozgo, pa 
se stiče utisak da ono ne pripada čoveku, već predstavlja dar 
vlasti«. Nasuprot tome autor se poziva na Marxa i na Lukacsa 
po kojima je suština organizacije društva u tome, da je izgra- 
đeno odozdo ili kako Lukacs kaže: »...suština sistema saveta 
jeste da je ovaj sistem izgrađen odozdo«. To bi značilo da bi- 
smo umesto jednog dualističkog društva u kojem postoji parti- 
cipativna demokratija u društvenoj infrastrukturi i reprezen- 
tativna demokratizacija u makrostrukturi konstituirali jedan tip 
društva u kome bi »integralno samoupravljanje« proširilo par- 
ticipativnu demokratiju sa mikronivoa na makronivo društva. 
Sama skupština kao vrhovni organ reprezentativne demokratije 
trebala bi biti zamenjena nekim samoupravnim organom — na 
primer kongresom samoupravljača. 


24) Rudi Supek (1971): Statist and Selfgoverning model of Socialism, 
Summer School, Ljubljana. 

25) Radivoje Marinković (1971): Integralnost samoupravljanja i jedin- 
stvo društva, Praxis broj 3—4. 

Sa stanovišta moderne sistemske teorije ova alternativa sva- 
kako nije realna jer pretpostavlja postepeno integriranje de- 
lova što za Gestalt sisteme ne dolazi u obzir. U socijalnim siste- 
mima koji nisu sumativni, celina nije samo zbir delova niti je 
podređena delovima. 

Čitava problematika koja se nadovezuje na alternativu treba 
li društvo graditi induktivno odozdo na gore ili pak deduktivno 
odozgo na dole sasvim je irelevantna kako sa organizacionog tako 
i sa političkog stanovišta. Pitanje efikasnosti kao i pitanje de- 
mokratičnosti jednog društva ne rešava se ovom alternativom 
već određivanjem ODNOSA IZMEĐU MIKRO- I MAKROSTRUK- 
TURA, odnosno u našem primeru: određivanjem ODNOSA IZ- 
MEĐU PARTICIPATIVNE I REPREZENTATIVNE DEMOKRA- 
TIJE. 


Da bismo mogli precizirati taj odnos moramo najpre jasno 
razgraničiti oba tipa demokratije i odrediti funkcionalne limite 
jednog i drugog. Mišljenje da se može participativnom demo- 
kratijom zameniti reprezentativna ili pak suprotno da se može 
reprezentativnom demokratijom zameniti participativna veoma 
verovatno nas zavodi u ćorsokak iz kojeg je jedino rešenje arbi- 
trarna vlast onih grupa koje ad hoc raspolažu društvenom moću. 

Na razlikovanju reprezentativne i participativne demokratije 
naročito insistiraju neki savremeni politolozi, među ostalima i 
već spomenuti Connolly (1971). Kritikujući Schumpetera Con- 
nolly kaže da je on »pobrkao funkciju direktne demokratije 
sa funkcijom reprezentativnog sistema u okviru ravnoteže insti- 
tucionalne moći. Prvi ima više posla s time šta se može učiniti 
za razvoj najvrednijih čovekovih sposobnosti, dok drugi ima 
za zadatak pre svega to da čoveka zaštiti pred tiranijom i pred 
esteblišmentom društvenog poretka. Ovo razlikovanje je apso- 
lutno suštinsko za svako jasno razmišljanje o demokratiji i o 
institucijama koje ona treba da primeni«. 


Ova kritička primedba Connollyja odnosi se na ona Schum- 
peterova razmišljanja u kojim on dakako priznaje nužnost 
čvrstog rukovodstva za svaku organizovanu kolektivnu akciju 
ali pri tome misli da se problem kontrole rukovodstva može 
uspešno rešiti putem njegove direktne odgovornosti participa- 
tivnoj demokratiji (I. Schumpeter 1950). Connolly dodaje iro- 
nično: na taj način sve je prepušteno sreći. Može se kazati da 
su Francuzi imali sreću sa De Gaullom dok Nemci nisu imali 
sreće s Hitlerom. 

Za naše društvo po mom mišljenju nije bitan problem u tome 
što bi reprezentativna demokratija dominirala nad participativ- 
nom, već u tome što smo zbog pokušaja da izgradimo »integral- 
nu participativnu demokratiju« ostali bez efikasne reprezenta- 


26) William E. Connolly (1971): op. cit. 
27) J. Schumpeter (1950): Capitalism, Socialism and Democracy, New 
York. 

tivne demokratije. Zbog želje da izgradimo jedan totalni samo- 
upravni sistem mi smo vršili nefunkcionalnu decentralizaciju 
kompetencija s jedne strane, dok smo s druge strane pokušavali 
kolektivizirati i deprofesionalizirati upravljanje na nivou podu- 
zeća i viših društvenih organa. Antielitizam bio je prirodna kon- 
sekvencija jedne vizije o društvu koje se u celini upravlja nepo- 
srednom participativnom demokratijom. No, delegiranje dobro- 
namernih ali profesionalno nekompetentnih ljudi nije dovelo do 
demokratizacije života već samo do neefikasnosti društvenog up- 
ravljanja, jer, kao što kaže R. Dahrendorf (1964)': »Svaki oblik 
participacije koji se temelji na imenovanju radnika na mana- 
gerske pozicije povezan je s njihovom vlastitom negacijom«. 
Tako smo i kod nas došli do faktičke dezorganizacije centara 
umesto da pokušamo izgraditi mehanizme za profesionalni tre- 
ning i za socijalnu indoktrinaciju nove elite, dalje mehanizme 
za selekciju i rotaciju elite te mehanizme za efikasnu kontrolu 
te sankcionisanje njezine delatnosti. 

Neizgrađenost reprezentativne demokratije imala je i imat 
će retroaktivni uticaj i na neposrednu demokratiju u našim rad- 
nim organizacijama. Zbog toga što kroz reprezentativni sistem 
nismo ostvarili dovoljno širok mehanizam za stvaranje »socijal- 
nog konsensusa« te dovoljno efikasnu kontrolu centara moći 
čitav je sistem participativne demokratije podvrgnut neograni- 
čenim mogućnostima manipulisanja. Nije bitno da li se samoup- 
ravljanje uvodi odozgo ili odozdo ali je bitno da ne postoji 
hiatus odnosno odnos indiferentnosti između »vlasti« i »samo- 
upravljanja«. Ako pak postoji hiatus između njih onda se zaista 
može desiti »da uvođenjem samoupravljanja ona (vlast) nije pro- 
menila svoju suštinu« (R. Marinković 1971)." Kada reprezenta- 
tivne demokratije nema ili kada ova nije u jednom ODREĐE. 
NOM ODNOSU prema participativnoj demokratiji ova se može 
manipulisati na taj način da ima najrazličnije pa čak i suprotne 
društvene funkcije. Ona može služiti kao sredstvo prosvetitelj- 
skog apsolutizma u smislu angažiranja bazičke aktivnosti protiv 
birokratskog aparata u slučaju da ovaj blokira moć i inicijativu 
centra; participativna demokratija može takođe poslužiti kao 
sredstvo za prenošenje odgovornosti s rukovodstva na široke 
radne mase; dalje može služiti kao sredstvo atomizacije radničke 
klase i kao sredstvo blokiranja radničkog pokreta; dalje može 
služiti kao sredstvo industrijskog mira, kao socijalno-psihološki 
instrument identifikacije koji kompenzira nedovoljnu ekonom- 
sku stimulaciju itd. Neke od ovih funkcija mogu biti u određeno 
vreme pozitivne, neke ne mogu biti. 

No, bitno je pri svemu tome da ne može postojati nikakav 
»socijalni konsensus« o tome kakva je dugoročna i kakva je 
etapna društvena funkcija participativne demokratije sve dotle 


28) Ralf Dahrendorf (1964): International Archives, str. 163. 
29) Radivoje Marinković (1971): op. cit. 

dok nemamo jednog čvrstog i efikasnog sistema reprezentativne 
demokratije. Sve dotle participativna demokratija neizbežnosti 
ostaje objekt manipulisanja od strane svih centara moći koji 
momentalno dominiraju u društvu. 


ULOGA KATALIZATORA 


Za svako savremeno društvo veoma je važno kakva je njegova 
elita i kakve su njene projekcije budućeg društva. Što je dru- 
štvo više podvrgnuto brzim promenama odnosno velikoj količi- 
ni promena, to je važniji centar odnosno vrh za njegov opstanak 
i razvoj. 

Ali postoji i jedna druga dimenzija. Centar, vrh, elita ili de- 
cizor jednog društva utoliko je ovisniji od posrednika ukoliko 
je sam sistem veći i diferenciraniji. Njegova moć i njegov pro- 
jekt mogu biti aktivirani samo ako postoji odgovarajući komu- 
nikacioni i informacioni sistem, ako postoji određeni aparat ili 
apstraktnije rečeno — ako postoji odgovarajući medijator iz- 
među centra i baze u sistemu. 

Bartalanffy (1968)* naročito upozorava na ulogu pomenutih 
medijatora u socijalnim sistemima. On ove medijatore naziva 
katalizatorima. Katalizatori imaju u socijalnim sistemima sa- 
svim drukčiju ulogu nego u biološkim i kemijskim. U ovim nižim 
sistemima katalizatori imaju samo ulogu akceleratora ili inhi- 
bitora: oni mogu samo ubrzavati ili usporavati procese koji su 
inače kvalitativno nezavisni od njih. U socijalnim sistemima 
uloga katalizatora menja se u tom smislu što oni mogu ne samo 
ubrzati ili usporiti već i modifikovati a ponekada i bitno deter- 
minisati celokupni karakter društvenog sistema. 

U određivanju odnosa između participativne i reprezenta- 
tivne demokratije verovatno je bitno upravo to ko bi mogao 
biti katalizator tih odnosa, i ko bi morao biti njihov kataliza- 
tor? Mogu li ulogu katalizatora preuzeti administrativni aparat, 
dobrovoljne političke organizacije, jedna od socijalnih klasa ili 
pak socijalni pokreti? Kao što znamo, odgovori na ovo pitanje 
vcoma su različiti. Tocqueville je naglašavao značaj dobrovolj- 
nih organizacija, Lenjin avangardnu političku partiju, Bernstein 
socijalni pokret itd. 

Mi za sada nismo raščistili ni ko bi u našem društvu trebao 
biti katalizator, ni kako bi on trebao biti organizovan. Ono što 
nam je manje više jasno jeste da bi osnovna funkcija ovog ka- 
talizatora morala biti pre svega u stvaranju SOCIJALNOG KON- 
SENSUSA kao osnovnog regulativa odnosa između reprezenta- 
tivnog i participativnog sistema. Drugo što možemo kazati jeste 
da bi taj katalizator trebao biti neke vrste organizovano javno 
mnenje. No, kako do njega doći, kako ga organizovati i kako 
selekcionirati nosioce tog organizovanog javnog mnenja jeste 


30) Ludwig von Bartalanffy (1968): op. cit. 

po mom mišljenju još uvek otvoreno pitanje. Svakako organi- 
zovano javno mnenje može biti administrativni aparat, to može 
biti politička organizacija lenjinovskog tipa, dobrovoljna druš- 
tvena organizacija, jedan socijalni krug odnosno klasa, jedan 
socijalni pokret — na primer studentski ili pak čak samo jedna 
grupa intelektualaca. Postoji mogućnost da svi nabrojani kata- 
lizatori postoje sinhrono ili pak da deluju dijahrono, to znači 
da u različitim situacijama dominantnu ulogu katalizatora do- 
bija jedan, a drugi put drugi od pomenutih agensa. 


Naš zadatak bio bi da ih dešifriramo ili čak prognoziramo. 

Čini se da je teškoća u tome što i jedan od pomenutih agensa 
u našem društvu ne može obavljati funkciju katalizatora, odno- 
sno organizovanog javnog mnenja, koji bi bio nosilac socijalnog 
konsensusa: Administrativni aparat iako po svom statusu neu- 
tralan nedovoljno je stručan i suviše rigidan da bi bio katali- 
zator. Radnička klasa iako je od Marxovih vremena do danas 
napravila veliki obrazovni i privredni razvoj nije dovoljno orga- 
nizovana odnosno nalazi se u podređenom odnosu prema orga- 
nizacijama koje bi morale eksplicirati njezino mnenje. Sindikati 
ne omogućuju formiranje javnog mnenja radničke klase već ga 
»stvaraju« odnosno brinu za ekonomsku disciplinu i za profe- 
sionalno obrazovanje radnika. Savez komunista suviše je inte- 
grisan u strukture moći da bi mogao biti dovoljno neutralan 
za funkciju katalizatora, a Socijalistički savez kao masovna 
organizacija faktički ne postoji i još uvek predstavlja samo eg- 
zekutivni organ Saveza komunista. Inteligencija je sve dublje 
pocepana u tehničku i humanističku. Tehnička inteligencija su- 
više je instrumentalizirana da bi mogla biti eksplikator soci- 
jalnog konsensusa a humanistička inteligencija suviše je kon- 
zervativna i romantična da bi mogla biti katalizator pomenutog 
procesa. Socijalni pokreti bili bi zapravo poslednja moguć- 
nost. Oni bi bili možda pravi nosioci organizovanog javnog 
mnenja ali oni se kod nas uglavnom reduciraju na nacionalis- 
tičke i studentske pokrete. Nacionalistički nisu usmereni u bu- 
dućnost, već na aktiviranje prošlosti, koja je bila neopravdano 
potisnuta u pozadinu, dok su studentski pokreti suviše podvrg- 
nuti diskontinuitetu. 


UTOPIJA 


Ukoliko jedno socijalističko društvo teži ka stvaranju Saint- 
-Simonove proizvođačke zajednice ili pak ukoliko jedno kapita- 
lističko društvo teži ka potrošačkom društvu njima ne treba 
utopija. U tom smislu oba tipa su »konvergentna«. Eliti u tom 
slučaju ne treba ništa više nego moć, birokratiji i tehnokratiji 
metode i aparat, a narodnim masama dobar život odnosno dosta 
rada i dosta hleba. 


Društvo u kome se stvara ili u kome već postoji participa- 
tivna demokratija treba nešto više. Potrebna mu je utopija ili 

vizija novog društva. Ako jedno društvo sa participativnom de- 
mokratijom nema svoje utopije, onda je participativna demo- 
kralija dezintegrirana zbog odsutnosti zajedničke koorijentaci- 
je. Direktna participacija u tom slučaju ugrožava opstanak 
društva kao celine. Jedna masovna participacija ne može biti in- 
teerisana bez zajedničke vizije budućeg društva pa se zbog toga 
ncizbežno pretvara u stihiju koja može dezorganizovati i druš- 
ivenu megastrukturu. 

Istoj misli možemo se približiti i sa suprotne strane. U jed- 
nom društvu u kome nema participativne demokratije svaka je 
projekcija društva više ili manje utopija i to sve do onog mo- 
menta dok se ne pojavi odgovarajući socijalni pokret. Društva 
bez participativne demokratije tendiraju ka pragmatizmu jer 
je za njih Marxova misao o tome da »i sama zbiljnost mora 
stremiti prema misli« čista fikcija. Participativna demokratija 
pretvara fikciju u mogućnost jer nije data sama misao već i 
sistem koji je može aktivirati. 

Imamo li mi svoju utopiju, svoj projekt budućeg društva 
koji bi bio opšteprihvaćen odnosno koji bi bio predmet socijal- 
nog konsensusa? Moja je pretpostavka da ga nemamo, odnosno 
da ga još nemamo. Ako ova pretpostavka stoji onda bismo 
se morali pitati dalje kakve su prepreke i kakve su mogućnosti 
za stvaranje jedne opšteprihvaćene vizije našeg društva? Pitanje 
se dakako ne odnosi na sadržinu utopije već na strukturne mo- 
gućnosti za stvaranje i za prihvaćanje utopije. 

Na nivou megastrukture po mom mišljenju najveća je pre- 
preka monolitizam zbog kojeg dolazi do kontaminacije aktiv- 
nosti onih agensa koji bi zapravo imali sasvim specifične funk- 
cije u odnosu na sistem kao celinu. Mi smo svedoci jednog akti- 
vističkog idealizma, jedne velike količine strukturnih promena 
koje nisu realne, ne zbog toga što ne bi imale »racionalno zrno« 
već zbog toga što se paušalno primenjuju na sve supsisteme 
bez razlike. 

Ako u monolitizmu vidim glavnu prepreku za stvaranje bu- 
dućeg, unutar već postojećeg, to ne znači da se zauzimam za 
pluralizam u starom klasičnom smislu. Taj je pluralizam kao 
sistem ekvilibriranja između različitih interesnih grupa koje su 
obično organizovane u političke partije potpuno neadekvatan za 
jedno dinamičko i teloški regulisano društvo. Ako danas govo- 
rimo o »kraju liberalizma« pod tim podrazumevamo, pre svega, 
kraj jednog takvog pluralističkog megasistema (Theodore Lowi 
1969). 

Umesto klasičnog pluralizma verovatno bismo morali ići u 
radikalniju strukturnu diferencijaciju društvenog megasistema, 
koja bi značila bitno drukčiji status, bitno drukčiju funkciju 
i bitno drukčiju socijalnu dinamiku u pojedinim segmentima 


31) Theodore J. Lowi (1969): The End of Liberalism, Norton and Comp., 
New York. 

društvene aktivnosti. Nasuprot »uravnilovki« koju već godi- 
nama praktikujemo time što smo najpre politizirali sva pod- 
ručja aktivnosti, što smo ih kasnije pokušali bez izuzetka eko- 
nomizirati a sada ih pokušavamo samoupravno decentralizirati, 
nasuprot ovoj »uravnilovki« morali bismo težiti specifikaciji 
pojedinih područija delatnosti i to mnogo većoj nego što je poz- 
naje savremeno kapitalističko društvo. 

Marx je uzgred govorio o carstvu nužnosti koje se odnosi na 
promet materijom i o carstvu slobode koje je svrha samom sebi 
odnosno koje je posvećeno razvitku ljudskih snaga. Mi često 
pominjemo ovu rečenicu ali isto tako sasvim uzgredno. Obično 
ovo carstvo slobode tumačimo kao carstvo slobodnog vremena 
u kome pojedinac iživljava svoj privatizam a carstvo nužnosti 
kao političko-ekonomski sistem koji ima svoju imanentnu ulo- 
gu. Kada tako tumačimo ovaj Marxov DUALIZAM, mi ga fak- 
tički reduciramo na ono što savremeno potrošačko društvo već 
jeste: jedan hiatus između javnosti i privatnosti, između potpune 
politizacije i ekonomizacije proizvodnje, nauke, kulture pa čak 
i dobrovoljnih organizacija i između jednog potpunog privati- 
ziranja koje je organizovano kao potrošnja slobodnog vremena 
ili bilo kakva druga potrošnja. Pri tome treba naglasiti naročito 
to da potrošnja nije socijalizirana, da nije regulisana već pot- 
puno stihijna. U tome privatizmu je njena magička moć. 

Moje je mišljenje da bismo Marxov dualizam morali shvatiti 
pre svega kao ORGANIZACIONI DUALIZAM to jest kao bifur- 
kaciju ili možda čak kao multifurkaciju društvene mega- i mi- 
krostrukture. To znači da bismo čitavo područje delatnosti koje 
se odnosi na manipuliranje sredstvima odnosno na regulisanje 
onog što je Sartre nazivao »PRATICO-INERT« organizaciono 
odvojiti od onoga što se odnosi na slobodnu ljudsku aktivnost 
to jest na umetnost, kulturu. Za regulisanje onog što smo naz- 
vali pratico-inert i što se uglavnom poklapa sa područjima eko- 
nomske delatnosti morali bismo primeniti sasvim druge krite- 
rije nego za područja slobodne ljudske aktivnosti. Dok bismo 
u tom području ekonomske aktivnosti morali primeniti pre sve- 
ga principe utilitarizma, instrumentalnosti, funkcionalizma, dis- 
cipline pa čak i socijalnog inženjeringa, kulturu i dobrovoljne 
društvene organizacije morali bismo osloboditi svih pomenutih 
principa te uvesti princip fakultativnih odnosa, princip sponta- 
niteta, tehnologiju gluposti itd. (G. March, 1971).* 

Bez jedne principijelne diferencijacije koja ima za konsek- 
venciju i organizacionu odnosno strukturnu bifurkaciju mega- 
sistema dolazimo do toga da se regulativni principi koji su ade- 
kvatni za jedno područje primenjuju i na druga područja druš- 
tvene delatnosti što dovodi do izuzetno opasnih deformacija. Ako 
želimo intenzivirati efikasnost društvene aktivnosti moramo in- 


32) James G. March (1971): Technology of _Foolishness, Copenhagen, 
(rukopis). 

strumenializirali, pragmalizirati, profesionalizirati i integrirati 
čitavu ekonomsku delatnost, ukratko moramo ekonomizirati eko- 
nomiju. Ako pak pomenute regulativne principe proširujemo 
odnosno univerzaliziramo na čitavu društvenu delatnost, onda 
gradimo reificirano društvo u kome ekonomski razvitak znači 
destrukciju svake kulturne pa i naučne — dakle »slobodne« de- 
latnosti. Ako želimo sivoriti liberalniji i kulturniji socijalizam 
i ako regulativne principe kao što su spontanitet, igra, eksperi- 
ment unosimo u ekonomsku i političku aktivnost, onda će nam 
se desiti da ćemo pored liberalizacije kulturne i druge slobodne 
delatnosti dezorganizovati i političku i ekonomsku delatnost. 

Svima je poznato da je naša današnja ekonomska delatnost 
suviše ideologizirana, da je suviše podvrgnuta metaekonomskim 
eksperimentima, da nije dovoljno pragmatička itd. Isto tako 
nam je poznato da je kultura suviše ekonomizirana, suviše eta- 
tizirana, suviše obavezna, nedovoljno eksperimentalna (osim 
izuzetnih ekscesa koji su prirodna reakcija na ovo stanje) itd. 


Ako želimo izbeći ovo stanje, onda ekonomska delatnost 
mora postati više rad a kultura više igra. Bez ovog početnog 
diferenciranja nije moguća ni sinteza već samo sinkretičko sta- 
nje kojeg smo svedoci u većini savremenih društava. Iako je 
suprotstavljanje rada igri nešto što je u suštini suprotno ljud- 
skoj historiji (Marcuse, 1968)" ono je organizaciono nužno; 
nužno je zbog toga što »nauka i tehnologija detinišu realnost, 
a umetnost ne« pa izbog toga što smo prinuđeni »kombinovati 
ekonomsko i fizičko planiranje sa maksimalnim kulturnim plu- 
ralizmom koji je moguć« (V. Farkiss, 1969). 

Naravno da pomenuta restrukturacija ima svoje implikacije 
i za društvenu mikrostrukturu. Pre svega se postavlja pitanje 
nije li participativna demokratija koncentrisana upravo na ono 
područje na kome ima najmanje šansi za svoj razvoj? Dalje se 
postavlja pitanje može li se ona održati u sferi ekonomske de- 
latnosti a da na ostalim područjima, pre svega na kulturnom i 
na području društvenih organizacija ostane gotovo sasvim ne- 
razvijena? I na kraju moramo se opet zajedno s Vranickim upi- 
tati možemo li istrajati na uravnilovki samoupravljanja u tom 
smislu da razvijamo isti tip samoupravljanja na veoma razli- 
čitim područjima delatnosti pa i u veoma različitim kulturnim 
sredinama? Ne bi li bilo korisno — prateći Marxove sugestije 
— da na području ekonomske aktivnosti razvijamo samouprav- 
ljanje više kao kontrolni mehanizam, a na područjima »slobod- 
ne« delatnosti kao mehanizam koji stimulira spontanitet i stva- 
ralačku aktivnost? 


33) Herbert Marcuse (1968): Čovjek jedne dimenzije, V. Masleša, Sara- 
jevo. 


34) Victor Ferkiss (1969): Technological Man, The Myth and the Rea- 
lity, George Braziller, New York. 

| MISAO I ZBILJA 


SLOBODA I NEKI ASPEKTI POVIJESNOG DOGAĐAJA 
Marija Brida 


Zadar 


Povijesno događanje tolalizira se u djelovanju ljudi spaja- 
njem zbiljskih tokova koji ga fundiraju, tj. zbivanja prirode i 
društva. To djelovanje — historijska praksa — čini povijesni 
proces onim što jest, čini njegovu bit." Postavlja se pitanje for- 
mira li se ono naprosto kao spoj tih tokova u dimenziji prirod- 
nog i društvenog samoodržanja? Ili je specifičnost čovjekovog 
djelovanja uvjetovana nečim što se u samim tim tokovima koji 
ga fundiraju ne nalazi, i što se u odnosu na njih uvijek kao bit- 
no novo javlja? (To novo — koje ima šansu da bude i trajno 
vrijedno — bila bi onda čovjekova autentičnost ili, što je isto, 
pozitivni izraz njegove slobode). 

Odgovarajući na gornje pitanje razmatram neke načine po- 
javljivanja historijske prakse, u prvom redu čovjekovo obliko- 
vanje materije (jer je ono, po svome vanjskom načinu pojavlji- 
vanja najpristupačnije razmatranju). 

Povod mu daje borba za samoodržanje. No čovjek rješava 
Situaciju na svoj vlastiti način. Kameno oruđe, poprimajući sve 
više geometrijske oblike, ne upućuje toliko na oponašanje priro- 
de, koliko na proizvođenje predmeta koji izražavaju pravilnosti 
misli. — Likovi životinja na pećinskim stijenama vjerojatno su 
bili namijenjeni kultu ili magijskim obredima oko lova. No 
ranjeni altamirski bizon svjedoči o tragičnom doživljaju neko- 
ga našeg davnog pretka. 

Najveći spomenici starih kultura nisu zgrade za stanovanje 
ljudi niti za neku drugu zaštitu od prirode, nego su to kipovi i 
hramovi u slavu bogova i mitskih heroja. Kao da čovjeku nije to- 
liko do prirodnog samoodržanja, koliko do jedne dublje afirmaci- 


1) »Bit« ne znači ovdje apstraktno shvaćenu esenciju, nego »koncentra- 
ciju smisla«. U procesima totalizacije ona postaje izvor totaliziranja. »Smi- 
sao« ne uzimam u racionalističkom, nego u fenomenološkom značenju. 

je koju sebi dočarava kroz takve predodžbe, a koja je s onu stra- 
nu atitcze samoodržanja: biti ugrožen — gospodarili. 

Uzori za piramide nisu nađeni u prirodi, još manje za mate- 
matičke zakonitosti poznavanje kojih je omogućilo tu gradnju. 
Premda u osjetilno danoj prirodi nema savršene kugle, kvadra- 
ta, trokuta ili sličnih likova, misao i mašta starih filozofa i ar- 
hitekata kao da su opsjednute njihovim pravilnostima i formal. 
nom zakonitošću na kojoj se zasnivaju. 


Tu zakonitost čovjek otkriva umom. Zamišljajući apriorno 
jedinstvo reda uvjeta um ga navodi da odabire i mjeri pola- 
zišne pozicije u materiji i da dalje radi, tj. izvodi druge članove 
reda, na temelju razumskih pravila. Tako, on ulijeva stabilnost 
u nestabilnost, pravilnost u nepravilnost, svoju zamisao u pri- 
vidno nesređeni tok: djelo mu postaje jedinstvo različitoga 
(ponekad i proturječnoga). Što je čudnije, priroda pozitivno od- 
govora na njegove pokušaje. Znače li matematičke zakonitosti 
neko posredovanje između prirode i čovjekovog uma? Već su im 
Pitagora i Platon namijenili takvu ulogu. Uspjesi tehničke prak- 
se upućuju na djelomičnu korespondenciju njihovih struktura. 


Matematička spoznaja, koja pruža oslonac djelovanju na ma- 
teriju, u toku stoljeća se razvija po svojim autonomnim prin- 
cipima i moglo bi se činiti da beskorisno troši čovjekove energi- 
je u apstraktno teoretiziranje. No pokazalo se je da su njezini 
apstraktni teoremi i na njima zasnovani modeli neophodni za 
svako efikasnije savladavanje materije. Bez obzira na to o ko- 
jem tipu geometrije se radi, takvi su modeli u odnosu na pri- 
rodu uvijek apstraktni, tj. odgovaraju samo nekim aspektima 
prirodnog zbivanja, koji se dadu na taj način racionalno prika- 
zati. Oni ne mogu izraziti neiscrpnost konkretne prirode. No up- 
ravo njihova apstraktnost čini ih pogodnima za djelatne zahvate 
u materiju, jer svojom preglednošću olakšava izbor. Kad bi čov- 
jek i imao potpunu spoznaju prirode (što je nemoguće) imalo bi 
to teoretski za njega najveći značaj, no u praksi bi opet morao 
da bira put kojim će ostvariti svoj cilj. Kako su njegovi ciljevi 
stabilni u odnosu na dinamiku prirode, on mora iz te dinamike 
znati izvući ono što se dade izraziti apstraktnim terminima sa 
kojima raspolaže, jer drugo i ne bi mogao upotrijebiti. On sto- 
ga mora navesti prirodu da odgovori podacima koje može kori- 
stiti za svoje specifične svrhe. Uklapajući te odgovore u svoj una- 
prijed zamišljeni plan proizvodi predmete i omogućava sebi pot- 
hvate kakvih nema u prirodi. Takve svoje planove znade čov- 
jek, u interakciji sa prirodom, stoljećima pa i tisućljećima upor- 
no i većinom uspješno ostvarivati, pa i premašiti, kao što, reci- 
mo, danas premašuje svoje davne snove letenja. Može se reći da 
je danas stvorio i tehničke uvjete za realiziranje one davne Aris- 
totelove vizije: »Jer kad bi svako oruđe samo moglo, po naredbi 
ili po predosjećaju, izvršiti svoj posao, kao što pričaju za Dajda- 
love kipove i Helajstove tronošce, za koje pjesnik kaže da su 
'sami išli na skupštinu bogova', i kad bi čunci sami tkali i plek- 

tri sami udarali u kitare, niti bi graditeljima bili potrebni po- 
moćnici niti gospodarima robovi.«? 

U oblikovanju materije ili tehničkoj praksi susreću se, dakle, 
nužnost i sloboda. Nužnost je u usklađenosti proračuna sa jed- 
nim ekstraktom iz zbivanja prirode, koji se dade na taj način 
racionalno izraziti. To ne znači da određenost prirode, i u sa- 
mom tome ekstraktu, sasvim odgovara tipu određenosti na ko- 
jemu čovjek osniva svoje predviđanje; dovoljno je postići veći 
ili manji stepen aproksimacije. Baš na toj dijalektici određeno- 
sti zasniva se mogućnost tehničke prakse: čovjekovi planovi su 
proračunani, dakle pretpostavljaju određenost; kad međutim u 
zbivanju prirode uz određenost ne bi bilo i neodređenosti, nika- 
kav plan koji oduvijek ne pripada samom tome zbivanju ne bi 
bio moguć. Čovjekovi bi planovi ostajali samo inteligibilni. (Kao 
što se činilo u doba Kanta: on je međutim, uza sve zapreke 
koje je predstavljalo tadašnje prirodoznanstveno shvaćanje kau- 
zaliteta, pojmovno razradio tu problematiku kritički razriješivši 
u antinomije uma moru kompletno determiniranog svijeta). 

Sloboda unutar tehničke prakse je u tome što za realiziranje 
nekog plana ima više mogućih putova te se čovjek odlučuje za 
jedan od njih. Znanost mu otvara pogled na te mogućnosti i ta- 
ko povećava izglede realiziranja njegove slobode. 

No važnije od toga jeste, što sloboda uvjetuje samu tehnič- 
ku praksu. — Prirodno biće živi u skladu sa sredinom koja mu 
je osjetilno dana i kojoj se ono receptivnošću svojih funkcija 
prilagođuje. U njegovom ponašanju i djelovanju sačuvan je kva- 
litativni ritam prirode i supripadnost subjekta konkretnoj za- 
jednici čije zbivanje oscilira oko neke normalne ravnoteže. U 
taj ujednačen životni tok ubacuje čovjek svojim ichničkim zah- 
vatima suprotno odnošenje: sredinu prilagođuje sebi, materiju 
prirode rastavlja u dijelove koje međusobno uspoređuje, pre- 
mješta i mijenja njihov poredak koristeći se zakonitostima koje 
je otkrio. Razrješavajući kvalitativna svojstva materije u rela- 
cije kvantitete projektira jedno homogeno područje koje posta- 
je idealno područje njegove aktivnosti. On kao subjekt stoji tome 
zamišljenom objektivnom području nasuprot. Stvaraju se uvje- 
ti za transcendentalnu diferencijaciju subjekla-objekta. 

Takva promjena odnosa pretpostavlja da subjekt koji izvodi 
promjenu ne doživljava sebe podvrgnutim istoj uvjetovanosti 
koju namjerava mijenjati: kao transcendentalni nosilac akta on 
je izvan nje. Um izvršuje odluku koja proizlazi iz ekstatičnosti 
egzistencije. To izvorno za odluku nalazi se s onu stranu dane 
uvjetovanosti, dakle je od nje slobodno. Ukoliko to izvorno ili 
slobodno poprimi samosvjestan lik izražava se kao svijest o 
bezuvjetnosti. No da bi se izrazilo kao sloboda ili kao negativi- 
tet egzistencije u odnosu na pozitivnost danoga, ne mora nužno 


2) Aristotel, »Politika«, 1253b/1254a. 
3) Ne kao empirijski subjekt, već kao nosilac internacionalnih akata; 
kad prelazi na realiziranje akata, računa sa svojim empirijskim svojstvima. 

doseći stepen samosvijesti. Ekspliciranje slobode u svijest o bezu- 
vjetnosti pripada razmjerno visokim oblicima čovjekove djelat- 
nosti. (Što ne znači da se oni ne mogu historijski rano pojaviti, 
odnosno u toku historijskog procesa biti prigušeni). 


Proizlaženje tehničke prakse iz egzistencijalne odluke ukazu- 
je na njezinu pripadnost fundamentalnijim strukturama origi- 
nalnog totaliteta prakse. U tome totalitetu mogu se naime, u per- 
spektivi odnosa prema smislu, razlikovati dvije komponente: a) 
izvorni nosilac smisla, b) tehnika izražavanja tog smisla. — Jed- 
na i druga komponenta mogu težiti prema osamostaljenju. U 
prvome slučaju rezultat su kontemplativni oblici djelovanja, a u 
drugome tendencije prema tehnicizmu. (Dok naš evropski kul- 
turni krug pokazuje prilične tehnicističke tendencije, neke dru- 
ge kulture, recimo indijska, sklonije su jednostranostima kon- 
templativnog karaktera). Originalna cjelovitost prakse ostvaruje 
se onda kad se izvorna komponenta, nosilac smisla, sadržajno 
izražava preko tehničke komponente. U svojoj cjelovitosti čov- 
jekova je praksa bitno stvaralačka, jer relacije danih uvjeta pre- 
obražava prema smislu koji se, proizlazeći iz izvornoga biti, u 
odnosu spram danih uvjeta očituje kao nov, dakle kao revolu- 
cionaran u odnosu na ono što već postoji. Egzistencijalno usid- 
ren u izvornome biti čovjek je ekstatičan uvjetovanosti (pri- 
rode i društva) u kojoj djeluje. U toj usidrenosti jest njegova 
autentičnost, njegova lična bezuvjetnost. Smisao koji se u od- 
nosu na danu uvjetovanost očituje kao revolucionaran proizlazi 
izte bezuvjetnosti, tj. iz ličnog otkrića izvornog bili. Taj smisao 
daje afirmativan značaj slobodi; ozbiljujući ga ona nije više sa- 
mo »sloboda od. . .«, nego i »sloboda za. . . «. — Prevedeno u re- 
lacije razdvojenosti subjekta-objekta izvorno biti očituje se kao 
apsolutno (negirajući tu razdvojenost) odnosno, u dimenziji 
djelovanja, kao vrijedno koje treba učiniti zbiljskim. Sloboda se 
očituje u bezuvjetnosti tog ozbiljenja. Doista se u svih velikih 
stvaralaca — revolucionara, umjetnika, znanstvenika — ona ta- 
ko i pojavljuje. U stvaralačkoj praksi dolazi dakle sloboda do 
svoga afirmativnog sadržajno-smislenog značaja kao čovjekova 
autentičnost. 

Kako cjelina prethodi svojim komponentama, to je jasno da 
tehnička praksa proizlazi iz originalne cjelovitosti prakse, a ova 
iz slobode kao ekstatičnosti egzistencije. No ova se tu očituje 
preko subjektove odvojenosti, dakle djelomično. Ta se odvoje- 
nost dade potencirati do gotovo čiste subjektivnosti, kad krite- 
riji za ispravnost postupaka ne leže u istini izvornog biti, nego u 
tehnički priređenom području objekata, koje je subjekt posta- 
vio sebi nasuprot. Takvo tehničko postavljanje neophodno je u 
diferenciranosti povijesnog razvitka, no u koliko postaje zamje- 
na za cjelovitost prakse, tj. u koliko bi imalo zamijeniti i onu 
njezinu komponentu koja je nosilac smisla, vodi do tehnicistič- 
kog osiromašenja zbilje te do odumiranja izvornoga stvaralaš- 
tva. — Kao idejni vid tehnicizma javljaju se razni oblici ideologi- 
ja koji, analogno s dirigiranošću proizvodnog rada, nastoje svi- 

jest ljudi podvrgnuti istim principima pravilnosti-nepravilnosti, 
tj. usklađenosti ili neusklađenosti sa pravilima odnosnog si- 
stema. Ukoliko to uspijeva, postizava se iščezavanje slobode pu- 
tem dresure i zaborava (što je efikasnije od metoda prisile). 
Društvene skupine zahvaćene tim procesom mogu privremeno 
pokazivati privid ubrzanog napreika. No uskoro se javlja stag- 
nacija i zaostajanje u općem razvojnom kretanju, pa i na samom 
području materijalne proizvodnje, jer s iščezavanjem stvarala- 
štva izostaju i znanstvena otkrića, čime je i materijalna proizvo- 
dnja u znatnoj mjeri pogođena. 


U raznim oblicima otuđenog rada, koji se pojavljuju u histo- 
rijskom procesu, radi se uvijek o komponentama koje se otuđu- 
ju, Totalitet prakse ne može se otuđiti. — Kad se otuđeni rad 
pojavljuje kao robovski rad, nepotrebna je, za tu najdrastičniju 
formu otuđenja, ideološka kompenzacija. U feudalnom društvu 
ta se kompenzacija javlja u presizanju otuđenja na području rc- 
ligioznog doživljavanja ljudi, u kojemu bi inače bili ujedinjeni 
eksploatirani i eksploatatori (što bi onemogućavalo funkcionira- 
nje te klasne formacije). Raznolikost formi otuđenja u kapitaliz- 
mu je poznata. Ona se povećava sa diferencijacijom proizvodnog 
rada, no to ne znači da taj proces diferencijacije nužno vodi u 
alijenaciju. On može voditi i povećavanju uvjeta za slobodu. So- 
cijalizam je naslijedio tu problematiku od društvenih formacija 
koje su mu prethodile. 

Djelatno ozbiljenje slobode postizava se cjelovitošću stvara- 
lačke prakse. Zar se dakle sloboda čovjeka koji mehaniziranim 
kretnjama radi uz neki stroj može ozbiljiti samo s onu stranu 
proizvodnog procesa? Za iim se doduše može ići te povećava- 
njem slobodnog vremena raditi tome u prilog, no to je samo 
dio problema. Jer čovjek tada postaje stvaralački nezainteresi- 
ran za sam proizvodni proces (naime kad bi se problem na 1o 
sveo) u kojemu učestvuje; ostaje mu samo da se prilagodi svo- 
joj funkciji u njemu. Konformistički uzeto, stvar bi bila u redu. 
Ako hoćemo međutim da čovjek realizira svoju slobodu i u od- 
nosu na proizvodni rad u kojemu učestvuje, moguće je to na 
današnjem razvojnom stepenu postići svjesnim uvidom proizvo- 
đača u iotalitet razgranatog proizvodnog procesa i njihovim ak- 
tivnim učešćem u upravljanju tim procesom (što je nemoguće 
bez tog uvida). Jačanje umnih snaga ljudi, njihovo buđenje od 
ideološke uspavanosti kako bi mogli ostvarivati takav uvid, nije 
doduše lak zadatak, ali nije ni nemoguć, a neophodan je ako se 
ima za cilj samoupravno društvo slobodnih građana. Proces ma- 
terijalne proizvodnje nije naime sam sebi svrhom, nego mu je 
svrha da stvori uvjete za slobodan život ljudi koji u njemu učes- 
stvuju. Budući da materijalna proizvodnja postoji radi čovjeka, 
jasno je da se uvid u bit već i same te proizvodnje ne može ostva- 
rivati samo na temelju poznavanja njezinih zakonitosti, nego jed- 
nako i na temelju poznavanja bitno-ljudskih problema. Za jedno 
društvo koje teži slobodi stoga su ne manje važne humanističke 
znanosti od tehničkih. 

Povijesno događanje kao izraz cjelovite djelatnosti ljudi ima 
za svoj bitni uvjet slobodu kao egzistencijalno obilježje čovjeka. 
Bez slobode povijesni proces ne bi bio ni započeo. Ona ga uvje- 
tuje, ali se u njemu i razvija, postoje potpunija i kroz suprot- 
nosti jasnija, te kao čovjekova autentičnost omogućuje njegov 
stvaralački hod i uvijek novo osmišljavanje tokova koji ga fun- 
diraju. Povijesno totaliziranje zbivanja prirode i društva u dje- 
lovanju ljudi utemeljeno je dakle u slobodi. No u dijalektici tog 
procesa sloboda biva razbijana u dijelove društva, negirana u po- 
jedinim njegovim fazama i komponentama .One imaju relativ- 
nu samostalnost, te razvitak može krenuti njihovim odvojenim 
putem vodeći prema različitim oblicima alijenacije. Premda je, 
dakle, egzistencijalna sloboda bitan uvjet historijskog procesa, 
taj proces ne vodi nužno ozbiljenju slobode, nego može voditi i 
sve većem konsolidiranju alijenacije. U toliko je veći i trajniji 
zadatak čovjeka da živi u budnosti svoje autentičnosti, jer se ta- 
ko nalazi na putu ozbiljenja slobode. 

PUT MIŠLJENJA U MODERNOM SVIJETU 
Karl Heinz Volkmann-Schluck 


Koln 


(Heraklit: »Put onamo i put nazad jest jedan te isti«) 


Nietzsche kaže u svom glavnom djelu, što je ostalo nedovr- 
šeno, »Volja za moć« (br. 2): »Što znači nihilizam? — Da se naj- 
više vrijednosti obezvređuju. Nedostaje cilj; nedostaje odgovor 
na ono Zašto?« 

Moderni svijet je obuzet kretanjem što se neprestano ubrza- 
va. Ako pak izostaje cilj, onda je ovo kretanje svijeta što sve 
zahvaća i sa sobom odvlači, budući da je bez cilja, kretanje bez 
puta. Širi se opća besciljnost i bespuće; nihilizam, najneprijat- 
niji od svih gostiju, neprijatniji još od kamenog gosta u Mo- 
zartovu »Don Juanu«, svečano ulazi u moderni svijet. Pod pret- 
postavkom, da je Nietzsche u pojmu nihilizma sagledao jednu 
opasnost, koja ne ugrožava u njihovu opstanku samo evropske 
narode, nego sve narode zemlje, uslijed svjetske civilizacije što 
ih sve obuhvaća, tada bi za filozofijsko mišljenje bilo dovoljno 
razloga, da promisli, što je to uopće, što u suvremenom svijetu 
izostaje: put. 

Što je to put, već nam je odavno kazano, naime u jednom 
od mnogih zametenih migova, što ih je Heraklit dao na povi- 
jesnom početku filozofije. Tako dugo dok je vladala metafizika, 
to znači tako dugo dok je metafizički svijet ideja i idcala naz- 
načivao ljudskome životu mjerila i ciljeve, nije bilo potrebno 
nikakvo razmišljanje o putu. No postavimo li se pred Nietzsche- 
ovu spoznaju o općoj besciljnosti i bespuću, tada postaje nužno 
mišljenje o tome, ukoliko ljudskome opstanku pripadaju putevi 
i što je to uopće, neki put. 

Mig Heraklitov, što ukazuje u bit puta, suizručen je ovom 
razmatranju u formi podnaslova: »Put onamo i nazad jest jedan 
te isti«. 

Ova pak riječ Heraklitova obično se ovako razumije: Ilera- 
klit naučava jedinstvo opreka i stoga je prethodnik Hegelov. 

Jedinstvo puta onamo i nazad jest takav dijalektički nalaz: put 
onamo i natrag tvori suprotstavljene smjerove. To je momenat 
suprotstavljanja. Ali putanja je jedna te ista. IT tako se put onamo 
i natrag pokazuje kao jedinstvo suprotstavljenih određenja. No 
nisu li ljudi u Heraklitovo vrijeme, a i ranije, to već znali? Da li 
je potreban istom neki filozof, da bi se što takvo spoznalo? No 
prije svega ovo tumačenje uspostavlja jedinstvo opreka, dakle 
ono »dijalektičko«, jednom izmjenom aspekata, dakle na sofis- 
tički način. Oprečnost se tiče smjerova hodanja, jedinstvo i in- 
dentitet opstoje u jednakosti odstojanja između mjesta A i B. 
No da je jedna te ista stvar u jednom pogledu nešto različito, 
čak suprotstavljeno, u drugom pogledu nešto identično — kakvog 
to posla ima s dijalektikom? Uopće nikakvog. No Heraklit uop- 
će ne kaže, da je prostorno odstojanje od A do B jednako onome 
od B do A, nego njegov stav glasi: Put onamo i natrag jest jedan 
ic isti. Ali putevi nisu ustanovljiva odstojanja između dva po- 
ložaja u prostoru, nego putevi jesu samo kao obilazivo i obiđce- 
no od čovjeka. Puteva i izostajanja puteva, bespuća dakle, ima 
samo, ukoliko ima čovjeka. 


Put onamo dozvoljava mi da dospijem od A do B, put nazad 
obrnuto od B do A. I oba ova međusobno suprotstavljena puta 
treba da budu jedan te isti? Da; tada naime, ako se ovo Jedno i 
Isto, što oba puta jesu, primjereno promisli. Uspije li to, tada u 
područje našeg pogleda dospijeva ono, što put jest u svojoj biti. 
A tome je Heraklit smjerao. 

Idenje putem od A do B u sebi je nadolaženje puta nazad 
od B do A. Put onamo istom pušta da nadođe put povratka. 
Oba, put onamo i natrag, ne javljaju se odvojeni za sebe, nego 
jedan pušta istom da nadođe drugi, i to u točno mjerom odre- 
đenom odgovaranju, tako da put natrag raste u onoj mjeri, u 
kojoj smo na putu onamo uznapredovali. Tako nešto kao put 
postoji uopće samo na način uzajamnog jedinstva između Ona- 
mo i Ovamo. 

Ovdje se podiže prigovor: Ne upoznajemo li mi tokom živo- 
ia i puteve, koji ne dopuštaju više nikakvo nazad? Ne postoje li 
položaji, u kojima kažem: Otišli smo tako daleko; ne možemo 
više nazad? Takva iskustva iskušavamo tokom života; ali ona 
ne protivurječe Heraklitovom određenju biti puta, nego ga po- 
tvrđuju. Ako krenemo nekim putem ili se neočekivano nahodimo 
na putu, na kojem nema više povratka, tada je naš hod, budući 
da nema više puta natrag, hod u bespuće. Ako je naš put išče- 
zavanje puta natrag, tada smo na kraju puta dospjeli u bespuće, 
tako da je, ako treba dalje ići, potrebno otvaranje nekog novog 
puta, što je sa svoje strane, ako on treba da kao put ostane, je- 
dinstvo puta onamo i nazad. Jedinstvo puta onamo i nazad jest 
ostajanje puta, ukidanje puta nazad je iščezavanje puta. Hoće li 
se naposljetku još primijetiti, da ovo razmišljanje važi samo za 
putove s nekim krajem, a ne za beskrajne putove, koji i bez pu- 
ta nazad uvijek ostaju putevi, onda treba reći: Beskonačni putevi 
uopće nisu nikakvi putevi, jer na njima, makar se i neprestano 

kretali, u zbiljnosti ne napredujemo ni koraka. Putevi su »ko- 
načni«, naime ograničeni jednim Otkuda i Kamo, a granica pušta 
istom da put bude put. 


Katkad se dešava, da mi, kako se ne bi pokolebali u našoj od- 
lučnosti za put, to znači jer nismo sigurni u našu odlučnost, sa- 
mi sebi oduzimamo mogućnost povratka. Ali da mi sebi sami 
možemo prerezati put nazad, dokaz je zato, da je svaki put u 
sebi samom sunadolazak puta nazad. Tko za volju neke bitne 
stvari ide ususret nekoj opasnosti, pa kako više ne bi mogao uz- 
maknuti, sam sebi oduzima mogućnost vraćanja, taj pokazuje 
odvažnost. Tko u istom položaju ujedno ostavlja otvorenim put 
nazad, taj pokazuje slobodnu odvažnost. Kako srednjovjekovna 
pjesma u Nibelunzima priča, Hagen je nakon prelaska burgun- 
da preko Dunava razbio skelu, e da bi ugasio svaku pomisao o 
mogućem povratku. Hagen dakle vjeruje da njegovi suputnici i- 
maju odvažnosti za smrt (jer on zna, da ova vožnja u Etzelov dvor 
vodi u propast, i da niti jedan od burgunda neće više vidjeti 
Worms), ali ne i slobodnu odvažnost. Da, može se pretpostaviti, 
da on i sebe samoga prinuđuje na odlučnost prema propasti, što 
je spoznata kao neizbježna, putem odstranjivanja povratka. Za- 
to i nad borbom na Etzelovom dvoru, iako se vazalska vjernost 
potvrđuje u najvišem obliku, lebdi nešto neslobodno. Odstra- 
njivanje ili samouskraćivanje puta nazad jest progresivno uništa- 
vanje puta, jer puta ima samo iz uzajamnog jedinstva puta ona: 
mo i natrag. Ovo jedinstvo tek podaje put. 


Smislimo li tu Nietzscheovu misao o nadolasku evropskog 
nihilizma s tim u vezi, tada se pokazuje: Tijek evropske povije- 
sti završava u općem bespuću. Ono tvori određujuće obilježje 
modernog svijeta. U čemu se sastoji to bespuće? Gdje ono ima 
svoje porijeklo? Mi ne možemo dotaći to pitanje, ako se ne upu- 
stimo u područje metafizike, koja je ljudskome opstanku zacr- 
tala povijesne puteve. Od Platona stupaju bitak i bivanje odluč- 
no u opreku, na taj način, da ono što uvijek traje jest istinsko 
biće, a bivajuće je naprotiv, što je više u bivanju, utoliko ništav- 
nije. Ono što uvijek jest, područje ideja, jest ono mjerodavno, 
što životu spletenom u bivanje i mjenu ukazuje ciljeve i puteve. 
U ovom razlikovanju bivanja i bitka, osjetilnog i nadosjetilnog, 
realnosti i ideje, zbiljnosti i ideala prebivalo je predajom ispo- 
ručeno mišljenje. Time što se mišljenje uvijek iznova vraćalo 
istinskom bitku, području ideja i ideala, otvaralo je ono i kr- 
čilo, također, uvijek iznova, ljudskome životu, što je spleten u 
tnjeni, nove puteve za djelovanje vođeno ciljevima. Tako čovjek 
nije bio prepušten pukoj mjeni i bivanju, nego je stalno vraćanje 
k idejama i idealima oblikovalo bivanje u povijesne puteve i to- 
kove. Neka sc promisli primjerice, da bez vraćanja k ideji čov- 
jeka što su je oblikovali Platon i Aristotel ne bi bila moguća de- 
mokratska revolucija, što je određena voljom, da se bitna jedna- 
kost svih ljudi kao ljudi, koja jednakost leži u toj ideji, politički 
i društveno realizira. No već je Njemački klasični idealizam odu- 
ze0 bivanju protustav spram bitka i na taj način ga preuzeo u 

bitak, da se bivanje pojmilo kao proces samog bitka, kao samo- 
prikaz apsolutne ideje ili kao samoozbiljenje apsolutnog duha. 
U tom smjeru čini Nietzsche posljednji još mogući metafizički 
korak, time što bivanje izjednačuje s bitkom. Bivanje sam bitak: 
što to znači? Ovdje je sad sve u tome, da se točno i obavezno 
promisle bitna određenja bitka, kako ih je oblikovalo predajom 
dano mišljenje. Od početka, otpočinjući s Parmenidom, bitak je 
bio određen u protuobratu spram Ništa kao onog što nikada 
i nigdje nije. Ako se bivanje izjednačuje s bitkom, tada bivanje 
mora, ako ono treba da ispuni bit bitka, biti ono što uvijek tra- 
je; ono mora biti sačuvano od svake mogućnosti, da ikada pre- 
de u neko Ne-bivanje. No svako je bivanje ujedno prolaženje, a 
prošlo je oduzeto bivanju, tako da se zbiva besprestani prelaz od 
bivanja u ne-bivanje. Ali lako je uvidjeti, da bivanje samo pod 
jednim uvjetom može ispuniti svoju aspiraciju na bitak, tada 
naime, ako prolazeće i prošlo isto tako zadrži u bivanju i tako 
ostane bivajuće. A to je moguće samo, ako se prošlo ponovno 
vraća iz budućnosti, i to uvijek iznova kao jednako, ako je da- 
kle bivanje vječno kruženje u sebi samom. Izjednačenje bitka s 
bivanjem i misao vječnog ponovnog vraćanja jednakog jesu jed- 
na te ista misao. Ovaj u sebi kružeći bitak jest potpuno i kona- 
čno bespuće. Jer, uslijed izjednačenja bivanja i bitka nema više 
nikakvog vraćanja u područje ideja i ideala, koje je bivanju naz- 
načivalo ciljeve. Jer nema više nikakvog puta nazad, ne pokazu- 
je se više niti nikakav put u budućnost. Vlada bezizlazno bespu- 
će. I tako se još jednom pokazuje: Putevi se javljaju istom iz 
uzajamnog odnošaja puta onamo i natrag. 


Odigrava li se sve to samo u našem ili Nietzscheovom miš- 
ljenju, ili je tome tako i u činu i u zbiljnosti? 


Koncentriranom pogledu na svijet, kako se on danas pred- 
stavlja, pokazuje se osebujni raskol. Rad što obuhvaća u sebi 
praksu znanosti i tehnike miješa čovjeka sve više i više sa svije- 
tom kao s rezervoarom raspoloživih djelotvornih sastoja, što 
čovjekovu produktivnu snagu pojačava u ono nedogledno. Jer 
ne podvodi se samo djelovanje prirode sve više i više pod kon- 
trolu čovjeka, nego upravo i društveno-politički život postaje sve 
više, naime iznalaskom kibernetičkih aparata, predmetom sa- 
moupravljanja pomoću planirajućeg proračunavanja društve- 
nih procesa. Ali ovom ustaljivanju svega i svačega što osigura- 
va čovjeka u njegovu odnosu spram svijeta i sebe samoga od- 
govara na drugoj strani rastuća nestalnost svih stvari i odnosa. 
Jer radni karakter svijeta oblikovan znanošću i tehnikom ima 
formu procesa, od kojega prepoznajemo samo jedno, da se on 
stalno ubrzava, a da se ne da sagledati neki završni kraj, neki 
cilj, prema kojem bi on smjerao. Uputimo li tom procesu pita- 
nje, kuda on vodi, tada odgovor glasi: On ne vodi nikuda. Taj 
odgovor daje on u neku ruku sam. Jer 10 je vlastita bit tog pro- 
cesa, da se sve dosegnuto u tome iscrpljuje, što otvara nove 
mogućnosti onoga Još-više, tako da je forma njegova provođe- 
nja besprestano sebe-samo-nadilaženje, proces se dakle vraća 

uvijek iznova k sebi kao jednakom. Da kruženje-u-sebi i jača- 
nje idu zajedno, spoznao je i Nietzsche, kada je esenciju u sebi 
kružećeg svijeta-bivanja odredio kao volju za moć, to znači kao 
besprestano sebe-samo-nadmašivanje. I tako jedan jedini pogled 
mišljenja na današnji svijet potvrđuje bespuće što ga je iskusio 
Nietzsche, koje samo time ostaje prikriveno, što radni proces 
pokazuje uvijek nove i uvijek veće uspjehe i što se računajuće 
mišljenje koje računa od uspjeha do uspjeha ne može zadržati 
pri razmišljanju o onome, što se uistinu događa. 

Ako mi u tom položaju ne želimo isto tako odustati od miš- 
ljenja, onda se moramo upustiti u jedan pokušaj mišljenja. Zbilj- 
nost današnjeg svijeta oblikovana tehničko-znanstvenim proce- 
som rada, ne dopušta gledano unaprijed, da se sagledaju više 
nikakve mogućnosti puta. Proces se naprotiv besprestano pre- 
vrće natrag u sebe u smislu sebe-samo-nadmašivanja. Ali kako 
stoji s putem unazad? Predajom dano mišljenje moglo je krčiti 
povijesne puteve pomoću stalnog vraćanja svijetu ideja i ideala. 
Ali od vremena izjednačenja bitka s bivanjem mišljenju je ta- 
kav povratak uskraćen — jedino ako stvari ne stoje tako, da za 
mišljenje izuzev njegove posljednje mogućnosti (izjednačenje bit- 
ka s bivanjem) posloji još i prva, takva naime, od koje je tra- 
dirano mišljenje doduše počelo, ali koju ipak nije zahvatilo i 
preuzelo, koje je otuda dosada ostala sačuvana za mišljenje. Ona 
bi morala, ako od dosadašnjeg mišljenja nije bila izvedena na 
skriveni način biti sadržana u povijesti filozofije te bi potrebo- 
vala vlastito obznanjivanje i otvaranje. No mišljenje, što se upu- 
šta u skrivenu bitnu mogućnost sebe samoga, može imati samo 
karakter pokušavajućeg mišljenja. Ovo se pokušavajuće mišlje- 
nje sprema, da se vrati k dosad skrivenoj mogućnosti, koju va- 
lja iznijeti na svijetlost. Za takav povratak potreban ie ukaz. A 
takav ukaz možemo dobiti samo od onoga, što nam ie kao danas 
zbiljsko očitovano. Očitovano nam je izjednačenje bitka s biva- 
njem, besprestano samonadmašivanje na način vječnog ponov- 
nog vraćanja jednakog. Pogledajmo otuda iznova ovaj svijet 
bivanja: 

Nietzsche je bio načisto s time, da je ova misao najekstrem- 
niji nihilizam. »Opstanak, takav kakav jest, bez smisla i cilja, 
ali neizbježno se ponovno vraćajući, bez finala u ničemu: vječno 
ponovno vraćanje. To je najekstremnija forma nihilizma; Ništa 
(ono »besmisleno«) vječno.« (Volja za moć, br. 55) 

Zahvatimo li pogledom ovo Nihil koje govori u nihilizmu, 
ovo Ništa, tada lako vidimo: Niti jedan od tradiranih pojmova 
nebitka ne osposobljava nas, da mislimo Ništa nihilizma u nje- 
govoj vlastitoj biti. To nije niti ono posve ništavno totalne ap- 
sencije sveg bića — jer se biće najavljuje kao biće pomoću na- 
stavljeno rastuće djelotvornosti —, niti je to nebitak u smislu 
još-ne-bića, istoja, nedostatka, onoga privatio. Ali to nije niti 
ono Negativno Hegela, što opstoji samo u svojoj negiranosti. Svi 
ti pojmovi nebitka ne pogađaju Nišla, što nas gleda iz današ- 
njeg svijetla. 


7 PRAXIS 729 


U tom položaju pustit ćemo da nas podući Heidegger, koji je 
u našem stoljeću najdalje mislio. Ako ništa, koje je ovdje u pi- 
tanju, nije negacija bića, što je onda ona njemu svojstvena od- 
ređenost? Što je njegov kvalitet? U raspravi »Što je metalizi- 
ka« iz godine 1929, koja radi o Ničemu, kaže Heidegger, da je to 
nebivstvujuće Ništa. Simplex »ništenje« u razlici spram kompo- 
situma »uništavanje« gramatički je korektno upotrebljena, a 
ipak posve neupotrebljiva riječ. Ali on predstavlja stvari prim- 
jereno imenovanje jednog dosada ne mišljenog, neobičnog sta- 
nja stvari. Što kazuje ovaj k Ničemu pridodani par ticip »niš- 
teće«? Ukoliko ništenje obilježava ono Ništa u njegovoj vlastitoj 
biti? Nema Ništa, koje osim toga provodi još i djelatnost niš- 
tenja, nego ništenje jest način, na koji Ničega ima. Ništa ništi, 
to kazuje: Bit Ničega sastoji se u tome, da se odvraća od bića, 
da stupa na odstojanje od bića. U takvom sebcodvraćajućem za- 
uzimanju odstojanja od bića ovo se kao biće tek očituje, naime 
kao ono, što nije ništa. Uslijed svoje očitovanosti biće kao tako- 
vo prisustvuje. Ovo Ništa dakle nije jednostavno neg acija bića 
u smislu ontologijsko-metafizičkog pojma. Naprotiv, Ništeće Ni- 
šta pušta nas istom da dospijemo pred biće kao biće u njego- 
voj otvorenosti. Ono nam istom šalje ususret biće kao iakvo. 
Istom iz ništenja Ničega nastaje očitovanost bića, to naime: da 
biće jest. Zbog toga Ništa i ne pruža istom protupojam spram 
bića, nego ono pripada biti samog bitka. U ništenju Ničega i 
kao takvo zbiva se bitak bića. To je osnovna misao ove isto ta- 
ko često citirane kao i krivo tumačene rasprave Heideggera. 


Ovo ništa vlada nemišljeno čitavom metafizikom. Ono je 
skriveni temelj, iz kojega dolaze sva razlikovania, što ih je me- 
tafizika obrazovala, prije svega temeljno razlikovanje bitka i 
bivanja, nadosjetilnog i i osjetilnog, ideje i realnosti. Ovo ništa je 
putokaz za put unatrag u mogućnost što već u početku mišlje- 
nja skrivena leži, da, ono nije samo putokaz, nego već, još za- 
krivena sama stvar današnjeg mišljenja. 


Zadržavamo Ništa u vidu, kad sad pitamo: Daje li tradirano 
mišljenje već u svom prvom početku vidjeti neku nemišljenu 
mogućnost, na koju Ništa ukazuje? Kao oslonac za provedbu 
ovog pitanja uzimamo Heraklitovu riječ: HE FYSIS KRYPTE.- 
STHAI FILEI (Bit je privržena jednom samoprikrivan ju). FY- 
SIS kao osnovna riječ za stvar prvog mišljenja znači: Izlazak i 
proizlazak u otvoreno prisutnosti, ne ovog ili onog pojedinač- 
nog, nego prisutnog uopće i u cjelini. Biće jest, što ije i kako ic, 
iz vječnog izlaska. Ovaj izlazak što svim bićem vlada valjalo je, 
misleći zahvatiti. O njemu Hcraklit pak kaže neobični stavak, 
da je on privržen samo skrivanju. To ne znači, Izlazak zapada u 
prikrivanje, kako bi u njemu ugasnuo. Jcr on je ono stalno 
izlazeće i tako u izlasku uvijek prisutno. Ali ovo stalno izlaze- 
će jest utoliko privrženo samoprikrivanju, ukoliko ono ne bi 
moglo biti, što ono jest, kada ne bi polazilo od nekog prikriva- 
nja. Izlaženje jest uvijek izlaženje iz prikrivanja. I obrnuio: 
Prikrivenosti kao takve ne bi bilo, kada ne bi bilo nekog ot- 

krivanja, izlaženja, pojavljivanja. Stav Heraklitov izriče da- 
kle punu bit od FYSIS koja je prožeta pojavljivanjem i sa- 
moprikrivanjem. Koliko možemo spoznati, to se desilo samo 
taj jedini puta, naime kod Heraklita. Jer pojavljivanje je od 
početka bilo ono prevladavajuće i postalo je onda kao prisut- 
nost i sadašnjost isključivo određujućim i vladajućim, tako da 
je samoprikrivanje iščezlo iz područja vida mišljenja. Uzmimo 
dakle Heraklitov stav kao oslonac i pitajmo sada: Skriva li ovaj 
stav u sebi nešto nemišljeno? Da; jer ostaje da se pita: Koje je 
to mjesto, na kojem se odigrava navedeno, pojavljivanje i samo- 
prikrivanje u njihovom uzajamnom odnosu? Što i gdje je otvore- 
no, slobodno naselje, koje pušta da pojavljivanje i samoprikri- 
vanje istom dospiju u igru? Pitanje se čini kao da gleda u naj- 
dalju daljinu, u zbiljnosti baca Ono nas, pitaoce, k nama sami- 
ma. Da bi to iskusili, moramo se zacijelo prisjetiti onoga, što je 
predaja već mislila o biti čovjeka. Prema tome je čovjek biće što 
pripada cjelini bitka, koje je time odlikovano, da je on kao mi- 
sleće biće otvoren bitku, dakle stalno otvoreno biće. Uslijed ove 
stalne otvorenosti provodi on otvorenost otvorenog, u kojem 
do igre dospijeva uzajamni odnos pojavljivanja i prikrivanja, 
i to neovisno o tome, da li on to zna ili ne. O Biiku i vremenu 
nazvao je Heidegger ovo otvoreno onim Tu i odredio bit čovje- 
ka kao tu-bitak. To hoće reći: Bit čovjeka sastoji se u tome, da 
je on uvučen u otvoreno, time što u njemu istoji i provodi ga. 
Utoliko je čovjek iz svoje biti doznačen otvorenom. Heidegger 
naziva ovo otvoreno i čisiinom, i to u onom smislu, kako mi 
govorimo o proplanku, dakle mjestu što je učinjeno slobodnim 
i otvorenim. Istom ova čistina otpušta pojavljivanje i prikriva- 
nje, svijetlo i tamu, prisustvo i odsustvo u njihovo vlastito. Čisti- 
na je mjesto biti čovjeka kao stalno otvorenog bića. Ona je ono 
otpočetka sačuvano nemišljeno u svem tradiranom mišljenju, 
što danas valja misliti, misliti iz iskustva nihilizma i onoga Ni- 
šta koje u njemu vlada. Jer sad se upravo nameće misao, da li 
Ništa koje valja misliti iz iskustva nihilizma i čistina ne bi mo- 
gli biti jedne te iste biti. Sve govori zato. Bit Ničega jest niš- 
lenje; ono pušta, odvraćajući se od bića, da biće istom bude 
kao takvo. Ako se Ništa ne misli uvijek samo iz odnosa spram 
bića, uvijek samo kao Drugo spram sveg bića, nego iz sebe sa- 
moga, tada se ono otkriva kao čistina (-sjajenje), što istom otpu- 
šta i podaje prisustvo i odsustvo kao takvo. 


Naoči bespuća, što je nadošlo s krajem metafizike, s izjedna- 
čenjem bitka i bivanja, pitamo mi o putu mišljenja u moder- 
nom svijetu. Pri tome smo se spomenuli Heraklitove misli, da 
jedinstvo puta onamo i natrag daje istom jedan put. Dopustimo 
li ono Ništa iz iskustva nihilizma kao stvar mišljenja, tada se 
otvara put unazad u ono otpočetka nemišljeno, a što sada va- 
lja misliti, onu čistini (-sjajenje), koja prije svega daje prisus- 
tvo i odsustvo. Ovaj put unazad daje ujedno da nadođe put pre- 
ma naprijed, put, na kojem čovjek dospijeva na svoje bitno mje- 
sto. To je ono otvoreno, slobodna širina, iz koje i u kojoj svako 

biće dospijeva istom na igralište vlastitih bitnih mogućnosti i u 
kojoj počiva ljudska sloboda. Spram sumnje što uvijek iznova u 
nama raste, da su to sve puke misli bez realnosti, podsjećamo 
na to, da je demokratska i socijalistička revolucija što određuje 
modernu povijest poduzeta i da se poduzima za volju oslobađa- 
nja čovjeka kao čovjeka. Nekoga osloboditi znači: obdariti ga 
slobodom ,doznačiti mu slobodu. No kako bi se to moglo desiti, 
ako ne tako, da smo ponajprije sagledali bit slobode i temelj, u 
kojem njena bit ostaje sačuvana? A to je ono otvoreno čistine, 
koja svako biće otpušta u njemu svojstveno i koju čovjek kao 
naselje svog opstanka mora preuzeti i nastavati. 


Preveo Branko Despot 

BRECHTOV »KAVKASKI KRUG KREDOM« KAO 
MARKSISTIČKI FIGURALIZAM 


Darko Suvin 


Zagreb 

Kavkaski krug kređom (dalje Kkk) zauzima privilegirano mje- 
sto među Brechtovim najznačajnijim dramama. Sve one izra- 
žavaju napetost između stanovišta anticipirane prijateljske čov- 
ječnosti i krvave povijesti našeg doba (vidi diskusiju te napeto- 
sti u mom eseju »The Mirror and the Dynamo: On Brecht's Aes- 
thetic Point of View«, The Drama Review (New York) 37/1968,ili 
Hrvatskosrpski: »O Brechtovom estetskom stanovištu«, Scena 
(Novi Sad 2/1968). Sve se one osvrću na neljudske suprotnosti 
našeg razdoblja utopijskim »pogledom unazad« iz budućeg bes- 
klasnog društva, koje im služi kao mjerilo. No samo u Kkk (na- 
pisanom g. 1944, u času koji je označio najsvjetlije otvaranje 
moderne povijesti, času pobjede nad nacizmom) prvo je pribli- 
ženje takvom utopijskom stavu konkretizirano na pozornici i do- 
vedeno u jasni i pobjedonosni sukob sa poviješću. Time se Kkk 
oštro odvaja od ostalih Brechtovih drama poipunog poraza. 


Međutim, Kkk uspostavlja i kompleksne egregetičke probile- 
me koje, čini se, brehtološka kritika nije potpuno obradila. Na 
prvi pogled, ova drama ima neobično zamršenu fabulu koja se 
sastoji od tri priče što se odigravaju u dvije glavne razine, zalim 
od većeg broja epsko-lirskih intervencija Pjevača i muzičara, kao 
i od nekoliko songova nekih drugih likova. Razlikujemo poćet- 
nu »priču o kolhozu«, te »priču o Gruši« i »priču o Azdaku«; pos- 
ljednje dvije susreću se u »presudi kruga kredom«. Kolhoška pri- 
ča koja bi se trebala događati krajem 2. svjetskog rata, kronološ: 
ki je bliža gledaocima i čini okvir jezgri »kruga kredom«, koja 
se dešava u dubokom Srednjem vijeku. 

Središte radnje, prema kome je cijelo djelo usmjereno, ozna- 
čeno je samim naslovom — to je legendarna odluka o sudbini dje- 

ieta postavljenog između neprave i istinite majke. Međutim, sub- 
vertirajući vladajuće društvene ideologije (kao što je ona koju 
prikazuje biblijska priča o mudroj Solomunovoj presudi) tema 
materinstva u »priči o Gruši« upotrijebljena je za demistifikaci- 
ju navodnog prvenstva koje »zov krvi« odnosno biološko ma- 
terinstvo — predstavljeno pohlepnom egoistkinjom iz više klase 
Natellom — ima nad »društvenim materinstvom« njene služav: 
ke Gruše, koja u vrijeme političkih previranja spašava Uzvišeno 
Dijete ostavljeno na milost i nemilost ubojicama. Ipak, kad bi to 
bio sav značaj djela, teško bi bilo objasniti zašto se ta pučka baj- 
ka morala nadopuniti čitavom pričom suca koji donosi mudru 
presudu pomoću kruga kredom. A još bi manje bilo jasno zašto 
cijelo to jezgro kao dramu unutar jedne druge drame moraju 
odigrati kolhoznici koji se parniče oko upotrebe doline. U stvari, 
buržoaski teatar je često »priču o Gruši« smatrao sentimental- 
nom fabulom koja je u pseudo-šekspirskom stilu dopunjena Az- 
dakovom komikom. Priča o kolhozu onda je, logično, shvaćena 
kao socijalističko-realistička propaganda o vrlinama sovjetskog 
društva, i prikazivana s nelagodom ili pak potpuno odbačena 
Želim ovdje upozoriti na neadekvatnost takvog pristupa, jer on 
krši glavnu pretpostavku jedinstva i ekonomičnosti u svakom 
značajnom umjetničkom djelu koja je »Occamova britva« esle- 
tike (a ako ovo djelo nije značajno, izvođači bi ga ionako trebali 
zanemariti). 


2. 


Da bi se to učinilo potrebno je pobliže analizirati teme poje- 
dinih »priča Kkk« i vidjeti da li one posjeduju zajednički na- 
zivnik. Vratimo li se na priču o Gruši, opažamo da već prvi po- 
kušaj formuliranja njene teme nije bio moguć bez ulaženja u svi- 
jet društvenih odnosa u toj priči. Taj je svijet od samog početka 
prikazan kao skup izopačenih, izokrenutih ljudskih odnosa koji 
se izdaju za normalne i čak posvećene, »mundus inversus« u ko- 
me su osnovne ljudske vrijednosti potpuno oprečne službenima. 

UV davna vremena, u krvava vremena 
Vladaše u jednom kavkaskom gradu — 
Ljudi su ga zvali Gradom Prokletih — 
Jedan guverner. 

Ime mu bješe Georgi Abašvili. 

Bio je bogat ko Krez 

Imao je ljepoticu ženu 

Imao je zdravo čedo. 

Ni jedan drugi guverner u Gruziji 

Ne imaše toliko konja u svojoj staji 
Toliko prosjaka pred svojim vratima 
Toliko vojnika u svojoj službi 

Toliko molilaca u svom dvorištu. 

To je svijet rata, klasnog ugnjetavanja bespravnih i siromaš- 
nih, i istrebljivačkog hobbesovskog rata svakog protiv sviju me- 

đu pripadnicima povlaštene klase, što stvara sustav u kome niža 
klasa također mora birati između dobrote i opstanka. Gruša spa- 
šava dijete jer je ona izuzetna »budala« (Wurzen) — naime jer 
se pridržava norme ljudske dobrote premda joj zbog toga u ne- 
normalnom društvenom poretku prijeti smrt. Iza stare legende 
proviruje temeljno Brechtovo pitanje o tome što je »normalno«, 
o otuđivanju ljudskih potencijala do kojeg dovode društveni od- 
nosi između vlasti i podanika (usp. opširnije u mojoj knjizi Uvod 
u Brechta, Školska knjiga, Zagreb 1970.). Priviđenja varaju, stvar- 
nost je puna ubitačnih suprotnosti, i svaki mirni moment je samo 
međuigra: 

Grad leži miran 

Ali čemu naoružani ljudi? 

Guvernerova palača miruje 

Ali čemu je tvrđava? 

I guverner se vrati u palaču 

I tvrđava bijaše zamka. .. 

I podne ne bijaše više sat blagovanja 

Podne bijaše sat umiranja. 


Kad Gruša podlegne »strašnoj napasti dobrote« da, iako i sa 
ma bespomoćna, spasi bespomoćno dijete -—— ona mora bježati 
kroz Sjeverne planine, susrećući kroz tu epsku anabazu mnoga 
iskušenja koja savladava postepenim razvojem majčinskog osje- 
ćaja. Ubojstvima prinčeva i egoističnoj bezosjećajnosti Natelle 
ona suprotstavlja princip koji nije manje važan od sveprožima- 
juće razornosti vladajuće klase, naime princip produktivnosti ili 
stvaralaštva. Prema tome — ako to ne bi bilo dovoljno jasno iz 
jezika i stila drame, upotrebe stilizirane scenografije, maski za 
likove iz vladajuće klase itd. — već prvi pristup fabuli pokazuje 
da Grušini čini, stavljaju u pitanje norme izokrenutog svijeta 
(npr. normu »stvarnog« materinstva), da su oni nadindividualni. 
Kao i ostali važni Brechtovi likovi, i ona je u isto vrijeme perso- 
nalizirana i alegorična pri tome smisao te alegoričnosti tek treba 
istražiti, ali je on svakako bliži šekspirskoj sintezi alegorije i re- 
alizma nego li individualističkoj drami 18 — 20. stoljeća. Ta- 
ko npr. dijete kod Brechta obično nosi motiv potomstva, bu- 
duće generacije čiji smo mi prethodnici. Borba između biološke 
majke, pripadnice više klase, i plejbojske »društvene majke« oko 
uzvišenog djeteta jest egzemplum koji prikazuje kakva će dru: 
štvena orijentacija prevladati kao roditelj potomstva, budućnosti 
(usp. pjesmu »da ima zlatne cipelice«). Karakterološki, Gruša stje- 
če svoje društveno materinstvo kroz trud i opasnosti; ali ono je 
ujedno i znak potencijalnog stvaranja novih vidova ljudskih od- 
nosa nove normale do koje se dolazi postavljanjem na noge izo- 
krenutog svijeta iz jezgre »kruga kredom« -— dakle, doslovno, 
subverzijom tog svijeta. 

Prema tome, motiv materinsiva je ovdje (za razliku npr. od 
komada Dobra duša iz Sečuana) eksplicitno unutar tematike ci- 
lja (telosa) povijesti. Razvoj »priče o Azdaku« nije naproslo sam 

po sebi zabavan već je i neophodan za prikaz privremenog obra: 
ia »normalne« (naime otuđene) vlasti i pravosuđa. Samo status 
umetnute iznimke u vrijeme dvovlašća može spriječiti da presu- 
da pomoću kruga kredom ne zadobije ne-spoznajno fantastični 
ili bajkoviti karakter. Nadovezujući se na orijentalnu i evropsku 
tradiciju Saturnalija i njihovog »lažnog vladara«, čije međuvla- 
šće časovito nadomješta i ukida klasno društvo i nečovječne za- 
kone tog društva — priča o Azdaku pridaje rezultatu »priče o 
Gruši« dignitet nemoguć pukom bajkovitom bijegu. Cijeli se ko- 
mad ukazuje kao slučaj koji se baš svojom posebnošću reinte- 
grira u icoriju povijesti kao razvoj humaniteta kroz klasne suko- 
be. Kombinacija Gruše i Azdaka, pučke emotivnosti i pučke in- 
teligencije, revolta protiv starih zakona i moći nad donošenjem 
novih zakona, potrebna je za spoznajnu vjerodostojnost rezulta- 
ta Kkk — dosuđenja djeteta majčinskoj osobi pomoću kruga 
kredom. 


Usporedba priča o Gruši i o Azdaku, koje su istovremene ali 
se na pozornici odvijaju uzastopno, ukazuje na njihove sličnosti 
i razlike. Obje ishode iz početnog i impulzivnog »abnormalnog« 
čovječnog postupka (spasenje Djeteta odnosno Velikog vojvode) 
koji ih najprije baca u neprilike te se oni pokušavaju spasiti po- 
vratkom na staro, ali koji ih na kraju nauči pravom materin- 
stvu odnosno pravom pravosuđu. Suprotno višoj klasi, oni svo- 
jim činima dokazuju da su u skladu s unutarnjom i vanjskom 
prirodom. Gruša prenosi probuđeni osjećaj materinstva na vje- 
tar: 


Gruša (okrećući se djetetu) »Ne smiješ se bojali vjetra. On 
je također jedan. Mora tjerati oblake a biva mu vrlo hladno dok 
io radi. (Počinje sniježili). Ni snijeg nije loš, Mihacl. On pokriva 
male jele da se ne smrznu zimi.« Azdak je epikurejac, više za- 
interesiran za svoju vlastitu senzualnu prirodu, koja je za njega 
jedino preostalo mjerilo ljudskosti u bešćutnom brutalnom svi- 
ietu oko njega. Oboje — Gruša kao glasonoša nove prirode 
(physis) i Azdak kao glasnik nove mudrosti (prudentia) — mo- 
gu zakazati jedino sebičnošću i kukavičlukom, i oboje se uzdižu 
preuzevši odgovornost za svoja djela nasuprot takvim iskušenji- 
ma prilagodbe. Uzela zasebno, Gruša bi bila tek nešto žešća i iz- 
razitija Kattrin iz Majke Hrabrosti i njene djece, koja tek što je 
progovorila i vraća se nijemosti u časovima vrhunske napetosti 
— dakle frustrirana i neplodna Majka Novog. Uzet zasebno, Az7- 
dak bi bio samo saturnalijski anti-sudac, Falstaff ili Švejk koji 
donosi anarhističku zabavu, — čudak izvan povijesnog procesa. 
No u Kkk, Azdaka se ljudi sjećaju kao suca čije je razdoblje bilo 
»kratko Zlatno doba — Gotovo doba pravde«. Svojom anaba- 
zom, bijegom prema moći (ususret vojnicima), koji na nov na- 
čin dopunjuje Grušin bijeg od moći — Azdak iz nezadovoljno;: 
boema izrasta prvo u lik koji anarhističkom parodijom svodi sta- 
ru pravdu na njene apsurdne zaključke, a konačno u alegorič- 
nog glasonošu nove pravde, novog i nastupajućeg Zlatnog doba 

koje će »pravdu pretvoriti u strast« (Brecht, Riječ danskim rađ- 
nicima-glumcima). 

Hipoteza da je ovo djelo tematski usredotočeno na teoriji po- 
vijesti kao sukobu društvenih otuđenja i borbe za razotuđenje 
može razjasniti i neuobičajenu »priču o Kolhozu«. Njena »nova 
mudrost« miroljubivog rješenja rasprave oko doline nalazi za- 
jednički nazivnik sa rušilačkom »starom mudrošću« Azdakove 
odluke pomoću kruga kredom u završnim stihovima komada: 

Ono što postoji neka pripadne onima koji su za nj 
korisni: 

Djeca majčinskim osobama, da napreduju, 

Kola dobrim vozačima, da budu dobro vožene, 

A dolina navodnjivačima, da urodi plodom. 

To također čini od središnje radnje Kkk predstavu za egzem- 
plarnu (kolhoznu) publiku, koja potvrđuje svoj način razrješ»e- 
vanja interesnih sukoba bez upotrebe sile osmišljavajući ga po- 
moću umjetnosti kao etapu u smislenom povijesnom i filolzot- 
skom slijedu. Kao što je već Aristotel ustvrdio, poezija je filozo- 
fskija od historiografije. 


3. 


Brechtova filozofija povijesti u ovoj drami jest marksistički 
figuralizam. 

U svom eseju »Figura«, Erich Auerbach (Auerbah) prikazao 
je u glavnim crtama srednjovjekovnu figuralnu interpretaciju 
historije. Figura je stvarna historijska osoba ili događaj Starog 
zavjeta koji doživljava ispunjenje u nekoj drugoj historijski 
stvarnoj osobi ili događaju Novog zavjeta — kao npr. Mojsije i 
Isus. Ni figure ni njihova ispunjenja nisu duševne moralne ale- 
gorije: alegorijski aspekt u tom procesu bio je intelectus spiritu- 
alis koji prepoznaje figuru u njenom ispunjenju. Augustin je to 
precizirao do točke na kojoj stvari i ljudi mogu »pretigurirati« i 
apstraktno ispunjenje kao npr. Noeva arka — kršćansku crkvu, 
dok par Hagar—Sarah prefigurira Stari zavjet prema Novom za- 
vjetu ili civitasterrena (zemaljski Jeruzalem) prema ci- 
vitas Dei (nebeskom Jeruzalemu). Brecht čini isto kad dječak 
Mihael prefigurira budućnost, tako da je, njegovo iskupljenje od 
klasnih uza njegove »zemaljske«, biološke majke figurativno po- 
vezano sa sudbinom kolhozne doline oslobođene privatnog vlas- 
ništva i tome shodnog ratnog načina rješavanja razmirica. 

Prema Auerbachovoj definiciji »figuralna interpretacija otkri- 
va vezu između dva događaja ili osobe, od kojih prvi ne označava 
tek samog sebe već i drugi, dok drugi uključuje i ispunjava prvi. 
Dva pola figure odvojeni su u vremenu ali se oba, budući da su 
stvarni događaji ili osobe, nalaze unutar vremena, unuiar struje 
povijesnog života«. Taj alegorični pristup zadržava i podupire 
povijesnost događaja, ali ih uvrštava u određeni formalni proces 
u kome nalaze mjesta i historiografska činjeničnost i utopijsko 
iščekivanje. Auerbach opaža da je »figuralna interpretacija pro- 

dukt kasnije kulture, mnogo indirektnije, kompleksnije i breme- 
nitije poviješću nego li simbol ili mit«. S druge strane, mada in- 
terpretira starodrevni čak legendarni materijal, ona je »mlade- 
načka i novorođena kao svrhovita, kreativna, konkretna inter- 
pretacija svjetske povijesti«. Takva se razmatranja mogu s pu- 
nim opravdanjem primijeniti na Brechtovu teoriju povijesti u 
Kkk. Kao što je kršćanska figurativna interpretacija obuhvatila 
likove Starog zavjeta uz one svjetovnih autora (teste David 
cum Sybilla) sve do grailskih legenda, tako je Brechtov 
marksistički figuralizam apsorbirao konfiguracije iz Novog za- 
vjeta i starih narodnih priča — koji su općenito priznati kao 
dva glavna izvora Brechtove tradicije. U priči o Gruši nije teško 
pronaći prototip Svete porodice bogohulno snabdjevene djevi- 
čanskom majkom (figlia del tuo figlio, Dante, Raj 33), 
uzvišenim djetetom, službenim ocem (ili dvojicom otaca) koji ne 
zna kako je to postao, vojnicima poslanima da unište dijete itd. 
Isto tako, Azdakova odluka je prethodnica subverzivnog Pos- 
ljednjeg suda, a on sam konačno poprima obrise mesijanskog 
spisatelja koji izvodi narod iz ropstva putujući zemljom sa sa- 
kramentom Novog Zakona. Što se narodnih priča tiče, dovoljna 
su svjedočanstva upotrebe kineske priče o krugu kredom, egi- 
patske Pjesme o kaosu, Solomunove presude, i lociranje radnje 
na legendarni Kavkaz. 


Dakako, razlike između kršćanskog i marksističkog figura- 
lizma nisu manje značajne od sličnosti. One su analogne općim 
razlikama tih dviju glavnih sistematskih filozofija naše civili- 
zacije. Kršćanski figuralizam usmjeren je prema nad-vremen- 
skom, teističkom rješenju u kome su horizontalne vremenske 
prefiguracije moguće samo zato jer se sva vremena odnose ver- 
tikalno na božansku providnost, u čijim su očima prošlost i bu- 
dućnost istovremene. Marksizam preuzima od sekularizirane his- 
toriografije (racionalističke i hegelovske) stvarnu mnogovreme- 
nost; orijentacija na ovozemaljsku povijesnost, koja počinje u 
Gotici i Renesansi, izrasta ovdje u aksiološku vladavinu zemalj- 
ske, ljudske realnosti u svoj njenoj čulnoj i historijski razluče- 
noj mnogostrukosti. Slijedeći Feuerbacha, marksizam je posta- 
vio na glavu (ili na noge) relaciju čovjek—bog (bog je slika i pri- 
lika čovjekova). Umjesto inkarnacije riječi (Logosa), marksistički 
će dramaturg poći od verbalizacije i racionalizacije puti, odnosno 
od kanonizacije etički egzemplarnih ljudskih odnosa gdje senzu- 
alno i vizionarsko neće biti odvojeno. Takav osjećaj svijeta od- 
ređuje ponašanje Gruse i Azdaka. Grušina motivacija za prisva- 
janje djeteta glupa je sa stanovišta individualističkog životnog 
iskustva, ali potvrđuje radikalno humanističku mudrost: 


Starija žena (prijateljski): Grušo, ti si dobra duša, 
ali nisi osobito pametna, kako znaš. Kažem ti, da 
ono ima kugu ne bi bilo opasnije. 


Gruša (tvrdoglavo): Ono nema kugu. Ono me gleda. 
Ono je ljudsko biće! 

Azdak pak ujedinjuje dramaturšku funkciju lika Nove Prav- 
de sa komično-senzualnim anarhističkim parodistom stare prav- 
de. Ukratko, radikalno religijska prefiguracija kod Brechla je 
zamijenjena radikalno humanističkom preliguracijom, čija je 
teorija povijesti preuzeta iz Komunističkog manifesta s njego- 
vim razvojnim stupnjevima ljudske »prethistorije« u klasnom 
društvu koje treba da dovede do besklasnog i miroljubivog brat- 
stva ljudi. Specifično idejno obilježje Kkk jest susret te teorije 
povijesti s radikalnom marksističkom i anarhističkom antropo- 
logijom u tradiciji mladog Marxa i Rimbauda (koju je većina 
službenih marksista zaboravila). 

U marksističkoj (kao i u srednjovjekovnoj) teoriji povijesti 
postoji privilegirana točka stjecanja u budućnosti koja je spa- 
silački telos ljudske povijesti (teza). No kao i u racionalističko- 
“liberalnoj teoriji povijesti (antiteza), do te se točke stiže lanča- 
nim razvojem baziranim isključivo na ljudskoj interakciji (sin- 
teza). Predviđeno Zlatno doba ili Zemaljski raj prefiguriran je u 
povijesti serijom kraćih ili duljih revolucionarnih i utopijskih 
nastojanja i vizija — od doba plemenske jednakosti (tzv. »pra- 
komunizma«) kroz revolte potlačenih klasa (npr. Spartaka Wat 
Tylera ili njemačkih anabaptista) kao i kroz umjetničke, naučne, 
religiozne ili filozofske prefiguracije, pa do npr. boljševičke revo- 
lucije. Slijed: revolt perzijskih tkalaca — Azdakova presuda — 
kooperativni socijalizam sovjetskih kolhoza, očit je primjer takve 
prefigurativne humanističke i povijesne soteriologije. 


Sve to ne mora da znači da je »kolhoški okvir« konačna po- 
godna tačka stjecanja, statička utopija savršenstva. Osim Brech- 
lovih rezerva u pogledu razvoja Sovjetskog Saveza (očitih iz nje- 
govih pjesama, proze i pisama), uobičajena statička konfrontacija 
dva (rjeđe tri) pola —naime ligure i jednog ili dva ispunjenja 
— iz kršćanske teorije povijesti ovdje je zamijenjena dinamič- 
kim razvojem beskonačnog niza prefiguracija prema ispunjenju. 
Na toj asimptolskoj krivulji točka »kruga kredom« i točka »kol- 
hoza« služe naprosto kao dramatski snažni primjeri i determi- 
nante. Unutarnji dio drame, označen kao »krug kredom«, mora 
biti znatno dulji od »kolhoškog« okvirnog dijela, jer mu je ža- 
rište na ljudskim potencijalima Gruše i Azdaka, suprotstavlje- 
nima snažnom društvenom otuđenju barbarskog klasnog siste- 
ma. Ostvarenje tih potencijala može se a fortiori prenijeti u ra- 
cionalniju kolhošku situaciju. No citat iz Majakovskoga u Kkk, 
koji treba da okarakterizira tu situaciju, glasi: »Domovina sov- 
jetskih ljudi bit će i domovina Razuma«, prefigurirajući daljnji 
razvoj u budućnosti. Kao i u jezgri drame, u okvirnom dijelu 
još postoji rat (doduše pravedni, antifašistički, nasuprot nepra- 
vednom ratu u jezgri o kome Azdak pjeva »Pjesmu nepravde u 
Perziji«). Još uvijek postoji i spor oko upravljanja vlasništvom 
koji podsjeća na oštru borbu posjednika oko uzvišenog djeteta, 
nasljednika Abašvilijevih dobara — premda se spor u okvirnom 
dijelu vodi »perom a ne puškom«. Društvena razlika između di- 
rektnog proizvođača (seljaci) na jednoj strani i birokratskog dr- 

žavnog aparata predstavljenog u liku Delegata iz obližnjeg grada 
još uvijek postoji (a Brecht je bio vrlo svjestan njenih degene- 
rativnih mogućnosti); u stvari, način na koji kolhoški seljaci do- 
laze do rješenja — međusobnim sporazumom bez učešća suda, 
koji djeluje kao figuralno ispunjenje neortodoksne Azdakove 
presude — bio bi ilegalan u Sovjetskom Savezu 1944. kao i danas 
(iako ne 1920), kao što je to sovjetska kritika Brechta jasno na- 
značila. U kolhoškom okviru također se susreće namjerno topo- 
nomastičko miješanje gruzijskih sa ruskim i azerbejdžanskim 
imenima, što doprinosi stiliziranju realnosti bližoj ispunjenju 
legendarnog azdakovskog Zlatnog doba nego »socijalističkom 
realizmu« tj. naturalističkom odrazu Transkavkazije iz g. 1944. 
Figuralna usporedba doline koja je predmet kolhoške rasprave i 
djeteta Mihaela iz »kruga kredom« jasna je: voćari imaju više 
prava na dolinu dijelom zato jer su sudjelovali u njenoj obrani 
od nacista — kao što se i Gruša borila protiv vojnika i ostalih 
opasnosti — ali uglavnom zato jer je namjeravaju navodniti, 
dakle korisnije upotrijebiti. Pitanje na koje Azdak odgovara pre- 
sudom pomoću kruga kredom nije kome bi Mihael, a s njim i 
cijela budućnost, morali pripasti, već tko bi bio bolji za dijete. 
Dijete treba pripasti ne majci nego »majčinskoj osobi« (den Miit- 
terlichen) — kaže Pjevač u zaključku. To je stilistički zahvat 
koji je Brecht preuzeo iz stila Luterove biblije, a koji nadomje- 
šta nominaliziranom pridjevskom kvalitetom (majčinska) statič- 
ku nominalnu formu (majka). Dijete i dolina nisu stvari, objekti 
koji bi mogli biti dodijeljeni vlasnicima, već su to bića, subjekti 
s vlastitim pravima nad kojima korisnici imaju samo pravo up- 
ravljanja u ime ljudske produktivnosti. Formalne analogije sa 
srednjovjekovnom teorijom vlasništva i raspolaganja u ime bo- 
žanske pravde očite su. Gruša mora, poput voćara, zaslužiti svoje 
pravo majčinstva, i doista se u II i III dijelu njene priče rađa 
»majčinska Gruša«. Osjećaji koji se rađaju kod nje, zločinački u 
kaotičnom svijetu koji je okružuje, prerastaju u opravdanje nje- 
nog prava da bude majka Plemenitog djeteta. Istina je plemeni- 
tost na strani Gruše, te simboličko krštenje i presvlačenje dje- 
teta postaju obredi inicijacije Majke Gruše: 


Kaplar: Bogato platno! 
Gruša se baci na njega da ga odgurne. On ju 
otjera i ponovno se nagne nad koljevku. 
Ogledajući se očajnički, ona spazi drvenu 
cjepanicu, dohvati je i udari odostraga Kaplara 
u glavu. Kaplar se sruši. Ona brzo podigne 
Dijete i pobjegne. 
Pjevač: I bježeći pred vojnicima 
Nakon dvadesetidva dana putovanja 
U podnožju Janga-Tau ledenjaka 
Gruša Vahnadze odluči posvojiti dijete. 
Zbor: Bespomoćna posvoji 

bespomoćno dijete. 

Gruša čučne nad napola smrznutim potokom 
da u dlanu dohvati vodu za Dijete. 

Gruša: Jer te nitko drugi neće uzeli, sine, 
Ja te moram uzeti. 

Jer te nitko drugi neće uzeti, sine, 

Ti moraš mene uzeti. 

O crni dane, o doba mučno, 

Put bješe dug, i oskudan ručak, 

Moje noge su bolne, moja stopala zebu: 

Ali više ne želim biti bez tebe. 

Svilenu ću ti košulju skinuti 

Dronjcima te poviti i zbrinuti. 

Oprat ću te, sine, i krstiti u vodi ledenjaka. 
Od sad ćemo zajedno kroz teškoću svaku. 
Skida djetetovo skupocjeno ruho 

i omata ga krpama. 


Telos marksističkog figuralizma se u stvari uprkos dogmat- 
skim vulgarizacijama, ne može naći ni na kojem posebnom mje- 
stu: u njegovoj dinamičkoj teoriji povijesne ravnoteže, svaka 
dosegnuta točka treba da bude početak novih suprotnosti i rje- 
šenja. Povijest nema kraja, i »priča o kolhozu« predstavlja na- 
prosto danas (tj. g. 1944) moguće društvo, u kome je Azdakov 
izuzetni krug kredom izrastao u upotrebu pera umjesto puške. 

Krivulja prefiguracije ne vodi dakle samo iz jezgre »kruga 
kredom« prema okvirnoj kolhoškoj priči već i od posljednjih 
stihova Pjevačevih prema vremenskoj točki publike — prema 
godini 1971. ili bilo kom drugom vremenu u kome se prefigura- 
cija Zlatnog doba nije ispunila iako se za njim osjeća duboka 
potreba. Drama je značajna samo za takvu publiku, i postaje 
jasno zašto na ljude sa drugačijim osnovnim sklonostima ona 
nužno mora ostaviti utisak kaotične mješavine bajke, farse i 
propagande. Nije slučajno ni da je ovu prefiguraciju Zlatnog do- 
ba Brecht napisao 1944. godine, u času moderne povijesti koji je 
pobjedom antifašističke koalicije najviše obećavao, te da je ok- 
virnu priču smjestio u vrijeme pisanja (što u značajnoj modcr- 
noj drami predstavlja izvanrednu iznimku sličnu, koliko se sje- 
ćam, jedino onoj u Genetovim Crncima). Drama i povijest dodir- 
nuli su se u jednom privilegiranom času — obje obasjane sjajem 
istog objavljenja. Povijest je prikazana kao otvorena mada nipo- 
što bez vrijednosti: postoji fiksirani privremeni cilj, koji se 
može postići jedino ako gledaoci shvate što znači postati rodite- 
ljima Novoga odnosno Budućnosti (kao što su to shvatili Gruša i 
Simon), i ako spoznaju da pobjeda Zlatnog doba pravde zavisi o 
sposobnosti djelovanja budućih Gruša i o sudačkoj vlasti budu- 
ćih Azdaka, Lj. o daljnjoj krepkoj povezanosti subverzivne emoci- 
je i subverzivnog razuma. »O mijeno vremena, ti narodna nado«, 
uzvikuje Pjevač u K&k. Prikazujući takvu mijenu, ova drama 

predstavlja dinamički egzemplum čija je otvorena struktura 
primjerna i primjerena poruci otvorene povijesti. Kao što je 
talijanski teoretičar umjetnosti Eco (Eko) pisao: »Brecht je do 
sada jedini jasni primjer (...) djela sposobnog da prenosi novi 
pogled na svijet ne samo na razini sadržaja već i na razini komu- 
uikativnih struktura«. 

Otvorena struktura drame postignuta je nizom zahvata. Već 
sam spomenuo neke efekte oblika »drame u drami«, koji dovodi 
do dvije publike. Gledajući kolhoznu publiku priče kruga kre- 
dom koja ovu priču istovremeno sama glumi (prefiguracija par- 
ticipatornog kazališta bliža realnosti od Pirandellovog uvođenja 
realnosti u teatar), vidjevši članove kolhoza kako stiču uvide 
koji opravdavaju njihovu odluku o dodjeli doline kao korak u 
neminovnoj humanizaciji čovječanstva — mi kao »vanjska pu- 
blika« shvaćamo ne samo »moral priče« već i razloge zašto i na 
koji način je ona moralna. Vidimo, kao što je Brecht napisao 
u Riječi danskim radnicima-glumcima da »samo onaj tko zna 
da je sudbina čovjeka čovjek — Može sagledati svog bližnjeg 
jasno i oštro« i vidimo tu spoznaju prikazanu kao uživanje. 

Od svih daljnjih diskusija želio bih ovdje spomenuti samo 
Pjevača-pripovjedača. Čini mi se da je on mnogo više od for- 
malnog trika, da je to u stvari semiotički model koji ne samo 
da označava već ima i vlastito značenje prikazujući estetiku 
Brechtovog teatra u akciji. Kao što je to slučaj s većinom mo- 
dernih dramaturga, teatarsko razmatranje života u isto je vri- 
ieme i razmatranje samog teatra. Drama i njena izvedba zavode 
na dobroti egzemplumom o Gruši, i na pravdu onim o Azdaku, 
pomoću pristupa koji u svojoj alegorizaciji ujedinjuje tjelesni 
i duhovni uvid, eros i agape. Drama je upozorenje na teš- 
koće u pričama o Grušinom arhetipičnom bijegu i o Azdakovim 
usponima i padovima — pričama koje se u ovom malom epu 
za pozornicu odnose jedna prema drugoj kao Odiseja i Ilijada. 

Pjevač je personifikacija pravog tipa teatra za publiku koja 
crpe zadovoljstvo iz didaktike povijesti; jezgra »kruga kredom« 
što je Pjevač uvodi na pozornicu, kao i njegov pristup i način 
njenog interpretiranja trebali bi predstavljati poruku i stil pri- 
mjerene pučkom oslobodilačkom teatru. Pjevač je jedini lik koji 
sudjeluje i u okvirnoj kolhoškoj priči (kao lik) i u jezgri »kruga 
kredom« (kao pripovjedač i tumač). On posreduje između po- 
zornice i publike (stvarne publike i one kolhoške, na pozornici) 
onemogućavajući joj da zaboravi kako gleda egzemplarnu real- 
nost izvedbe a ne iluzionističke odlomke iz života. Poput pripo- 
vjedača romana, on po svojoj volji mijenja ritam vremena i pro- 
stora, on poznaje motive i misli svih likova. Njegove primiedbe 
sugeriraju publici najekonomičniji estetski odnos prema drami. 
Slično grčkom zboru ili Hamletu iz »Mišolovke«, on ujedinjuje 
epsku hladnoću i lirsku osjećajnost kao npr. u pjesmi »O slje- 
poćo velikih«: 


O sljepoćo velikih! 
Oni se kreću kao bogovi, 

Veliki nad pognutim leđima 
Sigurni u unajmljene pesnice 
Vjerujući u moć 

Koja je trajala tako dugo. 
Ali dugo nije zauvijek. 

O mijeno vremena! 

Ti narodna nado! 


U usporedbi sa Bob Dylanovom pjesmom »The times they are 
a-changing« (»Vremena se mijenjaju«), Pjevač je, očito, bolji poz- 
navalac filozofije i sociologije, ali vrlo sličnog horizonta. Njegov 
arsenal zahvata seže od narativnih usklika do »arija« kao što je 
upravo spomenuta, prolazeći kroz stihomitijska pitanja i odgo- 
vore izmjenjivane sa slušaocima i kroz gnomske fiksacije pan- 
tomimskih događaja. Uz Grušu i Azdaka, Pjevač je treće, možda 
i najglavnije lice ove događajima i licima bogate palete u vre- 
menu i prostoru. Osim što je Arkadi čeidze, on predstavlja i 
Novi Teatar, pučku Taliju, otvoreno kazalište koje je asimiliralo 
sva sredstva literature, spektakla i filma u želji da nam prikaže 
korisnu i zabavnu pouku o našem postojanju. 


Temeljna napetost između utopije i povijesti, čovječnosti i 
klasnog otuđenja rezultira ovdje vizijom otvorene povijesti koja 
se izražava otvorenom dramaturškom strukturom. Već sam go- 
vorio o tome kako povijest može biti otvorena a ipak značajna 
u zrelom marksističkom figuralizmu. Drama i teatar pak otvoreni 
su u dvostrukom smislu. Kao prvo, oni otvoreno pokazuju svoju 
umjetnu prirodu, počevši od činjenice da su umjetnički oblici 
sastavljeni od »ikoničkih« znakova realnosti a ne od njene re- 
produkcije, pa sve do posebnih tehnika — gdje određena vrsta 
ljudi (glumci) prikazuje druge ikoničke ljude (likove). Nadalje, 
njihova struktura je otvorena prema stvarnosti gledaoca, u kojoj 
takva drama i teatar nalaze svoju kulminaciju i zaključak. Ova 
drama postiže značajnu cjelovitost jedino djelovanjem na gledao- 
čevu stvarnost, čiju promjenu želi pospješiti estetskom uzor- 
nošću. Temeljeći se na jednako sveobuhvatnim povijesnim i filo- 
zofskim premisama kao i srednjovjekovna dramatika, Brech- 
tova se drama razlikuje od ove prvenstveno po svom imaginar- 
nom idealnom promairaču. U Srednjem vijeku taj je idealni 
promatrač bio onaj koji poznaje sve neznane događaje jer kroz 
njihove površinske razlike vidi njihovu vječnu suštinu — tj. Bog. 
U Kkk idealni promatrač je onaj kome su svi »poznati« događaji 
nepoznati, jer on traži nerealizirane mogućnosti u svakoj epohi 
ljudske humanizacije — tj. Čovjek koji prefigurira etiku i este- 
tiku blagoslovljene besklasne budućnosti. Tog idealnog proma- 
trača Brechtova drama i stvara i traži. Pokazujući nam otvorenu 
dramu kao korelat otvorenoj povijesti, sama drama doprinosi 
takvom otvaranju. 

DVIJE KNJIGE 
O WITTGENSTEINU 


Ludwig Wittgenstein: 
The Man and his Philosophy 


Edited by K. T. Fann, 
New York 1967. 


Wittgenstein, The philosophi- 
cal Investigations 


Edited by George Pitcher 
London 1968 


Ove dvije knjige moguće je za- 
jedno prikazati zbog toga što su 
izdavači imali gotovo identične 
koncepcije, a skoro istovremeno su 
izišle. Svaka sadrži po dvadesetak 
eseja o Wittgensteinu. Po naslovu 
knjige izdavača Fanna _ LUDWIG 
WITTGENSTEIN: ČOVJEK I NJE- 
GOVA FILOZOFIJA! vidi se da 
ona ne ulazi dublje u proučavanje 
pojedinih filozofskih problema, već 
daje više općeniti prikaz karaktera 
Wittgensteinove filozofije. = Knjiga 
izdavača Pitchera WITTGENSTEIN, 
FILOZOFSKA ISTRAŽIVANJA? 
bavi se, međutim, i veoma detalj- 
no filozofovim izvodima i zaključ- 
cima izdvojeno ih promatrajući. Ne- 
ka oštra granica ipak se ne može 
dosljedno i do kraja povući, a do- 
kaz je i to što se dva od objavlje- 
nih eseja pojavljuju u obje knjige. 
Sakupljeni članci odnose se pre- 
težno na njegovu drugu fazu i ba- 
ve se uglavnom FILOZOFSKIM 
ISTRAŽIVANJIMA i problemima 
koji iz tog djela izrastaju. Često se 
navode i komentiraju PLAVA I 
SMEĐA KNJIGA i PRIMJEDBE O 


1) Dalje navedeno pod I. 
2) Dalje navedeno pod II. 


8 PRAXIS 


OSNOVAMA MATEMATIKE. Pe- 
riod TRACTATUSA, s izuzetkom iz- 
voda iz Quintonove SUVREMENE 
BRITANSKE FILOZOFIJE (ID) i 
usputnih usporedbi i natuknica dru- 
gih autora, nije uopće uzet u ob- 
zir. Oba izdavača u predgovoru ovu 
činjenicu objašnjavaju time što o 
ranom Wittgensteinu već postoji 
obimna literatura. Neke eseje na- 
pisali su poznatiji filozofi kao Rus- 
sell, Carnap, Moore, Malcolm, Ayer, 
Strawson itd. Ovako sabrani na je- 
dnom mjestu ovi eseji dobivaju po- 
lemičku dimenziju koja ne bi bila 
tako vidljiva kad bi se svaki gledao 
zasebno i odvojeno. Na ovaj način 
prikazane knjige pružaju priliku 
da se upoznamo sa različitim prila- 
zima Wittgensteinu što nam opet 
omogućuje da otkrijemo nove vri- 
jednosti njegovog djela. 


Početak knjige izdavača — Fanna 
upoznaje nas s Wittgensteinom, čo- 
vjekom. Poznanici, učenici i prijate- 
lji pišu o njegovim nazorima, inte- 
resima, običajima i predavanjima u 
Cambridgeu koja je držao tridese- 
tih godina. Iz tih crtica i anegdota 
iskrsava neponovljiva i hrabra lič- 
nost u kojoj će, s tim se moramo 
pomiriti, za nas ostati puno toga 
nepoznatog, a i ncrazumljivog. Jer 
na koji bismo način shvatili čovje- 
ka koji se, na primjer, služi poj- 
mom Aristotelove logike, a u raz- 
govoru smijući se kaže da nije pro- 
čitao nijednu jedinu riječ od Aris- 
totela? Najčudnije je možda ipak 
što, premda nam to ostaje nepojm- 
ljivo, mi to prihvaćamo, ništa se u 


3), Ludwig Wittgenstein — Prcliminarv 
Studies for_ the »Philosophica! Investigali- 
onS«, Generally_ Known as the Blue and 


Brown Books — Oxford 1958. 
Ludwig Wittgenstein — Remarks on the 
Foundations of Maihematics — Oxford 1956, 

nama ne buni protiv ovakvog filo- 
zofiranja. Kako su izgledala Wit- 
tgensteinova predavanja najbolje 
doznajemo iz dojma koji je ostavio 
na grupu studenata: »Nikada prije 
nismo vidjeli čovjeka kako mi- 
sli«. Zato i razumijemo — Russella 
kad piše: »Poznanstvo s Wittgen- 
steinom bilo je jedno od najuzbud- 
mom životu«. 
stein« 1) 

Pridržavajući se dosljedno teze iz 
TRACTATUSA o nemogućnosti iz- 
ricanja ontologijskih, etičkih i es- 
tetičkih sudova Wittgenstein se ba- 
vi u svom drugom periodu lingvis- 
tičkim, logičkim i matematičkim 
problemima, a oni su i predmet ob- 
javljenih eseja. 

Jezik tek u ISTRAŽIVANJIMA 
dobiva kod njega dominantnu ulo- 
gu i predstavlja osnovni predmet 
filozofskog promatranja. Pole (nje- 
govo djelo »Wittgensteinova kasna 
filozofija« citirano je i komentira- 
no u Cavellovom eseju pod naslo- 
vom »Dostupnost — Wititgensteinove 
kasnije filozofije« II) zamjera da je 
svakodnevni jezik učinio  sakro- 
sanktnim, da ne govori u ime ni- 
čcg višeg nego što je status quo i 
da je zabranio filozofima da se mi- 
ješaju u svakodnevni jezik. Ove za- 
mjerke su u dva eseja podvrgnute 
kritici jer se Cavellu i Cooku (»Wit- 
tgenstein o privatnosti« II) čini da 
previše pojednostavljeno gledaju na 
sadržaj ISTRAŽIVANJA. Jezik 
predstavlja predmet interesa naj- 
više zbog toga što mnogi filozofski 
problemi, kako Wittgenstein kaže, 
potječu iz nepoznavanja gramatike 
našeg jezika. Osobito se bavi pita- 
njem privatnog jezika i negira mo- 
gućnost takvog fenomena. Privatni 
jezik u filozofskoj terminologiji na- 
suprot laičkom značenju nije jezik 
koji razumije samo jedna osoba, 
nego jezik koji nitko drugi osim nje 
ne može razumjeti. Po Wittgenstei- 
nu osnovna greška teorije privat- 
nog jezika je tvrdnja da čovjek 
doznaje značenje riječi »osjet« iz 
svog sopstvenog slučaja. Time se su- 
bjekt ograničava da zna samo za 
svoje osjete i doživljaje, što nužno 
vodi u solipsizam. Dovodi se dalje u 
nemogućnost i objašnjenje našeg 
znanja o postojanju drugih svjes- 
nih bića, kojim pitanjem se bavi 
Malcolm u studiji »Znanje drugih 


(»Ludwig  Wittgen- 

duhova« (Il). Wittgenstein, čini se, 
naginje k behaviourističkom objaš- 
njenju ove pojave. On navodi da 
bi čovjek koji nikad nije osjetio 
bol znao za taj pojam iz reakcije 
drugih ljudi i po načinu na koji 
oni bol izražavaju. Strawson (»Pre- 
gled Wittgensteinovih — FILOZOF- 
SKIH ISTRAŽIVANJA« II) i Ayer 
(»Može li postojati privatni jezik?« 
Il) brane mogućnost postojanja 
privatnog jezika na vrlo interesan- 
tan način. Sa Wittgensteinovih po- 
zicija kritiziraju ih Malcolm (»Wit- 
tgensteinova FILOZOFSKA ISTRA- 
ŽIVANJA« Ii II) i Rhees (»Može 
li postojati privatni jezik?« II) i 


ako razmotrimo argumente obiju 

strana, priklonit ćemo se možda 

ipak Wittgensteinu. 
Wittgensteinovo bavljenje  logi- 


kom u fazi ISTRAŽIVANJA svodi 
se na dva glavna pitanja, univer- 
zalija i logičke nužnosti u zaklju- 
čivanju. U novom promišljanju 
srednjovjekovne dileme između re- 
alizma i nominalizma Wittgenstein 
se ne zadovoljava ni sa jednom od 
ovih koncepcija. Po njemu, ime ko- 
je zastupa razne predmete ne zna- 
či da svi ti predmeti imaju nešto 
zajedničko, što bi onda predstav- 
ljalo predmet mišljenja i spoznaje. 
U predavanjima 1934—35. on navo- 
di kako dolazi do toga da ljudi 
smatraju da izvan pojedinačnih 
stvari sa zajedničkom oznakom po- 
stoji nešto što ih čini takvima: 
»Ljudi koji pokušavaju da nađu 
nešto zajedničko svim primjenama 
riječi »dobro« tvrde: »Postoji jedna 
riječ, dakle mora biti i jedna stvar.« 
Nasuprot ovom, Witigensteinovo mi- 
šljenje je da među stvarima koje 
nose isto ime postoje porodične 
sličnosti, a ne nešto što u svakoj 
pojedinoj stvari egzistira i što je 
svima zajedničko. 

Za primjer uzima pojam igre. 
Igre zapravo i nemaju ništa zajed- 
ničko. Jedino što je igrama zajed- 
ničko je to što su igre. Možemo se 
složiti s Ayerom (PROBLEM SA- 
ZNANJA) da je to točno, ali da 
nimalo ne rasvjetljava — stvar. U 
najmanju ruku u tautološki obli- 
kovanim rečenicama često postoji 
mogućnost dvosmislenosti i razli- 
čite interpretacije. Bambrough 
(»Univerzalije i porodične sličnosti« 
11) izvodi ekstremni i neprihvatlji- 
vi zaključak da je Wittgenstein ri- 


ješio problem univerzalija. Ako bi 
to bilo tačno, Platonovi dijalozi i 
njegova idelogija ne bi nam da- 
nas ništa govorili i bili bi od inte- 
resa jedino kao puki = historijski 
spomenik kulture. U filozofiji bi 
trebalo izbjegavati izraze »rješenje 
problema« i »definitivni odgovor« 
jer svako pitanje, ako je uistinu fi- 
lozofijsko, u ponovljenim pokušaji- 
ma spoznaje ukazuje nam se kao 
neiscrpni i vječno živi izvor ogle- 
danja duhovnih mogućnosti. I sam 
Bambrough dodaje kako ne očeku- 
je da će mnogi filozofi prihvatiti 
njegove tvrdnje. Moglo bi se napo- 
menuti da čak ni Wittgenstein ne 
bi to odobrio ako je vjerovati nje- 
govoj rečenici iz PRIMJEDBI O 
OSNOVAMA MATEMATIKE: »U 
filozofiji je uvijek dobro postaviti 
pitanje umjesto odgovora na pi- 
tanje«. 


Drugi predmet u okviru logičke 
problematike, nužnost logičkih za- 
ključivanja u uskoj je povezanosti 
s filozofijom matematike. Wittgen- 
stein polemizira protiv platonizma 
Fregea i ranog Russella čija se 
koncepcija svodi na to da mate- 
matičke formule i logička pravila 
postoje neovisno od nas i unaprijed 
određuju rezultat bez obzira na na- 
še aktualno ponašanje. Wittgenstein 
se suprotstavlja navodeći primjere 
čuvene po bizarnosti i nevjerojat- 
nosti, pokušavajući pomoću njih da 
pokaže da se računanje, brojanje i 
zaključivanje može vršiti i druk- 
čije nego što mi to — obavljamo. 
Dummet (»Wittgensteinova filozofi- 
ja matematike« II) ove primjere 
naziva slabim i neuvjerljivim, a 
Stroud (»Wittgenstein i logička nuž- 
nost« II) dodaje da oni moraju bi- 
ti takvi jer nam predočuju jedno 
nezamislivo i nepojmljivo — stanje 
stvari. U početku nam se možda | 
čini da možemo zamisliti i shvatiti 
mjerenje elastičnim metrom i čo- 
vjeka koji aritmetički niz (:>-2) od 
broja 1000 nastavlja 1004, 1008 itd. 
(Frege bi to okarakterizirao kao još 
do sada nepoznatu vrstu umne po- 
remećenosti), ali ako povučemo sve 
konsekvence vidimo da nam to po- 
staje nemoguće dalje slijediti. Wit- 
tgenstein se slaže da je naš način 
zaključivanja jedini zadovoljavaju- 
ći u našem svijetu, ali hoće pokaza- 
ti da nije jedini mogući ili objek- 
tivno postojeći neovisno od nas. 

Način na koji zaključujemo stvar 
je konvencija, ne u smislu da mi 
to možemo izmijeniti i odlučiti se 
za neki drugi, već u tom smislu da 
nam je taj način sugeriralo iskus- 
tvo u ovakvom svijetu kakav je 
naš. Ako ovako ocijenimo Wittgen- 
steinov prilaz problemu, možemo 
zajedno s Dummetom u njegovom 
razlikovanju platonizma i konven- 
cionalizma nazvati Wittgensteina 
»punokrvnim — konvencionalistom«. 
Njegove daljnje izvode o nemoguć- 
nosti komunikacije i samovolji u 
sferi logičkog morali bismo odba- 
citi ako prihvaćamo Stroudovu in- 
terpretaciju porijekla zaključivanja 
koja je u glavnim crtama naprijed 
i izložena. Opozicija Dummetu je i 
s druge strane Cowan (»Wittgen- 
steinova filozofija logike« I) koji u 
duhovitom, ali nedovoljno argu- 
mentiranom eseju daje ekstremno 
i radikalno tumačenje. Po njemu 
Wittgenstein u stvari smatra da 
ne postoji logičko pravilo koje bi 
uniformno određivalo ljudsko po- 
našanje i komunikacija je u stal- 
noj opasnosti da bude prekinuta. 
Chihara (»Matematičko  oikriće i 
formiranje pojma« II) mu zamjera 
da ne citira odlomke koji bi podr- 
žali ovu interpretaciju i čudi se ka- 
ko je on do toga došao. 


Od eseja koji tretiraju pitanja iz 
oblasti filozofije matematike najin- 
teresantniji je onaj koji je napisa- 
la Alice Ambrose (»Wittgenstein o 
nekim pitanjima iz osnova mate- 
matike« I). Zanimljivo je da je ovaj 
članak pisan prije nego su objav- 
ljene PRIMJEDBE O OSNOVAMA 
MATEMATIKE. Autorica je upoz- 
nata s Wittgensteinovom mateme- 
tikom preko svojih bilješki s nje- 
govih predavanja održanih 1934— 
— 35. i 1939. Polazni stav koji upu- 
ćuje in medias res ona izražava na 
slijedeći način: pitanje na šta se 
cdnose matematički sudovi izazva- 
nv je analogijom s empirijskim sta- 
vovima što nas i dovodi u zabludu. 
Zato moramo obratiti pažnju ne 
na šta se odnose, već kako ih upo- 
irebljavamo. Preko dileme da li su 
matematički sudovi apriorni (Kant) 
ili empirijske generalizacije (Mill), 
i kako je moguće da su nužni, a u 
isto vrijeme i iskustveno primjen- 
ljivi, Alice Ambrose uz pomoć od- 
ličnog snalaženja i svojih suplilnih 
zapažanja pokušava da domisli sa- 


da već najteže probleme Wittgen- 
steinove filozofije matematike koji 
su ostali nedorečeni. 

izdavač jedne od knjiga, George 
Fiicher, napisao je zanimljiv i ne- 
konvencionalan esej pod naslovom 
»Wittgenstein, besmislica i Lewis 
Carrol« (1). Tu nam se pokazuje da 
besmislica igra važnu ulogu i kod 
Wi«tgensteina i kod Carrola. Mogu 
s€ povući i interesantne analogije i 
naznačiti međusobna sličnost što je 
Viteher i uspio napraviti vješto i 
nadahnuto. Iako oba tretiraju isti 
predmet, besmislicu, način na koji 
mu pristupaju je upravo dijame- 
tralno različit, jer »isti logički te- 
ren što je igralište za Carrola byvj- 
no je polje za Wittgensteina«. Da 
zajedništvo inte.esa ovdje nije s« 
svim slučajno sugerira nam 1 po- 
Gatak da se Carrol bavio logičkim 
Iroblemom zaključivanja i da je 
bio profesor matematike u Oxfor- 
du. 

Izbor metode je za Wittgenstei- 
na temeljno pitanje u bavljenju 
filozofijom. Za njega to ne znači 
odlučivanje za jedan od mogućih 
načina mišljenja da bi se došlo do 
postavljenog cilja. Metod je ono 
što je primarno i ono što čak nadi- 
lazi telos: »Nije važno da li su re- 
zultati istiniti ili ne: ono što je važ- 
no je da je nađen metod«. (Citira- 
no iz Mooreovog djela »Wittgenstei- 
nova predavanja 1930—33« u stu- 
diji o Wittgensteinovoj PLAVOJ 
KNJIZI čiji je autor Bouwsma 1). 
I u pogledu metode Wittgensteinov 
opus dijeli se u dvije faze. Faza 
TRACTATUSA uspoređuje se sa 
stilom pisanja Nietzschea, Pascala, 
a metoda odgovara onoj izloženoj 
u Aristotelovoj DRUGOJ ANALI- 
TICI; period ISTRAŽIVANJA pod- 
sjeća na Augustina i Prousta, a me- 
tod korespondira dijalektici ranih 
Platonovih dijaloga. Nema sumnje 
da je TRACTATUS »odista aristo- 
telovski po duhu« (Levi — »Wit- 
tgenstein kao dijalektičar« I), a u 
određivanju metode ISTRAŽIVA- 
NJA čini nam se da Cavell ima 
pravo navodeći da to nije ništa dru- 
go do ispovijest; »U ispovijesti vi 
ne objašnjavate niti opravdavate, 
već opisujete kako je to s vama«. 

U obje knjige susrećemo intere- 
santna razmišljanja o načinu pi- 
sanja koji je svojstven Wittgenstei- 
nu i usporedbe koje zavređuju paž- 

nju. Erich Heller (»Nefilozofske bi- 
lješke« I) piše: »Postoji čak porodič- 
na sličnost između logičkih struk- 
tura, motiva i namjera Witigen- 
steinovog TRACTATUSA i onih 
Schonbergove muzičke teorije: jer 
i Schonberg je vođen uvjerenjem 
da »jezik« njegovog medija, muzi- 
ke, mora biti podignut na onaj nivo 
logičke nužnosti koji bi eliminirao 
sve subjektivne slučajnosti«. Naj- 
češće navođena karakteristika Wit- 
tgensteinovog stila je nerazgovjet- 
nost, nejasnost, tamnost (obscuri- 
ty). Chihara gotovo ironično kaže 
da se ono što Wittgenstein govori 
o matematičkom otkriću teško mo- 
že smatrati modelom jasnoće. Quin- 
ton, s druge strane, izvrsno pri- 
mjećuje da se na prvi pogled čini 
kako je jedino zajedničko TRAC- 
TATUSU i ISTRAŽIVANJIMA ne- 
razgovjetnost. U svom djelu SU- 
VREMENA BRITANSKA FILOZO- 
FIJA (u knjigu izdavača Pitchera 
iz toga rada uključeno je naravno 
samo ono što se odnosi na Wittgen- 
steina) Quinton prigovara Wittgen- 
steinu slično kao i Ciceron Herak- 
litu, naime da je namjerno pisao 
nejasno. Netko bi na to mogao mo- 
žda primijetiti ono što je Hegel 
rekao za Cicerona — da svoju vlas- 
titu površnost pripisuje Heraklitu. 

Pitanje jedinstva Wittgensteino- 
ve misli izgleda da je još uvijek 
otvoreno. Od dva suprotna shvaća- 
nja bliže su istini oni koji negira- 
ju bilo kakvo jedinstvo, nego oni 
koji po svaku cijenu žele vidjeti 
kontinuiranost. U njegovom razvo- 
ju prijelaz od TRACTATUSA k 
ISTRAŽIVANJIMA predstavlja je- 
dan skoro nepojmljivi obrat i preo- 
kret. Teško možemo primiti da je 
oba djela pisao isti čovjek. I Rus- 
sell je na specifičan način doživio 
ovaj rascjep u Wittgenstcinovoj mi- 
sli, tako da je u fazi ISTRAŽIVA- 
NJA potpuno izgubio interes za 
njega. On piše da se kasni Witt- 
genstein umorio od ozbiljnog raz- 
mišljanja i da je izmislio doktri- 
nu koja će tu aktivnost učiniti ne- 
potrebnom. Jedan od najboljih po- 
znavalaca Wittgenstcina, Norman 
Malcolm (»Procjene čovjeka i filo- 
zofa« I) komentira Russellovu pri- 
mjedbu: »Nalazim da je ovo opa- 
žanje zabavno jer je 180 stupnjeva 
dalcko od istine«. Možemo se ipak 
složiti sa O'Brienom (»O jedinstvu 


Wittgensteinove misli« I) koji po- 
stavlja određenje filozofije kao ak- 
tivnosti kao ono jedino što na ne- 
ki način sabire Wittgensteinov o- 
pus ukidajući faze i periode. 

U obje knjige nijedan autor se 
ne bavi posebno ocjenom Wittgen- 
steinove filozofije u cjelini, niti 
pokušava da odredi njegovo mjesto 
i značenje u povijesti filozofije. O 
njegovoj prisutnosti još i danas, ako 
ni po čemu drugom, možemo suditi 
po nesumnjivom utjecaju koji je 
proizveo na svoje suvremenike. Ve- 
ćina onih koji su ga prihvatili kao 
učitelja nije ga razumjela, ukoliko 
se o nečem takvom u slučaju Wit- 
tgensteina uopće može govoriti. Ta- 
ko i Carnap nije posvetio dovoljno 
pažnje tezama o mističnom jer su 
Wittgensteinove misli, kako sam 
kaže, previše divergirale od njego- 
vih (odlomak iz »Autobiografije« 
1). Wittgenstein je jedan od rijet- 
kih suvremenih filozofa koji je pri- 
sutan i u kontinentalnoj i u anglo- 
-američkoj filozofiji. J. F. Mora 
(»Wittgenstein, simbol uznemirenog 
vremena« I) objašnjava to na sli- 
jedeći način: filozofi sa kontinenta 
vidjeli su u njemu simbol uznemi- 
renog vremena skoro i ne pozna- 
vajući njegovo djelo, dok su se 
anglo-američki mislioci zaustavili 
na bavljenju isključivo logičkim i 
epistemološkim problemima.  »Oni 
koji znaju šta znači riječ 'uznemi- 
reno vrijeme, ne znaju Wittgenste- 
ina; oni koji znaju Wittgensteina ne 
znaju značenje riječi 'uznemireno 
vrijeme'.« Uopće u literaturi često 
čitamo o nerazumijevanju i pogreš- 
nom tumačenju djela ovog filozo- 
fa. TRACTATUS, a osobito ISTRA- 
ŽIVANJA i PRIMJEDBE O OSNO- 
VAMA MATEMATIKE pružaju 
mogućnosti da na razne načine, ko- 
ji čak ponekad međusobno i pro- 
tivrječe, čitamo tekst, a događa se 
i da ne znamo zastupa li Wittgen- 
stein izvjesno shvaćanje ili polemi- 
zira s njim. Tim više moramo cije- 
niti ove dvije knjige kao pomoć da 
dobijemo uvid u probleme koji se 
tu tretiraju sa različitih stanovišta 
i pozicija. Kad Strawson za Wit- 
tgensteina kaže: »Teško je ne slo- 
žiti se s koncepcijom filozofije ko- 
ju zastupa prvi filozof ovog doba« 
možemo reći: teško je ne složiti se, 
ali je do nje teško i doći. 

Neven SESARDIĆ 


PREGLED HERMETIČKO- 
-MAGIJSKE TRADICIJE 


Frances A. Yates: 
Giordano Bruno 
e la tradizione ermetica, 


Ed. Laterza, Bari 1969.* 


Kako na jednom mjestu svoje op- 
sežne studije i sam autor kaže, ovo 
je djelo pokušaj da se s historij- 
skog aspekta poicrtaju elementi u 
historiji magijske misli za shvaća- 
nje G. Bruna i raspravi njegovo 
mjesto u historiji magijskog miš- 
ljenja. 

U okviru hermetičke hum,anis- 
tičke tradicije, »zlatnog doba« her- 
metizma i njegovih doktrina, au- 
tor traži odgovorne i bitne faktore 
odlučnih promjena u shvaćanjima 
čovjeka, a u filozofskoj kulturi ni- 
za humanističkih pisaca i umjet- 
nika uvjete preobrazbe horizonta 
misli Zapada. 

Pretendirajući da obuhvati sav 
kompleks i totalitet hermetičke mi- 
sli, autor konzultira _ mnogobrojne 
autore, preispituje i nadopunjava 
njihova mišljenja i tvrdnje, rastva- 
rajući i analizirajući fundamental- 
ne probleme navedene materije. 

Distingvirajući fenomen renesans- 
ne magije od stare, dijaboličke cr- 
ne magije, autor u renesansnoj tra- 
ži tragove okultizma, poganskog 
gnosticizma, = kritički i historijski 
studirajući ogroman materijal _ hu- 
manističke epohe. 

Značaj i vrijednost Ficinova dje- 
la »Theologia Platonica«, kao i nje- 
gova komentara »Poimandera« za 
nicanje i rehabilitaciju renesansne 
magije, proveo je autor kroz velik 
studij paralela što ih je Ficino pro- 
veo između Hermesa i Mojsija. Ulo- 
ga što su je odigrala djela navod- 
nog Hermesa Trismegistosa,** auto- 


* Prijevod s engleskog: G. Bruno and 
ihe Hermelic Tradition, 1964. 
** Hermes Trismegistos  (»tri_ puta  naj- 


veći Hermes«) — grčki naziv za staroegipat- 
skog boga Thota, boga spoznaje i znanja, 
te napose alkemije i magije. U prvim sto- 
ljećima naše ere pojavio se pod imenom 
Hermesa Trismegistosa niz grčki pisanih dje. 
la posvećenih astrologiji, alkemiji i okult- 
nim znanostima, kao i filozofiji. Pretpos- 
tavka da je autor tih djela jedan egipatski 
svećenik odavno je napuštena, te se smatra 
da su nastala stapanjem radova većeg broja 
nepoznatih autora. 

ra »Asclepiusa«_ i »Poimandrosa« 
(od početka do kraja stoljeća 16 
izdanja), kao i mnogobrojna izda- 
nja, prijevodi, zbirke i komentari 
hermetičkih spisa, autor poimence 
navodi i analizira. 

Autor posebice razmatra herme- 
tičku literaturu koja je sabrana u 
filozofskim traktatima u »Corpus 
hermeticum«, u »Asclepiusu«, te u 
astrološkoj, alkemičkoj i magijskoj 
literaturi, koja postoji pod imenom 
Hermesa Trismegistosa. Tako pro- 
učava helenističku astrologiju kao 
temelj filozofske hermetike, znače- 
nje neobjavljenog arapskog spisa 
»Picatrix« za mišljenje — Srednjeg 
vijeka i renesanse, njegovu prirod- 
nu filozofiju na kojoj je zasnovana 
talismanska magija sa svojim prak- 
tičkim značenjem, a koje će djelo 
postati izvorom praktičke — magije 
Ficinove. 

Yatesovi napori idu u smjeru raz- 
laganja Ficinove interpretacije pla- 
toničke i neoplatoničke renesanse 
kao pokreta vezanog uz kršćanstvo. 
Razlažući Ficinovu teoriju o prisca 
theologia, autor smatra — Ficinovu 
filozofsku magiju modernom u smi- 
slu njegova spajanja magije i filo- 
zofije, i naglašava Ficinovu tež- 
nju vraćanja filozofiji kao »svjet- 
skoj religiji«. 

Obrazlažući elemente prirodne 
magije koji su kroz sitnozor Fici- 
nove erudicije i kulture ušle u mi- 
saono-pojmovni splet velike her- 
metičke teorije renesanse, autor 
razlučuje Ficinove forme ideja, kon- 
cepcije kozmoloških slika, teoriju 
duha svijeta (spiritus mundi), ne- 
dodirljivog, vjetrom nošenog, naj- 
finijeg zraka. 

Ficinovo vjerovanje u aktualiza- 
ciju jedne »svjetovne« magije, pri- 
rodne, a ne demonske, autor razla- 
že u spoj dva oblika magije-simpa- 
tičke i vokalne, i zaključuje da je 
Ficinova magija »nova elegantna 
magija propisana od liječnika po 
modi«. Kroz Ficina se međutim 
nastavlja kontinuitet između sta- 
re i nove magije, budući da obje 
počivaju na istim astrološkim pret- 
postavkama = (selekcija — prirodnih 
supstancija, talismani, = prizivanja, 
filozofski kontekst). 

Renesansnu magiju autor uopće 
koncipira kao nastavak = srednjo- 
vjekovne. Renesansna magija pred- 
stavlja transformaciju tradicionalne 

u nešto novo. Slike bogova u Sred- 
njem vijeku čuvane su u astrološ- 
kim spisima, a u renesansi su se 
javile u barbarskoj formi, zahva- 
ljujući otkriću djela klasične um- 
jetnosti. Astralna magija preživjela 
je srednji vijek i poprimila u Re- 
nesansi svoj klasični oblik. Ficino- 
va magija, smatra autor, bliža je ta- 
ko caru Julijanu nego Picatrixu. 
Ficinova magija je, drži autor, vrst 
religije, ona je povratak svjetskoj 
religiji. 

Entuzijazam za egipatsku magi- 
ju, prirodnu magiju i kabalu os- 
novno je određenje — humanistički 
obrazovanog učenjaka. Konfronta- 
cija hebrejsko-kršćanskog — osnova 
stare mudrosti i antiknih formi po- 
ganske mudrosti i one Hermesa 
Trismegistosa rezultirala je kom- 
pleksom mističkih doktrina 16. sto- 
ljeća. U tom jedinstvu hermetike i 
kabalizma posebno mjesto zauzima 
Pico della Mirandola, kritičar _ma- 
gije. Pico—Ficino, slika je jedne od 
bezbrojnih kontradikcija  platonič- 
kog humanizma. Ficinova magija, 
drži autor, rafiniranija je i modifi- 
cirana verzija pneumatske negro- 
mantije, a Picova praktička kabala 
religijska je i misterijska verzija 
istjerivanja duhova. Picov san o 
pristizanju do »totalne filozofije« uz 
pomoć grčkih doktrina ne priznaje 
Ficinove konfuzne teorije, opasne 
i nekompletne. Ovaj filozofski princ 
traži jedinstvo teologije i mistike, i 
hoće »učvrstiti kršćansku religiju 
na temeljima hebrejske mudrosti« 
(Conclusiones). Tumačeći Picov po- 
jam kabalističke magije, koji uv- 
lači u sferu religije, autor tu na- 
lazi teškoću, jer, ujedinjujući pri- 
rodnu magiju s kabalom, direktno 
magiju podiže u rang nadnaravnog 
svijeta božanskih i anđeoskih mo- 
ći. 

Autor postavlja i brojna pitanja 
i probleme (da li religijska obnova 
naglašava važnost magije u religij- 
skoj praksi, odnos magije i kršćan- 
stva u Picovim formulacijama, itd). 

Pico tako predstavlja »sintezu 
sviju filozofija« na jednoj mistič- 
koj bazi, a »slučaj Pico« postaje 
sinonim osuđenog princa filozofije 
i »nove formulacije historijske po- 
zicije evropskog čovjeka«, čovjeka- 
-maga koji upotrebljava magiju i 
kabalu da bi djelovao na svijet i 
preko znanosti kontrolirao vlastitu 


sudbinu. U slučaju Pico organska 
veza između religije i rođenja maga 
može se studirati u njegovom pr- 
vobitnom izrazu« (s. 135.) 

Renesansna obnova magije, iz 
tog, pokazuje se kao stanovita du- 
hovna snaga koja se manifestira u 
drugim oblastima kulturnog života 
16. stoljeća (obnova maga-umjetni- 
ka, kao npr. Donatello, Michelan- 
gelo, Rafael, Botticelli) 

Teologija kršćanskog maga utje- 
cala je također na renesansne filo- 
zofske — spise. —Pseudo-Dionizijeva 
negativna teologija, »docta ignoran- 
tia« Nikole Cusanskoga, stapa se sa 
koncepcijama praktičke kabale. Ya- 
tes će međutim postaviti problem: 
»Teško je utvrditi čas kada se nad- 
naravno spaja s božanskim i ze- 
maljskim. Gdje se tehnike prak- 
tičke kabale preobražavaju u ek- 
statičnu kontemplaciju hebrejskih i 
kršćanskih nadnaravnih hijerarhi- 
ja?« (s. 146.). 

Polazeći od estetskog odnosa, 
autor u terminu erosa nalazi 
ključ rješenja bitnog za simpatič- 
ku magiju i navodi Ficinovu tvrd- 
nju iz njegova komentara Platono- 
voj Gozbi o snazi magije koja sva 
leži u ljubavi. Nadalje, teško je raz- 
likovati kada se erotska magija mo- 
že preobraziti u participaciju bo- 
žanske ljubavi, konstatira Yates. 

»De occulta philosophia« Cornelia 
Agrippe, taj priručnik renesansne 
magije, izišao 1533. godine, proma- 
tra autor prvenstveno kao ponav- 
ljanje tema Ficinove prirodne ma- 
Eije, aplicirane na elementarni svi- 
jet. Ficinova magija tu je pretvo- 
rena u demonsku. 

Kako je magija tipa Ficinovog i 
Agrippinog prisutna u umjetnosti 
renesanse (Botticelli, Diirer) kao 
njena unutrašnja  konstituanta, a 
ne puko vanjsko ruho, autor raz- 
matra hermetičku nauku i znanost 
renesanse kako se one uklapaju u 
umjetničko jezgro, u fresku, skulp- 
turu ili sliku, nalazeći da renesansa 
postavlja i učvršćuje odnose izme- 
đu alkemije novoga tipa i nove ver- 
zije kabale i magije. Solarna ma- 
gija Ficinova, njegova platonička 
koncepcija sunca kao inteligibilno- 
ga sSjaja, slike ideja, ili Lux Dei 
Pseudo-Dionizija, kao i značenje te 
koncepcije u znanstvenoj teoriji N. 
Kopernika, dovodi autor u blisku 
vezu. 

Autor ispituje i drugu, antago- 
nističku struju — religijski huma- 
nizam erazmoyvskog tipa, neprija- 
teljski magiji. Religijski hermeti- 
zam lišen svake magijske implika- 
cije (Lefebvre d'Etaples u Francus- 
koj, L. Lazzarelli u Italiji i drugi, 
a izuzetan je slučaj Engleske gdje 
se interes za hermetizam javlja sa- 
mo u privatnim kružocima) pred- 
stavlja napad na renesansnu magi- 
ju i neoplatonizam, te animističku 
filozofiju prirode. 

Razmotrivši osnovne smjerove 
renesansne magije i njihove zna- 
čajke, autor je otvorio put rasvjet- 
ljavanju i studiju uloge i ličnosti 
Giordana Bruna u okviru historije 
hermetizma. 

Kako je autor pružio nov pogled 
na stare srodne fenomene, s ciljem 
da G. Bruna uvrsti u taj pogled, 
to ćemo se zadržati ukratko na au- 
torovom razlaganju Brunovih kon- 
cepcija. 

Brunova vezanost uz egipatsku 
hermetičku tradiciju, za koju sma- 
tra da je bolja od kršćanske, vra- 
ća ga opskurnoj medijevalnoj for- 
mi nekromantije. 

Navodeći Brunove izvore Agrippa, 
Ficino), autor je Brunovo djelo raz- 
dijelio u nekoliko faza. 

U vrijeme Brunova boravka u 
Engleskoj, to je faza Brunove her- 
metičke reforme. 1583. i 1584. g. na- 
staju djela »Sigillus sigillorum« i 
»Spaccio della bestia  trionfante«, 
glorifikacije i restauracije magijske 
religije Egipćana. Bruno vodi, sma- 
tra autor, renesansnu magiju nje- 
nim poganskim izvorima. Izučava- 
jući mitologiju i simbologiju u Bru- 
na, autor traži njihovu političko- 
-religijsku poruku, kao i njegovu 
radikalnu poziciju izvan — granica 
normalnog kršćanskog hermetizma, 
i tvrdi: »G. Bruna ne možemo de- 
finirati kao kršćanskog hermetiča- 
ra. On je imao svoju misiju reli- 
giozne _ hermetike. On je »enfant 
terrible« među religioznim herme- 
tičarima, ali je ipak samo religioz- 
ni hermetičar, uklopljen u doga- 
đaje svoga stoljeća. 

Slažući se s postavkama nekih 
teoretičara da magija zauzima zna- 
čajnu ulogu u Brunovoj misli (Cor- 
sano, Firpo), autor ispituje Brunovu 
hermetičku filozofiju, njegov stil i 
nalazi da njegovo djelo »De la cau- 
sa, principio e uno« direktno vodi 


magiji (»Sve je Jedno«): magija 
može spoznati svu prirodu okult- 
nom simpatijom. Kad se ta filozof- 
ska vizija ne iscrpljuje u magiji, 
nego je i religiozna vjera, tada po- 
staje religija, pseudo-egipatska her- 
metika. Filozofija i religija tako 
Brunu su isto, i obje su hermetič- 
kog tipa. 

Religiozni — hermetizam — Brunov 
autor razlikuje od Patrizijevog (ovaj 
je prožet motivima trojstva i fici- 
novskom magijom) a i od Agrippi- 
nog (magija se uklapa u pseudo- 
-Dionizijevu i kontekst trojstva). I 
tu polazeći od izvora i utjecaja, 
autor traži ono što je u koncepcija- 
ma G. Bruna najvažnije: pronaći 
slike, znakove, glasove, žive pečate 
univerzalnog u duši, moć življenja 
u magičnoj vezi s prirodom na na- 
čin egipatskih svećenika. Egipatska 
magijska religija kao teurgijsko i 
ekstatično iskustvo, istinski neopla- 
toničko, kao hod ka Jednom — jest 
Brunova filozofija. 

Giordano Bruno, reći će — Yates, 
»logički je i direktni rezultat rene- 
sansne glorifikacije čovjeka kao ve- 
likog čuda, čovjeka koji je božan- 
ski po svome porijeklu.«« Bruno je, 
dalje, »sinteza ficijansko-picovska, 
ali ravnoteža dvije intelektualne 
komponente.« 

Naglašavajući i Brunovu katoličku 
formiranost, njegov naum da se vra- 
ti Crkvi, autor proučava = periode 
Brunove karijere kao odnos njego- 
va djela i prilika, njegovo herme- 
tičko tretiranje filozofije beskonač- 
nih svjetova, budući on između »ma- 
themata« i fizičkoga svijeta ostav- 
lja prostor u koji mogu biti uve- 
dene prirodne snage sivari. 

G. Bruno Yatesove studije ne 
stoji u nizu napretka matematičke 
nauke i mehanike, nego je više re- 
akcionar. Ali se Brunu ne može 
približiti samo s usko znanstvenog 
ili filozofskog aspekta. 

Kao posljednji eksponent filozof- 
ske tradicije talijanske renesanse, 
G. Bruno jest mag-filozof. 

U redu ovih, autor ispituje i is- 
tražuje hermetičke, političke, pri- 
rodno-filozofske ideje ovisno o fe- 
nomenu kraja hermetičkoga miš- 
ljenja u kojem nestaje Campanel- 
lin san o univerzalnoj religiji u 
kojoj se nauka interpretira — kao 
»prirodna magija«. Autor istražu- 
je i kasnije religiozne hermetičare 


(R. Fludd, Reuchlin, Campanella), 
idući sve do kritike — hermetičkih 
principa platoničara iz Cambridgea 
17. st, u biti lišenih hermetičkih 
temelja. 

Velika generacija humanističkih 
hermetičara tako je propitana iz 
srži njihovih koncepcija, rasprav- 
ljeno je ovo bogaio i puno sto- 
ljeće, zlatno doba hermetike, istra- 
ženi su izvori, utjecaji i originalna 
nastojanja ličnosti koje su pripre- 
mile obnovu mita univerzalne du- 
še, traganje za izvorom mudrosti. 
božanstvom, građom za znalce, sve 
kroz divljenje čovjeku, tom »mag- 
num miraculum«, 

Suma hermetičke tradicije ko- 
ju je stvorio, pribrao i aktualizi- 
rao ovaj mislilac, polazeći s boga- 
tih, još i neobjavljenih pa i nepoz- 
natih izvora, konzultirajući obilnu 
građu spisa, komentara, likovnih, 
filozofskih, historijskih i religijskih 
studija starih kao i suvremenih au- 
tora, rasvjetljava nam danas riz- 
nicu ideja jednoga stoljeća iz koje 
i mi crpimo. Problemi tradicije raz- 
rađivani kroz analogije, suprotstav- 
ljanja i kontinuiteta dani su ovdje 
s određenom suzdržanom dozom 
kritike, a više sa suptilnim osjeća- 
njem historije, poštenim preispiti- 
vanjem zadane problematike, sa že- 
ljom pravilnog (pre)ocjenjivanja 
onog živog u prošlosti. 

Ekspozicija problema  hermetike 
i mistike prelazi okvir komentara 
i postaje misaoni uvod i analiza 
jednog oblika duha i fenomena um- 
jetnika-maga, preispitivanje — zna- 
čenja filozofa, mislioca-maga. Sa- 
gledano u cjelini, ovo je djelo izvr- 
stan priručnik, kritička aniološka 
studija historije hermetizma. 

Ljerka ŠIFLER-PREMEC 

Spomenica »Suvremenost i tra- 
dicija« izdana je u povodu šezde- 
setpetog rodendana profesora u Fre- 


iburgu Bernharda Lakebrinka, te- 
oretičara jedne tomističke philoso- 
sophiae perrenis, zagovornika »kla- 
sične metafizike« i oštrog oponenta 
totalitarističkih ideologija (imao je 
hrabrosti da objavi 1934. godine po- 
lemički spis protiv Rosenbergove 
knjige »Mit dvadesetog stoljeća«) i 
u njoj su skupljeni prilozi njegovih 
kolega i njegovih učenika posveće- 
ni bilo povijesti »metafizike« bilo 
njenom odnosu spram današnjice. 
Navodimo naslove: E. Fink: »Ase- 
beia i Techne u 10. knjizi Zakona«, 
Rintelen: »Plotin — Jedno i koz- 
mos«, Dempf: »Drugo utemeljivanje 
kritičko realističke metafizike«, Hir- 
schberger: »Prirodno ili umsko pra- 
vo kod Tome Akvinskog«, Hoeres: 
»Analogia atributionis intrinsecae i 
njena spoznaja«, Stallmach: »Po- 
klapanje suprotnosti i filozofija ne- 
znanja«, Homes: »Sigurnost kao 
mjera slobode?«, Menze: »Uloga es- 
tetike u Humboldtovoj teoriji od- 
goja«, Landgrebe: »Epoha bez slike 
čovjeka i dijalektika oslobođenja«, 
W. Marx: »Problem posebnih svje- 
tova kod Husserla«, Fabro: »Tomi- 
zam i neoskolastika u Italiji«, 
Schmaus: »Metafizičko i povijesno 
u teologiji«, Vogtle: »Historijsko — 
objektivacijska i egzistencijalna in- 
terpretacija«, Baumann: »Monolog, 
samosvijest, samospoznaja« i Pie- 
per: »Napomene o mogućoj filozo- 
fiji budućnosti«. Prikazat ćemo uk- 
ratko većinu ovih tekstova zadržav- 
ši se nešto duže na Hommesovom, 
Landgrebeovom i Finkovom za ko- 
je držimo da su najzanimljiviji i 
najdalekosežniji. 

Rinteleov esej o Plotinu tumači 
neoplatoničku ideju emanacije svi- 
jeta iz božanskog Jednog i Dobrog, 
zadržavši se manje-više u okviri- 
ma tradicionalnog načina interpre- 
tiranja, no spominjući Schlucka i 
Troulliarda. Zanimljivo je također 
što Rintelen dovodi u vezu Ploti- 
novu ekspoziciju problema zla sa 
Schellingovim konceptom »partiku- 
larne volje«, također i odnos »tva- 
ri« i »tijela« u aleksandrijskog fi- 
lozofa sa »Filozofijom mitologije« 
(protom i deuteron kakon). 


Dempf iznosi povijest doktrina- 
rnih sukoba oko formulacije Cre- 
da od drugog do šestog stoljeća no- 
ve ere, dok Hirschberger analizira 
problem izv. prirodnog prava uzi- 
majući za povod encikliku »Huma- 

nae vitae«, kritički se osvrće ka- 
ko na relativizam jednog Vester- 
marcka tako i na »pasivizam« Hei- 
deggerov (prigovor koji često po- 
stavljaju marksisti i protiv kojeg je 
Heideggera uspješno branio Marcel 
u »Homo Viator«-u), na jedno sli- 
jepo »Seinlassen« sudbine i predla- 
že umjesto loga jednu interakciju 
općenitog, teologijski usmerenog 
mišljenja metafizike i kauzalno o- 
rijentiranog istraživanja posebnih 
znanosti: »Prirodno pravo je u isto 
vrijeme i dano i zadano«. Hoeresov 
esej posvećen je skotističkoj nauci 
o bitku, koja, po autoru, počiva na 
jedinstvu bitka i takvosti: kao što 
se na jednoj boji ujedno zamjećuje 
i nijansa svjetline koja joj pripada 
tako se na takvosti bića otkriva i 
razina njegova bitka. Uvid ovog 
dvojnog je »intellectio«, mješavina, 
ili čak sinieza receptiviteta i akti- 
viteta, na način nepoznat npr. jed- 
nom Kantu: »Kantovo odricanje od 
klasične — metafizike započinje s 
njegovim nerazumijevanjem za ot- 
krivalačku snagu intelekcije i za- 
vršava u njegovu nerazumijevanju 
sve do boga rasežne analogiae en- 
tis.« 

Schmach prati razvitak filozofi- 
je neznanja (socta ignorantia) od 
Augustina do Kuzanskog. W. Marx 
izlaže dvostruku restringiranost 
pojma svijeta kod Husserla, naime 
svođenje kozmosa na ljudski svijet 
i svijeta života na svijest svakidaš- 
njeg, restringiranost koju je Hus- 
serl i sam već prekoračio i to s 
pravom i iz koje slijede dva prav- 
ca suvremenog mišljenja: mišljenje 
kozmosa i mišljenje onog skrivenog 
i nesvakidašnjeg što pripada svije- 
tu; Fabro izlaže povijest neotomiz- 
ma u Italiji, a Schmach piše o neis- 
crpivosti i nedovršivom teologije 
koja treba da ostane otvorena 
spram budućeg Spasa. Spominjemo 
još Včgtleovu kritiku egzistencija- 
lističke  hermeneutike Bultmanno- 
vog tipa provedenu na problemu 
nastajanja vjere apostola koja na 
zanimljiv način pokazuje granice 
jednog tradicionalnog pristupa in- 
terpretaciji teologijskih i filozofij- 
skih (možda i pjesničkih) tekstova. 

Dok svi navedeni autori (osim 
đutim usko strukovne naravi) go- 
vore s pozicija bliskih jednoj ne- 
povijesnoj metodologiji s jedne, i 


o temama bližim tradiciji do |1i 
suvremenost (a koliko tu ima iro- 
nije pokazuje, recimo, Hirchberge- 
rova obrana papine enciklike) S 
druge strane, Hommes, Langrebe i 
Fink ostaju na jedan plodan način 
u rasponu ovog dvojeg, kao filozo- 
fi, kao kritičari i kao egzegete-in- 
terpretatori. 

Hommesov je esej »Sigurnost 
kao mjera slobode? — Descarteso- 
va ideja jedne mathesis univerzalis 
i praktička filozofija novovjekov- 
lja« posvećen značenju Kartezijeva 
otkrića o Cogitu za filozofiju mora- 
la i politike. Novovjeka je znanost, 
po njemu, postavlja zahtjev eg- 
zaktnosti na filozofiju, na koji je 
zahtjev prvi pokušao odgovoriti 
Kartezij svojim istraživanjem o je- 
dnoj takvoj spoznaji koja bi obu- 
hvaćala, barem u potenciji, sve što 
uopće jest podvrgnuto mjeri i redu. 
Uvod u takvu spoznaju su »Medi- 
tationes«. Prvi je tu posao filozofa 
da razluči sigurno od zgoljno vje- 
rojatnog. Ono što je o sebi sigurno, 
izvjesno, jest, ne fakticitet tubitka 
u svijetu i povijesti, već jedno miš- 
ljenje koje apstrahira od ovog fak- 
ticiteta i koje je čisto misaono biv- 
stvo; tako je Cogito najviše temelj- 
no načelo, koje onda određuje ljud- 
sku spoznaju kao mjerilo za ono 
spoznato, predodžbu dakle čini mje- 
rom predočenoga. Slijedeći je ko- 
rak osiguravanje ovog mjerila ide- 
jom boga i upućivanjem mišljenja 
na one najjednostavnije i najopće- 
nitije stvari kao što je »priroda ti- 
jela uopće i njegova rasežnost«. Ta- 
ko se ideja jedne mathesis uni- 
versalis »ozbiljuje okretom mišlje- 
nja u aprioritet subjekta predod- 
žbe«. Doseg ovog ozbiljenja dade se 
očitati iz četvrte meditacije, »o is- 
tinitom i lažnom«. Pitanje jest: ka- 
ko je moguća zabluda? Niti um sam 
(jer on predočuje i ne tvrdi) niti 
volja o sebi ne mogu je proizvesti, 
već se ona rađa iz njihove sveze. 
Zabluda nastaje tamo gdje volja 
prekoračuje granice jasnog i raz- 
govjetnog spoznavanja te nije više 
osigurana od strane nesumnjive iz- 
vjesnosti znanog. Volja je među- 
tim slobodna da izbjegne podršku 
dajući svoje odobravanje samo o- 
nom što je jasno i nesumnjivo po 
umu predočeno. »Time je temeljnim 
načelom mathesis universalis dana 
već i prava upotreba slobode vo- 

lje«. Ovo vezivanje volje s umom 
ima dalekosežne posljedice po prak- 
tičku filozofiju. Kartezij je pod- 
ručje upotrebe slobodne volje ogra- 
ničeno na područje jasne i razgo- 
vjelne predodžbe, a ta je pak pre- 
Godžba takve naravi da »prisilja- 
va volju na potvrđivanje«. Prava 
je sloboda tako samo zgoljna slobo- 
da indiferencije, sloboda proizvolj- 
nog izbora, svekolike su »ostale 
slobode« zapravo samo prisilni ak- 
ti volje proizvedeni spoznajom. 
Praktična je filozofija tako znanost 
jasnih i razgovjelnih predodžbi, su- 
protno Aristotelovoj odredbi koja 
inzistira na nesvodljivosti praktič- 
nog. Mathesis universalis postala 
je mjerom svekolikog htijenja i či- 
njenja. Doduše, dok se ova potpu- 
no ne razvije može još uvijek biti 
na snazi jedan »provizorni moral«, 
ali čim je ova dovoljno elaborira- 
na preuzima um vodstvo u stvari- 
ma slobode. Put na koji je ova ide- 
ja dovela označava autor kao slije- 
pu ulicu. Zahvaljujući njoj mišlje- 
nje je bilo usmjereno na ono što je 
unaprijed kao spoznatljivo osigura- 
no, a djelovanje je postalo zgolj- 
nom »primjenom« teorije na prak- 
su. No praktična filozofija, kaže 
Hommes, »tavori« tamo gdje se og- 
raničava na to da bude teorija 
praktičnog umjesto da bude teorija 
IZ prakse. Ovdje se ujedno otvara i 
pitanje na koje on nije odgovorio 
u eseju: Što znači ovo »iz prakse«? 
Znači li to jednu pragmatiku dje- 
lovanja, jednu historicističku teo- 
riju vrijednost — vjerojatno ne, 
jer se tu ne radi o egzaktnoj spoz- 
naji historijskog fakticiteta već o 
jednom znanju koje transcendira 
upravo ideal »egzaktnosti«, jasnoće 
i razgovjetnosti. No kakvo treba da 
bude to znanje? pitanje je koje os- 
taje. 

Landgrebeov esej »Epoha bez sli- 
ke čovjeka i dijalektika oslobođe- 
nja« također govori o vezi teorij- 
ske i praktične filozofije. Autor za- 
počinje s upućivanjem na svako- 
dnevnu situaciju nedostatka jedne 
općepriznate slike čovjeka, time i 
normi ponašanja koje bi bile op- 
čeobvezatne. Čini se da nam tra- 
dicija daje samo slike čovjeka od 
jučer i prekjučer, ne više ono što 
od nje tražimo. Zahtjev tehnike 
glasi: čovjek treba biti pre-kon- 
struiran, traži se »svijet bez čo- 


vjeka«. Iz ovog »kraja humanizma« 
vraća se Landgrebe na pitanje o to- 
mu što je čovjek. To je četvrto pi- 
tanje Kantove = filozofije, pitanje 
kojim se bavi po Kantu, antropolo- 
gija. Ono je upućeno na prethodna 
tri: o spoznaji, o djelovanju i o 
najvišem dobru, i to ponajviše na 
posljednja dva — pitanje o čovje- 
ku dakle praktično je pitanje. 
Moderna je filozofija preuzela 
od Kanta samo to da je metafizika 
mrtva. Pitanje o najvišem dobru za 
pozitivizam je, na primjer, samo 
prazna formula: znanost može sa- 
mo konstatirati nužnost određenih 
procesa, ne i odgovoriti na cjelinu 
pitanja o čovjeku. No i u tehnič- 
kom upravljanju ljudima nazire se 
trag nesvodljivosti ovog pitanja, 
naime u potrebi da se ono, kao ru- 
kovođenje, kao reklama i kao oglas 
mora, da bi uopće privuklo pažnju, 
obratiti makar iluzorno čovjeku 
kao pojedincu u njegovom »privat- 
nome« individualitetu, u njegovoj, 
makar lažnoj jednokratnosti. Vra- 
ćamo se tako pitanju o svrsi, o 
onom »eu zen« Aristotelovu, o He- 
gelovoj odredbi slobode kao pri- 
sebnosti. No kako se moglo dogo- 
diti da ovo »eu zen«, ono najtraže- 
nije postane samo prazna formula 
koja se dade ispuniti proizvoljnim 
sadržajem? U novom vijeku slobo- 
da je mišljena kao oslobađanje od 
moći prirode: čovjek ovladavajući 
prirodom upotrebljava ovu da bi 
zadovoljio svoje potrebe, upravlja 
njom da bi ozbiljio svoju sreću. Ta- 
ko je započelo tehniziranje svije- 
ta. No ovaj je proces, kaže Land- 
grebe, uskoro postao autonomnim: 
»Time je postala vidljiva dijalek- 
tika tehnologijskog procesa koja je 
dovela da problematičnosti — svih 
prijašnjih ljudskih predodžbi. Ona 
leži u tome da se čini da razvitak, 
nošen nadom u oslobođenje čovje- 
ka, ovog vodi u nove odvisnosti 
koje nisu više odvisnosti od nad- 
ljudskih moći već od moći jednog 
procesa kojeg je stavio u pogon 
sam čovjek.« Tako je povijest kao 
napredak, kako kaže Hegel, u svi- 
jesti o slobodi stigla »do svog pro- 
tivunaravnog kraja«. »Tu se onda 
sklanja sloboda u snu svog ozbilje- 
nja u jedan svijet budućnosti, i pre- 
viđa se cnda da je upravo Hegel 
ne samo pokazao nužnost njenog 
ospoljenja, već dao i obrazložio 1a- 

kvo njeno vaređenje koje pokazu- 
je da je ona to što svatko muyuže 
ozbiljiti u svako doba i u bilo Fo- 
;im okolnostiaa. »Kant je pak po- 
kazao da cvve ozbiljenje treba da 
se dogodi pod jednim najvišim za- 
konom, zakonom koji naređuje de 
se spram csobe uvijek ponaša kao 
spram svrhe: »Filozofija može sa- 
mo podsjetiti na ovaj najviši prin- 
cip svekolikog djelovanja, poštiva- 
nje kojeg jedino postiže ono što se 
u jednom ne zgoljno iluzionarnom 
smislu naziva sretnim životom.« 

Šteta je što u svom eseju Land- 
grebe posvećuje više pažnje empi- 
rijskim »učincima« jednog moral- 
nog djelovanja nego li njegovu fi- 
lozofijskom obrazlaganju. Možda bi 
tada izišla na vidjelo problematič- 
nost jednog mišljenja koje više leb- 
di između činjenice i »zakona«, po- 
vijesti i ideje nego što ih posredu- 
je. Također je njegova kritika ilu- 
zionarne budućnosti premalo ela- 
borirana, premalo, u svakom slu- 
čaju, da bi se vidjelo kuda je oš- 
trica točno uperena. Međutim, cje- 
lina teksta daje dovoljno povoda 
za promišljanje. 

Najdalje je pitanje o tehnici do- 
veo ovdje Fink u eseju »Asebeia 
i Techne u 10. knjizi Nomosa« 
(tekstu koji bi, usput rečeno, sva- 
kako trebalo prevesti na naš jezik) 
zanimljivom i kao = interpretacija 
Platona, i kao uvid u bit tehnike i 
kao nastavak Finkovih razmišlja- 
nja iz ranijih djela. Fink polazi 
od Platonovog (možda bi, s obzirom 
na novija nagađanja o autorsivu 
»Zakona« bilo bolje reći »platonič- 
kog« ukotvljavanja odgoja u reli- 
giji. Platonu je do toga da zasnuje 
nepromjenljivu državu uma i zako- 
na i pritom se on ugleda na »Egip- 
ćane«, koji su politički poredak uči- 
nili sakrosanktnim. Tu se onda pos- 
tavlja pitanje o biti ovog svetog i 
božanskog u kojem je ukorijenjena 
politika i odgoj, odnosno, postavlja 
se pitanje: tko su uistinu bogovi? 
Tako se u 10. knjizi Zakona dovo- 
di problem nomosa i paideiae do 
razrješenja, i to slučajnim povo- 
dom, naime u vezi sa zakonom o 
bezboštvu, asebia, gdje se onda po- 
navljaju motivi »Apologije« o is- 
tinskom bezboštvu i istinskoj po- 
božnosti. Bezboštvo ima više obli- 
ka no najpogubniji je onaj najot- 
voreniji: tvrdnja naime da nema 


uopće bogova. Ontologijski znači 
dakle bezboštvo, tvrdnju da biće, 
vatra, voda, zemlja, zrak opstoji 
slučajno, samo od sebe i da je slu- 
čajnim miješanjem ovih elemenata 
nastao oblikovani »svijet«. Uz to 
ide tvrdnja da je tehne samo ljud- 
ska umjetnost iznalaženja i obliko- 
vanja, zapravo preoblikovanje onog 
što već postoji po slučaju. Država 
je pak, isto tako, djelo dogovora, 
također svi ćudoredni zakoni. Bez- 
boštvo se dakle neposredno odnosi 
na shvaćanje o tehne: »bezbožno je 
ono naziranje koje opisuje tehne 
kao nešto izvedeno i fundirano«. 
»Takvo je shvaćanje, doduše, 'naj- 
prirodnije', ono nam je svima za- 
jedničko: da isprva jesu samo ele- 
menti, da iz njih onda nastaje ob- 
likovani bitak, pa duša i ljudi i nji- 
hova tehne — radi se tu o jednoj 
geneologijskoj teoriji po kojoj ne- 
umsko prethodi umskom, tvar du- 
hu, itd. Radi se dakle o tome da 
se shvati podrijetlo duhovnog i du- 
ševnog bitka. Za bezbožnika duša 
je nešto sekundarno, za onog tko 
je bogobojazan, duša, psyhe, je na- 
protiv uređujući element sveg ma- 
terijalnog — on poima da je red 
bića jedan uređeni red, uređen je- 
dnom sasvim 'naročito tehne', i pre- 
ko ove tehne dospijeva on do pra- 
vog pojma božanskog, zakona iod- 
goja.« »Zasnivanje države i odgoja 
u svjetotvoračkom ćinu božanskog 
duha svijeta je najviše dovršenje 
Platonove politike«, kaže Fink. »Čo- 
vjek je biće otvoreno podzemnom 
i nebeskom, božanskom i onom što 
je iznad božanskog, svijetu, bitku. 
On poima zemlju ljudi i bogova 
kao krajolik između neba i zemlje. 
Čovjek je igračka boga, a bog je 
teologije, a bogovi kozmologije. 
»Čovjek je igračka boga, a bog je 
kao sunce što sja svijetu ideja do- 
bra.« »Pedagogija se 'kozmologijski 
ukoivljuje i obrazlaže'.« Tako se 
bezboštvo i postavlja u kozmolo- 
gijskom obzorju kao tvrdnja o 
prednosti physisa pred tehne, pri- 
rode pred kulturom, kao nauka so- 

fista o konvencijskoj naravi z»ko- 
na (za sofistiku je ćudoređe suviše- 
-ljudska tvorba, koja tek treba da 
bude odmjerena na nadmoćnom 
pPhysisu), kao nauka atomista o kiši 
atoma što stvara svijet. Naprotiv 
Platon smješta physis u obzorje 
iehne. Fink naziva ovo nečuvenom 
preobrazbom. = Zahvaljujući njoj 
prekoračen je krug pojavnog i po- 
stavljen odnos peras-a i apeiron-a, 
nous-a i chora-e. Svoju tezu o teh- 
ničkoj naravi  —physisa obrazlaže 
Platon na strukturi kineze. Unu- 
tarsvjetovna pokrenuta kretanja 
pretpostavljaju jedno — pokrećuće 
kretanje, jedan kozmologijski tijek 
koji pokreće cjelinu svijeta. Ovo je 
analogno odnosu duše i tijela, te 
Platon razvija dalje svoju analizu 
na ovom modelu. Ono što, u skla- 
du s takvim modelom, oblikuje svi- 
jet je nous, um koji je također i 
duša, psyhe i život, zoe. »Mišljenje 
je vladavina svjetlosno shvaćenog 
bitka, tj. idea-e tou agathou«, ideje 
dobra. Ono je tehnit koji operira 
s mračnom tvari svijeta. U ljudskoj 
tehnici još »živi odsjaj i odbljesak 
nebeske umješnosti nous-a«. Bez- 
boštvo je dakle pogreška zamjene 
prvog za posljednje, ono se uistinu 
sastoji u tome da se pojam tehne 
misli nedovoljno, samo kao »zgolj- 
ro ljudske«. Nasuprot tomu, prava 
je pobožnost pobožnost spram svi- 
jeta. Ona je cilj platoničke zamisli 
paideia-e. Paideia »zsvršava u re- 
ligiji svjetla svjetotvornog uma«. 
Da završimo s Finkovim citatom: 
»Pisac Zakona je u svom drugom 
mislilačkom izletu, u deuteros plo- 
us, razradio — kozmologijski obzor 
sviju pitanja o smislu ljudskog ži- 
vota s jednom tako zrelom, dubo- 
kom i promišljenom mudrošću sta- 
rosti, ujedno priznajući i tamnoj. 
strasnoj prirodi čovjeka njeno pra- 
vo, da se može reci da nije u tom 
djelu samo naslikao zbor staraca — 
on je sam kao pijan Dionizom za- 
pjevao čarobnu pjesmu pravednog, 
spram svijeta pobožnog života.« 
Nenad MIŠČEVIĆ 


DOKUMENTI O ZABRANI »PRAXISA« | 


A. SUDSKI DOKUMENTI 


UVODNA BILJEŠKA 


Kako bismo našim čitaocima omogućili da se što potpunije i objek- 
tivnije upoznaju s historijatom donošenja i ukidanja zabrane raspačavanja 
»Praxisa« No. 3—4/1971 i zbornika »Jun—lipanj 1968. Dokumenti« objav- 
ljujemo puni tekst glavnih dokumenata: rješenja Okružnog javnog tuži- 
laštva za Sisak, rješenja Okružnog suda u Sisku, žalbe redakcije časopisa 
»Praxis« i rješenja Vrhovnog suda Hrvatske. 

Smatramo da ti dokumenti govore dovoljno sami za sebe i da ih nije 
potrebno komentirati. Napose smatramo da ne treba posebno komentirati 
rješenja Okružnog javnog tužioca i Okružnog suda u Sisku, jer su ona 
analizirana u žalbi redakcije »Praxis«. 

Što se tiče rješenja Vrhovnog suda Hrvatske, vjerujemo da će čitalac 
i sam lako uočiti osnovnu protivurječnost u kojoj se to rješenje kreće: 
U isto vrijeme dok odlično tumači bit znanstvenog rada i smisao ustavne 
norme kojom se garantira sloboda tog rada (te u skladu s tim dopušta 
slobodno raspačavanje cijelog »Praxisa« 3—4/1971. i gotovo cijelog zbornika 
»Jun—lipanj 1968. Dokumenti«), Vrhovni sud Hrvatske zabranjuje raspa- 
čavanje dvaju značajnih dokumenata iz zbornika »Jun—lipanj 1968« koji 
su (jedan u cjelini, a drugi u izvodima) već objavljeni u nezabranjenim 
publikacijama 1968. godine. Isti sud koji se odlučno izjašnjava za slobodu 
znanstvenog istraživanja svojom odlukom otežava pristup značajnim doku- 
mentima čija je pristupačnost preduvjet znanstvenog rada! 

Napominjemo da smatramo nepotrebnim da polemiziramo s tvrdnjom 
Vrhovnog suda Hrvatske, kako navodno nismo naveli »uvjerljive argu- 
mente« za ukidanje zabrane raspačavanja dvaju spornih dokumenata. 
Čitalac koji se potrudi da usporedi ono što smo o tom pitanju napisali 
u prvom dijelu naše žalbe s onim što o tome piše Vrhovni sud Hrvatske, 
lako će i sam procijeniti čiji su argumenti »neuvjerljivi«. 

RJEŠENJE OKRUŽNOG JAVNOG TUŽIOCA SISAK 


OKRUŽNO JAVNO TUŽILAŠTVO 
SISA K 


BROJ: KTR-247/1971. 


Sisak, dne 10. VIII 1971. god. 
VČ/MŠ 


Temeljem člana 53 Zakona o štampi i drugim oblicima informiranja, 
donosim 


RJEŠENJE 


Privremeno se zabranjuje raspačavanje Filozofskog dvomjesečnika, 
Praxisa broj 1/2 — 1969. pod nazivom jun-lipanj Dokumenti 1968. godina 
i broj 34 — maj-august 1971. godina u nakladi Hrvatskog Filozofskog 


Društva Zagreb, tiskanog u tiskari i knjigovežnici »Joža Rožanković« 
Sisak. 


Zbog toga što su: 

U Praxisu broj 1/2 1969. god. pod nazivom »Dokumenta junlipanj 1968. 
god.«, i Praxisu broj 3/4 izdanog u lipnju mjesecu 1971. godine, obrađu. 
jući stupanj razvoja i uopće razvoj jugoslavenskog socijalizma pod na- 
zivom »Trenutak jugoslavenskog socijalizma«, prije svega u uvodnom 
dijelu — strana 309—311, zatim naročito u prilozima: »Predgovor-Prole- 
gomena za sociološko istraživanje društvenih sukoba — Praxis broj 1/2 
— 1969. strana XIII—XXIII, »Oblici i karakter društvenih sukoba« Praxis 
3/4 — 1971. god. strana 329—346 autor oba priloga je Nebojša Popov Beo- 
grad, zatim u prilozima: »Protivurječnosti i nedorečenosti jugoslavenskog 
socijalizma« — autor Rudi Supek Zagreb Praxis broj 3/4 — 1971. god. 
strana 347—370, »Ideje socijalizma i socijalistička stvarnost« — autor 
Zagorka Pešić Golubović iz Beograda u Praxisu 3/4 — 1971. god. str. 
373—395 i »Fenomenologija ideološko-političkog nastupanja jugoslavenske 
srednje klase« autor Milan Kangrga Zagreb Praxis 34 — 1971. str. 
425-—446, — na neistinit način prikazali ulogu radničke klase i KPJ i nje- 
nog rukovodstva u organiziranju i rukovođenju NOB-om jugoslavenskih 
naroda od 1941 — 1945. godine, 

— na grub i neistinit način negirali postojanje socijalističkih društve- 
nih odnosa — naročito razvoja radničkog samoupravljanja, postojanja, 
položaja i uloge radničke klase u Jugoslaviji, Saveza Komunista Jugo- 
slavije i njenih rukovodstava, te drugih društvenih političkih organizacija 
u poslije ratnom razvoju, 

— pri tome ističući da su bune, štrajkovi radnika, demonstracije i 
štrajkovi studenata i lijeve inteligencije jedino moguće akcije u nas i 
koje imaju komunistički karakter, dakle protivno Ustavu SFRJ i pro- 
gramu SKJ podstičući na taj način na ove akcije, 

— uz sve to devalvirali pozitivne društvene promjene u SFRJ koje 
su naročito došle do izražaja u ustavnim amandmanima, 

— dakle iznosili lažne, izopačene i alarmantne tvrdnje koje izazivaju 
uznemirenost građana i javni red i mir, 

čime je učinjeno djelo iz člana 52 stav 1 i 2 Zakona o štampi i 
drugim oblicima informacija. 


OBRAZLOŽENJE 


Razmatrajući izdanje Praxisa broj 1/2 — 1969. — jun-lipanj »Doku- 
inenta« — 1968. god., posebno izdanje, a naročito sadržaj kompletnog iz- 
danja Praxisa 3/4 — maj-august 1971. god. nemoguće je naći gotovo ni 
jedan proces u razvoju našeg jugoslavenskog društva koii bi imao 
socijalistički, a napose socijalistički samoupravni karakter. Drugim rije- 
čima gotovo iotalna negacija svih dosadašnjih napora naroda Jugos- 

lavije u izgradnji socijalizma, a posebno radničke klase Saveza Ko- 
munista, rukovodstava Saveza Komunista i drugih društveno-političkih 
organizacija. 

Svi citirani u dispozitivu prilozi, a naročito u Praxisu 3/4 imaju jedan 
ie isti zadatak da prikažu »Trenutak jugoslovenskog socijalizma« što 
već na opisani način oni to čine. Autori priloga ne trude se da argumen. 
tima dokažu svoje tvrdnje, ali zato je bezbroj riječi upotrijebljeno u 
prikazivanju stanja koje nije u skladu sa ustavnim poretkom u SFRJ, 
programu Saveza Komunista SKJ i njegovoj platformi uopće. 

Prema autorima pomenutih priloga u Jugoslaviji postoji najprije »vla- 
dajući sloj«, zatim »politička klasa« i najzad »srednja klasa« koja eks. 
ploatira ovo naše jugoslavensko društvo, posebno radničku klasu, grčevito 
braneći svoje pozicije služeći se pri tome »političkim nasiljem«, »pro- 
cesima«, »suđenjima« i drugim represivnim aktima. 

U Praxisu broj 1/2 — 1969 pod nazivom jun-lipanj 1968 — »Dokumenti« 
autor predgovora »Prolegomena za sociološko istraživanje društvenih 
sukoba« Nebojša Popov Beograd između ostalog obrađuje i studentske 
demonstracije i štrajkove u 1968. god. dajući im karakter sukoba u na- 
šem jugoslavenskom društvu. Proučavajući ovu pojavu kao sukoba unutar 
našega društva on istovremeno upućuje i na odnos naše vlasti prema 
tom »sukobu«, pa tako na strani XVII —b pasos četvrti i dalje doslovce 
kaže: »za razliku od dramatičnih rješenja kojima su, obično, okončavani 
levičarski pokušali za osporavanje apsolutizacije političke vlasti tokom 
dosađašnje istorije socijalizma, izvesno je, bar za sada, da se to niie 
na identičan način vonovilo u Jugoslaviji poslije juna 1968. godine. To 
ne znači da se treba lišiti poučnosti dosadašnjeg iskustva. : 

Niie na odmet podsetiti, sa stanovišta posednika apsolutizovane vlasti, 
svi oni koji se nemire sa poistovečivaniem pokreta sa takvom verzijovi 
legalizacije poretka kojim i osporavaju legitimnost ili koji teže njegovoj 
izmeni, bez obzira na međusobne razlike izgledaju kao iedinstven pro- 
tivnik, da bi, potom, bili predstavljeni narodu kao jedinstven neprijatelj 
-— naroda »stvari socijalizma« itd. služeći se, u osnovi, istom »tehnikom 
kojom su ideolozi nacional-socijalizma pripremali pogrome predstavljajući 
njemačkom narodu Jevreje istovremeno kao kapitalističke zelenaše i boli- 
ševičke nihiliste i novi monopolisti vlasti idu zatim da sve oponente služ- 
bene politike, u prvom redu one iz komunističke partije, vroglase sum- 
niivim, i odmah zatim i narodnim neprijateljem. Vođe službenog komu- 
nizma ove vrsti (sa svojim epigonima) drastičnije se obračunavaju sa 
»lereticima iz »sopstvenih redova« nego sa pripadnicima druge klase, po- 
tvrđujući time iskustvo apsolutista raniiih epoha koie je pregnatno izre- 
čeno još u XVI veku...« »Iz ovoga se da nedvosmisleno zaključiti da je 
i u nas povodom »stuđentskih događaja 1968. god« bilo represalija, ali eto 
ne na način kako su takva dramatična rješenja okončavana tokom dosa- 
dašnje istorije socijalizma. Pravi smisao međutim ovoga što ie ovdje 
citirano autor objašnjava tek u Praxisu broj 3/4 — 1971. god. pod nazivom 
»Oblici i karakter društvenih sukoba« o čemu će biti kasniie riječi. Bez 
obzira nato valja citirati, na strani XIX-c pasos drugi pa dalje jer autor 
u svom razmišljanju i analizi o ovim pojavama kod nas upućuje čitaoca: 
»Za predstojeća istraživanja bilo bi plodotvorno, da čitalac, prilikom čita- 
nja ove knjige, razmišlja o odnosu između događaja o kojima je riječ u 


ovoj knjizi i sličnih događaja iz naše novije istorije. 

Pažnju ne zaslužuje samo razmatranje tokova i rezultata samouprav- 
Hania, pošto se u tim okvirima ne odvijaju svi društveni procesi, niti se 
unutar toga iscrpljuje aktivnost radničke klase. Ona se izražava i u tak- 
vim oblicima kao što su radnički štrajkovi (njihova legitimnost nije ospo- 
rena) i u više od deset godina stvarnom iskustvu štrajkaške prakse (u 
ovome verovatno, treba viđeti i spontani radnički pokret ka samouprav- 
ljanju). 

Uporedo sa tim treba istraživati i relativno masovne sukobe studenata 
i izvršnih »aparata vlasti« (Novi Beograd, 1954., Skoplje, Rijeka, 1959. 
godine), koji po svemu sudeći, ne premašuju domete socijalističke borbe 
za poboljšanje uslova života jedne parcijalne društvene grupe. Dalje, ne 

treba zanemariti niza povremenih sukoba intelektualaca, (pojedinaca 1 
grupa) sa nosiocima ideološkog monopola i političke vlasti do kojih je 
često dolazilo tokom dosadašnjih težnji za emancipacijom duhovnog stva. 
ralašiva od patronata političkog aparata (toga je bilo pogotovo posljed- 
njih godina), povodom nekih filmova, časopisa i listova, osobito omladins- 
kih i studentskih«. Autor priloga o kojem je riječ ide čak dotle pa tvrdi: 
»Treba zabeležiti bar kao memento, da od »Triglava do Đevđelije« nema 
takoreći niti ijednog omladinskog ni studeniskog lista koji za posliednje 
tri godine, nije bio predmet zabrana, sudskih isleđenja i političkih pre- 
sija«. »Strana XIX pod 3/ na kraju stranice« autor nastavlja dalje u 
tvrdnji pa kako bi se temeljno istraživali ovi sukobi »treba se osloboditi 
od ideološkog folklora, pre svega, onog koji u svemu iraži i vidi prste 
klasnog neprijatelja ili sličnih mračnih sila (ako bi to bilo tačno), ako 
se može dokazati saradnja ili dosluh sa neprijateljem, zar autori takvih 
ocena, koji imaju političku moć nebi doveli do kraja takve ocene, recimo, 
time što bi se to zaista dokazalo i javno pokazalo; kako bi se moglo 
shvatiti praštanje onima koji bi stvarno bili narodni neprijatelji; to spa: 
daju i tumačenja o kojima sve što se ne uklapa u programirano pona- 
šanje može koristiti neprijatelju. ..« 

Nalazimo da je autor na ovaj način neosnovano dakle bez argumenata 
prikazao čitaocu stanje u našoj zemlji, a napose razvoj demokratskih i 
socijalističkih društvenih odnosa. Stoga se ne može oteti utisku da je 
ovakvim prikazom stania u nas imao namjeru podstaći čitaoca na even. 
tualnu akciju radi promjene takovog stanja. Ovo utoliko prije kada čitaocu 
prezentira gotovo sve dokumente o tzv. »junskim danima 1968. god«, 

U Praxisu 3/4 1971. god. gotovo nebismo mogli naći ni ijedan prilog u 
niemu koii bi do kraja pravilno i »naučno« ukazao na sva ova u nas pozitiv- 
na socifalistička i samoupravna kretania. Naprotiv sadržina priloga ovoga 
Praxisa upućuju kako je već u dispozitivu ovog rješenja rečeno na totalnu 
negaciiu socijalističkog karaktera društvenih odnosa u Jugoslaviji. 

Budući je Praxis upućen čitaocima kako unutar zemlje tako i van nie 
bez sumnje da će on izazvati uznemirenie građana prvenstveno radničke 
klase koja je ovdie u prvom redu na iedan neobiektivan, grub i neistinit 
način prikazana. Već u uvodu ovoga broja nalazimo potvrdu prethodnim 
tvrdniama (strana 309—311). Dajući ocjenu svih priloga ovoga broja 
predgovornik sa zadovolistvom konstatira kako ije iznenađuiuća relativna 
suglasnost među »prilozima«. Pored toga uvodničar odmah na početku 
ukazuie da su još prošle godine odlučili da iedan tematski broj, ovog 
dvomiesečnika, posvete jugoslavenskom socijalizmu utoliko priie što ie 
već 5 godina vrošlo od posljednjeg broia posvećenoj također problematici 
sociializma »Smisao i perspektive socijalizma«. Pored toga: »Tada nismo 
znali da će se neka od tih pitanja u toku ove godine naročito zaoštriti 
i vostaviti kao radikalniji zahvat u strukturi našeg društvenog uređenja. 
Pitanje jugoslavenskog socijalizma, upravo kao socijalizma nametnuo se 
ne samo u užem krugu znanstvenih radnika i marksista nego i pred 
širom društvencin iavnošću. Tako je ova naša tema pored svojeg šireg 
teorijskog značenja i konkretno politički značaj«. 

Nalazimo upravo »polilički značaj« ovoga broja Praxisa naročito zbog 
toga što se upustio u ocjenu stupnja razvoja društvenih odnosa u Jugo- 
slaviji, a naročito socijalističkih. 

Autor predgovora dajući ocjenu »Trenuika jugoslavenskog socijalizma« 
između ostalog tvrdi (strana 310—311): 

»2) Socijalizam u Jugoslaviji došao je u krizu, i to ne zbog neuspjeha 
određene politike (neuspjesi »privredne reforme« samo su pomoglj da se 
brže suoče njegovi sistematski nedostaci), nego zbog krize određene kon. 
cepcije radničkog samoupravljanja, zbog krize samog sistema, kako je 
ustavno definiran i društveno sprovođen.Tako je jedna od osnovnih »siste- 
matskih greški« što je pravni formalizam izjednačio proizvođačke organi- 
zacije s posredničkim (financijsko-trgovačkim) organizacijama, a liberal 
no-kapilalistički fetišizam iržišta predao ih je ne samo njihovoj »grupno- 
-egoističkoj« kontroli nego i eksploataciji. Radnička klasa izgubila je pra. 


vo ne samo da raspolaže sadašnjim viškom rada (proširenom reproduk. 

cijom), nego i »minulim radom« (društvenom akumulacijom) kao i »budu- 
ćim radom« (planiranjem razvojne politike). 

»3) ... »Mehanizam konkurencije i »poduzetnički duh« učio je radničku 
klasu ovom »grupnom egoizmu«, odsutnost klasne obrambene uloge sindi- 
kata i zadržavanje sindikata »obrazovno-disciplinirajućeg faktora« (u du- 
hu etatističkog socijalizma) ostavilo je radničku klasu bez elementarne 
klasne solidarnosti i klasnog otpora protiv eksploatacije njenog rada. 
Umjesto klasne solidarnosti nju se učilo buržoaskom poduzetništvu u 
okviru robno-novčanih odnosa, i tu su brzo preuzeli glavnu riječ stari 
i novo pečeni srednji buržoaski slojevi. Tako je radnička klasa ostala 
bez svojih adekvatnih ekonomskih, a time i političko-idejnih obrambenih 
mehanizama. To pokazuju kako »divlji štrajkovi« (preko tisuću u posljed- 
nje dvije godine), tako i nastojanje da joj se nametne ideologija srednjih 
slojeva (da se zamijene klasni Sindikati nacionalnima, a prolelerski in- 
ternacionalizam buržoaskim nacionalizmom). Pri tome valja reći da su 
tihom smrću odumrle i radničke kulturne organizacije, a politička se 
birokracija pobrinula da marksizam kao ideologija nebude suviše prisu- 
ian u našem društvu. U skladu s tržišnom orijentacijom središnjih slo- 
jeva koji su se posljednih godina jedini obogatili, sredstva masovnh komu. 
nikacija (naročito dnevna i tjedna štampa) potrudila se da propagira 
vrijednosti »potrošačkog društva«, a ne samoupravnog sociializma. 

Uvodničar na strani 311 pod 4) nastavlja sa svojim tvrdnjama pa kaže: 
»Pojave nacionalizma o kojima se mnogo u posljednje vrijeme govori, pot: 
puno su »prirodna pojava« postojećeg funkcioniranja »samoupravnog sis- 
tema«, koji dezorganizira radničku klasu, a organizira srednje i posred. 
ničke slojeve. Mentaliteti srednjih slojeva pridružila se i sva ona legiia 
»razočaranih komunista i socijalista« suputnika socijalističke revolucije 
kofi su tradicionalnim, nacionalnim vrijednostima potražili nadomjestak 
za »neuspjelu« revoluciju i revolucionarnu ideologiju. 


Najzad uvodničar, na istoj strani pod 5) tvrdi: »Decentralizacija poli- 
tičkog sistema isticanjem »republičke državnosti« a ne »republičke samou- 
pravnosti« stavlja težište na neke defenzivne mehanizme političke organi- 
zaciie društva, a ne na progresivne. Umjesto da se decentralizacija i ja: 
čanie republika shvati kao prirodni proces »odumiranja države«, on se 
najčešće tumači kao »podjela vlasti« na bazi starog sistema i eventualno 
kao korak natrag... .«. 

Na ovaj način, kako je citirano uvodničar ocjenjuje »trenutak jugosla- 
venskog socijalizma«, a naročito za vremenski period od 5 godina. Nalazi- 
mo da su ove neistinite tvrdnje toliko uočljive da nije potrebno daljnjeg 
komentara. 

Prema onom što je uvodničar istakao čini se preblagim ocjenama koje 
je dao u odnosu na priloge koje ovaj broi Praxisa sadrži. Stoga ćemo 
naše ocjene o štetnosti ovakvih tvrdnji i njihovog intenziteta podkrijepiti 
i nekim tvrdnjama slijedećih priloga. : 

Autor priloga pod nazivom »Oblici i karakter društvenih sukoba« Neboj- 
ša Popov iz Beograda strana 329—346, objašnjavajući društvene sukobe 
kao pojavu u društvu posebno one koje se javljaju u Jugoslaviji ciielim 
svoiim prilogom ustvari dalje razrađuje citirane tvrdnje iz naprijed po- 
menutog Praxisa 1/2 — 1969. — jun—lipanj 1968. »Dokumenti«, i na neis- 
tinit način do kraja neargumentiran daje kompletno negativnu ocjenu 
pozitivnim kretanjima i io socijalističkih samoupravnih u SFRJ. 

Isiičući sukobe u jugoslavenskom društvu on se opredjeljuje odmah 
u početku za sukobe »sukob domaćeg oslobodilačkog pokreta sa stranim 
okupatorom« i »sukob unutar oslobodilačkog pokreta i, šire, unutar jugo- 
slovenskog društva«. 

Govoreći o ovom prvom »sukobu« doslovno kaže: »Početkom rata ova 
druga konfrontacija nije bila toliko jasno izražena kao što će se to kas- 
nije pokazati. Naime ustanak je otpočeo kao spontana samoobrana (kra- 
jem maja i u junu 1941. god.) od okupatora i, još više, od niegovih do- 
maćih saveznika, koji koriste okupaciju za pliačku i teror. Deobe zara- 
ćenih sirana vrše se na nacionalnoj i kompesionalnoj osnovi. U takvinj 
okolnostima, ubrzo poslije napada Njemačke na SSSR, rukovodstvo KPJ 

odlučuje đa organizuje podizanje i širenje ustanka (to ne znači da sc 
komunisti tek od tada uključuju u ustanak, mnogi su to učinili znatno 
ranije ne čekajući direktivu). Razmah ustanka u toku leta i jeseni iste 
godine i vjerovanje da rat neće dugo trajati, navodi profesionalne revolu- 
cionare, rukovodioce KPJ, da krajem 1941. godine iniciraju prelazak na 
»drugu fazu revolucije«, klasnu borbu, borbu za vlast, kako bi se pitanje 
vlasti rešilo pre kraja rata. Time je podstaknuto rastrojavanje patriots- 
kog fronta, često uz upotrebu brutalnog nasilja. Istraživanja istoričara još 
uvijek nisu jasno pokazala koji je činilac uticao — presudno na pomenuto 
rastrojavanje, ali je, za sada, izvesno da su nato uticali, osim sektaške 
politike rukovodilaca KPJ i tradicionalna kolebljivost seljaštva i politika 
čekanja građanskih političara, kao i izvjesna popustljivost okupatora pre 
ma ustanicima smišljena radi suzbijanja uticaja komunista na ustanike 
i razbijanje jedinstvenog oslobodilačkog pokreta time što će ojačati na. 
cionalistički pokreti (u tu svrhu je, između ostalog, pod pritiskom Ne: 
maca, Pavelić formirao »Samostalnu pravoslavnu crkvu u NDH). 

Sektašenja (domaćoj istoriografiji poznatije pod nazivom »lijeve greš- 
ke«), uglavnom, profesionalnih revolucionara ozbiljno je pogodio razvoj 
ustanka, naročito u Crnoj Gori i Istočnoj Bosni i Hercegovini gdje su 
ustaničke snage naglo slabile tokom prve polovine 1942. godine«. 

Uslijed ovakovih tvrdnji nedvojbeno proizlazi a što nije istina, da ie 
ustanak, odnosno NOB u Jugoslaviji počeo spontano bez utjecaja i poticaja 
KPJ i njenog rukovodstva, pa umjesto toga KPJ i »profesionalni revo- 
lucioneri« koriste tu spontanu somoobranu i odlučuju se na prelazak 
u drugu »fazu revolucije« kako bi se što prije dokopali vlasti, budući 
su vjerovali da rat neće dugo trajati, jer je eto postojala mogućnost da 
bi to učinio netko drugi. Također se ovdje sasvim jasno da uočiti da je 
prelazak na klasnu borbu podstakao raslojavanje patriotskog fronta uz 
čestu upotrebu brutalnog nasilja i prema tome valja zakliučiti na taj 
način oslabio borbu naroda Jugoslavije protiv okupatora. Na to raslo. 
iavanje tvrdi autor utjecala je i sektaška politika rukovodilaca KPJ čija 
takva politika dovodi u pitanje ustanak u Crnoj Gori, Istočnoj Bosni 
i Hercegovini. Ove već poznate istorijske činjenice o razvoju ustanka u 
Crnoj Gori i Istočnoj Bosni nemože se pripisati sektaškoj politici kom: 
pletnog sastava KPJ i cjelokupnog partijskog rukovodstva. Autor navodi 
i to kako je na to rastrojavanje patriotskog fronta utjecala »popustljivost 
okupatora prema ustanicima«. S obzirom na ovako grubu neistinu, kada 
bi je usvojili morali bismo i dio okupatorskih snaga i okupatora uvrstiti 
u red onih koii je potpomogao svoje vlastite neprijatelje. Osim ako se 
pod pojmom ili nazivom ne razumijevaju i neki drugi »ustanici« ali ni u 
kom slučaju učesnici NOB-a. pa 

Obiašnjavajući sukobe unutar jugoslavenskog društva napose poslije 
rata (strana 322) između ostalog tvrdi »profesionalni revolucionari raz- 
nodobnog socijalnog porekla postaju homogeni društveni sloj i nov bitan 
činilac integracije globalnog društvenog sistema. Njihova društvena moć 
nočiva na specifičnom tipu političke partije na _ monilitnoj organizaciji 
disciplinovanog članstva, organizaciji stvorenoj po uzoru na rusku partiju; 
Ojačaloj u uslovima ilegalnosti i vojničkim svojstvima tokom rata, oven- 
čavanoj slavom pobednika. Društvena uloga partijsko državnog aparata 
zahtjeva što brojnije ljudstvo, stvara se nov birokratski slci. Delom nove 
upravljačke klase postaju vojni rukovodioci, privredni rukovodioci kao 
intelektualci koji zauzimaju ključne pozicije u propagandnim, kulturnim 
i obrazovnim ustanovama.« 

Prema autoru ovoga priloga (strana 333 na početku) ubrzo prelazi u 
politokraciju (političku klasu) pa kaže: 

»Ogromna politička moć politokracije omogućuje njenim pripadnicima 
da stiču materijalno bogatstvo kako diobom zatečene nepokretne i po 
kretne imovine razvlašćene klase, tako i relativno visokim prinadležnosti- 
ma određenim prema mjestu u hijerarhijskoj piramidi organizacije«. 

Novo stvorena klasa istupa jedinstveno prema drušivu. Uslijed njene 
nedovoljno društvene, posebno ekonomske, ukorijenjenosti u uspostavlja- 
nju društvenog jedinstva i funkcionisanje društvenog sistema veliku ulogu 
ima neposredno političko nasilje«. 

Objašnjavajući dalje borbu »ove politokracije« sa svojim protivni- 
cima autor ovog priloga kaže: 

»Ova borba vodi se po pravilima hijerarskije organizacije (tajnost, 
ekskomunikacija, brutalnost uz naknadni plebiscit u partiji)«. Personalne 
promijena i u društvenoj strukturi, položaj jednih grupa slabi, a drugih 
ljestvicu organizacije pa i van nje. Posljedice ovih promjena odražavaju 
se na drušiveni položaj pojedinaca (brak, porodica, zaposlenje, profe- 
sija, građanske slobode i sl.). U ovim slučajevima dolazi i do znatnijih 
promjena i u društvenoj strukturi, položaj jednih grupa slabi, a drugi 
Jjaca«. 

Objašnjavajući logične etape razvoja jugoslavenskog samoupravnog so- 
cijalizma on, te etape čitaocu predočava ovako: 

»Prigodom ovih promjena obično se obznanjuje »nova etapa revolu- 
cije« bez podrobnijih obrazloženja kao da se radi uvijek iznova ponav- 
ljanom pomicanju njene neumitnosti. Svako suprotstavljanje apostolima 
iako shvaćenih gvozdenih, zakona istorije pričinjava se kao izdaja: sum. 
njalice postaju sumnjivi građani, oponenti neprijatelji.Pošto se ne može 
očekivati da običan razum shvati i prihvati takove promjene, podstiću 
se racionalni podrivi kolektivne svijesti; »poražene snage« bivaju pred- 
stavljeni kao narodni neprijatelji, neprijatelji radničke klase, socijalizma, 
koje trebaju do kraja dotući makar bili i u »podzemlju«. Da je zaista 
iakovo stanje autor ovog priloga do kraja na neistinit način ustvrđuije: 

»U posljednje vrijeme takvi obračuni dobivaju stilizovanije oblike 
(javna suđenja, obični zahtjevi, nastojanje da se u javnosti prihvate obraz- 
Joženja presuda i tome sl.). 

Govoreći o položaju radničke klase (strana 334) autor između ostalog 
navodi: 

»Potisnutost radničke klase u okviru radne organizacije ne zadržava 
ic u punoj pokornosti unutar spolja joj nametnutih okvira djelatnosti. 
Lišena sredstava za vođenje šire društvene akcije radnička klasa pribje- 
tava štrajkovima...« Govoreći o štrajkovima u nas on nalazi u štraj- 
kovima samoupravni karakter, pa ustvrđuje: 

»Stoga bi se moglo pretpostaviti da su štrajkovi simplom spontanog 
rađania samoupravljačkog radničkog pokreta i oblik borbe protiv onih 
koji obuzdavaju njegov razvitak. U prilog tome govore i sve rasprostra- 
njeni slučajevi samoorganiziranja štrajkaša (štrajkaški odbori, radnički 
zborovi). 

Veličajući akcije studenata u 1968. godini (strana 335 pod 4) daje im 
ne samo revolucionarni karakter, nego i karakter snage koja eto kad već 
sama radnička klasa ne može da se izbori za svoja prava stavlja se ona 
na čelo akcije da bi ona ta prava ostvarila. U vezi toga autor doslovno 
kaže: 

»U junskim demonstracijama beogradskih stuđenata 1968. godine koje 
su isti dan prerasle u štrajk studenata i nastavnika Beogradskog univer- 
ziteta jasno su definisani bitni ciljevi socijalističkog poretka: podruš- 
tvljenje ekonomije i politike, uspostavljanje vlasti radničke klase na ni- 
voima globalnog društva zasnovane na društvenoj svojini i raspodjeli 
prema radu itd.« Prema ovome zaista ispada kao da Savez komunista i 
druge društveno političke organizacije i radnička klasa Jugoslavije do 
iog vremena uopće nije niti uspostavljala ove zaista socijalističke prin- 
cipe, niti se borila za njih što je apsurdno i do kraja neistinito. Ne negi- 
rajući izvjesne komponenie progresivnosti navedenih akcija studenata, 
mislim da akcije o kojima je riječ ne mogu imati ovakav značaj kao što 
io upućuje aulor. aa 

Budući, po autoru da su to jedina progresivna kretanja i akcije u 
iugoslavenskom društvu on upućuje da se je i unatoč toga kompletan 
Savez komunista i njegovo rukovodstvo suprotstavilo progresivnim kre- 
tanjima, pa kaže (pri kraju 335 stranice): »Studentskim akcijama i nasta- 
iućem studentskom pokretu najenergičnije se suprotstaviše rukovodeća ti- 
iela organa Saveza Komunista (predsedništva, izvršni komileti, sekreta- 
rijati) i drugih društveno političkih organizacija. Efikasno sredstvo našli 
su za to u skoro cjelokupnoj štampi, radiju i televiziji, njihovo dejstvo 
je bilo po studente pogubnije od intervencije milicije i drugih represivnih 

aparata, fer je dezinformacijama raspirivao društvenu osudu, a da u takvoj 
tvrdnji ne poštedi i Predsjednika Republike autor tvrdi: 

»Iz razloga koje nemožemo ovom prilikom razmatrati već u toku se 
dam junskih dana razbijen je jedinstven pokret jugoslavenskih studenata. 
Nešto duže održao se u Beogradu, ali je i ovde ubrzo poslije govora 
Predsjednika Republike raspušten«. 

Pored ostalog veoma je interesantna i po našoj ocjeni štetna ocjena 
autora događaja iz 1966. godine, dakle u vrijeme kada ie Savez Komu- 
nista i radnička klasa Jugoslavije izvojevala pobjedu nad nepri- 
iateljima socijalizma u našoj zemlji, kada je zadan odlučni udarac 
Rankoviću i grupi oko njega i time zaista nastala jedna nova demokratska 
platforma i otvorila put ka daljem razvoju našeg jugoslavenskog samou- 
pravnog socijalizma. Autor zlonamjerno ovu veliku pobjedu Saveza Ko- 
munista i radničke klase Jugoslavije i svih naših naroda pojednostavljuje, 
njen značaj umanjuje i svodi ustvari samo na obračun sa političkom po- 
licijom i k tome još neistinito ocjenjuje tok našeg razvoja poslije ovih 
događaja. O tim događajima autor iznosi svoju tvrdnju ovako: 

»U takvim okolnostima ne treba da nas iznenadi ni to što je jedna 
izuzetna prilika za uspostavljanje demokracije na socijalističkim principi: 
ma kako je bila javna debata o političkoj policiji (jul 1966. godine) s 
plana principijelnog karaktera političkog sistema prebačena na plan na: 
cionalnih odnosa. Otuda proističe nastojanje da se politička policija pri- 
kaže kao instrument hegemonije cijele jedne, srpske nacije, (staljinizam 
se predstavljao kao »srbo-komunizam«, što neodoljivo podsjeća na služ: 
benu politiku Kominterne koja, je svojevremeno istu naciju okrivila za 
hegemoniju u »Versajskoj Jugoslaviji«). Od tada se postepeno legalizuje 
bujanje nacionalizma. Za pravo čudo, nekada nepomirljivi sektaši i na- 
cionalisti nalaze zajednički interes u potiskivanju »klasnog pitanja« na 
sporedan kolosjek. 

Ništa blaži u ocjeni socijalističkog razvoja Jugoslavije nije ni Rudi 
Supek iz Zagreba u prilogu »protivurječnosti i nedorečenosti jugoslavens- 
kog samoupravnog socijalizma« (strana 347.—370). Pod navedenim nazivom 
on u cijelom svom prilogu negira ne samo stupanj, nego i uopće posto- 
janje radničkog samoupravljanja u nas. Na strani 355 gore tvrdi: 

»Otvoreno valja reći da se iza jugoslavenskog radničkog samoupravlia: 
nia krije iedna »vertikalna organizacija društvene moći« koju predstavlja 
komunistička partija i koja nastoji odigrati sve tri spomenute uloge«. Pre- 
ma Supeku kompletno naš sistem radničkog samoupravljanja on ocjenjuje 
i tvrdi da nosi crte: »a) pravnog formalizma, b) anti-funkcionalizma u 
pogledu društvene uloge proizvodnih organizacija, c) buržoaskog libera- 
lizma u odnosu na tržište i samo-regulaciju privrednog razvoja, i d) samo- 
upravne organizacije na horizontalnom nivou g etatističkom strukturom 
moći na vertikalnom nivou. U cjelini riječ je o jednom shvaćanju koje 
ostaje u okvirima demokratsko-liberalističke teorije i koie još nije doprlo 
do nivoa jedne demokratsko humanističke i funkcionalističke organizacije 
proizvođača. Ocjenjujući dalje stupanj razvoja radničkog samoupravlja- 
nja on između ostalog na strani 359 gore tvrdi: 

»Tako je radničko samoupravljanje kod nas počelo proizvoditi, što 
može izgledati paradoksalno oni koji ne poznaju logiku demokratsko-libe- 
ralističkog i proudohonovskog tipa samoupravljanja umjesto »samouprav. 
ni socijalizam« nešto sasvim suprotno, naime »malograđanski kapitali: 
zam«. 

Na strani 361 autor ovoga članka ocjenjujući stupanj razvoja radnič. 
kog samoupravljanja upušta se u ocjenu pozitivnih društvenih i socijalis- 
tičkih kretanja u nas, naročito izraženih kroz ustavne amandmane i plat. 
formu Saveza komunista Jugoslavije, a o tome tvrdi slijedeće: 

»S gledišta našeg vlastitog unutrašnjeg razvitka političku decentrali. 
zaciju trebalo bi uzeti kao prirodni tok onih političkih procesa koji su 
definirani teorijom o »odumiranju države«, dakle jačanjem same samou- 
pravne osnove našeg društva, a to znači i integrativnih procesa u njego- 
voj dubini, da se nisu toliko očitovale upravo suprotne tendencije: izbi- 
ianje na javnost među-republičkih anatagonizma, iznošenje ekonomskih 
podataka o neravnopravnim odnosima među republikama, isticanje po- 

trebe za »republičkom državnošću«, bez odgovarajuće protuteže u samo- 
upravnim promjenama, mobilizacija »nacionalnih interesa« u političkim 
zategnutostima radi vršenja pritiska na drugu stranu, oživljavanje nacio- 
nalističkih raspoloženja u jednom dijelu, inteligencije (a vjerojatno dije 
lom i dezorganiziranoj radničkoj klasi), manipuliranje glasinama i iracio- 
nalnim faktorima — sve je to još jednom pokazalo da upravljačima ovom 
zemljom nije mnogo poznata »strategija društvenih inovacija«, koja pret- 
postavlja razborito i smišljeno uvođenje promjena, već da se služe 
starom metodom stvaranja psihoza, zabuna, međusobnog ucjenjivanja, 
šokiranjem javnosti, postupkom »hladnog i toplog tuša«, da bi uznemirena 
i zbunjena javnost došla na koncu svega do zaključka kako na sreću 
postoji ipak jedan »deux ex machina« koji je svojim improvizacijama 
jedini sposoban da sredi naše prilike, a to je uski krug naše »političke 
vertikale«, elita »posredničke birokracije«, čiji politički pragmatizam u 
takvim situacijama pokazuje svoj pravi vitalitet i raison d'etre.« 

Ii je prije toga na strani 360 pasos u sredini autor ocjenjujući naše 
društvene procese, između ostalog kaže: 

»Sve je postajalo jasnije, naročito u području društvene svijesti i onih 
sila koji društvenu svijest oblikuju (masovna sredstva saopćavanja, služ- 
bena — društvena ideologija, kulturno stvaralaštvo) da ovo društvo ima 
sve manje veze s nekom »socijalističkom svješću«, pa čak i da ne želi 
da ima, a u najnovije vrijeme ideolozi novo preporođene malograđanštine 
nastoje nas uvjeriti kako je socijalistička svijest, zajedno sg marksizmon! 
ugrozila ovo društvo i kako je valja još temeljitije istrijebiti nego što je 
io dosad učinjeno!«. 

Ovakvih ili sličnih neistina u prilogu koji autor obrađuje ima veoma 
minogo. On pri kraju svoga priloga na strani 370 između ostalog kaže: 

»Oni se trude da bi sugerirali narodu kako ne samo ideje komunizma 
i socijalizma nose »protunarodno obilježje«. Musolini i Hitler smairali 
su svojim prvim zadatkom da klasne radničke sindikate pretvore u »na- 
cionalne sindikate«, tj. da ih oslobode proleterskog internacionalizma. Na- 
cional-socijalisti smatrali su da je glavni neprijatelj »njemačkog naroda« 
internacionalizam radničke klase, internacionalizam katoličke crkve. Neki 
nacionalisti kod nas predlažu također da se dokinu klasni sindikati tj. 
ukloni njihov internacionalizam, i da se povede borba protiv »iniernacio- 
nalnog komunizma« i internacionalnog katoličanstva, a za nacionalni komu- 
nizam i nacionalno katoličanstvo. Mnogi od tih ideologa nose čak i legiti- 
maciju članova SKJ.« 

U prikazu priloga pod nazivom »Ideje socijalizma i socijalistička stvar- 
nost« autor Zagorka Pešić-Golubović (strana 373) se takoder okomila na 
stupani našeg socijalističkog razvoja, pa nakon niza neistinitih tvrdnji 
na strani 386 između ostalog tvrdi: 

»Iz do sada rečenog proizlazi da jugoslovenski sistem predstavlja svo- 
jevrsni hibrid koji se sastoji od državne vlasti i izvjesnih oblika uprav- 
ljanja, koji nisu razvijeni u klasičnoj državi, a koji se samo uslovno 
mogu nazvati samoupravnim formama, pri čemu dominiraju državni ob. 
lici i to ne samo po faktičnoj snazi uticaja, već i po razvijenosti institu- 
cije u kojima se donose političke odluke, kao i po principima na kojima 
počiva političko odlučivanje. Postojeće forme samouprave ne obezbeđuju 
da se političko odlučivanje spušta u bazu...« Na strani 387 pri kraju 
autor tvrdi: 

»Jugoslavenski sistem ne obezbeđuje da se izađe iz tog zatvorenog 
kruga vlasti, jer nije definisan ni proces, ni odumiranje države kao 
političke vlasti.« 

Govoreći o slobodi u nas autor ovog priloga negira čak i postojanje 
slobode u našoj zemlji — za pojedince i čitavu radničku klasu, pa u 
prilog tome tvrdi na strani 391 dolje pod 29): 

»Obično se kao protivstav drugim socijalističkim zemljama navodi da 
u nas ima više slobode: neograničena sloboda kretanja (u zemlji i van 
nje), mogućnost slobodnog izbora mesta rada; veća samostalnost stvara- 
laca; veće mogućnosti za izdavanje i štampanje knjiga i studija, kao 
i izražavanje raznovrsnih pogleda i stilova; veće mogućnosti da se dođe 
do informacija iz različitih izvora (čak i iz inostrane štampe i knjiga). 

To ie neosporno, ali treba postaviti i pitanje: kome su dosiupne te slo 
bode? Iz napred navedenih razloga (materijalnih i kulturnih) većini pri- 
padnika radničke klase i seljaštva — a to znači velikoj većini jugoslovens- 
kog stanovništva — te slobode nisu dostupne, ili se više izražavaju u nega- 
tivnom vidu. Na primer, sloboda kretanja za njih je najčešće prinudna 
migracija u potrazi za mestom rada (tu spada i ekonomska emigracija u 
inostranstvo). Za većinu pripadnika ovih slojeva novine su jedini kontakt 
sa »kulturom« i jedini izvor informacija ne samo o političkim događajima, 
već i o svim drugim društvenim i kulturnim zbivanjima: sva istraživanja 
potvrđuju da radnici retko kupuju više od jednog dnevnog lista, i to 
najčešće iz one vrste koja se naziva bulevarskom štampom, te, dakle 
nemaju mogućnosti da vrše upoređivanje informacija, i iz tih razloga 
postojanje brojnih listova za njih praktično ne znači mnogo. Ukratko 
rečeno, oni su i nadalje osujećeni da se koriste mogućim slobodama, 
te i u tom pogledu ostaju iza drugih slojeva u jugoslavenskom društvu.« 

Vezano uz ovu tvrdnju ona između ostalog, na 392 strani u sredini 
dovodi u pitanje i Ustavom zagarantirana prava radnih ljudi naše zemlie, 
pa tvrdi: »Sloboda individua proklamovana u Ustavu praktično se javlja 
kao sloboda za one pojedince koji pripadaju moćnim društvenim grupa 
ma da propisuju granice slobode za druge i sredstava da se ovi primo: 
raju da ostanu u tim granicama.« 

Dajući u cjelini ocjenu jugoslavenskog sistema ona zaključuje: 

»Dakle, jugoslavenski sistem nije naznačio puteve za prevazilaženje 
ovih suštinskih proturječnosti, te su već dovele u pitanje »izvjesne vari- 
jante socijalizma«. 

dana 394 gore. Na istoj strani obrazlažući ovu svoju tvrdnju dalje 
navodi: 

»Iz ovog proizlazi zaključak da revolucionarni preobražaj (u pogledu 
koncepcije socijalizma i njegove prakse) još nije izvršen a da bi do takvog 
preobražaja došlo nužno je korenitije ispitati pretpostavke na kojima 
počiva sistem socijalizma u jugoslavenskom društvu. Budući da jugosla- 
venski model socijalizma nastao izvjesnim popravkama starog (sovjetskog) 
modela (što se može objasniti uslovima istorijskog trenutka), daljnjim 
popravkama se ne mogu prevazići osnovne proturječnosti od čega zavisi 
sudbina socijalizma«. 

Zbog takvog stanja u nas a da bi se ono mijenjalo dolazi do aktivnog 
izraza nezadovoljstva u nas koje se, prema autoru »najčešće izražavalvo 
zbog toga što se ne ostvaruju ovi ciljevi socijalizma, a ne pretežno isklju- 
čivo niskog standarda i materijalnih razloga, čak i kada su neposredni 
povodi nekih akcija bili ekonomske prirode. (Na pr. radnički štrajkovi, 
ako su najčešće nastajali uslijed niskih ličnih dohodaka ili neisplaćivanja 
predviđenih dohodaka, više su izraz nezadovoljstva zbog nemogućnosti da 
radnici ostvaruju svoja prava u okviru samoupravne strukture i pojedi. 
načno radnici više negoduju zbog velikih socijalnih razlika nego zbog sop- 
stveno niskog materijalnog položaja.) Tipična manifestacija »socijalistič. 
kog nezadovoljstva« jesu junski studentski događaji 1968. godine. Veoma 
žestoko i da kako neistinito okomio se na naš društveni sistem, a napose 
na njegov samoupravni socijalistički karakter Milan Kangrga iz Zagreba. 
U cijelom svom prilogu pod nazivom »Fenomenologija ideološkog politič. 
kog nastupanja jugoslavenske srednje klase«. 

Iz njegovih teza u nas na vlasti postoji: »srednja klasa«, dakle ne 
»radni narod«, ne »radnička klasa«, a time se po našoj ocjeni negira 
postojanje uopće socijalističkog karaktera našeg socijalističkog društva, 
Obarajući se na tu tzv. »srednju klasu« na strani 430 tvrdi: 

»Već dobar dio godina možemo iz dana u dan pred našim očima pra- 
titi taj ubrzani proces, rađanja, rasta, jačanja, situiranja, etabliranja, 
prodora i konsolidiranja srednje klase na svim područjima života, koja 
vrtoglavo (u našoj historijski specifičnoj i produženoj »prvobitnoj akumu 
laciji kapitala« ekonomski jača, obogaćuje se, preuzima u svoje ruke vo: 
đenje poslova cjelokupnog društva, povlači za sobom u tom smjeru i 
ostale elemente i slojeve društva, korumpira ih i ideološki rastače i uvlači 
se tako u sve društvene pore, te politički, ekonomski, socijalno, kulturno, 


teorijski i filozofski, dakle duhovno i ideološki postaje sve dominantnija 


766 


snaga našeg društva. Stoga i nije čudo što se ona infilirirala i »dobro 
smjestila« i u sam Savez komunista (dakle u komunistički pokret uopće), 
zastupajući u njemu i provodeći u djelo ideje, što ih Marx naziva idejama 
tzv. »buržoaskog socijalizma«, što je naravno potpuno u skladu g njezinom 
vlastitom prirodom (jedna temeljitija analiza, posvećena tom probiemu, 
mogla bi to jasno pokazatai, ali ovdje je to nemoguće). Njezini pripad- 
nici čine tako diverzije u samoj srži pokreta. Ona time nastoji čak i Sa- 
vez Komunista pretvoriti u svoju vlastitu masovnu partiju (čak se iz go- 
dine u godinu i statistički, po brojčanom sastavu i socijalnom karateru 
njezina članstva u Savezu komunista dade lako pokazati). Gotovo sva 
sredstva masovnih komunikacija preuzima ona postepeno u svoje ruke 
— na osnovu »samoupravnosti«, shvaćene po njezinoj vlastitoj mjeri — 
s monopolom, kakav sebi ne može osigurati, izboriti, zamisliti iii čak ni 
sanjati nijedna građanska partija ni u najrazvijenijim kapitalističkim 
zemljama Zapada, gdje je — kao što je svima poznato — dominacija gra- 
danske klase i njenih stranaka neosporna. Što znači i kakva se moć 
manipulacije i dobro sračunate dozirane informacije ima time u rukama, 
nije potrebno posebno dokazivati, a tu moć srednja klasa i njezini ideolozi 
dakako svakako obilato koriste.« Naše novinstvo (naravno ne samo u na- 
šoj republici, nego u cjelini) toliko se već izvještilo u tom svom zanatu, 
da nipošto ne zaostaje za tzv. »žutom štampom na Zapadu«, šta više često 
je i nadmašuje, budući se je svojim monopolističkim položajem toliko 
osililo, da je isključilo svako moguće suproino i kritičko mišljenje, što 
mu dozvoljava manipulaciju javnim mnijenjem kakvu god želi, bez mjere 
i pravog krilerija«. 

Govoreći o međunacionalnim odnosima pa napadajući današnje u 
skladu sa Ustavom progresivna kretanja tvrdi: strana 439 gore: »Na 
socijalnom planu, podignutog na nivo idejnog raspravljanja i orijenli- 
ranja srednja se klasa — kao što je rečeno — poziva na primat nacio- 
nainoga kao onoga kruga, u kojem se kreću njezini bitni interesi. Njezini 
ideolozi i glasni govornici imaju stoga pravo kada govore o nacionalnini 
kiasama i partijama, jer pritom sadržajno misle na svoju (srednju, gra- 
đansku klasu), pa čak i Saveza Komunista svojataju u tom smislu kaa 
svoju partiju i žele ga koristiti u svoje svrhe.« 

Očito, autor ovoga priloga, kada govori o ideolozima »srednje klase« 
»glasnogovornicima« otvoreno napada zvanično rukovodsivo Jugoslavije, 
koje ne samo da je samo nosilac novih pozitivnih kretanja, nego i dos- 
ljedni pobornik za njihovo ostvarenje tj. striktno ostvarenje u život ustav- 
nih amandmana. 

Neistinito i alarmantno prikazuje stanje u nas, pa nalazi kako onaj 
iko se eventualno ne slaže sa ovako pozitivnim kretanjima u našem druš- 
ivu da će biti podvrgnut grubom političkom »nasilju«. Oiuda upozorava: 
»pazite, budite oprezni, onaj tko se poziva na klasne interese (radničke 
klase) ili ih samo spomene, taj vam je — staljinist (ili »klasni unitarist«, 
ili »nacionalni ljevičar i Marksist«)! Samo da se i psi ne nahuckaju na 
njega. I to ponajčešće proturaju čak i oni koji već četvrt stoljeća tipično 
staljinističkim metodama upravljaju ovom zemljom ili su tome bar 
pripomogli, ili pak oni koji su se u čitavom tom procesu koristeći sve 
prilike, bezkrupulozno bogatili na račun te iste radničke klase Jugoslavije 
(ne pitajući tada, a to ih zapravo ne zanima ni sada koje je ona nacional- 
nosti!). Dalje između ostalog autor nastavlja »u svojoj govorljivosti ne 
vide da tom svojom »tezom« ustvari daju pravo onom istom staljinizmu 
koji ie 1948. godine htio ovu zemlju dobiti pod svoju direktnu vlast. Oni 
u svojoj zaslijepljenosti ne vide, braneći tobože napredak i interese i inte- 
gritet svoje nacije, zapravo veličaju staljinizam na taj način, što mu daje 
legitimaciju jedinog pravog borca za klasne interese kako svojeg tako i 
svjetskog proletarijata«. 

Koliko neistinito izvrće postojeću situaciju u SFRJ u namjeri da sivori 
zabludu i uznemirenje kako radničke klase Jugoslavije, tako i svih njenih 
građana, neka posluži tvrdnja na strani 440 dolje pod 11). 

»Budući da se više »ne smije« govoriti o jugoslavenskoj radničkoj klasi 
(ier ie to »unitaristička« ili »unitarno klasna« pozicija!) ili radničkoj klasi 
Jugoslavije (u jednini), nego samo o »nacionalnim klasama Jugoslavije 

(u množini), kao da neposredni, faktički i povijesni inieres tih klasa 
(Slovenije, Hrvatske, Srbije itd) nije bitno isti (upravo u odnosu spram 
Jugoslavenske srednje klase, birokracije i tehnokracije koje vrlo lijepo 
uzajamno surađuju), onda bismo prema tome u Jugoslaviji, po nacicnal- 
no-političko-republičkom ključu, naravno, kao i sve ostalo imali 6 (slo- 
vima: šest) radničkih klasa i 2 (slovima: dvije) radničke klasice (AP Voj- 
vodine i Kosova). Ukoliko dobijemo koju novu republiku ili autonomnu 
pokrajinu, onda će postojati jedna radnička klasa ili klasica više. To će 
se, uostalom, također — politički odlučiti (sporazumno, dakako, ili »sa. 
moupravno-dogovorno« između srednjih klasa i birokracije). 

Međutim i ovdje treba biti dosljedan: ako naime ne postoji jedna nego 
6 ili 8 radničkih klasa Jugoslavije, onda prema tome posloji i 6 ili 8 
Saveza komunista, što bi značilo da ipak imamo ili bi trebalo da imamo 
višepartijski sistem? Ova bi se zagonetka mogla možda riješiti samo onda, 
ako je ovdje ipak riječ o 6 ili 8 srednjih (građanskih) klasa i njihovih 
partija. To bi onda još nekako historijski bilo opravdano. Možda je 
potrebno samo promijeniti ime? 

Ovakvim ivrdnjama o kojima je bilo riječi u pomenutim brojevima 
Praxisa želi se napadati naša cjelokupna politika socijalističkog razvoja 
i to na neistinit i neargumentiran način, što kao takvo pogoduje za za- 
bune i uznemirenje građana, pa čak potjecaj i na izvjesne akcije koje bi 
remetile javni red i mir. 

Obimnost neistina, poluistina u Praxisu 3/4 upozorava na kompletno 
izdanje ovog broja. 

Stoga postoje zakonski uvjeti za izricanje zabrane raspačavanja pome- 
nutih brojeva Praxisa. 


OKRUŽNI JAVNI TUZŽILAC: 
VINKO ČOPKOVIĆ 


tom obavijest: 

. Okružni sud — Sisak 

. Hrvatsko Filozofsko društvo Zagreb kao izdavač 

. Tiskara i knjigovežnica »Joža Rožanković« Sisak kao tiskaru ovih 
publikacija 

Stanici javne sigurnosti Sisak sa nalogom da sve primjerke Filozofskog 
dvomjesečnika Praxisa 1/2 — 1969 — jun—lipaj »Dokumenti« 1968. te 
primierke br. 3/4 — maj—august 1971. i tiskarski slog privremeno od- 
uzme. 

RJEŠENJE OKRUŽNOG SUDA U SISKU 


SOCIJALISTIČKA REPUBLIKA HRVATSKA 
OKRUŽNI SUD U SISKU Kr-10/1971-8 


RJEŠENJE 


Okružni sud u Sisku u vijeću sastavljenom od Predsjednika Okružnog 
suda Mr Branka Košutića kao predsjednika vijeća, sudaca porotnika 
Mate Jaredića i Bože Podgorskog kao članova vijeća, uz sudjelovanje 
Jelice Gobac kao zapisničara, povodom prijedloga Okružnog javnog tužioca 
Sisak broj KTR-247/71 od 10. kolovoza 1971. godine da se zabrani raspa- 
čavanje publikacije Filozofskog dvomjesečnika »Praxis« broj 1/2 1969. — 
Dokumenti — jun — lipanj 1968. godine i broj 3/4 maj — august 197i. 
godine, nakon održane javne glavne rasprave dana 16. kolovoza 197. 
godine u prisutnosti Okružnog javnog tužioca u Sisku Vinka Čopkovića 
i predstavnika štampara Juraja Požega, direktora tiskare i knjigovežnice 
»Joža Rožanković« iz Siska, istoga dana donio je i objavio ovo: 


rješenje 


I. Zabranjuje se raspačavanje stranice 139 — 141 zbog članka »Akcioni 
politički program« te stranice 188 — 189 zbog »Proglasa revolucionarnih 
siudenata socijalističkog sveučilišta »Sedam sekretara SKOJ-a« izdatih u 
Filozofskom dvomjesečniku »Praxis« jun — lipanj 1968. — Dokumenti, 
što izdaje Hrvatsko filozofsko društvo Zagreb, zatim stranica 425 — 446 
Filozofskog dvomjesečnika »Praxis« 3:4 maj — august 1971. zbog članka 
»Fenomenologija ideološko političkog nastupanja jugoslavenske srednje 
klase«, autora Milana Kangrge iz Zagreba. 

II. Od izdavača imaju se oduzeti gore navedene stranice tih Filozofskih 
dvomjesečnika »Praxis« u svim primjercima. Također se ima rasturili 
štamparski slog, koji se odnosi na rečene članke stim, da se isti ima 
uništiti, i to: 

zbog povrede propisa člana 52. stav 1. točka 2. Zakona o štampi i 
drugim oblicima informacije, pošto se u navedenim napisima pronose 
izopačene ivrdnje, a kojima se izaziva uznemirenje građana. 

II. Odbija se prijedlog javnog tužioca u Sisku za izricanje zabrane 
raspačavanja predgovora pod nazivom »Prolegomena za sociološko isira- 
živanje društvenih sukoba« u broj 1/2 1969. »Praxisa«, te broj 3/4 maj — 
august 1971. godine glede napisa »Trenuiak jugoslavenskog socijalizma« 
stranica 309, te napisa »Oblici i karakter društvenih sukoba«, stranica 329, 
napisa »Protivuriječnosti i nedorečenosti jugoslavenskog samoupravnog 
socijalizma« — strana 347 i napisa »Ideja socijalizma i socijalistička 
stvarnost« — strana 373 — 395. 

IV. Riešenje Okružnog javnog tužioca u Sisku broj KTR-24771 od 
10. kolovoza 1971. godine, kojim je izrečena privremena zabrana raspača- 
vanja Filozofskog dvomjesečnika »Praxis« broj 12 — 1969. pod nazivom 
jun — lipanj — Dokumenti 1968. godine i broj »Praxisa« 3/4 maj — au. 
gust 1971. godine u nakladi Hrvatskog filozofskog drštva u Zagrebu, sa 
danom pravomoćnosti ovog rješenja prestaje važiti i ovim se rješenjem 
zamjenjuje. 

V. Nakon pravomoćnosti ovo se rješenje ima objaviti u »Službenom 
listu SFRJ«. 


Obrazloženje 


Okružni javni tužilac u Sisku svojim prijedlogom broj KTR-247 71 
od 10. kolovoza 1971. godine, a i na glavnoj raspravi održanoj dana 16. 
kolovoza 1971. godine predložio je, da se izreče zabrana raspačavanja 
publikacija Filozofskog dvomjesečnika »Praxis« broj 1/2 1969. — »Do- 

kumenti jun — lipanj 1968. godine« i broj 3/4 maj — august 1971. koji su 
izdani u lipnju 1971. godine. Javni tužilac tvrdi, da su pojedini napisi 
iz tih publikacija takvog karaktera da obzirom na lažne i izopačene ivrd- 
nie u istima mogu izazvati uznemirenost građana, te da ugrožavaju javni 
red i mir. Javni tužilac ističe da je izdao privremenu zabranu raspača- 
vanja th publikacija. 

Povodom gornjeg prijedloga Javnog tužioca određena je glavna ras- 
prava za dan 16. kolovoza 1971. godine pred ovim sudom na koju su poz- 
vani pored Okružnog javnog tužioca i predstavnik izdavača Hrvatskog 
filozofskog društva iz Zagreba, te predstavnik štampara, direktor tiskare 
i knjigovežnice »Joža Rožanković« iz Siska. 

Na glavnu raspravu pristupili su Okružni javni tužilac i predstavnik 
šiampara Juraj Požeg, diretkor tiskare i knjigovežnice »Joža Rožanković« 
Sisak, dok predstavnik pozvanog izdavača nije pristupio. Svjedok Gajo 
Petrović, inače glavni urednik »Praxisa« izjavio je da su predstavnici 
izdavača na godišnjem odmoru. Budući je pristupio štampar to je u smislu 
člana 57. Zakona o štampi i drugim oblicima informacija održana glavna 
rasprava. 

Na istoj Javni tužilac je nadopunio svoj prijedlog za izricanje zabrane 
raspačavanja upitnih primjeraka »Praxisa« i to zbog daljnjih članaka u 
»Praxisu« broj 1/2 — 1969. godine — »Dokumenti jun — lipanj 1968. godine« 
i to zbog napisa »Akcioni politički program« strana 139 te napisa »Proglas 
revolucionarnih studenata socijalističkog  sveučilšta sedam sekretara 
SKOJ-a«, strana 188 

i zbog članka »Ideje socijalizma i socijalistička stvarnost« stranica 
273—395 iz Filozofskog dvomjesečnika »Praxis« broj 3/4 1971. godine. 

tvrdeći, da se u tim napisima nalaze elementi izopačenih tvrdnja 
koje mogu izazvati uznemirenje građana. 

Pristupjeli predstavnik štampara je naglasio, da se on ne može oči- 
tovati u pogledu pojedinih tvrdnja koje se citiraju u prijedlogu Javnog 
iužioca, istakavši jedino da je primjerak »Praxisa« 1/2 odaslan Javnom 
tužilaštvu Sisak 19. srpnja 1971. godine, a primjerci broj 3/4 da su dos- 
tavljeni 25. lipnja 1971. godine. O samom sadržaju predstavnik štampara 
se nije izjašnjavao. 

Saslušan je kao svjedok prof. Gajo Petrović, glavni i odgovorni ured- 
nik »Praxisa« koji je naglasio da krug pretplatnika koji primaju poje- 
dine brojeve »Praxisa« da sačinjavaju članovi Filozofskog društva — 
filozofi, sociolozi, teoretičari književnosti itd. Inače da se »Praxis« šalje 
svim bibliotekama Centralnih komiteta SKJ, rukovodstvima omladine, 
Socijalističkog saveza, a također i vrhunskim političkim predstavnicima. 
lnače da se u »Praxisu« raspravljaju najteži problemi suvremenog svijeia 
t filozofije, materijal koji se iznosi, a i onaj koji se tuži da je diskusio- 
nog karaktera, nije mu bilo poznato da bi pojedini inkriminirani članci 
već ranije bili zabranjivani. 

Posebno je svjedok iznio kako je došlo do upitnih korica na pri- 
mjerku »Praxisa« 1/2 iz 1969. koji nosi poseban naziv jun — lipanj 1968. 
— Dokumenti, naglasivši da je pogreškom izostavljena napomena, kako 
je ovaj primjerak objavljen u Sisku 1971. godine. 

Uzet je uvid na prijedlog tužioca rješenje Vrhovnog suda Hrvatske 
broj Kž-1137/68-3, te rješenje Okružnog suda u Beogradu broj Kr-93 71 
od 20. srpnja 1971. 

Imajući u vidu slobodu štampe i drugih oblika informacije kao jednu 
od osnovnih Ustavnih sloboda i prava garantiranih direktnim odredba- 
ma Saveznog ustava (čl. 40), a koja su prava neophodan elemenat đdemo- 
kratizma našeg sistema društvenog samoupravljanja ovaj je sud zabranu 
raspačavanja štampanih stvari konkretno utuženih napisa cijenio kao 
iznimnu mjeru vlasti kojoj se može prići tek kada se iz svih činjenica 
i okolnosti sa potrebnom sigurnošću utvrdi, da se zaista u ovim sluča- 
jevima radi o zloupotrebi Ustavnog prava-slobode štampe, a pobliže raz 
rađena i određena u čl. 52. Zakona o štampi i drugim oblicima infor 
macije u inkriminiranim napisima iznose ili podnose lažne, izopačene 
ili alarmantne vijesti ili tvrdnje koje izazivaju uznemirenost građana ili 
ugrožavaju javni red i mir. 

Cijeneći provedene dokaze u odnosu na utuženi tiskani materijal 
»Praxisa« 1/2 1969. jun — lipanj 1968. godine — Dokumenti te »Praxis« 
5/4 — 1971. ovaj je sud utvrdio da je dio tog tiska već bio razmatran 
nI nadležnim sudovima i da glede istih dijelova postoje i sudske od. 
uke. 

Tako je rješenje Vrhovnog suda Hrvatske u Zagrebu, kao drugostepe- 
nom sudu od 22. srpnja 1968. godine broj Kž-1137 68. izrečena zabrana 
raspačavanja napisa izašlog u književnoj reviji »Razlog« broj 57/68 pod 
naslovom »Akcioni politički program beogradskih studenata« te »Pro- 
glas revolucionarnih studenata socijalističkog sveučilišta »Sedam sekrc- 
iara SKOJ-a««. Ovi napisi ponovno su otiskani u uiuženom primjerku 
jun — lipanj 1968. »Dokumenti« »Praxis« broj 1/2 1969. i to na strani- 
cama 139—141 i na stranici 188—189, a kojem primjerku, kako glavni 
urednik svjedok Gajo Petrović navodi, služi samo kao dekoracija omot 
nekadašnjeg broja »Praxis« 1/2 — 1969. Nesporno je, međutim, da je ovaj 
konkretni primjerak jun — lipanj 1968. »Dokumenti« izišao iz tiska 16. 
srpnja 1971. i to u 1972 primjerka kako je to izvjestila tiskara »Joža 
Rožanković« Sisak svojim dopisom od 12. kolovoza 197i. 

Rečeni napisi pojavili su se dakle, ponovno u tisku nakon gore citi- 
ranog rješenja Vrhovnog suda Hrvatske, o zabrani raspačavanja istih. 
Stoga je valjalo uvažiti prijedlog Okružnog javnog tužioca Sisak u prav. 
cu izricanja zabrane raspačavanja navedenih napisa u spomenutom 
primjerku Dokumenti jun — lipanj 1968, budući se radi o već presu- 
denoj sivari. 

Glede napisa, odnosno priloga »Fenomenologija ideološko-političkog 
nastupanja jugoslavenske srednje klase« iz »Praxisa« broj 3/4, a čili 
je autor Milan Kangrga — Okružni javni tužilac je ustvrdio da predloži 
također rješenje Okružnog suda u Beogradu broj Kr-93/71. od 5. kolo- 
voza 1971. kojim je izrečena zabrana raspačavanja napisa pod nazivom 
»Jugo-srednja klasa i njena revclucija«, koji se pojavio u listu Savezni 
studenata Beograda »Vidici« broj 150—151 za april — maj 1971. godine, 
a da se ustvari radi o skračenom izvodu iz gore spomenutog napisa, 
kako je to uostalom naznačeno u Fus-noti uz naslov napisa u rečenom 
listu »Vidici«. 

Kako ovo rješenje Okružnog suda u Beogradu nije pravomoćno, tlo 
je ovaj sud ocijenio sadržaj utuženog napisa uz primjerak »Praxisa« 
3/4 1971. i našao, da je glede istoga prijedlog OJT u pravcu izricanja 
zabrane raspačavanja osnovan. 

Sadržajno utuženi napis iznosi tvrdnju da »Naša jugoslavenska sred. 
nja klasa« preuzima rukovodeću ulogu u našoj zemlji u svim domenama 
budući su uvjeti za ovakav njen nastup povoljniji (osigurali, izboriti, 
zamisliti ili čak sanjati str. 431) od uvjeta za egzistenciju bilo koje 
građanske partije u najrazvijenijoj kapitalističkoj zemlji zapada — gdie 
ie kao što je svima poznato — dominacija građanske klase i njenih 
stranaka neosporna. Ista je situacija u odnosu na tvrdnju autora o 
tome kako se više »ne smije govoriti o jugoslavenskoj radničkoj klasi ili 
radničkoj klasi Jugoslavije« nego samo o nacionalnim klasama Jugoslavije. 

Ove tvrdnje su izopačene, one ne odgovaraju postojećem sistemu 
radničkog i društvenog samoupravljanja, a čiji je dostignuti nivo našao 
svoj najbolji odraz u zaključcima II. Kongresa samoupravljača. Po svo- 
joi određenosti, sadržajnosti, času iznošenja (Ustavni amandmani) ak- 
iuelnosti teme i načinu izlaganja tvrdnje iz inkrimiranog napisa 
»Fenomenologija ideološko-političkog nastupanja jugoslavenske srednje 
klase« su svakako po mišljenju ovog suda podobne da izazovu uznemi. 
renost građana. Time su u inkriminiranom napisu ostvareni svi bitni 
elemenii predviđeni u članu 52. stavu 1. točki 2. Zakona o štampi 
i drugim vidovima informacija pa je stoga odlučeno da i glede ovog 
napisa se izreče predložena zabrana raspačavanja. Slijedom toga valjalo 
je odlučiti i o oduzimanju odnosećih stranica iz pojedmih primjeraka 
»Praxisa« te rasturanja sloga. 

U odnosu na ostale utužene napise ovaj sud nalazi da isti također 
u sebi sadržavaju lažne i izopačene tvrdnje, ali da obzirom na način 


ZA 


izlaganja istih, njihov sadržaj, čas iznošenja i aktuelnost teme one nisu 
podobne da izazovu uznemirenost građana, a niti da ugroze javni red 
i mir tj. onaj vladajući međusobni odnos građana koji je u skladu sa 
HOESIDA u normalnom načinu života u organiziranoj društvenoj za- 
jednici. 

Pri takvom zaključivanju ovaj sud je ocijenio slijedeće momente i 
činjenice. 

Dvomjesečnik »Praxis« izlazi već oko deset godina kako je to naglasio 
Juraj Požeg, direktor tiskare »Joža Rožanković« Sisak, alj njegova na. 
klada je zaista minimalna. Broj 1/2 — 1968. Dokumenti je izašao u 1972 
primjerka, a broj 3/4 — 1971. u 3000 primjeraka. Očito da je vrlo ogra- 
ničen broj osoba koji se redovno upoznava sa sadržajem tog Filozofskog 
dvomjesečnika. Prema iskazu svjedoka Gaje Petrovića pretplatnici su 
članovi Filozofskog društva — filozofi i oni koji rade na srodnom po- 
dručju (sociolozi, povjesničari), a primaju ga i vrhunski politički pre- 
stavnici kao i biblioteke CK SKJ, republički CK SK i rukovodstva 
Sindikata, Omladine i SSRN. 

Iz tako utvrđenog činjeničnog stanja slijedi osnovani zaključak da 
nije u pitanju masovno sredstvo informacija i da se sa sadržajem 
pojedinih brojeva »Praxisa« redovno upoznava ograničeni broj osoba 
naročito specijalnih zvanja. Dio istih zauzima kod nas odgovorne politič- 
ke rukovodeće položaje. Posebno valja naglasiti i podvući izjavu pred- 
stavnika tiskare da su utuženi brojevi prije raspačavanja dostavljeni u 
tri primjerka OJT. : 

Za svo ovo vrijeme od časa početka raspačavanja pa do održavanja 
ovog postupka javnost nije reagirala na pojavu tih inkriminiranih čla- 
naka, pa tako naročito niti itko iz inače ograničenih redova onih koji 
redovno primaju »Praxis«, a koji bi po svojim umnim kvalitetama mogli 
sa lakoćom se uznemiriti po saznanju sadržaja inkriminiranih napisa. 

Prema tome samo neznatni broj tiskanih primjeraka te ograničeni broj 
inače kvalitetnih pretplatnika i čitalaca Dvomjesečnika »Praxis«, a ob- 
zirom na pomanjkanje bilo kakove reakcije u tim krugovima, govori, 
da nije u pitanju tiskani materijal koji bi po svome sadržaju mogao 
izazvati uznemirenje naših građana ili ugroziti javni red i mir. 

Predmetom ovosudne ocjene bila je i intencija izdavača u povodu 
izdavanja inkriminiranih publikacija. U tom pravcu je svjedok Petrović 
jasno i određeno naglasio da je u pitanju diskusioni materijal. Ova nje- 
gova izjava nalazi punu podršku u predgovoru izdavača u primjerku 
jun — lipanj 1968. Dokumenti gdje je određeno pod 4. naglašeno »da 
ovi dokumenti treba da posluže kao neophodna osnova za daljnje 
znanstveno istraživanje tog društvenog fenomena. 

Također je i u po javnom tužiocu aposirofiranoj »Prolegomeni za 
sociološko istraživanje društvenih sukoba« istaknuto da objavljivanje 
ove građe treba da omogući njihovo temeljno sociološko istraživanje 
(XIII), pa i po javnom tužiocu doslovce citiranim pasosima je riječ v 
»predstojećim istraživanjima, uporednom istraživanju, i temeljitom istra- 
živanju (stranica XIX.). 

U primjerku »Praxis« 3/4 — 1971. i to u inkriminiranom napisu »Tre. 
nutak jugoslavenskog socijalizma« je riječ o zadatku »Praxisa« kao 
prvenstveno teorijskom časopisu (str. 309) čiji izdavači ne namjeravaju 
napustiti primarno teorijski ugao gledanja u vezi sa našim društvenim 
razvitkom. 


U vezi tako postavljenih okvira, u nastavku postavljene su među 
inim i razne teze kao poticaj za raspravljanje o istima. 

Stoga ovaj sud nalazi da izdavači upitnih brojeva »Praxisa« nisu 
imali namjeru izazvati uznemirenje u ređovima građana, te ugroziti javni 
red i mir, već teorijski-znanstvenim metodama raspraviti nabačene teme. 
Napose nije utvrđeno da bi se pojedini autori ili izdavači koristili svo- 
jim pravima iz člana 40. Saveznog Ustava u svrhu rušenja osnova soci- 
jalističkog demokratskog uređenja. 

Cijeneći istinitost pojedinih tvrdnja u inkriminiranim člancima valja 
naglasiti, da su očito izopačene one tvrdnje iz članka »Oblici i karakter 

društvenih sukoba« autora Nebojše Popova na strani 329-—346 »Praxisa« 
broj 3/4 — 1971. gdje je riječ o ustanku kao spontanoj samoobrani, 
(krajem maja i juna 1941). 

Autor olako prelazi preko slijedećih povijesnih događaja. 

Proglas CK KPJ od 30. ožujka 1941. u kojem se pored ostalog traže 
demokratske slobode i prava za sve narode Jugoslavije. 

Upućivanje delegacije politbiroa CK KPJ štabu IV. Armije u Zagrebu 
sa zahtjevom da se podijeli oružje radnicima i to dana 7. travnja 1941. 
godine. 

Obavijest generalnog sekretara KPJ Josipa Broza Tita Kominterni 9 
odluci CK KPJ da se okupatoru pruži otpor — 14. travnja 1941. godine. 

Osnivanje Oslobodilačke fronte u Sloveniji na inicijativu CK KP Slo- 
venije platformi borbe protiv okupatora dana 27. travnja 1941. godine. 

Prvomaiski proglas CK KPJ sa pozivom na borbu protiv okupatora 
i njegovih slugu na bratstvo naroda Jugoslavije — 1. svibnja 1941. go- 
dine. 

Svibanjsko savjetovanje KPJ u Zagrebu na kojem se na temelju 
Titovog referata i diskusije utvrdilo da se KPJ nalazi pred izvršenjem 
svog povijesnog zadatka organizacije i predvođenja borbe za nacionalno 
i socijalno oslobođenje — 7. svibnja 1941. godine. 

Sjednica CK KPJ od 27. lipnja 1941. godine na kojoj je obrazovan 
glavni štab NOP Jugoslavije i za komandanta određen Josip Broz Tito. 

Konačno odluka o općem ustanku naroda Jugoslavije donesena na 
sjednici proširenog politbiroa CK KPJ dana 4. srpnja 1941. godine. 

Formiranje partizanskog odreda u šumi Brezovica u lipnju 1941. 
godine te akcije sakupljanja oružja prije toga također su povijesni do- 
gađaji sa područja ovog našeg suda, a koji upućuju na neistinitost i izo 
pačenost tvrdnju autora. 

Svi ovi povijesni događaji u punoj mjeri opovrgavaju spomenutu 
tvrdnju o spontanoj samoobrani, o prelasku na drugu fazu revolucije 
krajem 1941. godine tj. na borbu za vlast, dok su žrtve iz Glinske pravo- 
slavne crkve krvavi momenti u odnosu na izopačenu tvrdnju o popustlji- 
vosti okupatora. 


Posebno je izopačena tvrdnja autora kada iznosi da se studentskim 
akcijama najenergičnije suprotstaviše izvršna tijela rukovodećih organa 
SK. Notorna je i poznata uloga Veljka Vlahovića u tim časovima, njegova 
akcija drugarsko neposredno uvjeravanje ni u kom slučaju ne može se 
nazvati najenergičnijim suprotstavljanjem. Obrada pojave političke klase 
jest teoretska postavka autora koja nema oslonca u praktičnom životu. 


Također je netočna tvrdnja o »potisnutosti radničke klase« (stranica 
334). Njezina uloga kao upravljača dolazi do punog izraza u sistemu 
radničkog samoupravljanja preko demokratskih izbora biranih organa 
u pojedinim radnim organizacijama. Obzirom na notornost i sveobuhvat. 
nost ovih organizacionih oblika gore navedena izopačena tvrdnja ne mo- 
že imati takvog uticaja da bi izazvala uznemirenost građana. 

Konačno ni izlaganje autora o situaciji sa političkom policijom nema 
svog povjesnog oslonca pa je izopačena tvrdnja da su postojala odlučna 
nastojanja da se politička policija prikaže kao instrument hegemonije 
cijele jedne, srpske nacije. Ovaj događaj (slučaj Ranković) dobio je 
svoj epilog u ljetu 1966. godine i on danas ne predstavlja takvu aktualnu 
temu da bi njeno iznošenje u datom obliku moglo izazvati uznemi 
renje. 

Uostalom izlaganje autora o svim tim događajima pa i onim kasnijim 
(studeni 1968.) obzirom na izmak vremena nisu konačno više aktuelni, 
a da bi mogli danas nakon 30 odnosno napunih 4 godine izazvati već 
naglašeno uznemirenje a u povodu njihovog sadašnjeg iznošenja, a po- 
gotovu ne obzirom na način toga izlaganja. 

U cijelom inkriminiranom napisu, a tako je to slučaj i u ostalim 
člancima, radi se o običnom tisku u kojem su otiskani cijeli primjerci 
»Praxisa« (broj 1/2 1969. i 3/4 1971.) pa i u onim dijelovima kojima javni 
tužilac ne prigovara. U tisku naslova i ostalog teksta nema nekih po- 
sebnih naglasaka na izuzetnu važnost istoga članka. Svi napisi izneseni 

su pod punim imenom autora ili uz naznaku izdavača. Očito je, da se 
radi o stavovima pojedinih autora pa su sve ove okolnosti uvjerile 
ovaj sud da iznošenje pojedinih tvrdnji, a koje su sa strane ovog suda 
inače cijenjeni kao izopačene ipak ne mogu izazvati, a i nisu izazvali 
uznemirenost građana, odnosno momenat ugrožavanja javnog reda i 
mira. 

U odnosu na članak »Proturiječnosti i nedorečenosti jugoslavenskog 
samoupravnog socijalizma« valja uvodno naglasiti da je po samom auto- 
ru iznijeta namjera da u doba održavanja II. Kongresa samoupravljača 
iznese svoje msili i da dade svoju kritičku ocjenu. Isti također naglašava 
da se radničko samoupravljanje pokazalo kao najuspješnije oružje da 
afirmira politiku idejnog svrstavanja u odnosu na izgradnju samog soci- 
jalističkog društva (347—348). 

U nastavku svog izlaganja autor međutim iznosi tvrdnju o vertikalnoj 
organizaciji društvene moći, koju da predstavlja KPJ. Ovakova tvrdnja 
izopačeno prikazuje stvarno stanje u našem sistemu radničkog samou- 
pravljanja, a gdje su njezini organi slobodni od vanjskih utjecaia kod 
odlučivanja o bitnim pitanjima prosperiteta svojih radnih organizacija. 

Nastavljjući dalje, autor postavlja tvrdnju o nepoznavanju »Strategije 
društvenih inovacija«. Izopačenost takove tvrdnje najbolje se ocrtava u 
onoj punoj suglasnosti kojom su po našim narodima prihvaćeni pred- 
loženi Ustavni amandmani, a kojima se baš provodi politika decentrali- 
zacije. Očito da su ovi prijedlozi dati u najpodesnije vrijeme i na najod- 
govarajući način. 

Cijeneći rečenu suglasnost naših naroda gornja tvrdnja autora, a koja 
je očito izopačena, ne može izazvati već opetovanu naglašenu uznemire- 
nost građana a koji su pokazali tako neobično visoku političku svijest 
pri odlučivanju o posljednjim mjerama političke decentralizacije. 

Stoga je i glede spomenutog članka ovaj sud mišljenja da nije vo- 
trebno primjeniti zabranu raspačavanja iz člana 52. stava 1. točke 2. Za- 
kona o štampi i drugim oblicima informacija. Kako je uostalom već na- 
prijed rečeno ovaj članak ima očitu tendenciju na raspravljanje o u 
naslovu izrečenoj pojavi, pa obzirom na već ostale iznesene kvalitete 
Pomeni? »Praxis« niti ovaj članak nije podoban da uznemiri gra- 

anstvo. 

Konačno u odnosu na članak »Ideje socijalizma i socijalistička stvar. 
nost« mišljenje je ovog suda da su u istom iznesene tvrdnje koje ne od- 
govaraju stvarnom stanju stvari. 

Autorica tvrdi da u našoj zemlji nisu pojedine slobode dostupne ve- 
ćini pripadnika radničke klase i seljaštva tj. velikoj većini jugoslavens- 
kog stanovništva. Takovo postavljanje stvari je očito izopačeno. U na- 
šoj sredini pojedincu je dozvoljeno nesmetano Kretanje i to ne samo u 
tuzemstvu već i u inozemstvu, izdavanje putnih isprava (pasoš) je obična 
formalnost, opravdana je parola o najotvorenijoj granici, odlazak na pri- 
vremeni rad u inozemstvo protežiran je sa strane državne vlasti, broj 
naših radnika vani najbolje opovrgava gornju tvrdnju. Pravo na rad po 
izboru pojedinca je i ustavna norma. 

Ista je situacija u odnosu na mogućnost informiranja. Pored brojnih 
čitalaca i biblioteka koje su vrlo dobro opskrbljene sa raznim dnevni. 
cima i tjednicima sama cijena istih je takova da su ta sredstva informi- 
ranja pristupačna svakom. Kvalitet informacija u dnevnicima je na visini 
i svestrana. 

Cijeneći iznesene notorne prilike u našoj zemlji neosnovanost i izo- 
pačenost gornje tvrdnje autorice Zagorke Pešić-Golubović je očita. Nje- 
zin značaj međutim nije takav da bi ono moglo ugroziti javni red i mir 
a najmanje pak da bi izazvalo uznemirenost građana, koji svi nepodje- 
lijeno uživaju opisane slobode. 

Stoga ovaj sud nalazi da utuženim napisima iz primjerka jun — lipanj 
1968. Dokumenti »Praxis« broj 1/2 1969. i to naročito »Prolegomena za 
sociološko istraživanje društvenih sukoba« te napisi iz primjerka »Pra. 
xis« broj 3/4 — 1971. maj — august i to »Trenutak jugoslavenskog soci- 
jalizma«, »Oblici i karakter društvenih sukoba«, »Proturiječnosti i nedo- 
rečenosti jugoslavenskog samoupravnog socijalizma« i  »Ideje socija. 

lizma i socijalistička stvarnost« unatoč inače pojedinih izopačenih 
ivrdnja u istim oni po svom sadržaju, načinu izlaganja, aktual- 
nosti teme u času iznošenja ne predstavljaju opasnost da bi izazvali uzne- 
mirenje građana, odnosno ugrožavali javni red i mir, a kako su to već 
o tome gore izneseni stavovi ovog suda u odnosu na pojedine članke. 
Sud nalazi da utuženi članci ne predstavljaju zloupotrebu sredstava infor- 
macija u smislu Ustava i člana 52. navedenog Zakona, a koja bi u uvje- 
tima dostignutog demokratizma našeg socijalističkog drušiva mogla biti 
csnov za zabranu raspačavanja. 

Radi toga valjalo je odbiti prijedlog OJT Sisak za izricanje zabrene 
raspačavanja ovih potonjih članaka. Kako je glede njih izdata privre- 
"nera zabrana raspačavanja sa strane OJT Sisak rješenjem od 10. kolo- 
voza 1971. broj KTR-247/71, to je valjalo ovim rješenjem odlučiti da re- 
čeno rješenje OJT prestaje važiti. 

Pored već iznesenog ova se odluka temelji i na činjenici da je opće- 
nito uzevši izricanje zabrane raspačavanja jedna iznimna mjera vlasti 
kojom se ograničava ustavno pravo slobode šiampe (član 40.), a koie je 
pravo jedno od osnovnih sloboda i prava zajamčenih direkinom odred- 
bom Saveznog Ustava. Ova sloboda predstavlja jednu od osnovnih ele- 
menata demokratizma našeg društvenog samoupravljanja. Takovoj za- 
brani valia prići tek tada kada se iz svih činjenica sa potrebnom sigur- 
nošću može utvrditi da se radi o zloupotrebi ustavnog prava slobode 
štampe. 

Radi svih naprijed iznesenih razloga odlučeno je kao u izreci ovog 
rješenja. 


U Sisku, 16. kolovoza 1971. godine 


Zapisničar: Predsjednik Vijeća: 
Jelica GOBAC, v. r. Mr. Branko KOŠUTIĆ, v. r. 


POUKA O PRAVNOM LIJEKU: 


Protiv ovog rješenja ovlaštene osobe mogu izjaviti žalbu pismeno u 
dva jednaka primjerka ili usmeno na sudski zapisnik u roku od tri dana 
nakon primitka ovjerovljenog prijepisa istog. Žalba se predaje ovom sudu. 


RJEŠENJE SE DOSTAVLJA: 


1. OJT Sisak na broj KTR-247/1971; 


2, Predstavnik štampara — Juraj Požeg, direktor tiskare i knjigovežnice 
»Joža Rožanković« Sisak; 


3. Predstavnik izdavača Prof. Branko Bošnjak, Zagreb, Vrtlarska 3; 
Načelniku Stanice javne sigurnosti Sisak — nakon pravomoćnosti; 
5. Uredništvu »Službenog lista SFRJ«, Beograd — nakon pravomoćnosti, 

ŽALBA REDAKCIJE ČASOPISA »PRAXIS« 


NA BROJ: KR-10 71. 
VRHOVNOM SUDU HRVATSKE 
putem 
OKRUŽNOG SUDA SISAK 
SISAK 


Trg Li. Posavskog 5 


Protiv rješenja Okružnog suda Sisak broj KR-10/71. od 16. kolovoza 197i. 
(koje nam ie uručeno 19. kolovoza 1971. u 19 sati) o djelomičnoj zabrani 
raspačavanja časopisa »Praxis« broj 3—4 iz 1971. godine i zbornika »Jun- 
lipani 1968. Dokumenti« iz 1971. godine, redakcija časopisa »Praxis« po 
ovlašćenju i u ime izdavača, Hrvatskog filozofskog društva, u zakonskom 
roku ulaže 


ŽALBU 


— zbog pogrešno utvrđenog činjeničnog stanja i 
— ea povi odredaba Zakona o štampi i drugim oblicima infor: 
macija. 


OBRAZLOŽENJE: 


Pobijanim rješenjem prvostepeni sud zabranio je raspačavanje stranica 
139-141 zbornika »Jun-lipanj 1968. Dokumenti« zbog članka »Akciono po 
litički program« te stranica 188-189 istog zbornika zbog »Proglasa revolu. 
cionarnih studenata socijalističkog sveučilišta »Sedam sekretara SKOJ-a«, 
zatim stranica 425-446 Filozofskog dvomjesečnika »Praxis« 3/4 maj-avgust 
1971. zbog članka »Fenomenologija ideološko-političkog nastupanja jugo- 
slavenske srednje klase«, autora Milana Kangrge iz Zagreba. Također je 
odredio da se od izdavača imaju oduzeti gore navedene sirane časopisa 
u svim primjercima, te da se ima »rasturiti štamparski slog, koji se 
odnosi na rečene članke s tim, da se isti ima uništiti, i to: zbog povrede 
propisa člana 52. stav 1. točka 2. Zakona o štampi i drugim oblicima in- 
formacije, pošto se u navedenim napisima pronose izopačene tvrdnje, a 
kojima se izaziva uznemirenje građana«. Istim je rješenjem prvostepeni 
sud odbio prijedlog Okružnog javnog tužioca u Sisku za izricanje zabrane 
raspačavanija drugih tekstova objavljenih u navedenim brojevima časopisa 
i odredio da sa danom pravomoćnosti pobijanog rješenja prestaje važiii 
Riešenje OJT broj: KTR-247/71 od 10. kolovoza 1971. godine i ovim se 
rješeniem zamjenjuje. 

Smatramo da odluke prvostepenog suda navedene u dispozitivu po- 
bilanog riješenja pod točkama I, IL i IV nisu na zakonu zasnovane, i 
to iz slijedećih razloga: 


1) NEOSNOVANOST ZABRANE RASPAČAVANJA DJELOVA ZBORNI- 
KA »JUN-LIPANJ 1968. DOKUMENTI«. 


Obrazlažući zašto nije prihvatio zahtjev javnog tužioca o zabrani 
cijelog zbornika dokumenaia »Jun-Lipanj 1968 prvostepeni sud konsta. 
tira da »nije u pitanju tiskani materijal koji bi po svome sadržaju mogao 
izazvati uznemirenost naših građana ili ugroziti javni rad i mir« (Str. 
5 Riešenja). Sud također navodi neke razloge zbog kojih objavljivanje 
ie građe nije moglo »izazvati uznemirenost građana« ni »ugroziti javni 
rad i mir«. S jedne strane, riječ je o publikaciji malog tiraža koja je 
izišla u svega 1972 primjerka. S druge strane, u njoj nisu objavljeni neki 
novi tekstovi, nego dokumenti jednog razdoblja koji, kako je to istak. 
nuto u predgovoru (i citirano u rješenju) »treba da posluže kao neophod- 
na osnova za daljnje znanstveno istraživanje tog društvenog 
fenomena«. 

Ispravno uočavajući neosnovanost privremene zabrane zbornika do- 
kumenala »Jun-Lipanj 1968« prvostepeni sud postupa nekonsekventno kad 
ipak prihvata dio tužiočeva zahtjeva, odnosno kad rješava da se zabrani 
raspačavanje stranica 139—141 spomenutog zbornika (zbog članka »Ak. 

cioni politički program«) i stranica 188—189 (zbog »Proglasa revolucionar: 
nih studenata socijalističkog sveučilišta ,Sedam sekretara SKOJ-a'«). 


Kao jedini razlog za djelomičnu zabranu navodi se da je tu 
riječ »o već presuđenoj stvari« budući da je rješenjem Vrhov- 
nog suda Hrvaiske kao drugostepenog suda, izrečena zabrana raspača- 
vania tih tekstova kada su izišli u književnoj reviji »Razlog« broj 57/1968. 

U vezi sa spomenutim rješenjem Vrhovnog suđa Hrvaiske nastala je 
međutim još 1968. paradoksalna i neodrživa situacija. 

S društveno-političkog gledišta bilo je paradoksalno 
da jedan sud (u ovom slučaju Vrhovni sud Hrvatske) zabranjuje raspa- 
čavanje dokumenata koji su, kako je to među ostalim izvijestila i »Borba« 
ad 7. juna 1968. »na osnovi mišljenja zborova svih studenata, sastavili 
Univerzitetski komitet Saveza komunista, predsjedništvo Univerzitetske 
konferencije Saveza studenata i akcioni odbori fakulteta« i koji su 
»studenti svih fakulteta uz manje primjedbe i prijedloge u cjelini pri- 
hvatili«. (Zagrebačko izdanje, str. 6). 

S čsto pravnog stanovišta bilo je neodrživo da se zabranjuju teks- 
tovi koji su već prije objavljeni u nezabranjenoj štampi. Oba teksta u op- 
širnijim ili kraćim izvodima zabilježila je naime gotovo sva naša dnevna 
štampa. a »Akcioni politički program« objavljen je u cjelini u »Studđentu« 
br. 2 od 8. iuna 1968. (odakle ije i prenijet u zbornik »Jun-Lipanj 1968«). 
Raspačavanje spomenutog broja »Studenta« bilo je doduše privremeno 
zabranjeno rješenjem Okružnog javnog tužioca za Beograd, no ne zbog 
»Akciono-političkog programa«, nego zbog nekih drugih priloga, a ta je 
privremena zabrana povrh toga ukinuta nepobijenom odlukom Okružnog 
suda u Beogradu od 12. juna 1968. (opširnije o tome vidi u »Politici« 
od 13. juna 1968, str. 7). 

No ako i dopustimo da je prvostepeni sud morao respektirati nekadaš- 
nie riešenje Vrhovnog suda Hrvatske, bez obzira na njegov sporni karak- 
ter, to nipošto ne znači da je on donio odluku koju je morao doniieti. 
Iz toga što je Vrhovni sud Hrvatske zabranio raspačavanje inkrimi- 
ranih tekstova1968, kada su neposredno nakon njihova nastanka i ob- 
javljivanja preštampani u reviji »Razlog«, nipošto ne slijedi da bi oni 
morali biti zabranjeni i danas, nakon tri godine, kada se objav- 
liuju u zborniku dokumenata koji treba da posluže znan- 
stvenom istraživanju. Premda nismo imali uvid u spomenuto 
rješenje Vrhovnog suda tvrdimo a priori da u toj odluci ne piše (niti 
je moglo pisati) da se naveđeni tekstovi ne smiju objaviti nikada i nigdje, 
na čak ni u knjizi dokumenata koja se izdaje kao materijal za naučno 
proučavanje. 

Poznato ie da se u današnje vrijeme u cijelom svijetu, pa i kod 
nas, u velikom broju objavljuju zbornici dokumenata koji treba da 
posluže proučavanju prošlosti, pri čemu se u takvim zbornicima objav- 
liuju i dokumenti koji su do jučer predstavljali najstrožu državnu 
ili voinu tajnu ili izražavali neka po prihvaćenom shvaćanju »opasna« ili 
»neprijateljska« stanovišta. Progresivne društvene snage, koje su 
zainteresirane za otkrivanje pune historijske istine, uvijek su se zalagale 
za što potpunije i nesmetanije objavljivanje historijskih dokumenata, dok 
ie nastojanje da se »neugodni« historijski dokumenti zadrže u tajnosti 
oduvijek karakteriziralo i karakierizira reakcionarne snage koje 
se suprotstavljaju društvenom progresu i humanosti. 

Kad Okružni javni tužilac za Sisak zahtijeva, a Vijeće Okružnog suda 
u Sisku prihvaća zahtjev za zabranu raspačavanja spomenutih dvaju doku- 
menata, koji u okviru zbornika od ukupno 518 strana obuhvaćaju ukupno 
3 (slovima: tri) stranice (cijelu stranu 140 i 189 te dijelove strana 139, 
141 i 188), dakle 0,6" cjelokupnog opsega, onda sam taj čin 
po svom sadržaju i društvenom smislu objektivno predstavlja »lažnu, 
izopačenu i alarmantnu tvrdnju-optužbu protiv našeg društvenog poret- 
ka. Zar je naše društvo zaista toliko slabo, da ga može ugroziti pre- 
štampavanje dvaju studentskih proglasa koji su sastavljeni i objavljeni 
pred pune iri godine? Zar je naše drušivo zaisia toliko trulo da mu 
smože biti opasno čak i njihovo preštampavanje u zborniku dokumenata 
koji se objavljuje u 1972 primjerka kao »samo jedan, doista, skroman 

prilog građi za sociološka istraživanja koja ick predstoje.«? (Predgovor, 
str. XIV) 


Uz sav kritički stav prema našoj sivarnosii (što je osnovni preduvjet 
i zahtjev svakog istinski naučnog pristupa), ne možemo se složiti s tako 
teškim optužbama protiv nje. Također se ne možemo složiti sa shvaća. 
niem da ie zabranjivanje izdavanja historijskih dokumenata u načelu 
dopušteno. 


Na osnovu svega što je rečeno rješenje prvostepenog suda o djelo- 
mičnoj zabrani zbornika »Jun-Lipanj 1968. Dokumenti« pokazuje se kao 
pravno neosnovano i društveno-politički štetno. 


2) NEOSNOVANOST ZABRANE RASPAČAVANJA DIJELA »PRAXISA« 
3—4 1971. 


Da li ie neosnovanije rješenje o zabrani raspačavanja dijela zbornika 
»Jun-Lipani. Dokumenti« ili ono o djelomičnoj zabrani raspačavanja dva: 
broja 3—41971 posvećenog temi »Trenutak jugoslavenskog socijalizma«?. 
Na ovo pitanje svakako nije jednostavno odgovorili. 


Dvobroj 3—4/1971 ne objavljuje nikakve akcioene programe ni proglase 
već isključivo teorijske, filozofsko-sociološke rasprave, čija 
je svrha da dadu doprinos naučnom istraživanju otvorenih problema 
suvremenog svijeta, a napose jugoslavenskog i svjetskog socijalizma, te 
da potaknu daljnje istraživanje, raspravu i diskusiju o tim pitanjima. 


Obiavliujući te rasprave časopis »Praxis« djeluje u skladu sa svojom 
dosadašnjom orijentacijom i fizionomijom i nastavlja s onim ozbiljnim 
l smionim raspravljanjem o najznačajnijim filozofskim i sociološkim pro- 
blemima suvremenog svijeta i čovjeka, koje mu je pribavilo visok znan- 
stveni renome u zemlji i inozemstvu. Ne citirajući sve visoke ocjene koje 
u dosad date o časopisu »Praxis« želimo podsjetiti samo da je Ernst 
Bloch, neosporno najveći živući filozof marksizma i počasni doktor Zag- 
rebačkog sveučilišta (kojemu je ta čast dodijeljena u povodu proslave 
300-godišnjice Zagrebačkog sveučilišta) nedavno već po drugi put napisao 
da je »Praxis« »dakako najbolji filozofski časopis našeg 
doba«. Kao »dakako najbolji filozofski časopis našeg doba« (po E. 
Plochu) »Praxis« nije objavljivao niti je mogao objavljivati populariza- 
torske ili apologetske prloge kojima se nekritički veliča postojeće, nego 
je nastojao da objavljuje i objavljivao je produbljene kritičke 
rasprave o veoma teškim i zamršenim pitanjima suvremene filozofije 
i suvremenog svijeta, često otkrivajući ono što su drugi previdjeli i po- 
tičući na razmišljanje o onome što je ostalo nepromišljeno. 


Upravo zbog takvog karaktera časopisa, suradnici »Praxisa« nisu nikad 
ni očekivali da se njihovi prilozi prihvaćaju s aplauzom ili ovacijama, 
nego su željeli da potaknu dalinie istraživanje i diskusiju. Treba istaći da 
su u toku osmogodišnjeg izlaženja časopisa mnogi prilozi objavljeni 
u niemu izazvali iavno neslaganje, ali da se dosad čak ni iz redova 
najoštrijih kritičara »Praxisa« nije čuo javni zahtjev da se bilo koji 
broj ili bilo koji prilog u časopisu sudski zabrani. Naprotiv, čak i Miko 
Tripalo, jedan od najoštrijih kritičara »Praxisa«, čak i u vrijeme najoštri- 
ie konfrontacije s »Praxisom«, bio je prisiljen da mu oda priznanje: 
»Zasluga je »Praxisa« i to što je sve nas a možda i Savez komunista, 
podstakao na intenzivnu teoretsku diskusiju o mnogim otvorenim proble 
mima«. (Vjesnik, 20. V 1966) 


Zahtjev Okružnog javnog tužioca za Sisak i rješenje Okružnog suda 
u Sisku kojim se taj zahtjev prihvaća predstavljaju pravne akie bez 
osnova u zakonu i bez oslonca u sudu jugoslavenske i međunarodne jav. 
nosti. 


U nastojanju da obrazloži svoj neosnovani zahijev javni se tužilac 
morao poslužiti neođrživom metodom, a Okružni sud djelomično ga ie 
slijedio u tome. Iz cjelovitih naučnih rasprava u kojima su premise neod- 
voiive od zaključaka, a teze od argumentacije i ilustracija, tužilac je 

proizvolino isjekao pojedine dijelove za koje mu se činilo da potvrđuju 
njegovu tezu, a sud je, nažalost, u znatnoj mjeri slijedio njegov primjer. 
Pri tome čak ni tako istrgnuti citati ne potvrđuju teze tužioca odnosno 
suda, niti ie tužilac odnosno sud pokušao pokazati vezu između citiranih 
odlomaka i vlastitih optužbi. Tako su u više slučajeva lažnim, izopače: 
uim i alarmaninim proglašene tvrdnje i uspozorenja što su se u posljednje 
vrijeme, u gotovo iednakim ili sličnim formulacijama, mogle čuti i iz 
usta najviših državnih i partijskih rukovodilaca SFRJ i napose Predsjed. 
nika Tita. 

U nemogućnosti da u ovoj žalbi analiziramo sve neosnovane optužbe 
koje ie formulirao javni tužilac a djelomično preuzeo sud (i pridržavajući 
sebi pravo da takvu analizu izvršimo javno, raspravama i člancima u no- 
vinama i časopisima), ograničit ćemo se samo na one na osnovu kojilh 
sud donosi rješenje o zabrani raspačavanja članka M. Kangrge. 

Konstatirajući da je skraćeni izvod iz Kangrginog napisa objavljen 
u »Vidicima« broj 150—151 i da je taj izvod zabranjen rješenjem Okruž 
nog suda u Beogradu Kr—93/71 od 5. VRHI 1971, koje međutim još nije 
postalo pravomoćno, Okružni sud u Sisku sam je »cijenio sadržaj utuženog 
napisa uz primjerak »Praxisa« 3/4 1971. i našao, da je glede istoga 


prijedlog OJT u pravcu izricanja zabrane raspačavanja osnovan«. Obraz. 
loženie ovog stava doslovno glasi: 


»Sadržajno utuženi napis iznosi tvrdnju da »Naša jugoslavenska sred. 
nia klasa« preuzima rukovodeću ulogu u našoj zemlji u svim domenama 
buđući su uvjeti za ovakav njen nastup povoljniji (osigurati, izboriti, 
zamisliti ili čak sanjati str. 431) od uvjeta za egzistenciju bilo koje gra- 
đanske partije u najrazvijenijoj kapitalističkoj zemlii zavada — gdiec 
le kao što je svima poznato — dominacija građanske klase i njenih 
stranaka neosporna. Ista je situacija u odnosu na tvrdnju autora o tome 
kako se više »ne smije govoriti o jugoslavenskoj radničkoj klasi ili rad. 
ničkoj klasi Jugoslavije« nego samo o nacionalnim klasama Jugoslavije. 

Ove tvrdnje su izopačene, one ne odgovaraju postojećem sistemu rad- 
ničkog i društvenog samoupravljanja, a čiji je dostignuti nivo našao svoj 
naibolii odraz u zaključcima II. Kongresa samoupravliača. Po svojoj od. 
ređenosti, sadržajnosti, času iznošenja, (Ustavni amandmani), aktuelnosti 
teme i načinu izlaganja tvrdnje iz inkriminiranog napisa »Fenomenologija 
ideološko-političkog nastupanja jugoslavenske srednje klase« su svakako 
po mišljenju ovog suda podobne da izazovu uznemirenost građana. Time 
su u inkrimiranom napisu ostvareni svi bitni elementi predviđeni u članu 
52. stavu 1. točki 2. Zakona o štampi i drugim vidovima informacija 
pa je stoga odlučeno da i glede ovog napisa se izreče predložena zabrana 
raspačavanja. Slijedom toga valjalo je odlučiti i o oduzimanju odno- 
sećih stranica iz pojedinih primjeraka »Praxisa« te rasturanja sloga«, 
(str. 4—5) 

Tako je pomoću tačno 6 rečenica dokazana osnovanost zabrane 
raspačavanja »utuženog napisa«! Tako je na tačno 26 ređaka oborena 
jedna cijela ozbiljna naučna rasprava i utvrđeno da su njene tvrdnje 
»izopačene« i »podobne da izazovu uznemirenost građana«! Nije li 
naprotiv ovakav način obračunavanja sa znanstve- 
nim raspravama podoban da izazove uznemirenost 
iavnositi? 

Ne prenagljujući se s odgovorom razmotrimo navcdđenih 6 rečenica 
odnosno 26 redaka (u našem prijepisu 23). Prije svega se primjećuje 
da su navedene rečenice podijeljene u dva pasusa. U prvom su pomoću 
dvije rečenice rezimirane dvije navodne Kangrgine tvrdnje, a u drugom 
sc pomoću četiri rečenice utvrđuje da su te tvrdnje dovoljno »izopačene« 


( uznemiravajuće da bi se izrekla zabrana raspačavanja cijelog »utuženog 
napisa«. 


Odmah upada u oči: 

1) Iz jedne opsežne naučne rasprave (22 štampane strane) istrg- 
nute su dvije navodne tvrdnje, pri čemu je posve ostavljeno 
po stranj pitanje, ima li u članku nekih drugih »tvrdnji« i kakva je 
iunkcija i mjesto inkrimiranih »tvrdnji« u sklopu cjelokupne rasprave, 
njenog misaonog toka i argumentacije. 

2) Dvije istrgnute (navodno Kangrgine) tvrdnje uopće sc. nec 
analiziraju, nego se bez ikakve analize i argumentacije tvrdi da su 
one »izopačene« i »podobne da izazovu uznemirenost građana«. 


Niie neposredno očito, ali se upoređivanjem s Kangrginim tekstom 
može utvrditi: 

3) Kangrgi pripisane tvrdnje nisu njegove. 

Prva navodno Kangrgina tvrdnja iskonstruirana je tako da je neadek. 
vatno prepričani sadržaj jednog dijela jedne njegove rečenice sa sredine 
str. 430 pomoću nekoliko umetnutih riječi spojen u iednu tvrdniu s 
doslovno citiranim završetkom jedne rečenice sa str. 431 Da bismo vidjeli 
u čemu je riječ, potrebno ie da citiramo u cjelini makar te dvije odvojeno 
napisane rečenice, koje su nasilno stopljene u cjelinu. 


Prva rečenica glasi: »Već dobar dio godina možemo iz dana u dan 
pred našim očima pratiti taj ubrzani proces rađanja, rasta, jiačania, 
situirania, etabliranja, prodora i konsolidiranja srednje klase na svim 
područjima života, koja vrtoglavo (u našoj historijski specifičnoj i predu- 
ženoj »prvobitnoj akumulaciji kapitala«) ekonomski jača, obogaćuje se, 
preuzima u svoje ruke vođenje poslova cjelokupnog društva, korumnira 
ih i ideološki rastače i uvlači se tako u sve društvene pore, te politički, 
ekonomski, socijalno, kulturno, teorijski i filozofski, dakle duhovno i ideo- 
loški postaje sve dominantnija snaga našeg društva.« (sredina strane 430) 


Druga rečenica glasi: »Gotovo sva sredstva masovnih komunikacija pre 
uzima ona posteveno u svoje ruke — na osnovi »samoupravnosti«, shva- 
ćene po niezinoj vlastitoj mieri — s monopolom! kakav sebi ne može 
osigurati, izboriti, zamisliti ili čak ni sanjati nijedna građanska partija 
ni u najrazvijenijim kapitalističkim zemljama Zapada, gdie ie — kao što 
ie svima poznato — dominacija građanske klase i niezinih stranaka neos- 
porna.« (završetak strane 430 i početak strane 431) 


Prva od navedenih rečenica, kako se vidi, govori o procesu rađania. 
rasta etc srednje klase na svim područjima života, dok dru- 
ga rečenica govori o njenom dielovanju na iednom određenom području, 
u sredstvima masovnih komunikacija. Prema iome Kan: 
grgina se misao nedopušteno izopačuje kada se ono što on svecifično 
govori o pozicijama srednje klase na području sredstava masovnih komu- 
nikacija pripisuje bez ograđe i općenito svim područima društvenog ži- 
vota. 

Kada govori o »monopolu“ kakav sebi ne može osigurati, izboriti, za- 
misliti ili čak ni sanjati nijedna građanska partija«, Kangrga, kako to 
jasno pokazuje riječi »monopol« pridijeljena fusnota broi 4, misli prvens- 
tveno na monopol »Vjesnikove« kuće u novinstvu SR Hrvat- 
ske, a taj monopol, koji se može na razne načine objašniavati, opravda- 
vati, odobravati pa čak i hvaliti i slaviti, nije nikakva »izopačena tvrd- 
nia«, nego činjenica koju dosad još nitko nije uspio osporiti. Da 
bi se ta činjenica osporila nisu, naime, dovoline nikakve optužbe o 
izopačenosti i uznemirenosti, već bi valjalo navesti koja to druga novin- 


ska kuća u nekoj drugoj zemlji ima takav monopol kakav ima Vjesnikova 
kuća u SR Hrvatskoj. 


Spajanjem dijelova različitih rečenica razna sadržaja pomoću dodanih 
umetnutih riječi nastala je u tekstu pobijanog rješenja iedna nova tvrdnia 
različita od _Kangrgine, tvrdnja da su »uvieti za ovakav nien (srednie 
klase — G. P.) nastup povoljniji... od uvieta za egzistenciju bilo koie 
građanske partije u najrazvijenijoj kapitalističkoj zemlji zapada ...« Te 
tvrdnje u Kangrge nema i njena je smisaonost uz to prilično sporna, jer 
se u njoj kompariraju uvjeti za nastup jedne klase s uvjetima 
za egzistenciju jedne partije. 

Budući da se navodna Kangrgina ivrdnja o »uvjetima za ovakav 
njen...« etc pokazuje kao insinuacija lišena smisla, od navedene reče- 
nice pobijanog rješenja ostaje kao smisaon samo nien prvi dio po kojein 
»utuženi napis iznosi tvrdnju da »Naša jugoslavenska srednja klasa« pre- 
uzima rukovođeću ulogu u našoj zemlji u svim domenama«. Međutim 

nije se teško uvjeriti da ni time nije adekvatno rezimiran čak ri onaj dio 
Kangrgine rečenice na koji se time cilja (da i ne govorimo o Kangrginoj 
raspravi u cjelini). Kangrga ne piše »preuzima rukovođeću ulogu«, nego 
»preuzima vođenje poslova«, što je ipak nešto drugo. Pored toga izraz 
»preuzima rukovodeću ulogu« sugerira već izvršeni jednokratni čin, dok 
je kod Kangrge riječo »proces u« rađanja, rasta, jačanja, situiranja, 
prodora, konsolidiranja, obogaćivanja, preuzimanja poslova, rastakanja, 
uvlačenja etc, o jednom procesu koji nipošto nije završen i koji, kako se to 
vidi iz ostalih dijelova Kangrgine rasprave, on nipošto ne smaira ni već 
završenim, ni neodoljivim, odnosno nezaustavljivim. Smisao Kangrgine 
rasprave upravo je u tome da se svestranom teorijskom analizom toga 
procesa otkriju i uvjeti njegova prevladavanja. Do kakvih zaključaka 
dolazi sam Kangrga u pogledu tih uvjeia nedvosmisleno pokazuje za- 
ključni dio njegove rasprave. 

»Samo jedan komunistički pokret ove zemlje (u našem slučaju Savez 
komunista Jugoslavije) može, oslonjen primarno na radničku klasu i 
marksističku (lijevu) inteligenciju, da bude i nosilac i garant i provodi- 
telj u dielo socijalističke revolucije, principa samoupravnosti, a time i 
riešenja i klasnog i nacionalnog pitanja, ako će u sebi imati dovoljno 
unutrašnje snage da iz svojih redova odstrani i očisti (to jest onemogući 
ih u niihovu djelovanju) sve njemu suprotne i neprijateljske elemente, 
koji se regrutiraju iz redova birokracije, srednje klase i tehnokracije (što 
je u biti jedna te ista pozicija). To jest, ako se istovremeno odlučno oslo- 
bodi onog ideološkog (i danas već vrlo nabujalog, agresivnog, beskrupu- 
loznog i sve bezobzirnije nametljivog) balasta što se svakodnevno infil. 
trira u njegove redove i svjesno muti među njima. Takav, i samo takav 
komunistički pokret može onda biti i jedina idejna i integrativna, kohe- 
ziona snaga jugoslavenske zajednice naroda, koja će otvoriti put za stva- 
ralačko oslobođenje svih ljudi koji žive na ovom našem historijskom tlu. 
A to je onaj put, o kojem je govorio Marx (pa ako ga napustimo, onda 
će ova zajednica doživjeti još teške historijske trenutke): 

»Na mjesto starog buržoaskog društva s njegovim klasama i klasnim 
suprotnosiima stupa udruživanje, u kojem je slobodni razvitak svakog 
pojedinca uvjet slobodnog razvitka za sve.«17«. 


Druga navodno izopačena Kangrgina tvrdnja prezentirana je u pobija. 
nom rješenju na slijedeći način: 

»Ista je situacija u odnosu na tvrdnju autora o tome kako se više »ne 
smije govoriti o jugoslavenskoj radničkoj klasi ili radničkoj klasi Jugo- 
slavije«, nego samo o nacionalnim klasama Jugoslavije«. 

Šta u ovom kontekstu znače riječi »Ista je situacija« teško 
je pogoditi, jer u prethodnoj rečenici sud ne govori ni o kakvoj situaciji. 
Analizom navedenih dviju rečenica može se, doduše, utvrditi da obje 
pripisuju Kangrgi tvrdnje koje on ne zastupa, no teško je vjerovati 
da je citiranim riječima sud želio sam upozoriti na tu zaista začuđujuću 
»Ssituaciju«. 

Da bi se stvar potpunije rasvijetlila treba da citiramo cijelu fusnotu 
iz koje je izvađen navedeni dio Kangrgine rečenice. Spomenuta fusnota 
predstavlja naime nedjeljivu cjelinu, pa se umjeinim izdvajanjem njenih 
dijelova može lako stvoriti krivi dojam ne samo o sadržaju i smislu 
cijele fusnote, nego i o sadržaju i smislu tih nasilno istrgnutih dijelova. 


Fusnota o kojoj je riječ glasi: 


»Budući da se više »ne smije« govoriti o jugoslavenskoj radničkoj klasi 
(ier je to »unitaristička« ili »unitarno-klasna« pozicija!), ili radničkoj klasi 
Jugoslavije (u jednini), nego samo o »nacionalnim klasama Jugoslavije« 
(u množini), kao da neposredni, faktički i povijesni interes iih klasa 
(Slovenije, Hrvatske, Srbije itd) nije bitno isti (upravo u odnosu spram 
jugoslavenske srednje klase, birokracije i tehnokracije koje vrlo lijepo 
uzajamno surađuju), onda bismo prema tome u Jugoslaviji, po nacionalno- 
-+političko-republičkom ključu, naravno, kao i sve ostalo, imali 6 (slovima: 
šest) radničkih klasa i 2 (slovima: dvije) radničke klasice (AP Vojvodine 
i Kosova). Ukoliko dobijemo koju novu republiku ili autonomnu pokra- 
jinu, onda će postojati jedna radnička klasa ili klasica više. To će se, 

uostalom, također — politički odlučiti (sporazumno, dakako, ili »samou- 
pravno-dogovorno« između srednjih klasa i birokracije). 

Međutim, i ovdje treba biti dosljedan: ako naime ne postoji jedna 
nego 6 ili & radničkih klasa Jugoslavije, onda prema lome postoji i 6 ili 
# Saveza komunista, što bi značilo da ipak imamo ili bi trebaio da 
imamo višepartijski sistem!? Ova bi se zagonetka mogla možda riješiti 
samo onda, ako je ovdje ipak riječ o 6 ili 8 srednjih (građanskih) klasa 
i niihovih partija? To bi onda još nekako historijski bilo opravdano. 
Možda je potrebno samo promijeniti ime?« 

Navedena fusnota bila je u cjelini citirana u rješenju Okružnog jav- 
nog tužioca, no tužilac nije ni pokušao da je analizira. Za razliku od 
tužioca sud ije cilirao samo mali dio ie fusnote (uz jednu naizgled sitnu 
izmjenu), ali ni sud nije pokušao da je analizira. Tako nam ne osiaje 
drugo, nego da tu fusnotu analiziramo sami. 

O čemu raspravlja Kangrga u citiranom odlomku? Kakvu on tezu 
zastupa? S kojom iezom polemizira? 

U citiranom odlomku Kangrga raspravlja o pitanju može li se govoriti 
o jugoslavenskoj radničkoj klasi odnosno o radničkoj klasi Jugoslavije 
(u jednini) ili se može govoriti samo o radničkim klasama Jugoslavije 
(u množini). Pri tom on jasno zastupa tezu da se može govoriti 
i o radničkoj klasi Jugoslavije odnosno jugoslavenskoj rad- 
ničkoj klasi u jednini te odbacuje prigovor da bi se zastupanje ie teze 
moglo kvalificirati kao neka »unitaristička« ili unitarno-klasna« pozicija. 

Kangrgin glavni argument za tezu koju brani vidljiv je iz onog dijela 
gornjeg teksta u kojem on zastupnicima suproine teze prigovara da drže 
»kao da neposredni faktički i povijesni interes tih klasa (Slovenije, 
Hrvatske, Srbije itd) nije bitno isti«. Kangrga, dakle, smatra da nepo- 
sredni, faktički i povijesni interes radničke klase Slovenije, Hrvaiske, 
Srbije itd jest »bitno isti« i u tome vidi argument za tezu o postojanju 
radničke klase Jugoslavije. 


Odlučno braneći tu tezu, Kangrga je ne zastupa u nekom ekstremnom, 
krutom obliku, koji bi isključivao postojanje bilo kakvih razlika unutar 
radničke klase Jugoslavije. Po tome što polemizira protiv shvaćanja da 
se smije govoriti »sam o« o nacionalnim radničkim klasama Jugoslavije 
u množini, može se zaključiti da bi on bio spreman prihvatiti da se go- 
vori i u pluralu o radničkim klasama Slovenije, Hrvatske, Srbije itd pod 
uslovom da se prizna »bitno isti« interes tih klasa, po kojem one uprkos 
razlikama u nebitnim interesima čine jednu radničku klasu Jugoslavije, 
vezanu bitno istim interesom. 

Nastojeći da što bolje zasnuje tezu o postojanju radničke klase Jugo- 
slavije, Kangrga sažeto pokazuje konsekvencije suprotne ieze o samo na- 
cionalnim radničkim klasama u Jugoslaviji. Jedna je konsekvencija ove 
pvosljednie da bismo u tom slučaju »imali 6 (slovima: šest) radničkih 
klasa i 2 (slovima: dvije) radničke klasice (AP Vojvodine i Kosova)«. 
Druga je konsekvencija da bismo tada imali »6 ili 8 Saveza komunista«, 
Treća je konsekvencija da to ne bi mogle biti istinski radničke klase 
ni istinski savezi komunista nego »6 ili 8 srednjih (građanskih) klasa i 
njihovih partija.« Četvrta bi konsekvencija bila da bi tada ta terminologija 
bila neadekvatna pa bi trebalo »promijeniti ime«. 

Vrijede li nešto ti Kangrgini argumenti? Ima li neke istine u njegovoj 
iezi? Po našem mišljenju argumenti su uvjerljivi a teza bitno islinita. 
Time ne tvrdimo da je rečeno sve što se u toj temi može reći, da se Kan- 
grgina teza ne bi mogla i podrobnije eksplicirati ili da se njegovi argu- 
menti ne bi mogli nadopuniti i precizirati. Ne osporavamo nikom ni pravo 
da ije kritizira ili negira — ako smatra da ima protuargumente. No ne 
slažemo se da se zbog te teze Kangrgin članak zabranjuje i difamira. 

Smatra li sud doista da je osnovna teza Kangrgine fusnote, teza o 
postojanju radničke klase Jugoslavije neka »izopačena tvrdnja« koja ne 
odgovara »postojećem sistemu radničkog i društvenog samoupravaljanja, 
a čiji ie dostignuti nivo našao svoj najbolji odraz u zaključcima II Kon- 
gresa samoupravljača«? U to je ieško povjerovati. No u čemu je onda 
»izopačenost« istrgnutog dijela rečenice, odnosno fusnole iz koje je taj 
dio istrgnui? 

Budući da se sud o tome nije izjasnio, ne ostaje nam nego da poga- 
đamo. Nije li sud, možda, umovao na slijedeći način: 

Kangrgina teza o postojanju radničke klase Jugoslavije nije sama po 
sebi ni lažna, ni izopačena, ni alarmantna. Međutim ta ispravna teza u 
nas ie općeprihvaćena, ni od koga ugrožena, pa sama činjenica da ie 
Kangrga posebno naglašava i s njemu svojstvenim temperameniom brani, 
sugerira neistinu u našoj stvarnosti. Ovako borbeno iznošenje ie teze 
sugerira da je ona u nas već potpuno napuštena ili bar ozbiljno osporena. 
To je, dakle, ta lažna, izopačena i alaramanina tvrdnja koju Kangrga 
svojom fusnotom indirektno sugerira, a na jednom mjestu čak i direktno 
izražava! Kangrga naime tvrdi »da se više »ne smije« govoriti o jugosla- 
venskoj radničkoj klasi« etc. 

Ako se misao suda kretala ovim pravcem, onda tu naizgled ima neke 
logike. Samo su u toj logici previđene neke »sitnice«. Kangrga ne piše 
jednostavno da se više ne. smije govoriti o jugoslavenskoj radnič- 
koj klasi, već riječi »ne smije« stavlja pod navodnike. (Ti su navodnici 
u pobijanom rješenju izostavljeni!) Ne stoji sivar dakle tako da se o 
tome uopće ne smije govoriti (jer npr. sam Kangrga smije i govori), 
nego tako da ima shvaćanja ili teorija po kojima se io više »ne smije« 
govoriti. Da se radi o teorijama ili mišljenjima koja se tek bore za 
pobjedu a nipošto ne o već svršenom činu, vidi se po nasiavku reče- 
nice. Kangrga ne kaže: »Budući da se više ne smije... etc onda imamo 
6 radničkih klasa i 2 klasice u Jugoslaviji«, nego kaže: »Budući da se 
više »ne smije« govoriti o jugoslavenskoj radničkoj klasi..., onda 
bismo prema tome (prema tim teorijima — komentar G. P.)... 
imali«. Kao u ovoj, tako i u drugim rečenicama u navedenoj fusnoti 
Kangrga se obilno služi kondicionalnim i futurskim konstrukcijama. 
Tako čitamo: »Ukoliko dobijemo ..., onda će postojati...«, »ako naime ne 
postoji..., onda prema tome postoji..., što bi značilo da ipak imamo 
ili bi trebalo da imamo...«, itd. Ove uvjetne konstrukcije jasno poka- 
zuju da je tu riječ o povlačenju konsekvencija iz tuđih stanovišta (koja 
se pobijaju) a ne o iznošenju vlastitih teza ni o opisu društvenog sisiema. 
Zaista bi bilo »malo pretjerano« ako bi se Kangrgna polemika protiv 
njemu neprihvatljivih teza shvatila kao priznanje da su te teze definitivno 
pobijedile. 

No ipak, mogao bi netko reći, ako Kangrga isticanjem teze o posto 
janju radničke klase Jugoslavije ne tvrdi da je ta teza već definitivno 
zabranjena i likvidirana, on sugerira da je ta teza osporena. Već i time 
on širi lažne i izopačene tvrdnje i izaziva uznemirenost građana. 


Ovakav način argumentiranja za zabranu Kangrginog članka mogao bi 
se nekima učiniti već gotovo prihvatljiv. No prije nego što ga prihvatimo, 
moramo postaviti još dva pitanja: 

Prvo: Da li je Kangrga pokrenuo diskusiju o pi- 
tanju postoji li radnička klasa Jugoslavije ili su upra- 
vo u vrijeme kada je on pripremao i pisao svoj članak neki drugi 
počeli da prilično bučno i nasrtljivo osporavaju postojanje radničke 
klase Jugoslavije? Zar su pamćenja zaista postala tako kratka da bi 
irebalo da i konkretno podsjećamo na ta bučna i agresivna ospora- 
vanja? 

Drugo: Da li je Kangrga jedini koji je iempera- 
mentno reagirao na nasrtljive pokušaje negiranja 
radničke klase Jugoslavije? Da li je Kangrga jedini koji je 
istakao potrebu da se radnička klasa bori za svoja prava? Ako su 
neka pamćenja zaista toliko oslabila, neka nam bude dopušteno da 
podsjetimo: Upravo u vrijeme kada je vršena distribucija »Praxisa« 
s Kangrginim člankom, 7. jula 1971, zagrebački »Vjesnik« je objavio slije- 
deće riječi Predsjednika Tita: »Opšte uzevši, u jugoslavenskim 
poduzećima smatram da pitanje samoupravljanja nije na visini i da se 
još mnogo mora učiniti. Na nekim mjestima ono čak stagnira. Tu bi tre- 
balo da vi budete među onima koji su postigli konkretne rezultate. Ne go- 
vorim to na osnovu ovog što sam od vas čuo ovde, već zato što u našoj 
zemlji tehnokratizam hvata velikog maha i predstavlja opasnost za samou- 

pravljanje. Mi moramo sve učiniti da radnička klasa zaista shvati svoja 
prava i da se ozbiljno za njih bori.« I malo dalje: »ja želim da ovde kažem 
ne vama, nego pred vama, da se u nekim republikama nacionalistički ispadi 
već pomalo prenose na radničku klasu. Vrše se prebrojavanja na osnovu 
nacionalne pripadnosti i nekima se govori da tu ne mogu da rade, itd. 
To je opasna stvar za jedinstvo naše radničke klase. Ja sam odlučno 
protiv toga i svi zajednički moramo se boriti protiv te jako štetne i opasne 
pojave. Radnici moraju biti jedinstveni u čitavoj zemlji, bez obzira da 
li pripadaju brojnijoj ili manje brojnoj naciji. Kojoj god naciji da pri 
pada, radnik je radnik. On pripada radničkoj klasi.« 

Teza o jedinstvenosti radničke klase Jugoslavije ovdje je izražena u 
radikalnijoj formi nego kod Kangrge. Slabosti samoupravljanja i 
opasnosti koje mu prijete ovdje su naglašeni dramatičnije nego 
kod Kangrge. 

Daleko od toga da bi sadržavala »izopačene tvrdnje«, Kangrgina ras- 
prava predstavlja vrijedan prilog naučnom istraživanju i diskusiji o os- 
novnim problemima našeg drušiva. Što se pak tiče optužbe da su njene 
tvrdnje »podobne da izazovu uznemirenost građana«, ona se pokazuje 
potpuno neodrživa u svijetlu činjenica koje su utvrđene na raspravi pred 
prvostepenim sudom (što se može vidjeti iz zapisnika) no koje su samo 
dielomično i nepotpuno navedene u sudskom rješenju. Na raspravi je 
naime utvrđeno da su primjerci »Praxisa« s Kangrginim člankom dos. 
tavljeni OJT Sisak 25. VI 1971, da je distribucija izvršena 6. VII 
1971, a da je odluka o privremenoj zabrani raspačavanja donijeta 1 0. 
VIII 1971, dakle punih 5 sedmica nakon distribucije od- 
nosno gotovo sedam sedmica nakon što je tužilac taj 
broj dobio na uvid. Također je utvrđeno da je u toku pet sedmica 
slobodne prodaje spomenuti dvobroj (a s njim i Kangrgin članak) goto- 
vo potpuno raspačan, no da nije došlo ni do kakvog 
uznemirenja građana (jedini građanin koji se uznemirio bio je, 
izgleda, Okružni javni tužilac u Sisku, no kako pokazuju gornji podaci i 
njemu je za to trebalo dosta vremena!). Na osnovu čega prvostepeni sud 
smatra da se tvrdnje koje nisu uznemirile građane (premda im je prili- 
ka za to bila pružena) ipak mogu okarakterizirati kao »podobne« 
da izazovu uznemirenje, ostaje zagonetno. 


Ne upuštajući se u rješavanje ove zagonetke konstatiramo: iz svega 
što je rečeno proizlazi da je i rješenje prvostepenog suda o zabrani ras. 
pPačavanja dijela »Praxisa« 3—4:1971 pravno neosnovano i druš- 
tvenopolitički štetno. 


Prije nego na osnovu izvršenih analiza upuiimo naš prijedlog Vrhov. 
nom sudu Hrvatske, želimo učiniti još neke opće napomene: 


1. U gornjoj smo se žalbi ograničili na analizu onog dijela pobijanog 
rješenja u kojem se prihvaćaju tužiočevi zahtjevi, a ostavili smo po 
strani onaj dio kojim se ti zahtjevi odbijaju. Želimo međutim istaći da 
čak i u tom dijelu prvostepeni sud nekritički prihvaća neke tužiočeve 
optužbe, pri čemu ih djelomično preformulira ili ublažuje. S obzirom da 
prvostepeni sud te optužbe doduše prihvaća na riječima, ali ih de facto 
(odbijajući zahtjeve OJT) odbacuje, ne želimo u ovoj žalbi govoriti o 
njima, ali izjavljemo da smo i o njima spremni javno rasprav- 
ljati sa svakim pa i sa Okružnim iužiocem u Sisku i sa sucima Okružnog 
suda u Sisku i Vrhovnog suda Hrvatske. Sve one koji se s našim inišlje- 
njima ne slažu pozivamo da na stranicama našeg časopisa iznesu svoja 
mišljenja. Uprkos svim negativnim iskustvima i dalje ćemo njegovati 
»Praxis« kao slobodnu tribinu filozofske i sociološke misli. 


2. U gornjoj smo žalbi pokazali da s gledišta važećeg »Zakona o štampi 
i drugim vidovima informacija« pobijano rješenje nije osnovano. Našu 
argumentaciju ne treba ni u kom slučaju shvatiti tako kao da spomenuti 

zakon smairamo zadovoljavajućim. Smatrali smo i smatramo da iaj 
Zakon u mnogo čemu ne zadovoljava. Neke od paradoksalnih konsek- 
vencija tog zakona došle su do izražaja i u raspravi pred Okružnim 
sudom u Sisku kao i u formulacijama pobijanog rješenja. Svakako je 
paradoksalno da se na raspravi o »Praxisu« pojavio kao stranka štam: 
par koji nema utjecaja na sadržaj časopisa, dok se odgovorni urednik mo- 
gao pojaviti samo kao svjedok koji nema prava da postavlja pitanja 
iužiocu. Na za taj paradoks nije odgovoran sud nego zakon. Također je 
paradoksalno da se u sudskoj presudi barata pravno nepreciziranom i jezi- 
čki nezgrapnom terminologijom (»izopačene tvrdnje«, »uznemirenost gra- 
đana« etc) no i za tu terminologiju nije odgovoran sud nego zakon. Budući 
da navedene i druge slabosti spomenutog zakona, kojima se dovodi u pi- 
ianje Ustavom zajamčena sloboda javnog izražavanja misli, ne zavise od 
prvostepenog (pa ni od drugostepenog suda) već su sastavni dio pravnog 
(i općedruštvenog) stanja u kojem treba javno raspravljati, u 
ovoj žalbi nismo ulazili u te slabosti, nego smo nastojali pokazati, da čak 
i s gledišta tog nezadovoljavajućeg zakona rješenje prvostepenog suda nije 
osnovano, 

3. Naše pozivanje na zakon, naša kritika rješenja prvostepenog suda 
i naš zahtjev za ukidanje njegovih dijelova (s kojim ćemo završiti ovu 
žalbu) nipošto ne znači da zakone, tužioca i sudove smatramo mjero- 
davnim tumačima i kriterijima naučne istine. Stajali smo i stojimo na 
načelu da je nauka sama sebi sudija. U skladu s tim načelom 
proklamirali smo još u uvodniku prvog broja »Praxisa«: 

»Usmjeravajući časopis na goruća pitanja suvremenog svijeta i filo- 
zofije, redakcija će nastojati da se u časopisu njeguje nepoštedna kritika 
postojeće zbilje. Smatramo da je kritičnost koja ide do korijena sivari 
ne prezajući ni od kakvih konsekvencija jedna od bitnih karakieristika 
svake prave filozofije. Također mislimo da nitko nema monopol ni pravo 
na bilo koju vrstu ili područje kritike. Nema nijednog općeg ni speci- 
jalnog pitanja koje bi bilo samo unutrašnje pitanje ove ili one zemlje 
ili privatno pitanje ove ili one društvene grupe, organizacije ili poje- 
dinca... 

Ako naš časopis »prisvaja« pravo na kritiku koja nije ograničena 
ničim izuzev prirode kritizirane stvari, to ne znači da za sebe tražimo 
privilegirani položaj. Smatramo da »privilegij« slobodne kritike 1reba 
da bude opći. Time ne želimo reći da svaki plod slobodne kritike mora 
biti »dobar«: »Slobodna štampa ostaje dobra čak i ako proizvodi loše 
proizvode, jer su ti proizvodi apostati od prirode slobodne štampe. Kas- 
irat ostaje loš čovjek čak i ako ima lijep glas.« (K. Marx) (»Praxis« 
1/1964, str. 6) 

Ako smo u ovoj žalbi nastojali da što detaljnije i potpunije pokažemo 
neosnovanost odluke prvostepenog suda nismo to, dakle, učinili zato što 
bismo od drugostepenog ili bilo kojeg drugog suda očekivali potvrdu 
o naučnoj vrijednosti našeg časopisa ili o istinitosti teza što ih zastupaju 
pojedini autori. U podrobnu analizu i argumentaciju upustili smo se 
isključivo zato da bismo postigli rješenje, koje će omogućiti da časopis 
iziđe pred onaj »sud« koji je jedini mjerodavan da cijeni njegovu naučnu 
vrijednost: pred sud naučne javnosti. 

Neugodnog i mukotrpnog posla probijanja kroz zamršene sudske for- 
mulacije prihvatili smo se napose svjesni odgovornosti koju s obzironi 
na dosadašnju djelatnost i afirmaciju časopisa »Praxis« nosimo. Kao 
šlo je poznato časopis »Praxis« afirmirao se ne samo u nas nego i u 
svjetskim razmjerima kao međunarodni filozofsko-sociološki časopis stva- 
ralačkog marksizma. U redovima svog redakcijskog savjeta kao i u 
redovima svojih suradnika, časopis je okupio gotovo sve najznačajnije 
suvremene filozofe i sociologe marksiste, kao i mnoge ugledne filozofe 
i sociologe koji nisu marksisti. Zahvaljujući kvaliteti svojih priloga ča- 
sopis je dobio visoka priznanja uključujući i ono Ernsta Blocha koji 
ga je karakterizirao kao »dakako najbolji filozofski časopis našeg doba«. 
Iz istog razloga iz kojeg je stekao simpatije i podršku najznačajnijih 
filozofa i sociologa marksista, časopis je već godinama izložen najtežim 
napadima i optužbama staljinističkih i drugih dogmatičara. 

Upravo s obzirom na ovu izvanredno značajnu ulogu što je časopis 
ima u međunarodnom marksizmu, smatrali smo svojom dužnošću da 
detalino pokažemo neosnovanosi bilo kakvih sudskih mjera proliv njega. 

U mogućnosti da pokažemo neosnovanost oplužbi, mi nismo u moguć- 
nosti da donesemo i odgovarajuće rješenje. To pravo pripada Vrhovnom 
sudu Hrvatske, a nakon ove naše žalbe njemu će pripasti i isključiva 
odgovornost. Vjerujemo da nam nakon ove žalbe nitko ne bi mogao 
prigovoriti da bi za eventualno negativno rješenje bilo kojeg njenog 
dijela mogla biti »kriva« redakcija »Praxisa«. Mi smo svoju dužnost 
obavili, a Vrhovnom sudu Hrvatske prepuštamo njegovu! 

Da li je potrebno da nakon svega još i formalno-pravno formuliramo 
naš prijedlog? Izgleda da je to zakonski nužno, pa to i činimo: 

Zbog svega iznijetog ulažemo ovu žalbu i predlažemo da Vrhovni sud 
Hrvatske Rješenje Okružnog suda u Sisku broj KR-10/71 od 16. kolovoza 
1971. godine u pobijanom dijelu ukine. 


U Zagrebu, 2. VIII 1971. 


Za izdavača Hrvatsko filozofsko društvo: 
Redakcija časopisa »Praxis« 
Prof. dr Gajo Petrović 
glavni i odgovorni urednik 

RJEŠENJE VRHOVNOG SUDA HRVATSKE 


VRHOVNI SUD HRVATSKE 
ZAGREB Kž 1329/1971-3 


RJEŠENJE 


Vrhovni sud Hrvatske u Zagrebu u vijeću sastavljenom od predsjed. 
nika Vrhovnog suda dr Dražena Sesardića kao predsjednika vijeća, te 
sudaca Vrhovnog suda dr Žarka Vimpulšeka i dr Mladena Grubiše, kao 
članova vijeća, i stručnog suradnika Milene Drakulić kao zapisničara, u 
predmetu zabrane raspačavanja zbornika »Dokumenti jun-lipanj 1968« i 
časopisa »Praxis« br. 3—4. 1971. rješavajući žalbu javnog tužioca i izdavača 
Hrvatskog filozofskog društva u Zagrebu izjavljenu protiv rješenja OE- 
ružnog suda u Sisku od 16. kolovoza 1971. Kr 10:71 u sjednici održanoj 
30. kolovoza 1971. 


riješio je: 

Dielomično se uvažava žalba izdavača Hrvatskog filozofskog društva 
u Zagrebu, odnosno redakcije časopisa »Praxis«, te se preinačuje prvoste- 
peno rješenje Okružnog suda u Sisku od 16. kolovoza 1971. Kr 10/71-8 
i stavlja izvan snage odluka o zabrani raspačavanja siranica 425-446. 
filozofskog dvomjesečnika »Praxis« br. 3—4. 1971, koje sadrže napis »Fe- 
nomenologija ideološko-političkog nastupanja jugoslavenske srednje kla. 
&e« autora Milana Kangrge iz Zagreba. 

Žalba javnog tužioca, kao i žalba izdavača u ostalom dijelu, odbijaju 
se kao neosnovane, te se prvostepeno rješenje potvrđuje u pobijanom 
a nepreinačenom dijelu. 

Od izdavača imaju se oduzeti stranice 139—141. i 188—189. zbornika 
»Dokumenti jun-lipanj 1968« te se ima rasturiti štamparski slog ukoliko 


se odnosi na te stranice, dok se ostale oduzete štampane stvari imaju vra. 
titi izdavaču. 


Ovo se rješenje ima objaviti u »Službenom listu SFRJ«. 


Obrazloženje 


Okružni javni tužilac Sisak svojim rješenjem od 10. kolovoza 1971. 
br. Ktr. 247/71 izrekao je, pozivom na član 53. Zakona o štampi i drugim 
oblicima informacija, privremenu zabranu raspačavanja zbornika »Doku. 
menti jun-lipani 1968« i časopisa »Praxis« br. 3—4. 1971. u nakladi Hrvat. 
skog filozofskog društva u Zagrebu, tiskanog u tiskari i knjigovežnici »Joža 
KRožanković« u Sisku. 

Istovremeno javni tužilac u smislu člana 54. citiranog zakona stavio 
ie prijedlog Okružnom sudu u Sisku da izrekne zabranu raspačavanja 
tih štampanih stvari, i to zbog slijedećih napisa 

iz zbornika »Dokumenti jun-lipanj 1968«: 

»Predgovor — prolegomena za sociološko istraživanje društvenih su- 
koba« autora Nebojše Popova (str. XIII—XXIII); 

iz časopisa »Praxis« br. 3—4. 1971: 

»Trenutak jugoslavenskog socijalizma« (str. 309—311), 

»Oblici i karakter društvenih sukoba« autora Nebojše Popova (str. 
329—346), 

»Protivurječnosii i nedorečenosti jugoslavenskog samoupravnog socija- 
lizma« autora Rudi Supeka (str. 347—373) i 

»Fenomenologija ideološko-političkog nastupanja jugoslavenske srednje 
klase« autora Milana Kangrge (str. 425—447). 

Na raspravi od 16. kolovoza 1971. javni tužilac proširio je svoj prijedlog 
i na napise pod naslovom: »Akciono politički program« (str. 139) i »Pro- 
glas revolucionalnih studenata socijalističkog sveučilišta Sedam sekretara 
SKOJ-a« (str. 188) iz zbornika »Dokumenti jun-lipanj 1968«, kao i »Ideje 
socijalizma i socijalistička stvarnost« autora Zagorke Pešić-Golubović iz 
»Praxisa« br. 3—4, 1971. (str. 373—397). 

Okružni sud u Sisku rješenjem od 16. kolovoza 1971. Kr 10 71 izrekao 
ie u smisiu člana 60. Zakona o štampi i drugim oblicima informacija 
zabranu raspačavanja napisa »Akciono politički program« i »Proglas re. 
volucionarnih sudenata socijalističkog sveučilišta Sedam sekretara SKOJ-« 
iz zbornika »Dokumenti jun-lipanj 1968« (str. 139—141. i 186—189) i 
»Fenomenologija ideološko-političkog nastupanja jugoslavenske srednje 
klase« autora Milana Kangrge iz časopisa »Praxis« br. 3—4. 1971. (str. 
125—447). 

Istim rješenjem odbijen je prijedlog javnog tužioca u ostalim pred. 
Joženim dijelovima. 

Protiv tog rješenja izjavili su žalbe javni tužilac i izdavač Hrvatsko 
filozofsko društvo u Zagrebu, odnosno redakcija časopisa »Praxis«. 

Javni tužilac žali se zbog povrede zakona u odnosu na onaj dio 
prvostepenog rješenja kojim je odbijen njegov prijedlog za izricanje zab- 
rane. Predlaže da se prvostepeno rješenje preinači na način da se izrekne 
zabrana raspačavanja inkriminiranih štampanih stvari u cijelosti, kako je 
predložio. 

Izdavač se žali zbog pogrešno utvrđenog činjeničnog stanja i povređe 
Zakona o štampi i drugim oblicima informacija, i to u odnosu na onaj 
dio prvostepenog rješenja kojim je izrečena zabrana raspačavanja i pred: 
laže da se u tom dijelu prvostepeno rješenje ukine. 

Žalba izdavača nije osnovana u odnosu na dio prvostepenog rješenja 
kojim ie izrečena zabrana raspačavanja strana 139—141. i 188—189. zbor: 
nika »Dokumenti jun-lipanj 1968«. 

Na tim stranicama objavljeni su tekstovi »Akciono politički program« 
i »Proglas revolucionarnih stuđenata socijalističkog sveučilišta Sedam se: 
kretara SKOJ-a« za koje ije Vrhovni sud Hrvatske svojim rješenjem od 
22. srpnja 1968. Kž 1137/68 već izrekao zabranu raspačavanja povodom nji. 
hovog objavljivania u časopisu »Razlog« br. 57/68. S obzirom na to nije 
dopušteno da se ti isti napisi objave poslije takve zabrane u nekoj drugoj 
štampanoj stvari, kao što je to u ovom slučaju učinjeno njihovim objav- 
liivanjem u zborniku »Dokumenti jun-lipanj 1968«. 

Osim toga, po ocjeni ovog Vrhovnog suda, nisu se u međuvremenu 
izmijenile prilike i okolnosti pod kojima je zabrana raspačavanja tih 
napisa bila izrečena, da bi se moglo uzeti da su prestali postojati zakonski 
osnovi zbog kojih je takva odluka donesena. Ni u žalbi nisu izneseni 
uvjerljivi argumenti koji bi opravdavali stanovište da su prestali razlozi 
na kojima je zasnovana navedena prijašnja odluka ovog Vrhovnog suda 
o zabrani raspačavanja tih napisa. 

Stoga ie u tom dijelu odluka prvostepenog suda na zakonu osnovana, 

Žalba Hrvatskog filozofskog društva osnovana je u dijelu kojim se 
pobija odluka prvostepenog suda o zabrani raspačavanja stranica 425—446. 
dvomijesečnika »Praxis« br. 3—4. maj-august 1971. gdje je obavljen napis 
»Fenomenologija ideološko-političkog nastupanja jugoslavenske srednje 
klase« autora Milana Kangrge. 

»Praxis« izdaje Hrvatsko filozofsko društvo kao filozofski časopis na- 
mijenjen užem krugu ljudi koji se bave filozofskim pitanjima i znanstve. 
uim problemima razvoja suvremenog društva. Ne radi se, prema tome, 
kako to pravilno smatra i prvostepeni sud, o masovnom sredstvu infor. 
maciia, pa pojedini brojevi časopisa dolaze u ruke ljudi koji imaju inte. 
ves za znanstvene probleme i u pravilu imaju izoštreniji kritički smisao 
za ocjenu pojedinih napisa, vrijednost, istinitost i prihvatljivost ideja 
i stanovišta što se u časopisu iznose. Članci su uopće, pa i onaj pod 
naslovom »Fenomenologija ideološko-političkog nastupanja jugoslavenske 
srednie klase«, pisani s ciljem da se u pokrenutoj diskusiji iznesu, znan- 
stvenim metodom analiziraju i prouče određeni problemi i pitanja koja 
se odnose na ovaj »trenutak jugoslavenskog socijalizma« i saopće rezultati 
ioga rada. Razumljivo je stoga da su u objavljenim radovima iznijeta 
razna mišljenja i stanovišta i da se može očekivati da će pojedini čitaoci 
posumnjati u pravilnost nekih stanovišta, neka smatrati kao netočna i 
jednostrana, kao neargumentirane generalizacije pojedinačnih pojava ili 
vak kao nedovoljno provjerene teze koje treba dalje proučavati. To je 
normalno kod radova koji se bave proučavanjem društvenih problema 

koli su oduvijek i po prirodi stvari podobni da budu predmet veoma 
različitih ocjena i mišljenja. Kad se radi o zabrani raspačavanja štampane 
stvari koja sadrži napise takvog karaktera, sud mora imati u vidu da 
ie bez dovoline vremenske distance — a to je ovdje slučaj — teško 
donositi konačne sudove o točnosti ili netočnosti postavki u ovoj oblasti, 
a isto tako nas iskustvo uči đa često neprovjerene pa i netočne teze, 
stanovišta i ideje mogu pokrenuti znanstveni rad na određenim pitanjima 
i tako dati poticaj za razvoj znanosti. U tome i jeste osnovni smisao 
ustavne norme (član 45. Ustava SFRJ i član 45. Ustava SRH) koja u vezi 
s načelom slobode štampe (član 40. Ustava SFRJ) garantira slobodu znan- 
stvenoga rada, što uključuje i pravo na slobodno objavljivanje rezultata 
toga rada putem štampe. 

Nema sumnje da se time nikako ne dovodi u pitanje pravo i dužnost 
suda da zabrani raspačavanje štampane stvari kad se radi o zloupotrebi 
slobođe nauke ili o napisima koji djeluju alarmantno i uznemiruju javnost. 

Polazeći od svega toga sud je cijenio i napis »Fenomenologija ideološko- 
-nolitičkog nastupanja jugoslavenske srednje klase«, pa je našao da poje- 
dine rečenice iz toga napisa, koje navodi prvostepeni sud, uzete u sklopu 
ostalog teksta toga napisa, a i sam napis u cjelini, vo svojoj sadržini, 
duhu i načinu na koji je pisan, ne mogu uznemiriti javnost u smislu 
kakav ima u vidu član 52. Zakona o štampi i drugim oblicima informacija. 
Stvar je znanstvenih i drugih institucija političkih i drugih javnih radni- 
ka da ukažu i opovrgnu one stavove iz ovog i drugih napisa koji se 
ukažu kao netočni, nedovoljno argumentirani ili iz drugih razloga ne- 
prihvatljivi. 

Žalba iavnog tužioca nije osnovana. 

Riešavajući žalbu javnog tužioca ovaj Vrhovni sud cijenio je i sve 
ostale inkriminirane tekstove pa ie našao da je odluka prvostepenog suda, 
kojom ie odbijen zahtjev za zabranu pojedinih napisa, osnovana na za- 
konu. U tom pogledu ovaj sud poziva se na razloge i stavove iznesene 
u ovom rješenju, smatrajući da se oni jednako odnose i na ostale napise 
u pogledu kojih ije prvostepeni sud odbio prijedlog javnog tužioca za zab- 
ranu raspačavanja. 

Odluka o oduzimanju zabranjenih stranica i rasturanju štamp»rskog 
sloga osniva se na propisu člana 61. stav 2. Zakona o štampi i drugim 
oblicima informacija, a odluka o objavljivanju ovog rješenja u »Službe- 
nom listu SFRJ« na propisu člana 65. istog zakona. 


Zagreb, 30. kolovoza 1971. 


ZAPISNIČAR: PREDSJEDNIK VIJEĆA: 
Drakulić Milena, v. r. Sesardić dr Dražen, v. r. 


Suglasnost ovog prijepisa s izvornikom ovjerava: 


VODITELJ KANCELARIJE: 
Ljubica Nadalić 

B. DOKUMENTI IZ ŠTAMPE 


UVODNA BILJEŠKA 


»Praxis« nije jedini jugoslavenski časopis koji je u posljednje vrijeme 
došao pod udar tužilaštva i suda. U augustu 1971. tužilačkim rješenjima 
privremeno je zabranjeno raspačavanje više različitih publikacija u Hrvat- 
skoj i Srbiji (»Praxis«, »Stuđent«, »Vidici«, »Kultura«, »Književne novine«, 
»Prosvjeta«, »Hrvatski tjednik«, »Široki brijeg«), ali je kasnijim sudskim 
odlukama većina tih zabrana ukinuta ili ublažena. Kako je novinskih vije- 
sti i komentara o tim zabranama bilo mnogo, ovdje možemo donijeti samo 
dio tog pisanja naše štampe. Stoga je potrebno da ukratko obrazložimo 
izbor koji donosimo. 

U vrijeme kad su zabrane bile u punom jeku novine su uglavnom 
nevoljko i zbunjeno izvještavale o njima. No jedne su »avangardističke« 
novine požurile da ciničkim komentarom podrže tužioce. Zadovoljno objav- 
ljujući da su se neke publikacije »nasukale« na odredbe zakona, likujući 
što ih je, premda se »prodaju ispod tezge ili se čitaju u privatnim albumima 
golicavih eksponata, politička osuda ipak stigla na vrijeme«, bahato ih 
ružeći kao »zabranjena pisanija«, bezobzirno ih sve paušalno optužujući 
za »zloupotrebu slobode pisane riječi«, za »politikantsko« pretvaranje »de- 
mokracije u anarhiju, slobode štampe u lupetanje i bezosnovno razglaba- 
nje«, za pamfletizam, iskrivljavanje povijesti, proturanje neistina itd. itsl, 
unaprijed obračunavajući s »nedobronamjernicima« koji bi mogli posum- 
niati u opravdanost tih sudskih mjera i ujedno se zaklinjući da sam ne 
namjerava »posijati iskricu sumnje u opravdanost sudskih rješenja« »Vje- 
snikov« je komentator našao »paradoksalnom« samo činjenicu što je sud- 
skom intervencijom nekima »napravljena besplatna reklama«. 

Preštampavajući ciničko-pogromaški komentar iz »Vjesnika« ne činimo 
io, naravno, zato što bismo se s njim slagali, već u prvom redu zato da 
bismo »Vjesnikovim« prvoborcima za socijalizam, demokraciju i samouvp- 
ravljanje dali priliku da se od tog teksta ograde — ukoliko on ipak ne 
izražava stav redakcije. Bojimo se, doduše, da se redakcija »Vjesnika« ne 
može baš tako lako distancirati od ovog komentara, jer je u skladu s njim 
bilo i cjelokupno »Vjesnikovo« izvještavanje o zabrani »Praxisa« i drugih 
publikacija. U nemogućnosti da sve te »Vjesnikove« vijesti objavimo, do- 
nosimo samo nepotpisanu »Vjesnikovu« (dez)informaciju »Jedna zabrana 
potvrđena — druga ukinuta«, kao i ispravke što su ih u vezi s njom poslali 
ređakciji »Vjesnika« sudac Okružnog suda u Sisku. N. Ivandija i redakci- 
ja časopisa »Praxis« (ispravak sisačkog suca objavljen je u »Vjesniku« 
nakon dvadesetak dana, a ispravak redakcije »Praxis« dosad nije objav- 
ljen). Smatramo đa ova dva isoravka dovoljno rasvjetljavaju »objektiv- 
nost« i »istinitost« spomenute »Vjesnikove« vijesti. 

Medutim, ono vjesnikovsko u toj vijesti nije se izrazilo samo u sadr- 
žaju (dez)informacije, nego i u načinu na koji je prezentirana (vidi faksi- 
mil odgovarajućeg dijela 4. strane I izdanja »Vjesnika« od 8. rujna 1971). 

Vijest o »Praxisu« objavljena je neposredno uz vijest o ukidanju zabrane 
»Širokog brijega«! Svakako je lijepo od »Vjesnika« što nam se brine za 
društvo, no »Praxis« se u cijelom svijetu smatra jednim od najznačajnijih 
marksističkih časopisa, pa kako se u tom društvu dobro osjeća, nema po- 
trebe za društvom koje mu »Vjesnik« ljubazno nudi. Inače, vjerujemo da 
nas ponuđenim društvom »Vjesnik« nije htio uvrijediti nego počastiti, jer 
dok s osjećajem nelagode sitnim slovima saopćava »Jedna zabrana potvr- 
đena — druga skinuta«, on velikim slovima i s teško prikrivanim odušev- 
ljenjem javlja: »Ukinuta zabrana 'Širokog brijega'«. U isto vrijeme dok 
dezinformira da je Vrhovni sud »osnažio odluku o potpunoj zabrani izvan- 
rednog broja« časopisa »Praxis«, »Vjesnik« bez greške i detaljno izvješ- 
tava o ukidanju zabrane »Širokog brijega« i o razlozima zbog kojih je 
zabrana ukinuta. 


»Vjesnik« nije jedini list u Jugoslaviji koji je pisao o zabranam= časo- 
pisa. Na drukčiji način pisao je o istoj temi »Student« u svom izvanred - 
nom broju od 24. VIIL 1971, koji je odlukom Okružnog suda u Beogradu 
gotovo cijeli zabranjen, a rješenjem Vrhovnog suda Srbije najvećim dije- 
Jom oslobođen. U spomenutom broju »Student« je donio i tri priloga o 
»Praxisu«: izvještaj svog dopisnika sa suđenja u Sisku i članke Svetozara 
Stojanovića »Ponovne histerije i misterije« i Gaje Petrovića »Prilog preli- 
minarnoj analizi jedne privremene zabrane« (prilozi S. Stojanovića i G. 
Petrovića bili su zabranjeni odlukom Okružnog suda u Beogradu, ali su 
oslobođeni odlukom Vrhovnog suda Srbije). Kako ovdje ne možemo pre- 
štampati sva tri dokumenta, izabrali smo prilog S. Stojanovića. Napomi- 
njemo da je prilog G. Petrovića većim dijelom uključen u žalbu redakcije 
»Praxis« koju smo objavili u cijelosti. 


Širu diskusiju u povodu svih ovih zabrana pokrenula je »Politika«. 
U toku dvije nedjelje, od 5. do 19. septembra 1971. »Politika« je u okviru 
ankete »Pravosuđe i politika« objavila nekoliko desetaka mišljenja iz pera 
sudaca, naučenjaka i javnih radnika. Kako se moglo i očekivati u disku- 
siji su izražena različita gledišta, no cijela je anketa pokazala u najmanju 
ruku sumnju u potrebu takvih sudskih zabrana. Bilo je ohrabrujuće vidjeti 
da mišljenja sudaca i naučnih radnika u ovom pitanju nisu tako dđiver- 
genina i da su čak i mišljenja nekih tužilaca slobođoumnija cd mišljenja 
»Vjesnikova« komentatora. U nemogućnosti da tu cijelu zanimljivu anketu 
preštampamo ili komentiramo, donosimo prilog što ga je toj anketi dao 
član redakcije »Praxis« i autor jednog ođ inkriminiranih priloga u »Pra- 
xisu« Milan Kangrga. Smatramo da je u toj izjavi uspješno izražen i stav 
redakcije »Praxis« te da stoga možemo zasad odustati od posebnog dalj- 
njeg komentara. 

»VJESNIKOV« KOMENTAR SUDSKIH ZABRANA 


NA TEMELJU ČLANA 52 ZAKONA O ŠTAMPI. .. 


PRAVOSUĐU NIJE BIO SUĐEN ZASLUŽNI LJETNI 
ODMOR, ALI NE ZBOG NEDOSTATKA SUDAČKE MA- 
ŠTE: 


Nekoliko se listova, časopisa i drugih publikacija posljednjih mjeseci 
nasukalo na odredbe 52. člana Zakona o štampi i tako prijevremeno, u 
sudskim dvoranama, završilo svoj put k čitaocima, ne dospjevši u kioske 
i kolporterske vrećice. Istina, u nekim su slučajevima naklade već bile 
raspačane kad je stigao »sudski amen«. Ako se i prodaju ispod tezge ili 
se čitaju u privatnim albumima golicavih eksponata, politička osuda ipak 
ih je stigla na vrijeme. 

Na podacima o učestalim sudskim kirurškim intervencijama u poli- 
tička tkiva novinskih ili časopisnih priloga — bez ikakve ronije ili omalo- 
važavanja motiva i smisla te arbitraže — lebdi u zraku i skolastički za- 
ključak đa su nam sudišta u mrivoj političkoj sezoni najzaposlenije usta- 
nove. Nije to, dakako, znak radne euforije sudaca. Okolnosti ih — zlou- 
potreba slobode pisane riječi — tjeraju da se, povremeno, odriču ljetnog 
milodara, 


ZAŠTO SE PRIŽELJKUJE INKVIZICIJA 


U arhivu zabranjenih pisanija u kratkome je intervalu pristiglo neko- 
liko noviteta: »Večernje novosti« (zagrebački Okružni sud sabranio, Vr- 
hovni sud Hrvatske oslobodio), »Hrvatski tjednik« (zagrebački Okružni 
sud oslobodio, Vrhovni sud Hrvatske zabranio), brošura »Široki brijeg« 
(zabranio splitski Okružni sud), »Praxis« (zabranio sisački Okružni sud). 
»Vidici« (zabranio beogradski Okružni sud) itd. Svi što su se našli pod 
lupom zakona nisu davali istovrsne impulse tužilaštvima, ali su svi svrs- 
tani pcd istu kapu: uznemiravanje građana i narušavanje javnog reda i 
mira. Za tako stilizirane pravne šablone najmanje je uzročnik nedostatak 
sudačke mašte. Zakonodavac u svome »udžbeniku« za štampu nije ponu- 
dio široki izbor kriterija za zabranu. 

Iza pravnih fasađa skriva se eminentno politički sadržaj. Pozornost 
stoga ne ostaje samo na slučajevima koji su izbili u javnost kad je vlak 
već prolazio (»Praxis« i »Široki brijeg« bili su već gotovo rasprodani kada 
su tužilaštva pokrenula postupak za njihovu zabranu), već se kreće centri- 
petalnim tragovima društvenih i političkih motiva sudskih poteza, 

Pogodđene strane već su se potrndile da upozore na nekakvo oživljava- 
nje (socijalističke) inkvizicije. Jedni se pri tome pozivaju na slobodu 
štampe i na demokraciju, a poneki bi politikantski, demokraciju prctvorili 
u anarhiju, slobođu štampe u lupetanje i bezosnovno razglabanje; tiskali 
bi pamflete umjesto razložna, argumentirana štiva: iskrivljavali bi i povi- 
jest, pod izlikom i zloupotrebom slobode pisanja, samo da bi proturili svoje 
ncistine. 

I druga strana medalje — imenovana slobodom štampe — ima svoje 
poučnosti i zavoje. Nijedno društvo, i nikada, nije blagonaklono pozdrav- 
ljalo pojave političkih informacija i analiza koje su negirale i dovodile u 
pitanje njegove temeljne programsko-ideološke vrijednosti. Stoga se nisu 
libila i da selekcioniraju — kada su to prilike diktirale — što čitalac može 
prožvakati a da to ne naudi njegovom političkom želucu i njegovom uvje- 
renju. Zabrana raspačavanja, međutim, bila je i ostala nepopularna mjera, 
primjenjivana uglavnom kao sporedni izlaz u nuždi. 

Posljednji zbroj naših sudskih arbitraža u neka politička pisma ima 
svoje relacije. Prisilno prekidanje puta k čitaocu za sud je — sa stajališta 

političkih odnosa i programskih zadataka Saveza komunista — krajnje 
sredstvo za zaustavljanje političkih ideja, koje su izgubile rezonancu s 
društvenim i političkim odrednicama samoupravnog socijalizma. Presuda 
političkim publikacijama, točnije nekim njihovim prilozima, nipošto nije 
presuda slobodnom iznošenju misli, niti atak na slobodu štampe. Nesme- 
tani protok informacija, misli i ideja — uzdignut i do nivoa ustavnoga 
prava i zaštite — vrijedno je pravilo demokratskoga stila svake političke 
akcije. U našim samoupravnim uvjetima i s razlogom više jer su pravilno 
informiranje, i s mogućim alternativama, pretpostavke pravilnog izjašnja- 
vanja i odlučivanja. No, ni jedno se pravilo ne potvrđuje bez iznimaka. 


NEMAMO SE ČEGA STIDJETI 


Naše političko podneblje u težnji i akciji da istakne svoj demokratski 
princip — i pored blistavih uspona, ali i padova — bivalo je i jest sve 
pogodnije za kriličko i otvoreno prikazivanje i sebe samoga, dakle stvar- 
nosti, i teoretskih i idejnih modela i dilema daljnjeg puta. U svijetu smo 
po tome odavna poznati a po demokratskoj toleranciji ne moramo se skri- 
vati pred građanskim ortodoksima koji se hvale demokracijom i slobodom 
ali se ne libe i križarskih metoda. 

Otvorenošću i dostupnošću informacija, mogućnošću slobodnog izjaš- 
njavanja i dinamikom kretanja splet društvenih i političkih okolnosti ma- 
mio je pisanu riječ. Logično je, stoga, što su se množili posrednici i tu- 
mači, propagatori i analizatori političkog kretanja. U političkim okvirima 
Saveza komunista, angažiranog na zbiljskim interesima radničke klase i 
naroda, dovoljno je širok prostor za djelovanje svih progresivnih kritičara, 
prijenosnika i tumača. Poneki su, međutim, iskazali izvan kursa, plagi- 
jatima mu se suprotstavljali i otežavali progresivni društveni hod. S auto- 
ritativnih su političkih tribina nebrojeno puta ispaljeni kritički, polemički 
rafali, idejna se konfrontacija nadovezivala na različita poimanja demo- 
kratske metode i političkog sadržaja samoupravnog socijalizma i uloge Sa- 
veza komunista. Samo nedobronamjernici mogu upletanje suđa prikazati 
kao stanje, ili povratak stanja, u kojem sudska vrijeća postaju perjanici 
idejno-političkog raščišćavanja, angažirani tobože u zaštiti poretka (zabra- 
njeni prilozi nisu ni mogli dovesti u pitanje samoupravno-socijalistički 
odnos, ostvaren na programu Saveza komunsta). Sudsko se mjesto točno 
zna u našem državnom i političkom instrumentariju i nema indicija da su 
iskočili iz svojih tračnica, zabranjujući neke publikacije i novine. 


BESPLATNA REKLAMA 


Samoupravni socijalizam u Jugoslaviji ima svoje duboke korijene i 
rezultate koje ni jedno pero ne može zanijekati. S tog je stajališta u neku 
ruku i nerealno preuveličavati opasnost infiltracije ideja koje nisu u is- 
tom tonalitetu s programom Saveza komunista. Ne mislimo ovim posijati 
iskricu sumnje u opravdanost sudskih rješenja, jer falsifikatima narodno- 
oslobodilačke borbe, potcjenjivanju socijalističkih samoupravnih odnosa, 
namjernom dramatiziranju i sijanju panike, i suvišno je dati vizu za či- 
taoce. Paradoksalna je, u cijelom kružnom putu zabrana, činjenica da je 
sudskom intervencijom i »Praxisu« i »Širokom brijegu« napravljena bes- 
platna reklama jer su gotovo svi primjerci dospjeli na odredište. No, u 


presudama će ostati njen suštinski, trajni smisao — politički odnos prema 
tekstu i autorima. 

Ne treba crnim naočalama gledati na činjenicu da se društvo — u ob- 
rani od kojekakvih idejno-političkih tendencija — koristi i nepopular- 


nom metodom zabrane. To, dakako, nije i ne može biti praksa i stil, iako 
će, vjerujemo, još ponekad biti potrebe za sudskom arbitražom, niti uma- 

njuje značaj idejne konfrontacije koja u praksi Saveza komunista ostaje 
okosnica političke borbe. Jednostavno, u demokratskom ambijentu izlaze 
na površinu razne političke struje. Prije petnacst ili više godina zabrane 
su bile praktički nemoguće jer su se politički oponenti sakrili u svoje 
oklope a državni mehanizam prisvojio monopol na infermaciju. Mnogi da- 
nas i mazohistički kreću na žrtvenik da bi ispali veliki! 


Rekosmo, Savez komunista stimulira i vodi idejnu konfrontaciju. Sudđ- 
ska zabrana ostaje, pak kao krajnje sredstvo kada politička boja teksla 
namijenjenog javnosti zacrnjuje socijalističke temelje i pokušava negirati 
rezultate naše društvene prakse. 


MIRKO GALIC 


(»Vjesnik«, 21. kolovoza 1971, str. 7.) 

»VJESNIKOVA« (DEZ)INFORMACIJA 
O RJEŠENJU VRHOVNOG SUDA HRVATSKE 


JEDNA ZABRANA POTVRĐENA — DRUGA UKINUTA 


SISAK, 7. rujna — Vrhovni sud Hrvatske ukinuo je odluku Okružnog 
suda u Sisku o djelomičnoj zabrani broja 3/4 časopisa »Praksis«, kojeg 
izdaje Hrvatsko filozofsko društvo, a štampa se u Sisku. 

Sisački sud u prvostepenom postupku uvažio je zahijev Okružnog jav- 
nog tužioca i zabranio raspačavanje članka Milana Kangrge »Fenomeno- 
logija ideološko-političkog nastupanja jugoslavenske srednje klase«. Tim 
napisom, a i nekim drugim o studentskim događajima 1968. godine, objav- 
ljenim u izvanrednom broju »Praksisa«, uznemiruju se građani i na neisti- 
nit način prikazuje socijalistička izgradnja naše zemlje, posebno Saveza 
komunista. Tu kvalifikaciju javnog tužioca prihvatio je i sud. Pored dje- 
lomične zabrane broja 3/4 časopisa »Praxis« zabranio je potpuno izvan- 
redni broj. 

Međutim, na odluku sisačkog suda žalili su se i Okružni javni tužilac 
i Hrvatsko filozofsko društvo. Vrhovni sud Hrvatske prihvatio je žalbu 
samo u vezi broja 3 4, a osnažio odluku o potpunoj zabrani izvanrednog 
broja časopisa »Praksis«. 


(»Vjesnik«, 8. rujna 1971, str. 4.) 

Ukinuta zabrana 
»Sirokog Brijega« 


$ Vrhovni sud Hrvatske nije mogao doći 
do čvrstog uvjerenja da se u inkrimi- 
niranoj brošuri »iznose ill prenosa laž- 
ne, izopačene ili alarmantne vijesti...« 


SPLIT. €. rujna (icl.) — Vrhovni sud Hrvatske u Za- 
grebu. pod predsjedništvom dra Dražena Sesardića te <uda- 
ca dra Žarka Vimpulšeka i dra Mladena Grubiše kao čla- 
nova vijeća | stručnog suradnika Milene Drakulić, uvažio 
je žalbu franjevačkog samostana u Listici na prvostepeno 
rješenje Okružnog suda u Splitu, koji je na prijedlog lav. 
nog tužilasiva prije mjesec dana donijelo odluku o zabrani 
raspaćavanja brošure »Široki Brijeg« što ju je u 20.000 
primigraka izdao franjevački samostan u Lištici. 


Jedna 


zabrana 


potvrđena 
— druga 
skinuta 


SISAK, 7. rujna — Vrhov- 
ni sud Hrvatske ukinuo je 
odluku Okružnog suda u Si- 
sku o djelomičnoj zabrani 
broja 3'4 časopisa »Praksia«, 
kojega izdanje Hrvatsko filo- 
zofsko društvo, a štampa se 
\lu Sisku. 


Sisački sud u prvoslepe- 
nom postupku uvažio je zuh- 
tjev Okružnog javnog tužio 
ca | zabranilo raspačavanje 
članka Milana Kangrge »Fe- 
nomenologija ideološko-poli- 
tičkog nastupanja  jugosla- 
venske srednje klase«. 
napisom ,a i nekim drugim 
o studentskim događajima 
1968. godine, objavljenim u 
izvanrednom broju »Praksi- 
sa«, uznemiruju se građani i 
na neistinit način prikazuje 
socijalistička izgradnja naše 
zemlje, posebno Savez ko- 
munista. Tu  kvalitikaciju 
javnog tužioca prihvatio je i 


sud. Pored djelomične  za- 
34 


»Praksis« zabranio je potpu- 


brane broja časopisa 
no izvanredni broj 

Međutim, na odluku sisač- 
kog suda žalili su se i Okru- 
žpi Javni tužilac i Hrvatsko 
filozofsko društvo. 


sud Hrvatske 


Vrhovni 
prihvatio je 
žalbu samo u vezi broja 34, 
a osnažio odluku o potpunoj 
zabrani izvanrednog broja 


časopisa »Praksis*+. 


Tim | 


Kao razlog za zabranu 'e 
brošure i prijedlog poslavlja- 
nja krivične odgovornosii 
protiv odgovornog urednika 
«Širokog  Brijegs« fra Gojka 
Muse navedeno je da se ću 
| pozitivnom  s.jella prikazuju 
ctobe koje si 3 oiožjim u ru- 
D na druge načine za vri- 
me urge“ svjetskog rata 
ude ox.patoru u podjar- 
| ivanju hrvalskog | 4rugih 

nn Onaodi...e 
U obrazloženju rješenja Vr- 
hovnog suđa, kojim se ukida 
privremena zabrana, stoj! da 
e žalba izdavača osnovana, te 
da sud nije mogao doći da 
uvjerenja da je objavljivanjem 
naveđenog napisa učinjeno 
krivično djelo neprijateljske 
propagande iz člana 118 KZ. 

»Jer, iz teksia teg napisa 
ne proizlazy da «e tim n 
Som poziva 1 podstiče na na- 


na 


silnu i protuustavnu —pra- 
mijenu društvenog uređenja 
na svrgavanje predstavničkih 


lijela ili njihovih političkih iz= 
vršnih organa, na razbijanja 
bratstva i Jedinslva naroda Ju- 
goslavije, ih na nacionalnu 
neravnopravnost, ilj na otpor 
prema odlukama piedstavnič- 
kih tijela ili njihovih pehuče 
kih izvršnih osgana. koje su 
od značaja za zaštitu | razvi- 
tak socijalističkih društvenih 
odnosa, sigurnost Ili obranu 
zemlje, ili da zlonamjerno ili 
neistinito prikazuje društvena- 
-političke prilike u zemlji« -- 
Kaže set u obrazloženju Vrh 
nog suda 


Vrhovni sud. kako stoji u 
obrazloženju rjećenja donije- 
tog u ponedjeljak u Zagrebu, 
nije mogao doći do čvrstog u- 
vrerenja da se u inkriminira- 
noj brošuri siznose ill pronose 
užne izopačene |!i alarman- 
Ine vijesti ili tvrdnje koje PE 
zivaju uznemirenost građana 
ili ougrozavaju redi “i 
mir«. 

Buduci da Vrhovni sud nije 
pronasao ni jednog osnova iz 
“lana 52 Zakona dB štampi 
drugim oblicima informacila, 
odbio je prijedlog Javnog ti- 
z:0ca iz Splita za izricanje za- 
brane i poništio vjetenja O- 
kružnog suda u Splitu o za- 
brani raspačavanja. 


lavni 


Na Kraju rješenja Vrhovnog 
suda stoji da sa predmeti pri- 
vremena oduzet! na osnovi 
prvotnog cješenja moraju vra- 
titi izdavaču. odnosno onom 
ud koga su odureti 


N.v. 

OBJAVLJENI ISPRAVAK SUCA OKRUŽNOG SUDA U SISKU 


>JEDNA ZABRANA POTVRĐENA — DRUGA UKINUTA« 


U »Vjesniku« od 8. rujna 1971. godine izašao je članak pod naslovom: 
»Jedna zabrana potvrđena — druga ukinuta.« 

Kako su u navedenom članku izneseni netočni i manjkavi podaci o 
slučaju »Praxis«, molimo da rađi točnog i pravilnog informiranja čitalaca 
objavite sjedeće: 

Okružni javni tužilac u Sisku Vinko Čopković stavio je Okružnom sudu 
u Sisku 10. kolovoza 1971. godine prijedlog za izricanje zabrane raspa- 
čavanja Filozofskog dvomjesečnika »Praxis« i to broja 1/2—1969. — Doku- 
menti — jun—lipanj 1968. te broja 3/4 — maj—august 1971. izdan u lipnju 
1971. godine. Prijedlog za izricanje zabrane raspačavanja navedenih pu- 
blikacija Javni tužilac stavio je zbog predgovora u broju 1/2—1969. pod 
nazivom »Prolegomena za sociološko istraživanje društvenih sukoba« a u 
broju 3/4 — maj—august 1971. zbog napisa, odnosno priloga: »Trenutak 
jugoslavenskog socijalizma«, »Oblici i karakter društvenih sukoba«, »Pro- 
turječnosti i nedorečenosti jugoslavenskog samoupravnog socijalizma« i 
»Fenomenologija  iđeološko-političkog nastupanja jugoslavehske srednje 
klase«. 

Svoj prijedlog javni tužilac je ra glavnoj raspravi pred ovim sudom 
16. kolovoza 1971. godine nađopunio i predložio zabranu raspačavanja »Pra- 
xisa« broj 1/2—1969. — Dokumenti — jun—lipanj 1968. godine, zbog na- 
pisa: »Akcioni politički program« i »Proglas revolucionarnih studenata so- 
cijalističkog sveučilišta Sedam sekretara Skoja« te zabranu »Praxisa« 2/4 
—- 1971. godine zbog članka »Ideje socijalizma i socijalistička stvarnost.« 

Javni tužilac smatra, da se u spomenutim napisima nalaze elementi izo- 
pačenih tvrdnji koje mogu izazvati uznemirenje građana, odnosno ugro- 
ziti javni red | mir. 

Vijeće ovog Okružnog suda, kojemu je predsjedavao predsjednik Ok- 
ružnog suda mr Branko Košutić, raspravljajući o prijedlogu javnog tužioca, 
a nakon provedenog dokaznog postupka donijelo je dana 16. kolovoza 1971. 
godine rješenje kojim se zabranjuje raspačavanje stranica 139—141 zbog 
clanka »Akcioni politički program«, stranica 188—189 zbog članka »Proglas 
revolucionarnih studenata socijalističkog sveučilišta sedam sekretara 
SKOJA« izdanih u Filozofskom dvomjesečniku »Praxis« jun—lipanj 1968. — 
»Dokumenti« zatim stranica 435—446 filozofskog dvomjesečnika »Praxis« 
3/4 maj—august 1971, zbog članka »Fenomenologija ideološko-političkog 
nastupanja jugoslavenske srednje klase«. 

Ova je odluka donesena temeljem člana 52 stav 1. točka 2. Zakona o 
štampi i drugim oblicima informacije, jer je Okružni sud našao da se u 
naveđenim napisima pronose izopačene tvrdnje koje mogu izazvati uzne- 
mirenje gradana. 

Okružni je sud međutim, u cijelosti odbio prijedlog Okružnog javnog 
tužioca za izricanje zabrane raspačavanja predgovora pod nazivom: »Pro- 
legomena za sociološko istraživanje društvenih sukoba« u »Praxisu« broj 
1/2—1969. te zbog napisa »Trenutak jugoslavenskog socijalizma«, »Oblici i 
karakter društvenih sukoba«, »Protivurječnosti i nedorečenosti jugoslaven- 
skog samoupravnog socijalizma« i »Ideje socijalizma i socijalistička stvar- 
nost« objavljenih u »Praxisu« broj 3'4 maj—august 1971. 

Svoju odluku, kojom je odbijen prijedlog okružnog javnog tužioca 
Okružni je sud među ostalim obrazložio činjenicu da se u konkretnom 
slučaju radilo o člancima koji ne predstavljaju zloupotrebu sredstava in- 
formacije u smislu Ustava i člana 52. Zakona o štampi i drugim oblicima 
informacije, a koja bi u uvjetima dosegnutoga demokratizma našega soci- 
jalističkog društva mogla biti osnova za zabranu raspačavanja. 

Osim toga, Okružni je sud svoju odluku temeljio i na činjenici da je 
općenito uzevši, izricanje zabrane raspačavanja jedna iznimna mjera vlasti 

kojom se ograničava ustavno pravo slobode štampe (član 40.) a koje je 
pravo jedno od osnovnih sloboda i prava zajamčenih direktnom odred- 
bom Saveznog ustava. Ova slobođa predstavlja jedan od osnovnih eleme- 
nata demokratizma našeg društvenog samoupravljanja, pa takvoj zabrani 
valja prići tek kada se iz svih činjenica s potrebnom sigurnošću može 
utvrditi da se radi o zloupotrebi ustavnog prava. 

Protiv rješenja Okružrog suda izjavili su žalbu okružni javni tužilac 
u Sisku i Hrvatsko filozofsko drušivo u Zagrebu. 

Raspravljajući o žalbama Vrhovni sud Hrvatske u vijeću sastavljenom 
od predsjednika Vrhovnog suda dra Dražena Sesardića, te sudaca Vrhov- 
nog suda dra Žarka Vimpušeka i dra Mladena Grubiše na sjednici 30. kolo- 
voza 1971. godine odlučio je, da se dopusti raspačavanje napisa »Fenome- 
nologija ideološko-političkog nastupanja jugoslavenske srednje klase« ob- 
javljenox u »Praksisu« broj 3 4—1971. dok je u ostalom dijelu žalba izda- 
vača u cijelosti odbijena. 

Žalbu okružnog javnog tužioca u Sisku Vrhovni je sud u cijelosti od- 
bio k#o neosnovanu, jer je našao da je odluka Okružnog suda u Sisku, 
kojom je odbijen zahtjev za zabranu pojedinih napisa, osnovana na za- 
konu s tim, što je Vrhovni sud glede toga u cijelosti prihvatio razloge i 
stavove iznesene u rješenju Okružnog suda u Sisku. 


Voditelj odjela 


kriv. sudske prakse 
sudac Okružnog suda 


Marijan IVANDIJA 


(»Vjesnik«, 30. rujna 1971, str. 6) 

NEOBJAVLJENI ISPRAVAK REDAKCIJE »PRAXIS« 


Glavnom i odgovornom uredniku »Vjesnika« 
Zagreb, Ljubice Gerovac 1 


Foštovani druže uredniče, 


U »Vjesniku« od 8. rujna 1971. pod naslovom »Jedna zabrana potvrđena 
— druga skinuta« a u povodu rješenja Vrhovnog suda Hrvatske o časopisu 
»Praxis« od 20. VIII 1971. vaš je list ponovo izvijestio o optužbama Okruž- 
nog javnog tužioca i o rješenju prvostepenog suda u Sisku (o čemu ste već 
opširno pisali 11. i 17. VIII 1971), a vrlo kratko i o rješenju Vrhovnog suda 
— o čemu još niste pisali i što bi u ovom trenutku vjerojatno više zanimalo 
vaše čitaoce. Svakako je vaše pravo da odlučujete o čemu ćete u kojem 
povodu izvještavati, kao što je i pravo čitalaca da stvaraju svoje zaključke 
o takvom načinu izvještavanja i o činjenici da su o tom rješenju Vrhovnog 
suda po istoj neuobičajenoj shemi izvijestili i neki drugi listovi (»Večernji 
list«, »Borba«). Međutim, u spomenutom nepotpisanom napisu tvrdi se za 
Okružni sud u Sisku: »Pored djelomične zabrane broja 3/1 časopisa 'Pra- 
xis' zabranio je potpuno izvanredni broj.« Budući da Okružni sud nije pot- 
puno zabranio »izvanredni broj« (koji uzgred rečeno i nije izvanredni, nego 
redovni prvi broj nove povremene edicije »Dokumenti«), nego samo str. 
139—141 i 188—189 toga broja citirana tvrdnja nije istinita. U spo- 
menutom napisu iakođer se tvrdi: »Vrhovni sud Hrvatske prihvatio je 
žalbu samo u vezi broja 3/4, a osnažio odluku o potpunoj zabrani izvan- 
rednog broja časopisa "Praxis. Budući da prvostepeni sud nije donio od- 
luku o potpunoj zabrani »izvanrednog broja«, ta odluka nije mogla biti os- 
nažena (osnažena je samo zabrana navedenih 5 strana toga broja). To 
znači da je citirana tvrdnja vašeg nepotpisanog suradnika ne samo neisti- 
nita negoi izopačena. Budući da je vaš list u broju od 17. VIII 1971. 
tačno izvijestio da su zabranjene samo strane 139—141 i 188—189 spome- 
nute publikacije, to je ovo naknadno pronošenje neistinitih i izopačenih 
tvrdnji pođobno da izazove »uznemirenost građana«. Kako vje- 
rujemo da vam nije stalo do pronošenja neistine ni do uznemiravanja gra- 
dana, molimo vas da objavljivanjem ovog dopisa omogućite vašim čitaoci- 
ma da se upoznaju s istinom. 

Po našem mišljenju bilo bi veoma korisno ako biste vaše čitacce upoz- 
nali pobliže i s razlozima iz kojih je Vrhovni sud Hrvatske stavio izvan 
snage odluku prvostepenog suda o djelomičnoj zabrani »Praxisa« 3/4—1971. 
No vi svakako sami najbolje znate s kakvim koncepcijama i namjerama 
uređujete vaš list i jesu li vam uvjerljiviji i zanimljiviji razlozi za zabra- 
njivanje marksističkih filozofskih časopisa ili razlozi protiv njihova za- 
branjivanja. Stoga se za ovaj posljednji savjet odmah ispričavamo. 


U Zagrebu, 10. IX 1971. 


Za redakciju časopisa »Praxis« 
Prof. dr Gajo Petrović 

MIŠLJENJE JEDNOG SURADNIKA »PRAXISA« 


Svetozar Stojanović 
saradnik »PRAXIS«-a 


PONOVNE HISTERIJE I MISTERIJE 


U poplavi skoro svakodnevnih zabrana raznih publikacija — od pro- 
ustaških do marksističkih — došao je red i na »Praxis«. Naš časopis je, 
doduše, više puta napadan od pojedinih političara, ali nikada do sada 
sudski zabranjivan. 

Pravnu odredbu po kojoj su zabranjena dva broja »Praxisa« — uzne- 
mirenje građana — nije teško svesti na apsurd. Po toj logici trebalo bi 
osuditi pravne organe koji su zabranili »Praxis« i političare koji su za 
to dali inicijativu, jer kud ćete veće uznemirenje socijalističke javnosti od 
onog izazvanog zabranom jednog izrazito marksističkog časopisa! 

Kad jedna politika koja deluje u ime samoupravnog socijalizma pri- 

begne tako drastičnoj meri, onda bi neupućeni mogli pretpostaviti da je 
reč o šovinizmu, rasizmu, ratnohuškačima, napadu na nezavisnost zemlje 
ili nečem sličnom. Ali ništa od toga. Čovek uopšte ne mora da se složi sa 
člankom Milana Kangrge »Fenomenologija iđeološko-političkog nastupa- 
nja jugoslavenske srednje klase«, »Praxis« 3—4/1971. da bi bio u stanju 
da uoči da je pisan sa nesumnjivo socijalističkog stanovišta. Uzgred da 
dodam da je dan-dva pre pokretanja postupka (u Sisku) protiv »Praxisa« 
zabranjen beogradski studentski list »Vidici« zbog prenošenja Kangrginog 
teksta. Okružno javno tužilaštvo i Okružni sud u Beogradu, koji sigurno 
drže neslavni jugoslovenski a možda i svetski rekord u zabranama publi- 
kacija, ni ovog puta nisu dozvolili da im taj primat bude ugrožen. Na- 
ravno, da je njihov postupak u najtešnjoj vezi sa jednom »demokrat- 
skom« politikom koja se već godinama vodi u Beogradu. 
»Praxisovo« izdanje knjige dokumenata »Jun—Lipanj 1968« zabranjeno je 
— verovali ili ne — »zbog« donošenja dva javna dokumenta iz tih dana. 
Reč je o akciono-političkim programima beogradskih i zagrebačkih stude- 
nata. Ni u njima, razume se, nema ni jedne reči koja bi mogla da posluži 
kao osnova za zabranu. Uostalom, akciono-politički program studenata Beo- 
gradskog univerziteta objavljen je u Junu 1968. ne samo u studentskoj, 
nego i dnevnoj štampi (na primer u »Politici«) i pozdravljen od vodećih 
društveno-političkih organizacija. Zar smo u procesu destaljinizacije došli 
dotle da se ni javna dokumenta više ne mogu preštampavati?! Biće da se 
ne radi o brizi za spokojstvo građana već o uznemirenosti nekih političara 
u Beogradu i Zagrebu da ova knjiga dokumenata ne podseti javnost na 
njihove histerije i misterije 1968, a i kasnije. 

U ovo vreme ekonomske, moralne, saobraćajne itd. krize trebalo bi 
podneti račun narodu za loš bilans i iskreno i ozbiljno tražiti izlaz iz te 
situacije. Zabranjivanje »Praxisa«, na žalost, pokazuje da mi ne oskude- 
vamo u političarima koji umesto toga nastoje da skrenu »pažnju« na 
marksističku kritiku koja ide do kraja u objašnjavanju uzroka te krize. 
To je stara taktika čiji je rodonačelnik Josif Visarionovič Staljin. 


(Tekst objavljen u izvanrednom broju »Studenta« od 24. VIII 
1971, zabranjen rješenjem Okružnog suda u Beogradu, oslobođen 
rješenjem Vrhovnog suda Srbije). 

MIŠLJENJE JEDNOG OD UREDNIKA »PRAXISA« 


Anketa »Politike«: Pravosuđe i politika 


ZBOG TOGA ŠTO TEMELJITO MENJA DRUŠTVO — 
SOCIJALIZAM SAM PO SEBI »UZNEMIRAVA GRAĐANE« 


Dr. Milan Kangrga: Samo javna i argumentirana kri- 
tika može da oslobodi duhove od more što svakodne- 
vno pritiska ljude 


Do ove teme o odnosu pravosuđa i politike (koja sadrži vrlo široke 
teorijske, a prije svega vrlo duboke povijesne implikacije, o kojima vdje 
ne može biti govora) dolazimo danas ponukani sve češćim sudskim zabra- 
nama pojedinih listova, novina, časopisa i publikacija uopće — rekao je 
u našoj anketi dr Milan Kangrga, profesor Filozofskog fakulteta u Zagrebu. 

Vrlo je pozitivno, značajno i dragocjeno, da ne kažem i poticajno, što 
je »Politika« otvorila svoje stranice ovakvoj jednoj diskusiji, i to upravo 
u ovom času kad je učestalost zabrana dovela do granice svojevrsnog 
apsurda u našim društvenim i političkim odnosima, koji prijeti da se iz- 
gubi mjera onoga što obično nazivamo »normalnim rasudivanjem«. Jer 
štetnost, gotovo pogubnost ovakvih metoda u političkoj igri danas i ovdje 
postaje isuviše očitom, te samo otvorena, argumentirana i kritički intoni- 
rana rasprava može dovesti sam. stvar na njezino pravo mjesto. Inače 
bismo lako podlegli stihiji neartikuliranosti, nemuštosti, koja nikada ništa 
dobra sa sobom ne donosi kako u društvenim, tako i u međuljudskim od- 
nosima, a u politici je gotovo uvijek upravo zastrašujuća i zabrinjavajuća 


U čemu je bitni nesporazum 


Kad je dakle riječ o sudskim zabranama, koje su povod za ovo ras- 
pravljanje, onda prethodno moram reći da gotovo iragikomično zvuči ona 
(iz ČI. 52. Zakonika) vrlo poznata formulacija o »uznemiravanju građana«, 
što se kao glavni argument toliko često i zakonski nužno uporno pojav- 
ljuje u ovim posljednjim zabranama listova i časopisa. Moment tragič- 
nosti u tim zabranama sadržan je u samom njihovu karakteru i smislu, 
kao f u poticaju što iza njih stoji, a moment komičnosti u načinu njinova 
oficijelnog obrazlaganja ili argumentiranja, što onda na svoj način dovodi 
do Jednog bitnog nesporazuma. Taj se bitni nesporazum očituje u tome 
što mnogi ljudi (često vrlo dobronamjerno) dolaze do zaključka ili ocjene 
o »neinventivnosti« zakonodavca, što je opet, gledano s druge strane, pri- 
lično naivna predstava. Jer, nije ovdje riječ o neinventivnosti (koja se 
onda po toj liniji čak poistovećuje s »pomanjkanjem duha« itsl., kao da 
uvijek imamo posla sa samim glupanima, što je već vrlo otrcana i ana- 
kronična prosvjetiteljska teza!), nego u određenom, sasvim realnom i vrlo 
aktualnom društveno-političkom konceptu koji takvim tobože »nedđoreče- 
nim«, »đvosmislenim« i »neinventivnim« formulacijama leži u osnovi. Ta 
se pak osnova pokazuje na kraju krajeva kao vrlo prozaičan društveno- 
-ekonomski i politički interes koji onda dobiva adekvatan zakonski oblik. 
I tu ne bi trebalo biti nekog velikog nesporazuma u bitnome. 

Što se pak toga tiče, smatram i želim kazati da taj koncept, o kojem 
je riječ, po svom duhu i smislu (a to onda znači i po svim mogućim kon- 
sckvencijama, praktičkim posljedicama i reperkusijama što iz njega pro- 
izlaze ili mogu proizići) — nije socijalistički. U kojem smislu? Time što 
on prije svega ili jedino ili čak isključvo težište stavlja na fiksni (gotov, 
dovršen, zaokružen) poredak u smislu održavanja status quo-a, što znači da 
time apriori otklanja i samu pomisao o mogućnosti, neophodnosti ili po- 
trebi bilo kakve društvene promjene u najširem smislu te riječi. Socija- 
lizam je pak po svojoj biti, po svojoj prirodi, po svojoj ideji par excel- 


801 


lence najdublja i najtemeljitija povijesna promjena kao epohalni prevrat 
u samim osnovama postojećega (građanskog) društva i svijeta u cjelini. 
Fromjena pak, svaka promjena, a kamoli društvena promjena na nešto 
bitno novo, na iraženje novih putova i mogućnosti ljudskijeg opstanka, 
također je i određeno uznemirenje (čovjeka, građanina, ljudskog bića kao 
takvog). Socijalizam stoga i jest zapravo bitno uznemiravanje građanina, 
da bi se trgnuo iz svog svakidašnjeg, uhođdanog i učmalog dremeža u 
okviru postojećeg fakticiteta, kako bi postao slobodnim i samostalnim 
čovjekom, individualnošću i ličnošću, što se u društveno-političkoj sferi 
danas suvremeno naziva — samoupravljačem. 


Sakrivanje iza javnih tužilaca i sudstva 


Ako sada stvar konkretiziramo, onda bi se moglo postaviti pitanje, tko 
se to (u ime socijalizma i marksizma, naravno,!) toliko usrdno brine o miru, 
spokojstvu i neuznemirenosti građana, na taj način da ih čak sudski mora 
obraniti od, recimo, jedne marksističke teorijske analize njihova vlastitog 
društvenog stanja, položaja, htijenja, perspektive, mogućnosti, slobode. Od 
kojeg se to principa polazi, čiji su interesi u igri i na koji smo to nivo dos- 
pjeli. da se društveni, politički, ekonomski, kulturni i teorijski vrlo složeni 
problemi pokušavaju razriješiti i riješiti sudskim zabranama!? Možda bi 
na ta pitanja trebalo da javno, jasno i glasno odgovore oni koji takvim 
metodama zaista uznemiruju i uzbuduju progresivnu javnost naše zemlje, 
koja je svjesna toga da se na taj način zaobilaze ili zataškaju, a nikako 
ne rješavaju bitni životni problemi cijele zajednice i ne prevladavaju nago- 
milane teškoće pred kojima danas stojimo. To je neozbiljno i u dobroj 
dozi neodgovorno. Svatko treba da pred čitavom našom javnošću, a prije 
svega pred radničkom klasom odgovara za svoje čine koji su od bitnog ili 
čak od presudnog značaja za društveno-politički život ove zemlje, a ne da 
se sakriva iza pojedinih javnih tužilaca ili sudstva u cjelini, koji se time 
dovode u vrlo nezavidan i ponižavajući položaj, budući da se oni na taj 
način po logici raznoraznih političkih (ili politikantskih) manevara, priti- 
saka, sugestija ili utjecaja izvana devalviraju na puki instrument odredenih 
interesnih grupa i pojedinaca na položaju, te se ishitrenim obrazloženjima 
presuda i zabrana zapravo brukaju pred čitavom javnošću. 

Bez istinske slobode štampe (mimo postojeće dobro poznate monopole i 
protiv njih) i bez nezavisnosti sudova i pravosuđa u cjelini nezamisliva 
je i neostvariva čak ni formalna građanska, a kamoli socijalistička demo- 
kracija. Uostalom, ni građansko se društvo danas više ne bori protiv mark- 
sizma sudskim zabranama, te bi socijalizmu takve metode »političke« 
borbe bile još manje potrebne. To se pak neće postići, ako do riječi ne mogu 
doći (pored tolikih drugih, socijalizmu suprotnih ili neprijateljskih!) pro- 
gresivne marksističke i socijalističke snage ovog društva, što ih ncki kru- 
govi u svojim glasilima, vrlo providno i mešetarski, žele utrpati u isti 
koš sa svojim širokobregovskim ideološkim sumišljenicima, kojima i javno 
(velikim i punim naslovima) izražavaju svoja intimna nagnuća i iskrene 
simpatije. 

Kad socijalistička revolucija nije na djelu ili pak stagnira, onda su na 
djelu nužno snage građanskog društva, pa na vidjelo odmah izlazi »svo 
staro smeće« (Marx), za koje se naivno vjerovalo da je već odavno počiš- 
ćeno. Samo javna i argumentirana, odlučna i borbena marksistička kritika 
može da oslobodi duhove od more što svakodnevno pritišće ljude i tjera ih 
ili u apatiju i rezignaciju, ili privatizaciju, ili u izgubljenost i dezorijenta- 
ciju, što onda koriste politikanti i manipulanti svih kalibara da se nametnu 
ovom društvu na svim područjima života. 


Stoga nikakve sudske zabrane nisu potrebne. One ništa ne rješavaju 
nego, naprotiv, zamagljuju i prikrivaju pravo stanje stvari, a upravo to ide 
na uštrb borbi za dosljedno sprovođenje u djelo samoupravnog socijalizma 
u Jugoslaviji. 


(»Politika«, 18. septembar 1971, str. 7.) 

OBAVIJEST 


Mnogi čitaoci obraćaju nam se s molbom da 
im makar i uz povišenu cijenu pošaljemo broj 
3—41/1971 posvećen temi TRENUTAK JUGOSLA- 
VENSKOG SOCIJALIZMA. 


U nemogućnosti da pojedinačno odgovorimo na 
sva ta pisma obavještavamo da VIŠE NE RASPO- 
LAŽEMO NIJEDNIM PRIMJERKOM SPOMENU- 
TOG DVOBROJA. 


Prema nekim informacijama dvobroj se još uvi 
jek može dobiti u pojedinim knjižarama, pa molimo 
zainteresirane da ga potraže u knjižarama, odnosno 
posude u biblioteci ili kod prijatelja. 


Onima koji žele da osiguraju redovno primanje 
budućih brojeva časopisa preporučujemo da se 
pretplate na časopis. Godišnja pretplata na jugosla- 
vensko izdanje (6 brojeva) iznosi 48 ND, a uplaćuje 
se čekovnom  uplatnicom na žiro-račun časopisa 
»Praxis« broj 301-8-1086. 


U izdanju »Praxisa«, u okviru nove povremene 
edicije »Dokumenti« izišao je zbornik 


JUN-LIPANJT 1968 
DOKUMENTI 


Na ukupno XXIV -+ 518 strana u zborniku se, 
uz predgovor Nebojše Popova, objavljuje nekoliko 
stotina najznačajnijih dokumenata o studentskom 
pokretu u Jugoslaviji. 


Raspačavanje zbornika bilo je privremeno za- 
branjeno rješenjem Okružnog javnog tužioca Sisak, 
ali je rješenjem Okružnog suda u Sisku (potvrđe- 
nim rješenjem Vrhovnog suda Hrvatske) odobreno 
njegovo raspačavanje, izuzimajući strane 139—141 
i 188—189. U skladu s tim iz zbornika su uklonjene 
strane 139—142 i 187—190 pa je 


PONOVO PUŠTEN U PRODAJU 
(cijena: 35 ND) 
Zbornik se dobiva u svim knjižarama, a zasad 


se još može naručiti i u administraciji »Praxis« 
(Zagreb, Filozofski fakultet, Đ. Salaja 3). 


Kao broj 9 džepnog izdanja »Praxisa«, uskoro 
izlazi iz tiska zbornik rasprava 
Dankelć Grlica 
CONTRA DOGMATICOS 


Zbornik sadrži rasprave: 
I Živjeli umjetnički 
Literarna kritika i marksistička filozofija 
Neki temeljni problemi suvremene cstetike 


II Heretici 


Smireni nemiri Blais Pascala 
Nedosljedne sumnje E. Renana 
Fenomen Freud 

Listajući Plehanova 


III Protiv apologije postojećeg 


Revolucija i teror 

Ne liberalno nego demokratski 

»Slučaj« Čehoslovačke i nove tendencije u soci- 
jalizmu 

Marginalije o problemu nacije 


Pogovor 
Zbornik možete kupiti u svim knjižarama ili 


naručiti u administraciji »Praxisa«. Cijena zbor- 
nika je 12,50 ND. 


Kao dvobroj 4-5 džepnog izdanja »Praxisa« izašao 
je zbornik rasprava 


Ivana MKV a'či'e'a 
OBILJE I NASILJE 


Zbornik sadrži rasprave: 
O strukturi i dinamici američkog kapitalizma 
Klase i klasna pokretljivost u američkom društvu 


Pokretačka snaga i ljudska cijena tehničkog pro- 
gresa 


Smisao pobune protiv institucija društva obilja 
O radikalizaciji crnačkog pokreta u SAD 
Zaokret ka samosvijesti 

Studentski pokret i nova ljevica 

Osnovi i izgledi radikalne desnice 

O nasilju i agresiji 

Masovne komunikacije i suvremeno društvo 


Kakvu poruku nose elektronske komunikacije 


Prodajna cijena zbornika iznosi 25 ND. Može 
se još uvijek kupiti ili naručiti u administraciji 
»Praxisa«. 


Kao broj 6/1970. džepnog izdanja »Praxis« izašao 
je zbornik rasprava 
Milana Kangrge 
RAZMIŠLJANJA O ETICI 


Zbornik sadrži slijedeće rasprave: 
Uvod 

Misao i zbilja 

Socijalizam i etika 

Praksa i etika socijalizma 
Razgovor o etici 

Postojeći odnosi i moral 
Značenje pitanja o smislu života 


Zbornik možete još uvijek kupiti ili naručiti u 
administraciji »Praxisa« 


Prodajna cijena zbornika iznosi 12,50 ND. 


Kao dvobroj 7--8 džepnog izdanja »Praxisa« ne- 
davno je izašao zbornik rasprava 
Milana Damnjanovića 
ESTETIKA 1 RAZOČARANJE 


Zbornik sadrži slijedeća poglavlja: 
I Da li nas estetika mora razočarati 
HI Razlikovanja lepog od umjetničkog 
III Ideja semantičke estetike 
Kritika teorije umjetničkih simbola u djelu 
Susane Langer 
IV Misao savremene estetičke teorije 
Zbornik još uvijek možete kupiti ili naručiti u 
administraciji »Praxisa«. 


Prodajna cijena zbornika iznosi 25 ND. 


SURADNICIMA I CITAOCIMA 


Glavni dio časopisa PRAXIS redovno donosi radove o nckoj 
značajnoj temi ili problemu (maksimalna veličina pojedinog pri- 
loga je 20 strojem pisanih strana s proredom). Naredni brojevi 
bit će posvećeni slijedećim temama 

MISAQ G. LUKACSA 

REVOLUCIONARNOST, MORALIZAM I CINIZAM 
SAMOUPRAVLJANJE I MANIPULACIJA DANAS 
ODGOVORNOST INTELEKTUALACA DANAS 
NAUČNO.TEHNIČKI RAZVOJ I SOCIJALIZAM 
SARTRE I MARKSIZAM 

SUVREMENA UMJETNOST 1 MISAO O UMJETNOSTI 
»KRITIČKA TEORIJA DRUŠTVA« 


Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet, Zagreb, Ul. Đ. Salaja 3. 
U obzir dolaze samo rukopisi koji dosad nisu nigdje objavljeni. 
Rukopisi se ne vraćaju. Objavljeni radovi ne izražavaju nužno i 

gledište redakcije. 


A 


PRETPLATNICIMA I NARUČIOCIMA 


Časopis PRAXIS izlazi u jugoslavenskom izdanju, u džepnom izdanju 
(na hrvatskosrpskom jeziku) i u međunarodnom izdanju (na engleskom. 
francuskom i njemačkom). Jugoslavensko izdanje izlazi dvomjesečno. Džep- 

No i međunarodno izdanje izlaze tromjesečno. 


JUGOSLAVENSKO IZDANJE: Pojedini primjerak stoji 10 
novih dinara, u inozemstvu 1,25 dolara; godišnja pretplata iznosi 
48 novih dinara; za inozemstvo 6 dolara (90 novih dinara); dvo- 
godišnja pretplata iznosi 99 novih dinara, za inozemstvo 11 do- 

lara (165 novih dinara). 

DŽEPNO IZDANJE: Pojedini primjerak stoji 12,50 novih di- 
nara, za inozemstvo 1,50 dolara (22,5 novih dinara); godišnja 
pretplata iznosi 40 novih dinara, za inozemstvo 5 dolara (75 

novih dinara). 


MEĐUNARODNO IZDANJE: Pojedini primjerak stoji 2 dolara 

ili 25 novih dinara; godišnja pretplata iznosi 7 dolara ili 105 

novih dinara, dvogodišnja pretplata iznosi 13 dolara ili 195 

novih dinara; trogodišnja pretplata iznosi 18 dolara ili 270 novih 
dinara. 


PRETPLATA SE UPLAĆUJE čekovnom uplatnicom na žiro- 
-račun časopisa »Praxis« broj 301—8—1036. 


ZA NARUDŽBE, INFORMACIJE I REKLAMACIJE, treba se 
obratiti na adresu: Administracija časopisa RAXIS, Filozofski 
fakultet, Zagreb, Đure Salaja 3. 


CIJENA 10 NOVIH DINARA 


